
INVOCAŢIE CĂTRE MUZE 1 


Fecioare ale muntelui Pierus 32 , auziţi ce nume vă dau? 
:Inspiraţi-mă. Am străbătut un drum lung. Sînt strivit de 
grijă, de oboseală şi de necazuri. Turnaţi-mi în suflet acea 
"pace şi acea linişte care fuge astăzi de mine. Voi nu sîn- 
teţi nicicînd aşa de dumnezeeşti ca atunci cînd îndrumaţi 
ispre înţelepciune şi adevăr prin mijlocirea plăcerii. 

Dar dacă voi nu vreţi să-mi faceţi munca mai uşoară, 
faceţi ca această muncă să nu se vadă; faceţi ca eu să 
cuget şi să se pară că simt. Faceţi-în aşa fel ca cititorii să 
primească învăţătura, iar eu să nu-i învăţ, şi ca atunci 
jcînd voi vorbi despre lucruri folositoare, să se creadă 
>că eu nu ştiam nimic şi voi mi-aţi spus totul. 

|; Cînd apa izvorului vostru ţîşneşte din stînca ce vă 
|este dragă, ea nu se ridică în văzduh pentru ca să cadă 
l-după aceea la pămînt, ci curge pe cîmpie; ea vă desfată 
Ipe voi pentru că îi desfată pe păstori. 

Muze fermecătoare, dacă veţi arunca asupra mea o sin¬ 
gură privire, toată lumea va citi lucrările mele, şi ceea 
ce nu avea să fie o petrecere va fi o plăcere. 
i Muze divine, simt că voi nu-mi şoptiţi numai ceea ce 
se cîntă din fluierele păstorilor la Tempe, ori ceea ce se 
repetă la Delos din liră. Voi vreţi ca eu să fac să vor¬ 
bească şi raţiunea. Ea este cea mai nobilă, cea mai desă- 
vîrşită, cea mai aleasă dintre facultăţile noastre. 

a Narrate, puellae Pierides; prosit mihi vos dixisse puellas 3 . 
puvenal, Satire [IV, w. 35—36]. 

DESPRE LEGI, ÎN RAPORTUL LOR CU COMERŢUL 
VĂZUT DIN PUNCTUL DE VEDERE AL NATURII 
ŞI AL SUBÎMPĂRŢIRILOR SALE 

Docuit quae maximus Atlas‘ 
Vergilius, Eneicli 


CAPITOLUL I 

DESPRE COMERŢ 


Chestiunile care urmează ar cere să fie tratate mai pe 
larg; natura lucrării de faţă nu îngăduie însă aceasta. Aş 
voi să plutesc pe un rîu liniştit; sînt însă tîrît de un 
torent. 

Comerţul vindecă de prejudecăţi nefaste; şi este aproape 
o regulă generală că pretutindeni unde există moravuri 
blînde, există comerţ; şi că pretutindeni unde există 
comerţ, există şi moravuri blînde. 

Nu trebuie deci să ne mirăm dacă moravurile noastre 
sînt mai puţin sălbatice ca altădată. Datorită comerţului, 
moravurile tuturor popoarelor au fost cunoscute pretu¬ 
tindeni: ele au fost comparate unele cu altele şi aceasta 
a adus mult bine. 

Se poate spune că legile comerţului îmbunătăţesc mora¬ 
vurile, după cum tot aşa de bine aceste legi fac să decadă 
moravurile 3 . Comerţul alterează moravurile curate 3 ; aceas¬ 
ta îi impută Platon comerţului 4 ; el şlefuieşte şi îmblîn- 
zeşte moravurile barbare, cum vedem în fiecare zi. 


a C a e s a r spune despre gali că vecinătatea cu Marsilia şi co¬ 
merţul acesteia îi aduseseră la o corupţie aşa de mare, incit ei 
care odinioară îi biruiseră totdeauna pe germani, le deveniseră in¬ 
feriori. Guerre des Gaules (Războiul galic), cartea VI [oap. XXIII] 

CAPITOLUL II 

DESPRE SPIRITUL COMERŢULUI 


Efectul natural al comerţului este de a îndemna la 
pace 5 . Două naţiuni care fac negoţ între ele devin depen¬ 
dente una de alta: dacă una are interes să cumpere, 
cealaltă are interes să vîndă; şi toate legăturile dintre ele 
se bazează pe nevoi reciproce. 

Dar, dacă spiritul comercial uneşte naţiunile, el nu 
uneşte la fel şi pe indivizi. Noi vedem că în ţările 3 în 
care oamenii nu sînt stăpîniţi decît de spiritul comercial, 
se trafichează cu toate acţiunile oamenilor şi cu toate cali¬ 
tăţile morale: cele mai mărunte lucruri, cele pe care le 
cere omenia, se fac ori se dau acolo pe bani. 

Spiritul comercial dă naştere în sufletul oamenilor unui 
anumit simţămînt de dreptate severă, potrivnic, pe de o 
parte, hoţiei la drumul mare, iar pe de alta, acelor cali¬ 
tăţi morale datorită cărora interesele proprii nu sînt sus¬ 
ţinute întotdeauna cu străşnicie şi pot fi neglijate pentru 
interesul altora. 

Lipsa totală a comerţului dă naştere, dimpotrivă, hoţiei 
la drumul mare, pe care Aristotel 6 o trece printre modu¬ 
rile de dobîndire. Spiritul tîlhăriei nu exclude anumite 
calităţi morale: de pildă, ospitalitatea, foarte rară în ţările 
comerciale, înfloreşte la popoarele care practică tîlhăria. 

La germani, spune Tacitus, este un sacrilegiu să în¬ 
chizi poarta casei tale unui om, oricare ar fi el, cunoscut 
sau necunoscut. Cel ce a dat b ospitalitate unui străin îi 
va indica apoi o altă casă unde de asemenea se dă găz¬ 
duire şi unde el este primit cu aceeaşi omenie. Atunci, 
însă, cînd germanii au întemeiat regate, ospitalitatea a 


a Olanda. 

b Et qui modo hospes fuerat monstrator hospitif. De moribus 
Germanorum. Vezi, de asemenea, Ca e sar, Guerre des Gaules, 
cartea VI. 

devenit pentru ei o povară. Aceasta se vede din două legi 
cuprinse în codul* burgunzilor, dintre care una pedep¬ 
seşte pe orice barbar care ar arăta unui străin casa unui 
roman; iar cealaltă dispune că cel ce va primi pe un 
străin va fi despăgubit de către ceilalţi locuitori, fiecare 
cu cota-parte respectivă. 


CAPITOLUL III 

DESPRE SARACIA POPOARELOR 8 


Există două feluri de popoare sărace: cele aduse în 
această stare de către asprimea regimului; aceste popoare 
nu sînt capabile aproape de nici o virtute, deoarece 
sărăcia lor constituie o parte din robia lor; celelalte nu 
sînt sărace decît pentru că au dispreţuit sau pentru că 
nu au cunoscut bunurile vieţii; acestea pot să înfăptuiască 
lucruri mari, deoarece această sărăcie face parte din 
libertatea lor. 


CAPITOLUL IV 

DESPRE COMERŢ IN DIFERITELE FORME DE GUVERNAMÎNT 


Comerţul are legătură cu organizarea statului. In 
guvernămîntul unuia singur, el se bazează de obicei pe 
lux; şi, cu toate că se bazează şi pe nevoile reale, prin¬ 
cipalul lui scop este de a procura poporului care îl prac¬ 
tică tot ceea ce poate folosi orgoliului, desfătărilor şi 
capriciilor sale. In guvernămîntul mai multora, comerţul 
se bazează mai deseori pe economie 9 . Negustorii, fiind 
cu ochii asupra tuturor naţiunilor de pe pămînt, duc uneia 


a Titlul XXXVIII. 

c-eea ee iau de la alta. Aşa au făcut comerţ republicile 
Tyr, Cartagina, Atena, Marsilia, Florenţa, Veneţia şi 
Olanda. 

Acest fel de negoţ ţine prin natura sa de guvernă¬ 
mântul mai multora, iar în cel monarhic se practică nu¬ 
mai ocazional. Căci, întrucît el nu se bazează decît pe 
procedeul de a cîştiga puţin, ba chiar de a cîştiga mai 
puţin decît oricare altă naţiune, şi de a nu se despăgubi 
decît cîştigînd necontenit, nu este aproape de fel cu 
putinţă ca el să fie practicat de un popor la care s-a 
statornicit luxul, care cheltuieşte mult şi care nu are 
ochi decît pentru ţeluri măreţe. 

La aceasta se gîndea Cicero* cînd spunea atît de bine: 
,,Nu-mi place ca unul şi acelaşi popor să fie totodată stă- 
pînul şi cărăuşul lumii 11 . Intr-adevăr, ar trebui să pre¬ 
supunem că fiecare individ, în acest stat, şi chiar între¬ 
gul stat, ar fi mereu absorbit de planuri măreţe şi totodată 
de preocupări mărunte, ceea ce este contradictoriu 11 . 

Aceasta nu înseamnă că în aceste state, care trăiesc 
din comerţul de economie, nu s-ar întreprinde şi acţiuni 
de cea mai mare însemnătate şi^că acolo nu s-ar mani¬ 
festa o îndrăzneală care nu se întîlneşte în monarhii; şi 
iată de ce. 

Un comerţ duce la altul, cel mic la cel mijlociu, cel 
mijlociu la cel mare; iar acela care a dorit atîta să 
cîştige puţin, ajunge în situaţia de a nu dori în mai mică 
măsură să cîştige mult. 

Mai mult încă. importantele acţiuni întreprinse de 
către comercianţi sînt totdeauna în mod necesar împle¬ 
tite cu treburile publice. Dar în monarhii, treburile publice 
le apar comercianţilor cele mai deseori tot atît de sus¬ 
pecte pe cit li se par a fi ele de sigure în statele repu¬ 
blicane. Marile operaţii comerciale nu sînt deci pentru 
monarhii, ci pentru guvernământul mai multora. 

Intr -un cuvînt, siguranţa mai mare a proprietăţii, pe 
care oamenii sînt încredinţaţi că o au în aceste state, le 


a Nolo eumdem populum, imperatorem et portitorem esse terra- 
rum v \ [De Rep., XV, 7]. 

dă imbold să întreprindă orice; şi pentru că ei se socot 
siguri pe ceea ce au dobîndit, se încumetă să pună în 
primejdie ce au dobîndit pentru a dobîndi mai mult; 
ei nu expun riscului decît mijloacele de dobîndire; or, 
oamenii aşteaptă mult de la norocul lor. 

Eu nu vreau să spun că ar exista vreo monarhie care 
să fie cu totul lipsită de comerţul de economie, ci că, 
prin natura sa, ea este mai puţin înclinată spre acesta. 
Eu nu vreau să spun că republicile pe care le cunoaştem 
sînt pe de-a-ntregul lipsite de comerţul de lux. ci că 
acesta se potriveşte mai puţin cu structura lor 12 . 

Cît despre statul despotic, este inutil să mai vorbim 
de el. Regulă generală: la un popor aflat în stare de robie, 
oamenii se străduiesc mai mult să păstreze decît să 
dobîndească; la un popor liber, oamenii se străduiesc mai 
mult să dobîndească decît să păstreze. 


capitolul v 

DESPRE POPOARELE CARE AU FÂCUT COMERŢ 
DE ECONOMIE 

Marsilia, loc de refugiu necesar în mijlocul unei mări 
furtunoase; Marsilia, acest loc, unde toate vînturile, ban¬ 
curile de nisip ale mării şi configuraţia coastelor impun a- 
costarea, a fost deseori călcată de către marinari. Sterili¬ 
tatea 3 solului său a împins pe locuitorii ei la comerţul 
de economie. Aceştia au trebuit să fie harnici pentru a 
compensa natura, care era zgîrcită; au trebuit să fie 
cinstiţi, pentru a trăi în mijlocul popoarelor barbare care 
aveau să le aducă înflorirea; au trebuit să fie moderaţi, 
pentru ca guvernămîntul lor să fie totdeauna liniştit; în 
sfîrşit, au trebuit să aibă moravuri sobre, pentru a putea 
trăi mereu dintr-un comerţ pe care l-au păstrat mai sigur 
atunci cînd a fost mai puţin rentabil. 


a Iustinus, cartea XLIII, cap. III. 

Pretutindeni s-a văzut eă violenţa şi persecuţia dau 
naştere comerţului de economie atunci cînd oamenii sînt 
nevoiţi să se refugieze în mlaştini, pe insule, pe bancuri 
marine, şi chiar pe stîncile mării. Aşa au fost întemeiate 
Tyrul, Veneţia şi oraşele Olandei: fugarii şi-au găsit acolo 
adăpost. Trebuiau să trăiască; şi-au scos mijloacele de trai 
din lumea întreagă 13 . 


CAPITOLUL VI 

CÎTEVA URMĂRI ALE UNEI NAVIGAŢII DEZVOLTATE 


Se întîmplă uneori că o naţiune ce practică comerţul 
de economie, avînd nevoie să ia dintr-o ţară o marfă care 
îi serveşte drept capital pentru a-şi procura mărfuri din 
altă ţară, se mulţumeşte să cîştige foarte puţin şi uneori 
nimic de la cea dinţii, cu nădejdea, sau cu certitudinea de 
a cîştiga mult la celelalte. Astfel, atunci cînd Olanda 
făcea aproape singură negoţul între sudul şi nordul Euro¬ 
pei, vinurile franceze, pe care ea le ducea în nord, nu îi 
foloseau, oarecum, decît drept capital pentru comerţul ei 
cu nordul. 

Se ştie că adeseori, în Olanda, anumite mărfuri venite 
de departe nu se vînd mai scump decît au costat pe loc. 
Iată şi explicaţia care se dă acestui fapt: un căpitan de 
vas care are nevoie de lest pentru corabia lui, va încărca 
marmură; avînd nevoie de lemn pentru fixarea încărcă¬ 
turii, va cumpăra lemn; şi, dacă prin aceasta nu vai pierde 
nimic, el va crede că a făcut afaceri bune. In acest fel, 
are şi Olanda carierele şi pădurile ei. 

Nu numai un comerţ care nu aduce nimic poate fi folo¬ 
sitor, ci chiar şi un comerţ nerentabil poate fi astfel. Am 
auzit în Olanda 14 că la pescuitul balenelor nu se scot 
aproape niciodată cheltuielile; însă cei interesaţi în primul 
rînd în acest pescuit sînt cei folosiţi la construcţia vasu¬ 
lui, cei ce au furnizat echipamentul acestuia, uneltele şi 

proviziile. Şi ei chiar dacă au pierdut la pescuit, au cîştigat 
la furnituri. Acest comerţ este un fel de loterie; şi toţi 
oamenii sînt amăgiţi de nădejdea într-un bilet cîştigător. 
Tuturora le place să joace; şi oamenii cei mai înţelepţi 
joacă bucuros, atunci cînd nu văd aparenţele înşelătoare 
ale jocului, rătăcirile şi silniciile lui, risipa, pierderea de 
timp şi chiar pierderea întregii vieţi. 


CAPITOLUL VII 

ATITUDINEA ANGLIEI FAŢĂ DE COMERŢ 


Anglia nu are un tarif vamal constant în raporturile cu 
celelalte naţiuni: tariful ei vamal se schimbă, ca să spu¬ 
nem aşa, cu fiecare parlament, prin taxele speciale pe care 
ea le desfiinţează ori le înfiinţează. Ea a vrut să-şi păs¬ 
treze independenţa şi în această privinţă. Peste măsură 
de invidioasă pentru comerţul făcut de alţii la ea acasă, 
se leagă puţin prin tratate şi nu depinde decît de legile 
sale. 

Alte naţiuni au subordonat interesele comerciale celor 
politice; ea a subordonat întotdeauna interesele sale poli¬ 
tice intereselor sale comerciale. 

Dintre toate popoarele lumii, acesta a ştiut cel mai bine 
să se folosească în acelaşi timp de aceste trei lucruri 
importante: religia 15 , comerţul şi libertatea. 


CAPITOLUL VIII 

CUM A FOST STÎNJENIT UNEORI COMERŢUL DE ECONOMIE 


în anumite monarhii s-au făcut legi foarte potrivite 16 
ca să slăbească statele ce practică comerţul de economie. 
Acestora li s-a interzis să aducă alte mărfuri în afară de 

cele produse in ţara lor; şi nu li s-a îngăduit să transporte 
mărfurile decît cu nave construite în ţara în care vin. 

Este necesar ca statul care impune aceste legi şă poată 
face lesne el însuşi comerţ; altminteri, îşi va pricinui în 
cel mai bun caz o pagubă corespunzătoare 17 . Este prefe¬ 
rabil să ai de-a face cu o naţiune care are pretenţii iniei 
şi care, din pricina nevoilor sale comerciale, se află în- 
tr-o - oarecare stare de dependenţă; cu o naţiune care, prin 
lărgimea obiectivelor sau a afacerilor sale, ştie unde să 
plaseze toate mărfurile ce-i prisosesc; care este bogată şi 
poate absorbi o mare cantitate de bunuri de consum; care 
le va plăti repede; care este supusă, ca să spunem aşa, 
necesităţii de a fi corectă; care este paşnică din principiu: 
care caută să cîştige, nu să cucerească; este de preferat, 
spun eu, să ai de-a face cu asemenea naţiune decît cu 
altele, mereu rivale, şi care nu ar prezenta toate aceste 
avantaje. 


CAPITOLUL IX 


DESPRE PRACTICAREA COMERŢULUI NUMAI 
CU UNELE ŢARI 


Regula bună de urmat este ca o naţiune să nu excludă, 
fără motive puternice, nici o altă naţiune de la relaţiile 
comerciale cu ea. Japonezii nu fac comerţ decît cu două 
naţiuni, cea chineză şi cea olandeză. Chinezii 3 cîştigă mie 
la sută la zahăr şi uneori tot atît la mărfurile aduse la 
întoarcere. Olandezii realizează şi ei cam aceleaşi beneficii. 
Orice naţiune care se va călăuzi după principiile japo¬ 
neze va fi în mod inevitabil păcălită. Numai concurenţa 
duce la fixarea unui preţ just al mărfurilor şi stabileşte 
raporturile reale dintre ele 18 . 

Şi mai puţin trebuie ca un stat să se angajeze că nu-şi 
va vinde mărfurile decît unei singure naţiuni, sub cuvînt- 


a Părintele Du Halde, voi. II, p. 170. 

că ea i le va cumpăra pe toate la un anumit preţ. Polo¬ 
nezii au încheiat pentru griul lor o asemenea convenţie cu 
oraşul Danzig; mai mulţi regi din Indii au astfel de con¬ 
tracte pentru coloniale cu olandezii 3 . Asemenea convenţii 
nu se potrivesc decît unei naţiuni sărace, care acceptă să 
piardă nădejdea de a se îmbogăţi, cu condiţia de a-şi avea 
asigurate mijloacele de trai; sau unor naţiuni a căror robie 
constă în a renunţa la folosirea lucrurilor dăruite de 
natură ori în a face cu aceste lucruri un comerţ neren¬ 
tabil 10 . 


capitolul x 

O INSTITUŢIE SPECIFICĂ COMERŢULUI DE ECONOMIE 

în statele care practică comerţul de economie s-au insti¬ 
tuit din fericire bănci 20 care, prin creditul lor, au creat noi 
semne ale valorilor. Ar fi însă o greşeală ca ele să fie 
introduse în ţările care practică comerţul de lux. A le 
înfiinţa în ţările cîrmuite de un singur ins înseamnă a 
admite ca, de o parte, să existe banii, iar de alta, puterea: 
adică, de o parte, posibilitatea de a avea orice fără nici 
o putere, iar de alta, puterea împreună cu imposibilitatea 
de a avea ceva. Intr-un asemenea guvernămînt, întot¬ 
deauna numai principele a avut sau a putut avea un 
tezaur; şi pretutindeni unde există un tezaur, de îndată 
ce ajunge peste măsură de mare, el şi devine tezaurul 
principelui. 

Din aceeaşi pricină, şi companiile comerciale, alcătuite 
•lin negustori care se asociază în vederea unui anumit 
comerţ, sînt rareori potrivite pentru guvernămîntul unuia 
singur. Prin natura lor, aceste companii dau bogăţiilor 
particulare forţa bogăţiilor publice. In asemenea state 


a Acest procedeu a fost practicat mai întîi de către portughezi. 
Voyages de Francois Pyrard (Călătoriile lui Francisc Pyrard), 
cap. XV, partea II. 

însă, această forţă nu se poate afla decît în mîinile prin¬ 
cipelui. Eu spun ceva mai mult: aceste companii nu sînt 
întotdeauna potrivite nici pentru statele care practică co¬ 
merţul de economie; şi dacă afacerile nu sînt atît de 
vaste încît să depăşească posibilităţile persoanelor parti¬ 
culare, va fi şi mai bine să nu se stînjenească libertatea 
comerţului prin privilegii exclusive 21 . 


CAPITOLUL XI 

CONTINUAREA ACELUIAŞI SUBIECT 


In statele care practică comerţul de economie, se poate 
institui un porto-franco. Chibzuiala în administraţia sta¬ 
tului, care merge totdeauna pe urma cumpătării particu¬ 
larilor, însufleţeşte, ca să spunem aşa, comerţul său de 
economie. Ceea ce el pierde la taxele vamale, datorită 
instituţiei despre care vorbim, e compensat de veniturile 
pe care le poate scoate din bogăţia de iscusinţă şi de 
sîrguinţă a republicii 22 . In guvernămîntul monarhic însă, 
asemenea instituţii ar fi absurde; acolo, ele nu ar avea 
altă urmare decît pe aceea de a uşura luxul de povara 
impozitelor. In acest fel, statul s-ar lipsi de singurul bine 
pe care îl poate aduce acest lux şi de singura frînă care 
i se poate pune intr-un asemenea regim 23 . 


CAPITOLUL XII 

DESPRE LIBERTATEA COMERŢULUI 


Libertatea comerţului nu este un drept acordat negus¬ 
torilor de a face ceea ce vor; aceasta ar însemna în ade¬ 
văr mai de grabă robia lui. Ceea ce îl stînjeneşte pe ne¬ 
gustor nu înseamnă că stînjeneşte şi comerţul. Tocmai în 

ţările libertăţii întîmpină negustorul nenumărate piedici 
şi nicăieri nu este el mai puţin stînjenit de legi decît în 
ţările sclaviei. 

Anglia interzice exportul linii sale; ea impune ca trans¬ 
portul cărbunilor în capitală să se facă pe mare; ea nu 
îngăduie exportul cailor dacă nu sînt castraţi; corăbiile® 
care aparţin coloniilor sale şi care fac comerţ în Europa 
trebuie să facă escală în Anglia. Ea îl stînjeneşte pe negus¬ 
tor, dar face aceasta în favoarea comerţului 24 . 


CAPITOLUL XIII 

CE SPULBERA aceasta libertate 


Unde există comerţ, acolo există şi vămi. Obiectul 
comerţului este exportul şi importul mărfurilor în folo¬ 
sul statului; iar obiectul vămilor este perceperea unei anu¬ 
mite taxe asupra acestui export şi import, de asemenea în 
folosul statului. Trebuie deci ca statul să aibă o poziţie 
neutră faţă de vama şi de comerţul său, şi să facă în 
aşa fel, incit aceste două lucruri să nu-şi pună piedici unul 
celuilalt; şi atunci acolo există libertatea comerţului 25 . 

Arendaşii impozitelor distrug comerţul prin nedrep¬ 
tăţile, prin vexaţiile lor şi prin impuneri excesive; dar, în 
afară de aceasta, ei îl distrug şi prin obstacolele pe care 
le ridică şi prin formalităţile pe care le pretind. In Anglia, 
unde vămile sînt administrate în regie, există o extra¬ 
ordinară uşurinţă de a face negoţ 26 ; prin cîteva cuvinte 
scrise se încheie cele mai importante afaceri; negustorul 
nu trebuie să piardă nesfîrşit de mult timp şi să aibă 
funcţionari comerciali anume ca să înlăture toate greută¬ 
ţile pe care le fac arendaşii impozitelor sau pentru a da 
urmare dispoziţiilor lor. 


a Actul de navigaţie de la 1660. Numai în timp de război locu¬ 
itorii din Boston şi din Philadelphia au trimis corăbiile lor, cu 
produse de consum, direct în Marea Mediterană. 

CAPITOLUL XIV 

DESPRE LEGILE COMERCIALE CARE IMPLICA 
CONFISCAREA MĂRFURILOR 

Magna Charta a englezilor 27 nu admite, în timp de răz¬ 
boi, sechestrarea şi confiscarea mărfurilor aparţinînd 
negustorilor străini, decît doar ca represalii. Este minunat 
că naţiunea engleză a făcut din aceasta unul din punctele 
libertăţii sale. 

In războiul pe care Spania l-a purtat cu englezii în 
1740, ea a făcut o lege 3 care pedepsea cu moartea pe cei 
ce ai 1 introduce mărfuri engleze în teritoriile spaniole; ea 
aplica aceeaşi pedeapsă celor ce ar duce în teritoriile 
engleze mărfuri din Spania. Ceva asemănător cu o astfel 
de rînduială nu se poate găsi, cred eu, decît în legile Japo¬ 
niei. Ea vine în contradicţie cu moravurile noastre, cu 
spiritul comerţului şi cu felul armonios în care trebuie să 
fie proporţionale pedepsele cu faptele respective; ea ames¬ 
tecă toate ideile, făcînd o crimă de stat din ceea ce nu 
este decît o contravenţie. 


CAPITOLUL xv 


DESPRE CONSTRINGEREA DEBITORILOR 
LA ACHITAREA DATORIILOR PRIN PRIVAREA LOR 
DE LIBERTATE 28 


La Atena, Solon b a dispus ca datornicii să nu mai fie 
privaţi de libertate, pentru a-i constrînge la achitarea 
datoriilor civile. El a împrumutat această lege din Egipt c ; 
Bocchoris o făcuse, iar Sesostris o repusese în vigoare 30 . 

a Publicată la Cadix în luna martie 1740. 

b Plutarh, în tratatul Qu’il ne faut pas emprunter o usure 
(Nu trebuie să împrumutăm cu camătă) [cap. IV] 29 . 
c Diodor, cartea I, partea a Il-a, cap. III. 

Această lege este foarte bună pentru pricinile 3 civile 
obişnuite; în cele comerciale însă, noi avem temei să nu 
o aplicăm. Căci negustorii fiind nevoiţi să încredinţeze 
sume mari pe termene adeseori foarte scurte, să le dea 
şi să le ia înapoi, trebuie ca debitorul să-şi achite întot¬ 
deauna obligaţiile la termenele stabilite; ceea ce impune 
aplicarea constrîngerii prin privarea lui de libertate. 

In pricinile care derivă din contractele civile obişnuite, 
legea nu trebuie să admită constrîngerea datornicilor prin 
privarea lor de libertate, pentru că ea pune mai mult 
preţ pe libertatea unui cetăţean decît pe bunăstarea altuia. 
Dar, cînd e vorba, de convenţii care derivă din comerţ, 
legea trebuie să pună mai mult preţ pe bunăstarea publică 
decît pe libertatea unui cetăţean 31 , ceea ce nu exclude 
excepţiile şi limitările pe care le pot cere omenia şi buna 
ordine. 


CAPITOLUL XVI 

O LEGE EXCELENTA 


Este foarte bună legea din Geneva care exclude de la 
ocuparea funcţiilor publice şi chiar de la accesul în 
Marele Consiliu pe copiii celor care au trăit sau au murit 
ca debitori insolvabili, exceptînd cazul în care ei achită 
datoriile tatălui lor. Ea are ca urmare faptul de a insufla 
populaţiei încrederea în negustori, în dregători şi chiar în 
stat. Fidelitatea particularilor este întărită acolo de fideli¬ 
tatea statului. 


a Legiuitorii greci erau de condamnat pentru că interziceau 
să se ia în gaj armele şi plugul unui om, dar îngăduiau să fie 
luat însuşi omul. D i o d o r, cartea I, partea a II-a, cap. III. 

CAPITOLUL XVII 

O LEGE DIN RHODOS 


Locuitorii din Rhodos au mers mai departe. Sextus Empi- 
ricus a32 spune că, la ei, fiul nu se putea sustrage de la 
plata datoriilor tatălui său renunţînd la moştenire. Legea 
din Rhodos era făcută pentru o republică bazată pe comerţ: 
or, eu cred că însăşi raţiunea de a fi a comerţului trebuia să 
introducă în ea o limitare, anume aceea că datoriile con¬ 
tractate de către tată, după ce fiul începuse să facă 
comerţ, să nu greveze bunurile dobîndite de fiu. Un 
negustor trebuie să-şi cunoască întotdeauna obligaţiile 
şi să se comporte în fiecare clipă după starea averii sale. 


CAPITOLUL XVIII 

DESPRE JUDECĂTORII IN MĂTERIE COMERCIALĂ 


Xenop.hon, în cartea Despre venituri 33 , exprimă dorinţa 
de a se acorda recompense acelor prefecţi ai comerţului 
care rezolvă cel mai repede procesele. El simţea nevoia 
unei jurisdicţii consulare, cum avem noi 34 . 

Pricinile comerciale se împacă foarte puţin cu forma¬ 
lităţile. Ele sînt acţiuni de fiecare zi, cărora este foarte 
probabil să le urmeze zi de zi altele de aceeaşi natură; 
e deci nevoie ca ele să poată fi soluţionate în fiecare zi. 
Altfel stau lucrurile în privinţa actelor vieţii care au o 
mare înrîurire asupra viitorului, dar care se întîmplă 
rar. Omul nu se căsătoreşte de obicei decît o singură dată; 
nu se fac în fiecare zi donaţii sau testamente; nu devii 
major decît o singură dată. 


Hypotyposes, cartea I, cap. XIV. 

Platon 3 spune că intr-un oraş în care nu există comerţ 
maritim sînt necesare de două ori mai puţine legi civile 
decît în oraşele în care există, şi aceasta e foarte ade¬ 
vărat. Comerţul aduce într-o ţară diferite popoare, atrage 
după sine un mare număr de convenţii, introduce în ea 
numeroase feluri de bunuri şi de moduri de a dobîndi. 

Aşa că, într-un oraş comercial, există mai puţini jude¬ 
cători şi mai multe legi 35 . 


CAPITOLUL XIX 

PRINCIPELE NU TREBUIE SA FACĂ COMERŢ 

Theophilos 536 , văzînd o corabie în care se aflau mărfuri 
pentru soţia sa Theodora, a poruncit să i se dea foc. ,,Eu 
sînt împărat, i-a spus el, iar tu mă transformi în stăpîn 
de galeră. Din ce îşi vor mai putea cîştiga existenţa oame¬ 
nii nevoiaşi, dacă noi le facem şi meseria lor?“. El ar fi 
putut adăuga: Cine ne va putea sta în cale dacă noi 
înfiinţăm monopoluri? Cine ne va sili să ne îndeplinim 
angajamentele luate? Comerţul pe care îl facem noi vor 
vrea să-l facă şi curtenii; ei vor fi mai lacomi şi mai 
nedrepţi decît noi. Poporul se bizuie pe dreptatea noastră; 
el nu se bizuie pe bogăţia noastră: atîtea impozite care 
îi aduc mizeria sînt dovezi sigure ale mizeriei noastre 38 . 


capitolul xx 

CONTINUAREA ACELUIAŞI SUBIECT 

Pe cînd portughezii 39 şi castilianii dominau în Indiile 
orientale, comerţul avea ramuri atît de bogate, incit prin¬ 
cipii lor n-au întîrziat să pună mina pe ele. Aceasta a 
adus ruina coloniilor lor din acele părţi. 

a Des Loix (Despre legi), cartea VIII. 

b Z o n a r a s 37 . 

Viceregele din Goa 40 acorda unor persoane private pri¬ 
vilegii exclusive. Asemenea oameni nu se bucură de nici 
o încredere; comerţul suferă întreruperi prin schimbarea 
necontenită a celor cărora le este încredinţat; nimeni nu 
practică acest comerţ cu chibzuială şi nu-i pasă dacă îl 
lasă ruinat celui ce vine după el; profitul rămîne în mîi- 
. nile unora, nerăspîndindu-se îndeajuns. 


CAPITOLUL XXI 

DESPRE COMERŢUL PRACTICAT ÎN MONARHIE DE CĂTRE 

NOBILIME 41 

Este împotriva spiritului comerţului ca, într-o monar¬ 
hie, acesta să fie practicat de către nobilime. „Acest lucru 
ar dăuna oraşelor, spun® împăraţii Honorius şi Theodo- 
sius, şi ar îngreuia vînzarea-cumpărarea între negustori 
şi plebei u . 

Este de asemenea împotriva spiritului monarhiei ca 
acolo nobilimea să practice comerţul. Obiceiul existent în 
Anglia de a i se îngădui nobilimii să practice comerţul 
este una din cauzele care au contribuit în cea mai mare 
măsură la slăbirea guvernămîntului monarhic în această 
ţară. 


CAPITOLUL XXII 

REFLECŢIE ASUPRA UNEI CHESTIUNI SPECIALE 

Unii oameni 43 , influenţaţi de ceea ce se obişnuieşte în 
unele state, socotesc că în Franţa ar trebui să se introducă 
legi care să dea nobililor imbold de a face comerţ. Acesta 


3 Leg. nobiliores (Cei mai de seamă), Codul [lui Iustinian], De 
commerc. (Despre comerţ) [cartea IV, titlul LXIII] şi leg. uit. 
De rescind. vendit (Despre resciziunea vînzării) [cartea IV, titlul 
XLIVp. 

ar fi însă mijlocul de a-i distruge nobilimea, fără nici 
un folos pentru comerţ. Obiceiul care există în această 
ţară este foarte înţelept: negustorii nu sînt nobili, dar ei 
pot deveni astfel. Ei nutresc speranţa de a intra în rîn- 
durile nobilimii, fără a suferi neajunsurile actuale legate 
de ea. Ei nu au vreun mijloc mai sigur de a se ridica 
deasupra profesiunii lor decît pe acela de a o practica aşa 
cum trebuie, adică de a o practica cu cinste, lucru care 
de obicei ţine de capacitate. 

Legile care dispun ca fiecare să rămînă în profesiunea 
sa şi să o transmită copiilor săi nu sînt şi nu pot fi folo¬ 
sitoare decît în statele 0 despotice, unde nimeni nu poate 
şi nici nu trebuie să aibă năzuinţe. 

Să nu se spună că fiecare îşi va exercita mai bine pro¬ 
fesiunea atunci cînd nu o va putea părăsi pentru alta. 
Eu afirm că fiecare îşi va exercita mai bine profesiunea 
atunci cînd cei care se vor fi distins în mod cu totul deo¬ 
sebit vor nădăjdui să parvină la alta. 

Posibilitatea dobîndirii pe bani a calităţii de nobil îi 
stimulează puternic pe negustori de a căuta să-şi cîştige 
o .stare materială prin care să poată ajunge la aceasta. 
Eu nu cercetez aici dacă este bine să se acorde astfel 
bogăţiilor răsplata virtuţii: există un asemenea guvernă- 
mînt în care acest lucru poate fi de mare folos 44 . 

în Franţa, există acea magistratură situată între marea 
nobilime şi poporul de jos; care, fără a avea strălucirea 
celei dinţii, are toate privilegiile ei; acea stare care lasă 
pe indivizi în mediocritate, în vreme ce corpul depozitar 
al legilor e înconjurat de glorie; acea stare, iarăşi, în care 
nu există alt mijloc de a te distinge decît capacitatea şi 
virtutea 45 ; profesiune onorabilă, dar care lasă necontenit 
să se vadă una mai înaltă: acea nobilime cu totul răz¬ 
boinică, care crede că oricît de mare ţi-ar fi bogăţia, tre¬ 
buie să te îmbogăţeşti mai departe, dar că este ruşinos 
să-ţi sporeşti averea dacă mai întîi n-o risipeşti; acea 
parte a naţiunii care slujeşte totdeauna patria cu întreaga 
sa avere; care, atunci cînd se ruinează, cedează locul 


a într-adevăr, acolo se întîlnesc adeseori asemenea legi. 



26 


PARTEA A PATRA 


alteia, care va sluji de asemenea cu întreaga sa avere; 
care se duce la război pentru ca nimeni să nu-şi poată 
permite să spună că nu a fost; care, cînd nu se poate 
aştepta să dobîndească bogăţii, nădăjduieşte că va dobîndi 
onoruri, şi, atunci cînd nu le obţine, se consolează, căci 
a cîştigat în onoare: toate acestea au contribuit negreşit 
la măreţia acestui regat. Şi dacă, de două sau trei secole 
încoace, el şi-a sporit neîncetat puterea, aceasta trebuie 
s-o punem pe seama superiorităţii legilor sale, iar nu pe 
seama norocului, care nu cunoaşte o astfel de stator¬ 
nicie 46 . 


CAPITOLUL XXIII 

PENTRU CARE NAŢIUNI ESTE DEZAVANTAJOS SA FACA 

COMERŢ 


Avuţiile constau în pămînturi sau în bunuri mobi¬ 
liare 47 ; pămînturile fiecărei ţări sînt de obicei stăpînite 
de către locuitorii săi. Majoritatea statelor au legi care 
îi îndepărtează pe străini de la dobîndirea pămînturilor 
lor; căci numai prezenţa stăpînului le pune în valoare; 
avuţiile de acest fel aparţin deci fiecărui stat în parte. 
Bunurile mobiliare însă, ca banii, biletele de bancă, poli¬ 
ţele, acţiunile companiilor comerciale, corăbiile, toate 
mărfurile, aparţin întregii lumi, care, în această pri¬ 
vinţă, nu alcătuieşte decît un singur stat, ai cărui membri 
sînt toate societăţile; poporul care posedă cele mai multe 
din bunurile mobiliare ale lumii este cel mai bogat. Unele 
state au o cantitate enorm de mare din aceste bunuri: ele 
le dobîndesc prin bunurile lor de consum, prin munca 
lucrătorilor lor, prin iscusinţa cetăţenilor lor, prin des¬ 
coperirile lor şi chiar datorită hazardului. Aviditatea 
naţiunilor îşi dispută bunurile mobile ale întregii lumi. 
Se poate întîlni şi un stat atît de nenorocit încît să fie 
lipsit nu numai de bunurile mobiliare ale celorlalte ţări, 

ci chiar şi de aproape toate cele care sînt produse ale 
sale: proprietarii pămînturilor nu vor fi acolo decît şerbii 
străinilor. Acest stat va duce lipsă de toate şi nu va 
putea dobîndi nimic; ar fi mult mai bine pentru el să nu 
facă comerţ cu nici o naţiune din lume: căci tocmai 
comerţul, în împrejurările în care se află el, l-a dus 
la sărăcie 48 . 

O ţară care exportă tot mai puţine mărfuri sau pro¬ 
duse de consum decît importă se echilibrează pe soco¬ 
teala ei, sărăcindu-se; ea va importa tot mai puţin, pînă 
cînd, ajunsă într-o stare de sărăcie extremă, nu va mai 
importa nimic. 

In ţările comerciale, banii, care au dispărut de acolo 
dintr-o dată, vin înapoi, pentru că statele care i-au 
primit îi şi datorează; în statele despre care vorbim, 
banii nu vin niciodată înapoi, pentru că cei ce i-au luat 
nu datorează nimic. 

Polonia va servi aici ca exemplu. Ea nu are aproape 
nimic din ceea ce numim bunurile mobiliare ale lumii, în 
afară de griul pămînturilor .sale. Cîţiva magnaţi stă- 
pînesc acolo provincii întregi; ei îl împilează pe plugar 
pentru ca să stoarcă de la el o cantitate mai mare de 
grîu pe care să o poată vinde peste graniţă şi să-şi pro¬ 
cure lucrurile de care au nevoie pentru luxul lor. Dacă 
Polonia nu ar face comerţ cu nici o naţiune, locuitorii 
săi ar fi mai fericiţi. Magnaţii săi, care nu ar avea decît 
grîu, l-ar da ţăranilor lor ca să aibă cu ce trăi; domeniile 
prea întinse ar fi pentru ei o povară, aşa că ei le-ar 
împărţi ţăranilor; întrucît toţi oamenii ar găsi din belşug 
piei şi lină la turmele lor de animale, nu s-ar mai face 
cheltuieli enorme pentru îmbrăcăminte, iar magnaţii, 
cărora le place întotdeauna luxul, pe care nu l-ar putea 
găsi decît în ţara lor, i-ar stimula pe cei 'săraci la muncă. 
Eu afirm că această naţiune ar fi în acest caz mai înflo¬ 
ritoare, afară numai dacă nu s-ar sălbătici, lucru pe care 
legile l-ar putea preîntîmpina. 

Să examinăm acum cazul Japoniei. Cantitatea exagerat 
de mare a ceea ce ea poate primi în ţară dă naştere la 
cantitatea exagerat de mare a ceea ce ea poate trimite 

peste graniţă: importul şi exportul se vor afla în echi¬ 
libru, ca şi cum şi unul şi altul ar fi moderat; şi de 
altminteri, acest fel de exagerare va aduce statului foarte 
multe foloase: acolo va exista un consum mai mare, mai 
multe materiale cu care să lucreze meseriaşii, mai mulţi 
oameni cărora li se dă de lucru, mai multe mijloace de 
a cîştiga în putere. Se pot ivi cazuri în care să fie nevoie 
de un ajutor grabnic, pe care un stat atît de îmbelşugat 
poate să-l dea mai curind decît altul. Este greu ca o ţară să 
nu aibă bunuri de prisos; dar este în natura comerţului să 
facă utile bunurile de prisos, şi necesare pe cele utile. 
Statul va putea deci să procure bunurile necesare unui 
număr mai mare de supuşi. 

Să spunem deci că nu naţiunile care nu au nevoie de 
nimic pierd dacă fac comerţ, ci acelea cărora totul le 
lipseşte. Nu popoarele care îşi satisfac singure toate ne¬ 
voile, ci acelea care nu au nimic la ele acasă sînt în 
cîştig dacă nu fac negoţ cu nimeni 49 . 



CARTEA XXI 


DESPRE LEGI PRIVITE ÎN RAPORTUL LOR CU 
COMERŢUL, VĂZUT ÎN LUMINA PREFACERILOR 
PE CARE EL LE-A SUFERIT ÎN ÎNTREAGA LUME 1 


CAPITOLUL I 

CITEVA CONSIDERAŢII GENERALE 


Deşi comerţul este supus unor mari prefaceri, se poate 
întîmpla ca anumite cauze fizice, calitatea solului sau 
felul climei, să-i fixeze pentru totdeauna natura. 

Astăzi nu facem comerţ cu Indiile decît prin banii pe 
care îi trimitem acolo. Romanii 3 duceau acolo cam 
cincizeci de milioane de sesterţi pe an. Aceşti bani, la 
fel ca şi ai noştri acum, erau transformaţi în mărfuri 
pe care ei le aduceau în Apus. Toate popoarele care au 
făcut comerţ cu Indiile au dus acolo întotdeauna metale 3 
şi au adus de acolo mărfuri. 

Natura însăşi dă naştere acestui fenomen. Locuitorii 
Indiilor au meşteşugurile lor, care sînt potrivite felului 
lor de viaţă. Luxul nostru nu ar putea să fie al lor, nici 
trebuinţele noastre să fie trebuinţele lor. Clima lor nu 
le cere şi nici nu le îngăduie aproape nimic din ceea 
ce le vine de la noi. Ei umblă în mare parte goi; veşmin¬ 
tele, potrivite pentru ei, le sînt procurate de către pro¬ 
pria lor ţară; iar religia lor, care are asupra lor atîta 
putere, le insuflă silă faţă de lucrurile care ne servesc 
nouă ca hrană 4 . Ei nu au deci nevoie decît de metalele 
noastre, care sînt semnele valorilor, şi dau în schimb 

a P 1 i n i u s [Hist. nat.] 2 , cartea VI, cap. XXIII. 



30 


PARTEA A PATRA 


mărfuri, ceea ce datorită cumpătării şi naturii ţării 
lor au din belşug. Vechii autori care ne-au vorbit despre 
Indii ni le descriu 3 aşa cum le vedem şi astăzi, în pri¬ 
vinţa rînduielilor, a manierelor şi a moravurilor. Indiile 
au fost, Indiile vor fi ceea ce sînt astăzi; şi, întotdeauna, 
cei care vor face negoţ cu Indiile vor duce acolo bani, 
şi nu vor aduce de acolo aşa ceva 5 . 


CAPITOLUL II 

DESPRE POPOARELE AFRICII 


Majoritatea popoarelor de pe coastele Africii sînt săl¬ 
batice sau barbare. Eu cred că aceasta se datoreşte în 
mare măsură faptului că regiuni aproape de nelocuit se 
află între regiuni care pot fi locuite. Iscusinţa le lipseşte; 
ei nu cunosc meşteşuguri; au din belşug metale preţioase 
pe care le capătă de-a gata de la natură. Toate popoa¬ 
rele civilizate’pot deci să facă cu ele un comerţ avanta¬ 
jos: pot să le facă să aprecieze ca foarte valoroase lucruri 
lipsite de orice valoare şi să obţină pentru aceste lucruri 
nreţuri foarte mari 6 . 


CAPITOLUL III 

TREBUINŢELE POPOARELOR DE LA SUD SE DEOSEBESC 
DE CELE ALE POPOARELOR DE LA NORD 


Există în Europa un fel de cumpănire între naţiunile 
de la sud şi cele de la nord. Cele dintîi au tot felul de 
înlesniri ale vieţii şi puţine trebuinţe; cele din urmă au 


a Vezi Plinius, cartea VI, cap. XIX, şi Strabon, cartea XV 

[cap. I], 

\ 

multe trebuinţe şi puţine înlesniri ale vieţii. Unora na¬ 
tura le-a dăruit mult, iar ele îi cer puţin; celorlalte, 
natura le dă puţin, iar ele îi cer mult. Echilibrul se 
menţine prin lenea cu care ea a înzestrat popoarele de 
la sud 7 şi prin iscusinţa şi hărnicia cu care le-a înzestrat 
pe cele de la nord 8 . Acestea din urmă sînt nevoite să 
muncească mult; altminteri, ar duce lipsă de toate şi 
s-ar sălbătici. Aceasta a împămîntenit sclavia de la 
miazăzi. Intrucît ele se pot lipsi lesne de bogăţii, se pot 
lipsi şi mai uşor de libertate. Popoarele de la nord însă 
au nevoie de libertate, datorită căreia ei dispun de mai 
multe mijloace pentru satisfacerea tuturor trebuinţelor 
pe care natura le-a impus. Popoarele de la nord se află 
deci într-o situaţie nefirească dacă nu sînt ori libere ori 
sălbatice; aproape toate popoarele de la sud sînt, oare¬ 
cum, într-o stare nefirească, dacă nu se află în stare de 
robie 9 . 


CAPITOLUL IV 

DEOSEBIREA PRINCIPALA DINTRE COMERŢUL CELOR 
VECHI ŞI CEL DE ASTAZI 


Din timp în timp lumea trece prin situaţii care implică 
modificarea comerţului. Acum comerţul din Europa se 
face mai cu seamă de la nord spre sud. în acest caz, 
deosebirea de climă face ca un popor să aibă mare 
nevoie de mărfuri de la altul. De pildă, exportul băutu¬ 
rilor alcoolice de la sud spre nord alcătuieşte un fel de 
comerţ care nu exista aproape de fel la cei vechi. De 
aceea, capacitatea corăbiilor, care altă dată se măsura 
in baniţe de grîu, astăzi se măsoară în butoaie de băuturi 
spirtoase. 

Comerţul antic, aşa cum îl cunoaştem noi, efectuînd-se 
de la un port al Mediteranei la altul, se desfăşura aproape 
exclusiv la miazăzi. Or, popoarele situate în aceeaşi cli- 

mă, dispunînd cam de aceleaşi produse, nu au atîta 
nevoie să facă negoţ între ele ca popoarele situate în 
climate diferite. Ca atare, comerţul din Europa era 
odinioară mai puţin intens decît este în prezent. 

Aceasta nu contrazice de fel spusele mele privitoare la 
comerţul cu Indiile; căci deosebirea peste măsură de 
mare de climă face ca reciprocitatea trebuinţelor să fie 
inexistentă. 


CAPITOLUL v 

ALTE DEOSEBIRI 


Comerţul, eînd distrus de către cuceritori, cînd stîn- 
jenit de către monarhi, cutreieră pămîntul, fuge de unde 
este asuprit, poposeşte acolo unde este lăsat să trăiască: 
astăzi el este stăpîn acolo unde odinioară nu se vedeau 
decît pustiuri, mări şi stînci; iar acolo unde stăpînea 
eîndva, nu există acum decît pustiuri. 

Văzînd astăzi Colchida 10 , care nu mai este decît o 
vastă pădure, unde poporul, care se împuţinează pe zi 
ce trece, nu-şi apără libertatea decît pentru a se vinde 
cu bucata turcilor şi persanilor, nimeni nu ar spune că 
pe vremea romanilor acest ţinut a fost plin cu oraşe, 
unde comerţul atrăgea toate popoarele lumii. Nu se mai 
găseşte în acest ţinut nici un monument amintitor al 
acestor aşezări; nu există urme cu privire la ele decît 
în Plinius® şi în Strabon b . 

Istoria comerţului este istoria relaţiilor dintre po¬ 
poare. Diferitele lor distrugeri, şi anumite fluxuri şi 
refluxuri de populaţii şi de devastări alcătuiesc cele mai 
importante evenimente ale acestei istorii 11 . 


a Cartea VI [cap. IV şi V]. 
t> Cartea XI. 

CAPITOLUL VI 

DESPRE COMERŢUL CELOR VECHI 


Uriaşele 3 comori ale Semiramidei 12 , care nu se poate să 
fi fost dobîndite într-o zi, ne fac să credem că asirienii 
jefuiseră ei înşişi alte popoare bogate, după cum mai 
tîrziu alte popoare i-au jefuit şi pe ei. 

Comerţul aduce bogăţie; bogăţia duce la lux; iar luxul 
la perfecţionarea meşteşugurilor. Meşteşugurile împinse 
la nivelul la care vedem că se aflau pe timpul Semira- 
midei b , ne dau dovadă că pe atunci exista deja un comerţ 
întins 13 . 

între imperiile Asiei se desfăşura un întins comerţ de 
lux. Istoria luxului ar constitui o bună parte din is¬ 
toria comerţului 14 . Luxul perşilor era acela al mezilor, 
după cum luxul mezilor era acela al asirienilor. 

De atunci, în Asia s-au petrecut însemnate schimbări. 
Partea de nord-est a Persiei, Hircania, Margiana, Bactri- 
ana etc. erau odinioară pline de oraşe înfloritoare 3 , care 
nu mai există; iar partea de nord d a acestui imperiu 15 , 
adică istmul care desparte Marea Caspică de Pontul 
Euxin, era acoperită de oraşe şi de popoare, care de 
asemenea nu mai există. 

Eratostene 318 şi Aristobul 17 ştiau de la Patrocle 118 că 
mărfurile din Indii se scurgeau pe Oxus 19 către Marea 
Pontului 20 . Marcus Varro 921 ne spune că pe vremea lui 


a D i o d o r, cartea II. 

b D i o d o r, cartea II. 

c Vezi P1 i n i u s, cartea VI, cap.XVI; şi Strabon, cartea 
XI, cap. XI. 

d Strabon, cartea XI. 

6 Ibidem. 

f Autoritatea lui Patrocle era foarte mare, cum se vede 
dintr-o povestire a lui Strabon, cartea II. 

g In Plinius, cartea VI, cap. XVII. Vezi şi Strabon, 
cartea XI [cap. VIII], despre drumul mărfurilor de la Phasis 
la Cyrus. 

Pompeius, în războiul împotriva lui Mithridate, s-a aflat 
că se putea ajunge în şapte zile din Indii pînă în ţara 
bactrienilor şi la fluviul Icarus 22 , care se varsă în Oxus; 
că pe acolo mărfurile din India puteau să traverseze 
Marea Caspică şi de acolo să intre în gura fluviului 
Cyrus 23 ; că de la acest fluviu nu era nevoie decît de un 
drum de cinci zile pe uscat pentru a ajunge la Phasis 24 , 
care ducea în Pontul Euxin. Fără îndoială, prin inter¬ 
mediul popoarelor care populau aceste diferite regiuni 
intrau marile imperii ale asirienilor, ale mezilor şi ale 
perşilor în legătură cu părţile cele mai îndepărtate ale 
Răsăritului şi ale Apusului 25 . 

Această cale de comunicaţie nu mai există. Toate 
aceste ţinuturi au fost devastate de către tătari 3 şi 
acest popor distrugător sălăşluieşte încă acolo pentru a le 
bîntui. Oxusul nu se mai varsă în Marea Caspică; tătarii 
i-au schimbat cursul din anumite motive 5 ; el se pierde 
în nisipuri aride 26 . 

Iaxartesului 27 , care altădată forma o barieră între po¬ 
poarele civilizate şi cele barbare, de asemenea i s-a 
schimbat cursul® de către tătari şi nu se mai varsă în 
mare. 

Seleucos Nicator 28 şi-a pus în gînd d să unească Pontul 
Euxin cu Marea Caspică. Acest proiect, care ar fi adus 
multe înlesniri comerţului ce se făcea pe atunci, a fost 
părăsit la moartea lui®. Nu se ştie dacă ar fi putut să-l 
aducă la îndeplinire în istmul care desparte cele două 
mări. Acest ţinut este astăzi foarte puţin cunoscut; el 
este populat şi plin de păduri. Apele nu-i lipsesc, căci 


a De bună seamă că de pe vremea lui Ptolemeu, care ne 
descrie atîtea rîuri ce se varsă în partea de răsărit a Mării 
Caspice, au avut loc însemnate schimbări în această regiune. 
Pe harta ţarului nu figurează în acea parte decît rîul Astrabat; 
iar în cea a D-lui Bathalsi, nu figurează nimic. 

b Vezi descrierea de călătorie a lui Genkinson, în 
Recueil des voyages du Nord (Colecţia călătoriilor în nord), 
voi. - IV. 

c Eu cred că în acest fel s-a format lacul Arai. 
d Claudius Caesar, în P 1 i n i u s, cartea VI, cap. XI. 
e El a fost ucis de către Ptolemeu Ceranus. 

nenumărate rîuri coboară acolo din Munţii Caucaz; dar 
acest Caucaz, care formează partea de nord a istmului 
şi care întinde spre miazăzi un fel de braţe a , ar fi fost 
un mare obstacol, mai ales pe acele vremuri, cînd nu 
exista meşteşugul de a face ecluze. 

S-ar putea crede că Seleucos voia să facă legătura 
dintre cele două mări chiar în locul în care a fost făcută 
după aceea de către ţarul Petru I, adică în acea limbă de 
pămînt unde Tanaisul 29 se apropie de Volga; dar partea 
de nord a Mării Caspice nu era descoperită încă. 

In timp ce în imperiile Asiei exista un comerţ de lux, 
tyrienii 30 făceau în întreaga lume un comerţ de economie. 
Bochard 31 a folosit prima carte din Canaan -ul său 
pentru a enumera coloniile pe care aceştia le-au în¬ 
temeiat în toate ţările aşezate la mare; ei au trecut din¬ 
colo de Coloanele lui Hercule 32 şi au întemeiat colonii 15 
pe ţărmurile oceanului. 

Pe acele timpuri, navigatorii erau nevoiţi să navigheze 
de-a lungul ţărmurilor, care erau, ca să spunem aşa, 
busola lor. Călătoriile erau lungi şi grele. Adversităţile 
pe care le-a înfruntat Ulise în călătoria lui pe mare au 
alcătuit o temă fecundă pentru poemul cel mai frumos 
din lume, după cel care este primul dintre toate poemele 33 . 

Puţinătatea cunoştinţelor pe care majoritatea popoarelor 
le aveau despre acelea dintre ele care se aflau la mare de¬ 
părtare, favoriza popoarele care practicau comerţul de 
economie. Ele învăluiau comerţul lor în ce mistere voiau; 
ele aveau toate avantajele pe care popoarele instruite le 
au faţă de popoarele ignorante. 

Egiptul, pe care religia şi moravurile îl ţineau departe 
de orice legături cu străinii, nu făcea aproape de loc 
comerţ exterior; el se bucura de un pămînt roditor şi de 
un belşug fără margini. El era Japonia acelor vremuri: îşi 
satisfăcea singur nevoile. 

Egiptenii au ţinut atît de puţin la comerţul exterior, 
încît l-au lăsat pe cel din Marea Roşie în mina oricărui 


a Vezi S t r a b o n, cartea XI [cap. II], 
b Ei au întemeiat Tortessos şi s-au aşezat la Cadix. 

mic popor care lua parte la el într-o măsură oarecare. Ei 
au îngăduit ca idumeii, evreii şi sirienii să aibă acolo 
flote. Solomon 3 a folosit la această navigaţie tyrieni care 
cunoşteau aceste întinderi de apă. 

Josephus b34 spune că neamul său, îndeletnicindu-se nu¬ 
mai cu agricultura, cunoştea puţin marea; de aceea, evreii 
au făcut numai dintr-o întîmplare negoţ în Marea Roşie. 
Ei au cucerit de la idurnei oraşele Eilat şi Asiongaber 33 , 
care le-au adus în mîini acest comerţ; cînd au pierdut 
aceste două oraşe, au pierdut şi acest comerţ. 

Nu tot aşa au stat lucrurile şi cu fenicienii: ei nu făceau 
un comerţ de lux; negoţul pe care îl făceau nu era legat 
de vreo cucerire; cumpătarea, iscusinţa, hărnicia lor, în¬ 
fruntarea de către ei a primejdiilor, ostenelile lor îi făceau 
necesari tuturor popoarelor din lume. 

Popoarele vecine cu Marea Roşie nu făceau negoţ 
decît în această mare şi în aceea a Africii. Aceasta o do¬ 
vedeşte îndeajuns uimirea întregii lumi la descoperirea 
Mării Indiilor, făcută sub Alexandru. Am spus c că noi 
ducem mereu în Indii metale preţioase, dar că nu aducem 
aşa ceva de acolo d ; flotele evreieşti care aduceau pe Marea 
Roşie aur şi argint se întorceau din Africa, nu din Indii. 

Spun mai mult încă: această navigaţie se făcea în 
lungul ţărmului răsăritean al Africii; iar starea în care se 
afla atunci marina dovedeşte îndeajuns că vasele nu se 
duceau în locuri prea îndepărtate. 

Ştiu că flotele lui Solomon şi ale' lui Iosafat nu se 
întorceau decît tot la trei ani; dar nu socot că durata 
călătoriei dovedeşte mărimea distanţei la care se depărtau. 

Plinius şi Strabon ne spun că o corabie grecească sau 
romană străbătea în şapte zile drumul pe care o corabie 
din Indii şi din Marea Roşie, făcută din trestie, îl stră- 


a Cartea III a Regilor, cap. IX [vv. 26— 27]; Paralipomene, 
cartea II, cap. VIII [v. 17], 

b Contre Appion (Contra lui Appion). 
c In cap I al acestei cărţi. 

d Proporţia stabilită în Europa între aur şi argint poate 
face uneori ca să fie rentabil să se ia din Indii aur în 
schimbul argintului; dar aceasta nu înseamnă mare lucru 36 . 



CARTEA XXL CAPITOLUL VI 


37 


bătea în douăzeci de zile 3 . Potrivit acestei proporţii, o 
călătorie de un an pentru flotele greceşti şi romane era 
o călătorie de aproape trei ani pentru cele ale lui Solomon. 

Durata călătoriei a două corăbii cu viteze diferite nu 
este proporţională cu viteza lor; mersul încet duce adeseori 
la o încetineală şi mai mare. Cînd este vorba de a naviga' 
de-a lungul ţărmului, şi cînd te afli mereu tot într-o altă 
poziţie; cînd trebuie să aştepţi un vînt favorabil pentru a 
ieşi dintr-un golf şi altul pentru a merge înainte, o bună 
corabie cu pînze profită de orice vreme prielnică; pe cînd 
cea rea rămîne intr-un punct critic şî aşteaptă mai multe 
zile o altă schimbare a vîntului. 

Această încetineală a corăbiilor din Indii, care nu pu¬ 
teau face decît a treia parte din drumul pe care îl făceau, 
intr-un timp egal, vasele greceşti şi romane, se poate 
explica prin ceea ce vedem astăzi la marina noastră. Co¬ 
răbiile din Indii, construite din trestie, se afundau în apă 
mai puţin decît vasele greceşti şi romane care erau făcute 
din lemn şi legate cu fier. 

Aceste corăbii din Indii pot fi comparate cu vasele unor 
popoare de astăzi ale căror porturi au mică adîncime, ca, 
de pildă, Veneţia, şi chiar, în general, porturile din Italia b , 
de la Marea Baltică şi cele din provincia Olandei 0 . Coră¬ 
biile lor, care trebuie să iasă din aceste porturi şi să intre 
în ele, sînt de o formă rotundă şi au fundul lat; în vreme 
ce la navele altor popoare care posedă porturi bune 
carena este de o formă care le face să se afunde adine 
în apă. Datorită acestei întocmiri a lor, vasele din urmă 
pot naviga cu vîntul bătînd pieziş, iar primele pot naviga 
aproape numai atunci cînd au vîntul în pupă. O navă 
care intră mult în apă poate naviga pe o anumită direcţie 
cu aproape toate vînturile; aceasta se datoreşte rezis¬ 
tenţei pe care o întîmpină în apă vasul împins de vînt, 


a Vezi P 1 i n i u s, cartea VI, cap. XXII si S t r a b o n, cartea 
XV [cap. I]. 

b Ea are aproape numai rade; Sicilia are însă porturi foarte 
bune. 

c Mă refer la provincia Olandei, căci porturile din provincia 
Zeelandei sînt destul de adinei 37 . 



38 


PARTEA A PATRA 


ceea ce creează un punct de sprijin, şi formei lunguieţe 
a vasului, care este pus în aşa fel ca să prezinte vîntului 
flancul său, în timp ce, prin mînuirea cîrmei, se întoarce 
prora în direcţia dorită; astfel că se poate naviga foarte 
aproape de direcţia din care bate vîntul, adică aproape 
împotriva vîntului. Atunci însă cînd nava este rotundă şi 
cu fundul lat şi cînd, prin urmare, ea se afundă puţin 
în apă, nu mai există punct de sprijin; vîntul alungă vasul, 
care nu poate să reziste şi nici să navigheze aproape de 
loc altfel decît în direcţia opusă aceleia din care bate 
vîntul. De unde reiese că vasele cu fundul rotund au o 
viteză mai mică în cursele lor, căci: 1° ele pierd mult 
timp aşteptînd un vînt prielnic, mai ales dacă sînt ne¬ 
voite să-şi schimbe de multe ori direcţia; 2° ele înain¬ 
tează mai încet, pentru că, neavînd vreun punct de 
sprijin, nu ar putea să ridice tot atîtea pînze ca şi 
celelalte vase. Şi dacă aceste deosebiri se fac simţite în 
vremea noastră, cînd marina s-a perfecţionat atît de mult, 
cînd meşteşugurile se răspîndesc, cînd prin meşteşug se 
îndreaptă şi lipsurile naturii şi lipsurile meşteşugului 
însuşi, atunci ce trebuie să fi fost în marina celor vechi? 

Nu îmi vine să părăsesc acest subiect. Navele din Indii 
erau mici, iar cele ale grecilor şi ale romanilor, dacă 
lăsăm la o parte acele mari construcţii făcute din vani¬ 
tate, erau mai mici decît ale noastre. Or, cu cît o corabie 
este mai mică, cu atît este mai primejduită pe vreme rea. 
De multe ori o furtună scufundă o corabie căreia, dacă 
ar fi fost mai mare, nu i-ar fi făcut altceva decît să o 
zguduie puternic. Cu cît un corp este mai mare decît 
altul, cu atît suprafaţa lui este relativ mai mică: de unde 
rezultă că la o navă mică există un raport mai mic, adică 
o diferenţă mai mare între suprafaţa navei şi greutatea, 
adică încărcătura pe care o poate duce, decît la una 
mare 38 .Se ştie că, potrivit unei practici aproape generale, 
într-o navă se pune o încărcătură de o greutate egală cu 
jumătate din greutatea apei pe care ar putea-o cuprinde. 
Să presupunem că într-o navă ar intra opt sute de 
butoaie de apă, încărcătura ei ar avea deci greutatea 
apei din patru sute de butoaie; cea a unui vas în care 

nu ar intra decît patru sute de butoaie de apă ar avea 
greutatea apei din două sute de butoaie. Aşa că mărimea 
primei nave ar fi, faţă de greutatea pe care ar duce-o, 
ca 8 faţă de 4; iar a celei de-a doua, ca 4 faţă de 2. 
Să presupunem că suprafaţa celei mari ar fi faţă de 
suprafaţa celei mici ca 8 faţă de 6, suprafaţa 3 acesteia 
din urmă va fi faţă de greutatea încărcăturii ei ca 
6 faţă de 2; în timp ce suprafaţa celei dintîi nu va fi faţă 
de greutatea încărcăturii ei decît ca 8 faţă de 4; iar 
vuiturile şi valurile acţionînd numai la suprafaţă, vasul 
cel mare va rezista prin greutatea sa mai bine furiei 
lor decît cel mic. 


CAPITOLUL VII 

DESPRE COMERŢUL VECHILOR GRECI 


Cei dintîi greci erau cu toţii piraţi. Minos, care avu¬ 
sese supremaţia pe mare, nu avusese probabil decît suc¬ 
cese mai însemnate ca ale altora în piraterii, căci domi¬ 
naţia lui se mărginea la împrejurimile insulei sale. 
Atunci însă cînd grecii au devenit un popor puternic, ate- 
nienii au dobîndit adevărata supremaţie a mării, deoarece 
acest popor care făcea comerţ şi era victorios a înfrînt pe 
cel mai puternic monarh b de atunci şi a sfărîmat forţele 
maritime ale Siriei, ale Ciprului şi ale Feniciei. 

Trebuie să vorbesc despre această supremaţie a mării 
pe care a avut-o Atena. „Atena, spune Xenophon c , are 
supremaţia pe mare; dar, întrucît Atica e legată de uscat, 
duşmanii o pustiesc în timp ce ea face expediţii la mare 
depărtare. Cei mari îşi lasă pămînturile pradă vrăjma- 


a Adică, pentru a compara mărimi de acelaşi fel, acţiunea 
sau presiunea fluidului asupra navei va fi, în raport cu rezis¬ 
tenţa aceleiaşi nave, ca, etc. 
b Regele Persiei. 

c De republ. Athen. (Despre statul atenian) [cap. II], 

şului şi îşi pun bogăţiile la adăpost în vreo insulă: po¬ 
porul de jos, care nu are de fel pămînt, trăieşte fără 
nici o teamă. Dacă însă atenienii ar locui într-o insulă 
şi dacă pe lingă aceasta ei ar deţine şi supremaţia pe 
mare, le-ar sta în putere să vatăme pe alţii, fără ca ei 
să poată fi vătămaţi cîtă vreme ar fi stăpînitorii mării“. 
S-ar putea crede că Xenophon a vrut să vorbească de¬ 
spre Anglia. 

Atena, ţinînd necontenit la măreţie; Atena, care sporea 
pizma faţă de ea, în loc să-şi sporească influenţa; mai 
preocupată să-şi extindă dominaţia maritimă decît să 
să se bucure de ea; Atena, cu un asemenea guvernămînt 
politic 39 , încît poporul de jos îşi împărţea veniturile 
publice, pe cînd cei bogaţi erau apăsaţi, nu a practicat 
acel negoţ întins pe care îl făgăduiau munca din minele 
sale, mulţimea sclavilor, marele număr al marinarilor 
săi, autoritatea sa asupra oraşelor greceşti şi — mai 
mult decît toate acestea -— minunatele rînduieli ale lui 
Solon. Comerţul ei s-a limitat aproape numai la Grecia 
şi Pontul Euxin, de unde şi-a luat cele necesare traiului. 

Corintul avea o aşezare deosebit de favorabilă: el des¬ 
părţea două mări, închidea şi deschidea intrarea în Pelo- 
pones, închidea şi deschidea intrarea în Grecia. El a fost 
un oraş de cea mai mare însemnătate, într-o vreme în 
care poporul grecesc era o lume întreagă, iar oraşele 
greceşti erau state. El a făcut un comerţ mai întins decît 
Atena. El avea un port pentru primirea mărfurilor din 
Asia şi altul pentru primirea celor din Italia; căci, întru- 
cît navigatorii întîmpinau mari greutăţi la ocolirea Pro- 
montoriului Maleas 40 , unde se întîlnesc vînturi a opuse, 
pricinuind naufragii, ei preferau să se ducă la Corint, de 
unde chiar se puteau trece pe uscat vasele de la o mare' 
la alta. în nici un oraş nu au fost atît de dezvoltate 
lucrările de artă. Religia a dus pînă la capăt corupţia a 
ceea ce opulenţa acestuia îi lăsase neatins din bunele mo¬ 
ravuri. Ea a ridicat un templu zeiţei Venus, unde au fost 
consacrate cultului ei peste o mie de hetaire. Din această 


» Vezi Strabon, cartea VIII [cap. VI]. 

pepinieră au ieşit cele mai multe dintre acele vestite fru¬ 
museţi a căror istorie a îndrăznit să o scrie Ateneu 41 . 

Se pare că pe vremea lui Homer, bogăţia Greciei se 
concentra la Rhodos, la Corint şi la Orhomenos 42 . „Iupi- 
ter, spune el a , i-a iubit pe rhodieni şi le-a dat mari bogă- 
ţii“. El aplică Corintului 1 * epitetul de bogat. 

La fel, cînd vrea să vorbească despre oraşele care au 
mult aur, el citează Orhomenos c pe care îl pune alături de 
Teba Egiptului 43 . Rhodosul şi Corintul şi-au păstrat 
puterea, iar Orhomenos şi-a pierdut-o. Aşezarea 
Orhomenosului aproape de Helespont 44 , de Propontida 45 
şi de Pontul Euxin ne duce în mod firesc la ideea că 
bogăţiile lui provin dintr-un comerţ practicat pe ţărmu¬ 
rile acestor mări, care prilejuiseră plăsmuirea legendei 
linei de aur. Şi intr-adevăr, numele de Miniares 46 este 
dat Orhomenosului d precum şi argonauţilor. Mai tîrziu 
însă, deoarece aceste mări au devenit mai cunoscute, de¬ 
oarece grecii au întemeiat acolo un foarte mare număr de 
colonii, deoarece aceste colonii au făcut negoţ cu popoarele 
barbare şi deoarece ele aveau legături cu metropolele lor, 
Orhomenos a început să decadă şi a încetat de a se mai 
distinge de celelalte oraşe greceşti. 

înainte de Homer, grecii făcuseră comerţ aproape nu¬ 
mai între ei, şi cu unele popoare barbare; dar pe mă¬ 
sură ce au format noi popoare, ei şi-au extins dominaţia. 
Grecia era o mare peninsulă, ale cărei capuri parcă făcu¬ 
seră marea să se dea înapoi, iar golfurile să se deschidă 
din toate părţile, ca pentru a o primi iarăşi. Dacă ne 
aruncăm privirile asupra Greciei, vedem, la un teritoriu 
destul de mic, o foarte mare lungime a ţărmurilor. Ne¬ 
număratele colonii ale sale formau în jurul ei o imensă 
circumferinţă, înăuntrul căreia ea socotea că e cuprinsă, 
ca să spunem aşa, întreaga lume care nu era barbară. 


a Iliada, cîntul al II-Iea [v. 668], 
b Ibidem, [v. 570], 

c Iliada, cartea I, v. 381. Vezi Strabon, cartea IX [cap. II], 
p. 414, edit. din 1620. 

61 Strabon, cartea IX [cap. II], p. 414. 

Cînd a pătruns în Sicilia şi în Italia, ea a format acolo 
noi naţiuni. Cînd a navigat către mările Pontului, către 
ţărmurile Asiei Mici, către cele ale Africii, ea a făcut la 
fel. înflorirea oraşelor ei a fost cu atît mai mare cu cît 
ele se aflau mai aproape de popoarele noi. Şi, ceea ce era 
minunat, o mai înconjurau şi nenumărate insule, alcă¬ 
tuind oarecum cea mai apropiată poziţie de apărare. 

Ce mai izvoare de înflorire pentru Grecia au fost jocu¬ 
rile pe care ea le oferea, ca să spunem aşa, întregii lumi; 
templele unde toţi regii trimiteau ofrande, sărbătorile la 
care se strîngeau oameni din toate părţile, oracolele care 
stîrneau curiozitatea întregii omeniri, în sfîrşit, gustul şi 
artele care atingeau o asemenea treaptă, încît a crede că 
le întreci va însemna întotdeauna că nu le cunoşti! 


CAPITOLUL VIII 

DESPRE ALEXANDRU. CUCERIRILE SALE 


Patru evenimente petrecute sub Alexandru au adus o 
mare schimbare în sînul comerţului: cucerirea Tyrului, a 
Egiptului, a Indiilor şi descoperirea mării care se află 
la sudul acestei regiuni. 

Statul persan se întindea pînă la Indus 3 . Cu mult îna¬ 
inte de Alexandru, Darius b trimisese corăbieri care au 
coborît pe acest fluviu şi apoi au mers pînă la Marea 
Roşie. Cum'se explică deci faptul că grecii au fost cei 
dintîi care au făcut pe la sud comerţul cu Indiile? Cum 
de nu-1 făcuseră perşii mai înainte? La ce le foloseau 
mările care erau aşa de aproape de ei, mări care le scăl¬ 
dau ţara? Este adevărat că Alexandru a cucerit Indiile 47 ; 
dar este oare nevoie să cucereşti o ţară pentru ca să faci 
comerţ cu ea? De aceste lucruri mă voi ocupa acum 48 . 


a Strabon, cartea XV [cap. I], 

*> Herodot, in Melpomene (în ,,Melpomena“) [IV, 44], 

Ariana a4a , care se întindea de la Golful Persic pînă la 
Indus şi de la marea din sud pînă la munţii Paropami- 
sus 50 , ţinea desigur în oarecare măsură de statul persan; 
dar, în partea ei meridională, era stearpă, arsă de soare, 
necultivată şi barbară. Potrivit tradiţiei 13 , armatele Semi- 
ramidei şi ale lui Cyrus pieriseră în aceste pustietăţi; 
iar Alexandru însuşi, care, mergînd pe uscat, poruncise 
să fie însoţit de flotă, n-a scăpat fără a pierde aici o 
mare parte din armată. Perşii lăsau întreaga coastă în 
mîna ihtiofagilor c51 , a oriţilor 52 şi a altor popoare bar¬ 
bare. De altminteri, perşii nu erau navigatori şi însăşi 
religia lor le spulbera orice gînd de comerţ maritim d . 
Călătoria făcută din porunca lui Darius pe Indus şi pe 
Marea Indiilor a fost mai degrabă capriciul unui prin¬ 
cipe care vrea să-şi arate puterea, decît planul bine cîn- 
tărit al unui monarh care vrea să se servească de ea. Ea 
nu i-a adus nimic, nici comerţului, nici navigaţiei mari¬ 
time; şi dacă astfel s-a ieşit din ignoranţă, n-a fost pen¬ 
tru multă vreme. 

Mai mult încă: înainte de expediţia lui Alexandru, se 
credea® că partea de miazăzi a Indiilor era de nelocuit f , 
ceea ce era o urmare a tradiţiei potrivit căreia Semira- 
mida 9 nu venise înapoi de acolo decît cu douăzeci de oame¬ 
ni, iar Cyrus numai cu şapte. 

Alexandru a intrat pe la nord. Intenţia lui era de a 
merge spre răsărit; dar, deoarece a descoperit că partea 


a Strabon, cartea XV [cap. II], 
b Strabon, cartea XV. 

c P1 i n i u s, cartea VI, cap. XXIII; Strabon, cartea XV 
[cap. II]. 

u Pentru ca să nu pîngărească elementele ei nu navigau pe 
fluvii. H y d e, Religion des Perses (Religia perşilor). Nici azi ei 
nu au comerţ maritim şi îi socotesc fără Dumnezeu pe cei ce 
călătoresc pe mare. 

e Strabon, cartea XV [cap. II], 

f H e r o d o t, in Melpomena [IV, 44], spune că Darius a cucerit 
Indiile. Acest lucru nu se poate referi decît la Ariana; şi încă nu 
a fost vorba decît despre un plan de cucerire, 
g Strabon, cartea XV [cap. I]. 

de miazăzi e plină de popoare mari, de oraşe şi de rîuri, 
a pornit la cucerirea ei şi a înfăptuit-o. 

Atunci a conceput planul de a lega Indiile cu Apusul 
printr-un comerţ maritim, după cum le legase prin colo¬ 
niile pe care le întemeiase pe uscat. 

El a pus să se cunstruiască o flotă pe Hydaspes 53 , a 
coborît pe acest rîu, a intrat pe Indus şi a navigat pînă 
la vărsarea lui în mare. Şi-a lăsat armata şi flota la 
Pattala 54 , s-a dus el însuşi cu cîteva corăbii să recu¬ 
noască marea, a fixat locurile unde a hotărît să se con¬ 
struiască porturi, rade, arsenale. întors la Pattala, s-a 
despărţit de flota sa, şi a pornit pe uscat urmînd un ase¬ 
menea drum încît s-o ajute şi să primească ajutor de 
la ea. Flota a navigat de la vărsarea Indusului în mare 
de-a lungul coastei regiunilor oriţilor, ihtiofagilor, Cara- 
maniei 55 şi Persiei. A pus să se sape fîntîni şi să se con¬ 
struiască porturi, rade, arsenale. întors la Pattala, s-a 
peşte; el voia ca ţărmurile acestei mări să fie locuite de 
către popoare civilizate. Nearchos şi Onesicritos 5c au scris 
jurnalul acestei călătorii, care a durat zece luni. Ei au 
ajuns la Susa; acolo l-au găsit pe Alexandru, care dădea 
ospeţe armatei sale. 

Acest cuceritor întemeiase Alexandria pentru ca să-şi 
asigure stăpînirea Egiptului; aceasta era o cheie pentru 
a-i deschide porţile chiar în locul în care regii — înain¬ 
taşi ai săi — i le zăvorau b ; şi pe atunci el nu se gîndea 


a Aceasta nu s-ar putea referi la toţi ihtiofagii, care locuiau de-a 
lungul unui ţărm de zece mii de stadii. Cum ar fi putut Alexan¬ 
dru să le dea hrană? Cum le-ar fi impus el ascultare? Nu poate 
fi vorba aici decît de cîteva seminţii izolate. Nearchos, în cartea 
Rerum Indicarum (Despre lucrurile din I.ndii), spune că la extremi¬ 
tatea dinspre Persia a acestei coaste el dăduse peste populaţii 
mai puţin ihtiofage. Eu sînt înclinat să cred că ordinul lui 
Alexandru privea acest ţinut sau altul şi mai apropiat de Persia. 

b Alexandria a fost întemeiată lîngă o plajă numită Racotis. 
Vechii regi ţineau acolo o garnizoană pentru a împiedica intrarea 
în ţară a străinilor, şi mai ales a grecilor, care erau, după cum 
se ştie, mari piraţi. Vezi P1 i n i u s, cartea VI, cap. X şi Stra- 
b o n, cartea XVIII. 

încă la un comerţ a cărui idee putea încolţi în mintea 
lui numai în urma descoperirii Mării Indiilor. 

Se pare chiar că după această descoperire el nu a mai 
avut nici un plan nou în privinţa Alexandriei. El avea, de 
bună seamă, în mare, gîndul de a întemeia un comerţ 
între Indii şi părţile de apus ale imperiului său; dar, cît 
despre proiectul de a face prin Egipt acest comerţ, îi lip¬ 
seau prea multe cunoştinţe pentru a putea plănui aşa ceva. 
El văzuse Indusul, văzuse Nilul; dar nu cunoştea mările 
Arabiei, care se află între aceste două fluvii 57 . Abia sosit 
din Indii, el a şi pus să se construiască noi flote şi a navi¬ 
gat" pe Eulaeus 59 , pe Tigru, pe Eufrat şi pe mare: a înlă¬ 
turat stăvilarele pe care perşii le puseseră pe aceste fluvii 
şi a descoperit că intrîndul ţărmului persic 60 era un golf 
al oceanului. Intrucît el s-a dus să exploreze 5 această 
mare, aşa cum o explorase pe cea a Indiilor, intrucît el a 
pus să se construiască la Babilon un port pentru un foarte 
mare număr de corăbii, precum şi arsenale; intrucît a tri¬ 
mis cinci sute de talanţi în Fenicia şi în Siria, pentru a 
aduce de acolo corăbieri, pe care voia să-i aşeze în coloniile 
cu care presăra ţărmurile; în sfîrşit, intrucît a înfăptuit 
uriaşe lucrări pe Eufrat şi pe celelalte fluvii ale Asiriei, 
nu poate exista îndoială că intenţia sa a fost de a face 
comerţ cu Indiile prin Babilon şi prin Golful Persic. 

Unii, sub cuvînt că Alexandru voia să cucerească Ara- 
bia c , au afirmat că el îşi pusese în gînd să stabilească acolo 
capitala imperiului său; dar cum ar fi putut el să aleagă 
în acest scop un loc pe care nu-1 cunoştea 3 ? De altminteri, 
aceasta era cea mai nepotrivită ţară din lume pentru aşa 
ceva; acolo, el ar fost izolat de imperiul său. Califii, care 
au făcut cuceriri departe de ţara lor, au părăsit din primul 
moment Arabia, instalîndu-se în altă parte. 


a Arrianus, De expeditione Alexandri (Despre expediţia lui 
Alexandru) 58 , cartea VII [cap. VIIJ. 

Ibidem. 

c Strabon, cartea XVI [cap. I], la sfîrşit. 

d Văzînd Babilonia inundată, el privea Arabia, care este aproa¬ 
pe de ea, ca pe o insulă. A r i s t o b u 1 6 >, în Strabon, cartea XVI 
[cap. I], 

CAPITOLUL IX 

DESPRE COMERŢUL REGILOR GRECI DUPĂ ALEXANDRU 

Atunci cînd Alexandru a cucerit Egiptul, Marea Roşie 
era foarte puţin cunoscută şi era cu totul necunoscută 
acea porţiune a oceanului care se îmbină cu această mare 
şi care scaldă într-o parte ţărmul Africii, iar în cealaltă 
pe cel al Arabiei 62 : ba chiar, mai tîrziu, s-a crezut că era 
cu neputinţă să se facă înconjurul Peninsulei Arabe. 
Cei ce încercaseră să înfăptuiască acest ocol, fie pe o 
parte, fie pe cealaltă, abandonaseră acţiunea întreprinsă. 
Se spunea 3 : „Cum ar fi cu putinţă să navighezi la mia¬ 
zăzi de ţărmurile Arabiei, de vreme ce armata lui Cam- 
byses, care a traversat-o prin partea de nord a pierit 
aproape toată, iar cea pe care Ptolemeu 63 , fiul lui Lagos, 
a trimis-o în ajutor lui Seieucos Nicator la Babilon, 
a avut de suferit nemăsurat de mult şi, din pricina 
căldurii, nu a putut merge decît noaptea?" 

Perşii nu practicau nici un fel de navigaţie. Cînd au 
cucerit Egiptul 64 , ei au introdus acolo acelaşi spirit care 
domnea în propria lor ţară; nepăsarea lor în această 
privinţă a fost atît de mare, încît regii greci au constatat 
că le erau necunoscute nu numai călătoriile pe ocean ale 
tyrienilor, ale idumeilor şi ale evreilor, ci chiar şi cele 
pe Marea Roşie. Eu cred că distrugerea de către Nabu- 
codonosor a vechiului Tyr 65 , precum şi nimicirea mai 
multor popoare mici şi a mai multor oraşe vecine cu 
Marea Roşie au dus la pierderea cunoştinţelor ce fuse¬ 
seră acumulate pînă atunci în această privinţă. 

Pe vremea perşilor, Egiptul nu avea nicidecum ca 
hotar Marea Roşie: el nu cuprindea b decît acea fîşie 
de pămînt lungă şi îngustă pe care o acoperă Nilul cînd 
se revarsă şi care este închisă de ambele părţi prin lan¬ 
ţuri de munţi. A trebuit deci să se descopere a doua oară 


a Vezi cartea Rerum Indicarum. 
b Strabon, cartea XVI. 

şi' Marea Roşie, şi oceanul; şi această descoperire se 
datoreşte curiozităţii regilor greci. 

Sub aceştia s-a mers în susul Nilului; s-au vînat ele¬ 
fanţi în ţinuturile care se află între Nil şi mare; s-au 
descoperit de pe uscat ţărmurile acestei mări; şi, întrucît 
această descoperire s-a făcut sub greci, vedem că numele 
acelor locuri sînt greceşti, iar templele sînt închinate 3 
divinităţilor greceşti. 

Grecii din Egipt au putut face un comerţ foarte întins; 
ei erau stăpîni ai porturilor Mării Roşii: căci Tyrul, rival 
al oricărei naţiuni ce se îndeletnicea cu negoţul, nu mai 
exista; ei nu erau de fel stînjeniţi de vechile b superstiţii 
locale; aşa că Egiptul devenise centrul întregii lumi. 

Regii din Siria au lăsat regilor din Egipt comerţul 
meridional cu Indiile şi nu s-au ocupat decît cu comerţul 
septentrional care se făcea pe Oxus şi peste Marea Cas- 
pică. Pe vremea aceea se credea că această mare era o 
parte a Oceanului Septentrional 3 ; şi Alexandru, cu 
cîtăva vreme înaintea morţii sale, pusese să se constru¬ 
iască 13 o flotă pentru a stabili dacă ea comunica cu ocea¬ 
nul prin Pontul Euxin sau prin vreo altă mare răsări¬ 
teană dinspre Indii. După el, Seleucos şi Antiochus au 
acordat o deosebită atenţie explorării ei şi au ţinut acolo 
flote e . Partea ei explorată de către Seleucos s-a numit 
Marea Seleucidă; partea descoperită de Antiochus s-a 
numit Marea Antiohidă. Preocupaţi fiind de ceea ce 
putea întreprinde în această parte, ei au neglijat mările 
de la miazăzi; aceasta fie pentru că Ptolemeii, prin flotele 


a Ibidem. 

b Ele îi făceau să aibă silă faţă de străini. 

c PI in i us, cartea II, cap. LXVIII, şi cartea VI, cap. IX şi 
XII; S t r a b o n, cartea XI [cap. VI]; Arrianus, De l’expedition 
d’Alexandre (Despre expediţia lui Alexandru), cartea III [cap. 
XXX], p. 74, şi cartea V [cap. V], p. 104 66 . 

d Arrianus, op. cit., cartea VII [cap. XVI]. 
e P 1 i n i u s, cartea II, cap. LXVII. 

lor din Marea Roşie, dobîndiseră deja dominaţia asupra 
acestor mări, fie pentru că întîlniseră la perşi o aversiune 
de nestăpînit faţă de marină. Ţărmul de miazăzi al Per- 
siei nu procura marinari; nu apăruseră acolo decît cu 
puţină vreme înainte de sfîrşitul vieţii lui Alexandru. 
Regii Egiptului însă, stăpîni ai insulei Cipru, ai Feniciei 
şi ai unui mare număr de localităţi de pe coastele Asiei 
Mici, aveau tot felul de mijloace de a întreprinde acţiuni 
pe mare. Ei nu aveau nevoie să le impună supuşilor 
■ceva potrivnic spiritului lor; ei nu aveau decît să i se 
conformeze. 

Nu este greu să înţelegem încăpăţînarea cu care cei 
vechi credeau că Marea Caspică era o parte a oceanului. 
Expediţiile lui Alexandru, ale regilor Siriei, ale părţilor 
şi ale romanilor nu i-au putut face să-şi schimbe con¬ 
vingerea: căci oamenii se scutură de părerile lor greşite 
cit mai tîrziu cu putinţă. La început a fost cunoscut 
numai sudul Mării Caspice, socotindu-se că ea este 
oceanul; pe măsură ce s-a înaintat de-a lungul malurilor 
în partea ei de nord, iarăşi s-a crezut că oceanul forma 
un intrînd în uscat. Mergînd în lungul ţărmurilor, nu se 
explorase înspre răsărit decît pînă la Iaxartes, iar înspre 
apus pînă la marginile Albaniei 67 . In partea de nord, 
marea era nămoloasă 3 şi, prin urmare, foarte puţin 
potrivită pentru navigaţie. Toate acestea au făcut ca pe 
atunci să nu se vadă în ea altceva decît oceanul. 

Armata lui Alexandru nu mersese spre răsărit decît 
pînă la Hypanis 68 , care este ultimul dintre rîurile ce se 
varsă în Indus. Aşa că cel dinţii comerţ al grecilor cu 
Indiile s-a făcut într-o foarte mică parte a acestei ţări. 

Seleucos Nicator a pătruns pînă la Gange 6 şi pe această 
cale s-a ajuns la descoperirea mării în care se varsă acest 
fluviu, adică Golful Bengal. Astăzi se descoperă uscatul 
prin călătoriile pe mare; odinioară se descopereau mările 
prin cucerirea uscatului. 


a Vezi harta ţarului. 
h P 1 i n i u s, cartea VI, cap. XVII. 

Strabon 0 , cu toată mărturia lui Apolodor 69 , pare a se 
îndoi că regii b greci din Bactriana au pătruns mai de¬ 
parte decît Seleucos şi Alexandru. Chiar dacă ar fi ade¬ 
vărat că nu ar fi pătruns spre răsărit mai departe decît 
Seleucos, ei au pătruns mai departe spre miazăzi: au des¬ 
coperii Sigerul 70 şi porturi în Malabar 71 , care au făcut 
posibilă navigaţia despre care voi vorbi. 

Plinius d ne spune că s-a mers în mod succesiv pe trei 
rute pentru navigaţia în Indii. Mai întîi, ruta de la Pro¬ 
montoriul Siagra 72 la insula Patalena care se află la văr¬ 
sarea în mare a Indusului; se vede că aceasta era ruta 
pe care o urmase flota lui Alexandru. S-a folosit apoi 
un drum scurt e şi mai sigur, mergîndu-se de la acelaşi 
promontoriu la Siger. Acest Siger nu poate fi decît rega¬ 
tul lui Siger, despre care ne vorbeşte Strabon f , desco¬ 
perit de către regii greci ai Bactrianei. Plinius nu poate 
afirma că acest drum era mai scurt numai pentru că era 
făcut în mai puţin timp; căci Sigerul trebuia să se afle 
mai departe decît Indusul, de vreme ce l-au descoperit 
regii Bactrianei. Este vădit deci că prin folosirea acestui 
drum se evita ocolul anumitor ţărmuri şi se profita de 
anumite vînturi. In sfîrşit, negustorii au mers pe al 
treilea drum: ei se duceau la Cane sau la Ocelis 73 , por¬ 
turi la intrarea în Marea Roşie, de unde, printr-un vînt 
de apus, se ajungea la Muziris 74 , prima etapă în Indii, şi 
de acolo la alte porturi. 

Vedem că în loc să meargă de la intrarea în Marea 
Roşie pînă la Siagra, navigînd de-a lungul ţărmului 
Arabiei Felix, spre nord-est, au mers direct de la apus 
spre răsărit, de la un ţărm la altul, cu ajutorul muso- 


a Cartea XV [cap. I]. 

b Macedonenii din Bactriana, din Indii şi din Ariana, despăr- 
ţindu-se de regatul Siriei, au întemeiat un stat mare. 

c Apollonios Adramittin, în Strabon, cartea XI [cap. XI]. 
d Cartea VI, cap. XXIII, 
e Plinius, cartea VI, cap. XXIII. 

f Cartea XI [cap. XI], Sigertidis Regnum (Regatul lui Sigertis). 

nilor, ale căror schimbări au fost descoperite navigînd pe 
aceste întinderi de apă. Cei vechi nu s-au îndepărtat de 
ţărmuri decît atunci cînd s-au folosit de musoni a şi de 
alizee, care erau un fel de busolă pentru ei. 

Plinius b spune că plecările spre Indii aveau loc în 
mijlocul verii, iar întoarcerile — pe la sfîrşitul lui de¬ 
cembrie şi începutul lui ianuarie. Acest lucru cores¬ 
punde pe de-a-ntregul cu jurnalele de călătorie ale navi¬ 
gatorilor noştri. In acea parte a Mării Indiilor, care se 
află între Peninsula Africii şi peninsula de dincoace de 
Gange 75 , există doi musoni: primul, în timpul căruia 
vînturile bat de la apus spre răsărit, începe în luna 
august-septembrie; al doilea, în timpul căruia vînturile 
bat de la răsărit spre apus, începe în ianuarie. Aşa câ 
noi plecăm din Africa spre Malabar în aceeaşi epocă în 
care plecau flotele lui Ptolemeu şi ne întoarcem de acolo 
în aceeaşi epocă a anului ca şi ele. 

Flota lui Alexandru a făcut şapte luni de la Pattala 
la Susa. Ea a plecat în luna iulie, adică într-o epocă a 
anului în care astăzi nici o corabie nu se încumetă să 
pornească pe mare pentru a se întoarce din Indii. Intre 
un muson şi altul există un interval de timp în care 
vînturile sînt schimbătoare şi în care un vînt din nord, 
amestecîndu-se cu vînturile obişnuite, dă naştere, mai 
ales în apropierea ţărmurilor, la furtuni cumplite. Aceasta 
ţine în lunile iunie, iulie şi august. Flota lui Alexandru, 
plecînd din Pattala în luna iulie, a înfruntat multe fur¬ 
tuni şi călătoria a fost îndelungată, pentru că a navigat 
pe un muson potrivnic. 

Plinius spune că plecările spre Indii aveau loc la sfîr¬ 
şitul verii: în acest chip se folosea timpul schimbării 
musonului pentru a face drumul de la Alexandria la 
Marea Roşie. 


a Musonii bat o parte a anului dintr-o direcţie, şi o parte din 
cealaltă; iar alizeele bat în aceeaşi direcţie tot anul. 
b Cartea VI, cap. XXIII. 

Observaţi, vă rog, cum s-a- perfecţionat încetul cu în¬ 
cetul navigaţia. Călătoria pe apă făcută din porunca lui 
Darius, în jos pe Indus şi apoi pînă la Marea Roşie, 
a ţinut doi ani şi jumătate 3 . Flota lui Alexandru 11 cobo- 
rînd pe Indus, a ajuns la Susa în zece luni, căci a navigat 
trei luni pe Indus şi şapte luni pe Marea Indiilor. Mai 
tîrziu, drumul de la coasta Malabar la Marea Roşie 
s-a făcut în patruzeci de zile c . 

Strabon 76 , care lămureşte cauzele ignoranţei de pe 
atunci cu privire la ţările ce se află între Hypanis 77 şi 
Gange, spune că puţini dintre navigatorii care se duc 
din Egipt în Indii merg pînă la Gange. Intr-adevăr, ve¬ 
dem că flotele nu se duceau acolo; ele navigau cu ajuto¬ 
rul musonilor, de la apus spre răsărit, plutind de la 
intrarea în Marea Roşie pînă la coasta Malabar. Ele 
se opreau în porturile care existau acolo şi nu se duceau 
să facă înconjurul peninsulei de dincoace de Gange pe la 
Capul Comorin 78 şi de-a lungul coastei Coromandel 79 . 
Căci sistemul de navigaţie al regilor Egiptului • şi al 
romanilor consta în a se întoarce în acelaşi an d . 

Ca atare, comerţul grecilor şi al romanilor cu Indiile 
era departe de a fi tot atît de întins ca cel făcut de noi, 
care cunoaştem regiuni imense pe care ei nu le cunoşteau, 
care facem comerţ cu toate popoarele Indiilor, şi care chiar 
facem negoţ şi navigaţie pentru ele. 

Ei făceau însă acest comerţ cu mai multă înlesnire decît 
noi; şi, dacă astăzi nu s-ar face negoţ decît pe coasta 
Guzarat şi Malabar 80 şi, fără să ne ducem în insulele 
de la miazăzi, ne-am mulţumi cu mărfurile pe care ar 
veni să ni le aducă insularii, atunci ar trebui să prefe¬ 
răm ruta Egiptului aceleia pe la Capul Bunei Speranţe 81 . 
Strabon spune e că în acest fel se făcea negoţ cu popoarele 
din Taprobana 82 . 


a Herodot, in Melpomene [IV, XLIV], 
b P 1 i n i u s, cartea VI, cap. XXIII. 
c P1 i n i u s, cartea VI, cap. XXIII, 
d Ibidem. 

e Cartea XV [cap. I]. 

CAPITOLUL X 

DESPRE ÎNCONJJURUL AFRICII 


Istoria ne arată că înainte de descoperirea busolei s-a 
întreprins de patru ori înconjurul Africii. Fenicienii, 
trimişi de către Nechao a83 şi Eudoxiu b84 , fugind de mînia 
lui Ptolemeu-Latur, au pornit din Marea Roşie şi au 
izbutit. Sataspe c86 , pe timpul lui Xerxes, şi Hannon 87 , 
care a fost trimis de cartaginezi, au ieşit din Marea 
Mediterană pe la Coloanele lui Hercule şi n-au izbutit. 

Cel mai important lucru pentru efectuarea ocolului 
Africii era de a descoperi Capul Bunei Speranţe şi de 
a se trece de el. Dar, plecînd din Marea Roşie, se 
dădea peste acest cap la o distanţă pe jumătate cit aceea 
la care se dădea peste el plecînd din Mediterana. Ţărmul 
care duce de la Marea Roşie pînă la Capul Bunei Spe¬ 
ranţe prezintă pentru navele care se apropie de el mai 
puţine primejdii decît d cel care duce pe la Capul Bunei 
Speranţe pînă la Coloanele lui Hercule. Pentru ca cei 
care plecau de la Coloanele lui Hercule să poată desco¬ 
peri Capul Bunei Speranţe, a fost nevoie de invenţia 
busolei, care a permis să se părăsească coasta Africii şi 
să se navigheze în largul oceanului către insula Sfînta 
Elena sau către coasta Braziliei. Era deci foarte posibil 
ca navele să fi mers din Marea Roşie în Marea Medite- 


a Herodot, cartea IV [cap. XLII]. El voia să facă cuceriri. 
h P 1 i n i u s, cartea II, cap. LXVII; Pomponius Mei a 85 , 
cartea III, cap. IX. 

c Herodot, in Melpomene, IV, 43. 

d Adăugaţi la aceasta cele spuse de mine în cap. XI din aceas¬ 
tă carte cu privire la călătoria lui Hannon. 

e In Oceanul Atlantic bate, în lunile octombrie, noiembrie, 
decembrie şi ianuarie, un vînt de la nord-est. Se traversează 
ecuatorul şi, pentru a se evita vîntul general de la răsărit, se ia 
direcţia spre sud, ori se intră în zona toridă, în regiunile în care 
vîntul suflă de la apus spre răsărit. 

rană, fără să se fi întors din Marea Mediterană în Marea 
Roşie. 

Aşa că, fără a se face acest mare înconjur, după efec¬ 
tuarea căruia navele nu se mai puteau întoarce, era 
mai firesc ca negoţul din Africa orientală să se facă prin 
Marea Roşie, iar cel de pe coasta occidentală să se facă 
pe la Coloanele lui Hercule. 

Regii greci din Egipt au descoperit mai întîi în Marea 
Roşie acea parte a ţărmului Africii care se întinde din 
fundul golfului unde se află cetatea Herum 88 pînă la 
Dira 89 , adică pînă la strîmtoarea numită astăzi Bab-el- 
Mandeb. De acolo, pînă la Promontoriul Aromatelor 90 , 
situat la intrarea în Marea Roşie 3 , coasta nu fusese de 
loc explorată de către navigatori; şi aceasta reiese cu 
limpezime din ceea ce ne spune Artemidor 091 , anume că 
erau cunoscute localităţile de pe această coastă, dar că 
nu se cunoşteau distanţele la care se aflau ele: ceea ce 
se datora faptului că aceste porturi fuseseră descoperite 
unul după altul venind pe uscat, fără a se naviga de la 
unul la altul. 

Dincolo de acest promontoriu, unde începe ţărmul ocea¬ 
nului, nu se cunoştea nimic, după cum aflăm c de la Era- 
tostene şi de la Artemidor. 

Acestea erau cunoştinţele existente pe vremea lui 
Strabon, adică a lui Augustus, cu privire la ţărmurile 
Africii. După Augustus însă, romanii au descoperit Pro¬ 
montoriul Raptum şi Promontoriul Prassum, despre care 
Strabon nu ne vorbeşte, pentru că ele nu erau cunoscute 
încă. Se vede că aceste două nume sînt romane 92 . 

Geograful Ptolemeu 93 trăia pe timpul lui Adrian şi 
Antoninus- Pius, iar autorul Periplului Mării Eritree 94 , 
oricine ar fi el, a trăit puţin timp după aceea. Cu toate 


a Acest golf, căruia îi dăm astăzi acest nume, era numit de 
către cei vechi Golful Arabic; ei numeau Marea Roşie partea 
din ocean vecină cu acest golf. 

5 Strabon, cartea XVI [cap. IV], 

c Idem, cartea XVI. Artemidor a stabilit că ultimul punct al 
coastei cunoscute era acela numit Austricornu; iar Eratostene, 
ad Cinnamomijiram. 

acestea, cel dintîi stabileşte că ultimul punct al Africii 3 
cunoscut este Promontoriul Prassum, care se află cam la 
al paisprezecelea grad de latitudine sudică; iar autorul 
Periplului, Promontoriul Raptum, care se află cam la al 
zecelea grad de latitudine sudică. Este probabil că 
acesta lua drept limită un punct pînă la care se naviga, 
iar Ptolemeu — un punct pînă la care nu se mai naviga. 

Ceea ce mă întăreşte în această idee este faptul că 
populaţiile din jurul Prassumului erau antropofage 3 . Pto¬ 
lemeu, care d ne vorbeşte despre un mare număr de 
aşezări aflate între portul Aromatelor şi Promontoriul 
Raptum, lasă un gol desăvîrşit de la Raptum pînă la 
Prassum. Marile cîştiguri aduse de navigaţia către Indii 
au făcut probabil să se neglijeze navigaţia Africii. In 
sfîrşit, romanii nu au avut niciodată o navigaţie regulată 
de-a lungul acestui ţărm al Africii: ei descoperiseră aceste 
porturi venind pe uscat, precum şi datorită corăbiilor 
aruncate de furtună pe ţărmuri; şi dacă astăzi noi cu¬ 
noaştem destul de bine coastele Africii şi foarte puţin 
interiorul ei e , cei vechi îi cunoşteau destul de bine inte¬ 
riorul şi foarte puţin coastele. 

Am spus că nişte fenicieni, trimişi de către Nechao şi 
Eudoxiu, pe vremea lui Ptolemeu-Latur, făcuseră încon¬ 
jurul Africii 96 : este foarte probabil că pe timpul geogra¬ 
fului Ptolemeu aceste două călătorii pe mare au fost soco¬ 
tite ca născocite, de vreme ce acesta spune că f , începînd 
de la Sinus Magnus, care, după părerea mea, este Golful 
Siamului, se întinde — din Asia pînă în Africa — un 


a Cartea I, cap. VII; cartea IV, cap. IX; planşa a IV-a a 
Africii. 

b Acest Periplu a fost atribuit lui Arrianu s 95 . 
c Ptolemeu, cartea IV, cap. IX. 
d> Cartea IV, cap. VII şi VIII. 

e Observaţi cu ce exactitate ne descriu Strabon şi Pto¬ 
lemeu diferitele părţi ale Africii. Aceste cunoştinţe îşi aveau 
izvorul în diferitele războaie pe care cele două popoare care erau 
pe atunci cele mai puternice din lume — cartaginezii şi romanii — 
le avuseseră eu popoarele din Africa, în alianţele pe care ele 
le încheiaseră şi în comerţul pe care îl făcuseră pe uscat, 
f Cartea VII, cap. III. 

pămînt necunoscut ce se termină la Promontoriul Prassum; 
în aşa fel, că Marea Indiilor nu ar fi fost decît un lac 97 . 
Cei vechi, care au explorat Indiile pe la nord, înaintînd 
înspre răsărit, au situat înspre miazăzi acest pămînt 
necunoscut. 


CAPITOLUL XI 

CARTAGINA ŞI MARSILIA 


Cartagina avea un drept al ginţilor unic în felul 
său: ea poruncea să fie înecaţi* toţi străinii care făceau 
negoţ în Sardinia şi către Coloanele lui Hercule. Dreptul 
său politic nu era mai puţin neobişnuit: ea le-a interzis 
sarzilor, sub pedeapsă cu moartea, de a cultiva pămîntul. 
Ea şi-a sporit puterea prin bogăţii şi apoi bogăţiile prin 
puterea sa. Stăpînă a ţărmurilor Africii pe care le scaldă 
Marea Mediterană, ea şi-a întins stăpînirea de-a lungul 
ţărmurilor oceanului. Din ordinul senatului Cartaginei, 
Hannon 98 a aşezat treizeci de mii de cartaginezi începînd 
de la Coloanele lui Hercule şi pînă la Cerne 99 . El spune 
că acest punct se află tot atît de departe de Coloanele 
lui Hercule pe cît de departe se află Coloanele lui Her¬ 
cule de Cartagina. Poziţia acestui punct are o deosebită 
însemnătate: ea arată că Hannon nu s-a întins cu colo¬ 
niile sale decît pînă la al douăzecişicincilea grad de lati¬ 
tudine nordică, adică la două sau trei grade la sud de 
insulele Canare. 

De la Cerne, Hannon a întreprins o altă călătorie pe 
mare, al cărui scop era de a face descoperiri mai de¬ 
parte spre miazăzi. El nu a explorat aproape de loc 
continentul. întinderea coastelor de-a lungul cărora a 
navigat el a fost de douăzeci şi şase de zile de călătorie 100 
şi a fost nevoit să se întoarcă din lipsă de alimente. Se 


a Eratostene, în Strabon, cartea XVII, cap. I, p. 802. 

pare că cartaginezii nu au profitat de loc de această din 
urmă călătorie întreprinsă de Hannon. Scylax 3101 spune 
că dincolo de Cerne marea nu este navigabilă 4 , pentru 
că acolo ea este puţin adîncă, plină de mîl şi de ierburi 
marine; şi în adevăr, toate acestea se află din belşug pe 
acele locuri c . Negustorii cartaginezi despre care vor¬ 
beşte Scylax puteau să întîmpine piedici ce fuseseră în¬ 
vinse de Hannon, care avea şaizeci de corăbii, cu cîte 
cincizeci de vîsle fiecare. Dificultăţile sînt relative 102 ; şi, 
ceva mai mult, nu trebuie să confundăm o acţiune între¬ 
prinsă sub impulsul cutezanţei şi al temerităţii cu ceea 
ce ţine de cursul obişnuit al lucrurilor. 

Minunată lucrare a antichităţii este descrierea de călă¬ 
torie a lui Hannon: omul care a făcut călătoria a scris 
şi lucrarea; el nu arată nici un pic de înfumurare în 
naraţiunile sale. Marii navigatori îşi descriu isprăvile 
cu simplitate, pentru că ei se mîndresc mai mult cu ceea 
ce au făcut decît cu ceea ce au spus. 

Conţinutul este asemenea stilului. Nu ni se povestesc 
niciodată lucruri de necrezut; tot ceea ce ni se spune 
despre climă, despre sol, despre moravuri, despre apu¬ 
căturile locuitorilor se potriveşte cu ceea ce se vede 
astăzi pe această coastă a Africii; parcă ar fi jurnalul 
de călătorie al unuia dintre navigatorii zilelor noastre. 

De pe vasele flotei sale, Hannon a observat 4 , în călă¬ 
toria lui, că ziua domnea pe continent o linişte profundă; 
că noaptea se auzeau sunetele a diferite instrumente 
muzicale şi că peste tot se vedeau focuri, unele mai mari, 


a Vev.i Periplul său, articolul privitor la Cartagina. 
b Vezi Herodot, in Melpomene [IV, 43], despre piedicile pe 
care le-a întîmpinat Sataspe. 

c Vezi hărţile şi descrierile de călătorie aflate în primul volum 
din Voyages qui ont servi ă l'etablissement de la Compagnie des 
îndes (Călătorii care au servit la instituirea Companiei Indiilor), 
partea I, p. 201. Această iarbă acoperă într-o asemenea măsura 
suprafaţa mării, încît este greu să vezi apa, iar corăbiile nu pot 
să treacă prin ea decît pe vînt destul de puternic. 

d Plinius ne spune acelaşi lucru vorbind despre munte! e Atlas: 
Noctibus micare crebis ignibus, tibiarum cantu tympanorumque 
sonitu strepere, neminem interdiu cerni 103 . 

altele mai mici. Descrierile noastre de călătorie confirmă 
acest lucru; în ele ni se arată că ziua, pentru a se feri 
de arşiţa soarelui, aceşti sălbatici se adăpostesc în păduri; 
că noaptea ei fac focuri mari pentru a îndepărta fiarele 
şi că iubesc cu patimă dansul şi instrumentele muzicale. 

Hannon ne descrie un vulcan cu toate fenomenele pe 
care ni le înfăţişează astăzi Vezuviul; şi chiar povestirea 
lui despre cele două femei acoperite cu păr care s-au 
lăsat să fie mai degrabă ucise decît să-i urmeze pe carta¬ 
ginezi, şi ale căror piei el a poruncit să fie aduse la 
Cartagina, nu este — cum s-a spus — neverosimilă 104 . 

Această descriere de călătorie este cu atît mai pre¬ 
ţioasă cu cît ea este un document punic; şi tocmai pen¬ 
tru că este un document punic, a fost ea socotită ca plăs¬ 
muită. Căci romanii şi-au păstrat ura împotriva carta¬ 
ginezilor chiar după ce i-au distrus. Dar numai victoria 
a decis dacă trebuia să se spună fidelitate punică sau 
fidelitate romană 105 . 

Unii autori moderni 3 au împărtăşit această prejude¬ 
cată. Ce s-a întîmplat, spun ei, cu oraşele pe care ni le 
descrie Hannon şi din care, chiar pe vremea lui Plinius, 
nu mai exista nici cea mai mică urmă? Surprinzător ar 
fi fost dacă ar mai fi rămas urme din ele. Hannon se 
ducea el oare să întemeieze pe aceste coaste Corintul sau 
Atena? El lăsa, în locuri potrivite pentru comerţ, familii 
cartagineze şi, în grabă, lua măsuri pentru a le pune 
la adăpost de oamenii sălbatici şi de fiare. Dezastrele 
care s-au abătut asupra cartaginezilor au pus capăt navi¬ 
gaţiei Africii; incit, de bună seamă că aceste familii ori 
au pierit ori s-au sălbăticit. Eu spun şi mai mult: chiar 
dacă ruinele acestor oraşe ar mai dăinui, cine să le des¬ 
copere în păduri şi în mlaştini? Cu toate acestea, şi 
Scylax, şi Polybios spun că cartaginezii aveau mari colo¬ 
nii pe aceste coaste. Iată urmele oraşelor lui Hannon; 
nu există altele, deoarece aproape că nu există altele ale 
Cartaginei însăşi 107 . 


a Dodwell. Vezi a sa Dissertation sur le periple d’Hannon im 
(Disertaţie asupra Periplului lui Hannonl 

Cartaginezii erau pe drumul bogăţiilor, şi dacă s-ar fi 
dus pînă la al patrulea grad de latitudine nordică şi 
pînă la al cincisprezecelea grad de longitudine, ei ar fi 
descoperit Coasta de Aur şi ţărmurile vecine 108 . Ei ar fi 
făcut acolo un comerţ cu mult mai însemnat decît cel 
care se face astăzi, cînd America pare că a făcut să se 
deprecieze bogăţiile tuturor celorlalte ţări: ei ar fi dat 
acolo peste comori pe care romanii nu le puteau răpi. 

S-au spus lucruri surprinzătoare despre bogăţiile Spa¬ 
niei. Dacă îi dăm crezare în această privinţă lui Aristo- 
tel a , fenicienii care au debarcat la Tartessus 109 au găsit 
acolo atîta argint, incit corăbiile lor nu-1 puteau încărca 
tot şi ei au pus să se facă din acest metal sculele cele 
mai de rînd. Potrivit relatărilor lui Diodor bU0 , cartagi¬ 
nezii au găsit în Pirinei atîta aur şi argint, incit au în¬ 
trebuinţat aceste metale şi pentru ancorele corăbiilor 
lor. Nu trebuie să punem temei pe aceste poveşti; iată 
fapte precise. 

Dintr-un fragment din Polybios, citat de Strabon c , 
vedem că minele de argint care erau situate la izvoarele 
Betisului 111 , unde lucrau patruzeci de mii de oameni, 
aduceau poporului roman douăzeci şi cinci de mii de 
drahme pe zi: aceasta poate face cam cinci milioane de 
livre pe an, la cincizeci de franci marca 112 . Munţii în care 
se aflau aceste mine se numeau Munţii de Argint 8 , ceea 
ce ne arată că acolo era Potosi 113 al acelor vremuri. 
Astăzi minele din Hanovra nu au nici un sfert din 
lucrătorii care munceau în cele din Spania şi ele dau 
mai mult; dar romanii, avînd aproape numai mine de 
cupru, şi puţine mine de argint, şi grecii, necunoscînd 
decît minele din Atica, foarte sărace, trebuie să fi fost 
uimiţi de bogăţia minelor din Spania. 

în războiul pentru succesiunea la tronul Spaniei, un 
om numit marchizul de Rhodos 114 , despre care se spunea 

a Des choses merveilleuses (Despre lucrurile minunate) [cap. 
CXXXV], 
b Cartea VI. 
c Cartea III [cap. II]. 
d Mons Argentarius. 

că se ruinase cu minele de aur şi se îmbogăţise cu spi¬ 
talele 3 , a propus la curtea Franţei să se deschidă iarăşi 
minele din Pirinei. El i-a citat pe tyrieni, pe cartaginezi 
şi pe romani. I s-a dat voie să caute: a căutat, a făcut 
săpături peste tot; el cita mereu şi nu găsea nimic. 

Cartaginezii, stăpîni ai comerţului de aur şi de argint, 
au vrut să fie şi ai celui de plumb şi de cositor. Aceste 
metale erau transportate pe uscat de la porturile Galliei 
la Ocean pînă la porturile Mării Mediterane. Carta¬ 
ginezii au voit să le ia direct de la sursă; ei au trimis 
pe Himilcon 115 pentru a crea b colonii în insulele Cassite- 
ride 117 , care se crede că sînt insulele Silley 118 . 

Aceste călătorii din Betica 119 în Anglia i-au făcut pe 
unii să creadă că cartaginezii cunoşteau busola; dar este 
limpede că ei navigau de-a lungul coastelor. Nu am 
nevoie pentru aceasta de altă dovadă în afară de ce 
spune Himilcon, căruia i-au trebuit patru luni ca să ajungă 
de la gura Betisului în Anglia: pe lingă că întîmplarea c 
celebră a acestui navigator cartaginez, care văzînd că 
vine o corabie romană, şi-a făcut vasul să eşueze pen¬ 
tru a nu-i arăta calea către Anglia d , dovedeşte că aceste 
corăbii erau foarte aproape de coaste atunci cînd s-au 
întîlnit. 

Se poate ca cei vechi să fi făcut unele călătorii pe 
mare care ne-ar face să credem că ei posedau busola, deşi 
nu o aveau. Dacă un navigator s-ar fi îndepărtat de 
coaste şi dacă în timpul călătoriei lui ar fi avut vreme 
frumoasă, dacă noaptea ar fi văzut mereu o stea polară 120 , 
iar ziua, răsăritul şi apusul soarelui, este limpede că el 
s-ar fi putut orienta la fel ca şi astăzi cu busola; dar 
aceasta ar fi pentru navigatori ceva întîmplător, iar nu 
o navigaţie regulată. 

în tratatul care a pus capăt primului război punic, ve¬ 
dem că preocuparea principală a Cartaginei a fost de 


a Avusese undeva conducerea unor spitale. 
t> Vezi Festus A v i e n u s 116 . 
c Strabon, cartea III [cap. V], spre sfîrşit. 
d El a fost răsplătit, pentru aceasta, de către senatul Cartaginei. 

a-şi păstra supremaţia pe mare, iar a Romei de a-şi păs¬ 
tra supremaţia pe uscat. în cursul negocierilor cu romanii, 
Hannon 3 a declarat că el nu ar răbda nici măcar ca ei 
să-şi spele mîinile în apele Siciliei 121 ; nu li s-a îngăduit 
să navigheze dincolo de frumosul promontoriu 122 ; li s-a 
interzis' 3 să facă negoţ cu Sicilia c , cu Sardinia, cu Africa, 
cu excepţia Cartaginei: excepţie care arată că acolo nu li 
se pregătea un comerţ avantajos 123 . 

în primele timpuri, Cartagina şi Marsilia d au purtat 
între ele mari războaie din pricina pescuitului. După 
încheierea păcii, ele au practicat, concurîndu-se, comerţul 
de economie. Marsilia a fost cu atît mai invidioasă cu 
cît, egalîndu-şi rivala în iscusinţă, îi devenise inferioară 
în putere: iată motivul acelei mari fidelităţi faţă de ro¬ 
mani. Războiul pe care aceştia l-au dus împotriva car¬ 
taginezilor în Spania a fost un izvor de bogăţii pentru 
Marsilia, care servea ca antrepozit. Ruina Cartaginei şi a 
Corintului a sporit şi mai mult strălucirea Marsiliei; şi, 
dacă n-ar fi fost războaiele civile, în care trebuia să 
închizi ochii şi să te alături uneia din părţi, ea ar fi 
fost fericită sub protecţia romanilor, care nu o pizmuiau 
de fel pentru comerţul său. 


CAPITOLUL XII 

INSULA DELOS — MITHRIDATE 


După distrugerea Corintului de către romani, negus¬ 
torii s-au retras la Delos 124 . Datorită religiei şi veneraţiei 
popoarelor, această insulă era privită ca un adăpost si- 


a Titus Livius, suplimentul lui Freinshemius, decada 
a doua, cartea VI. 

h P o 1 y b i o s, cartea III [cap. XXII—XXVII]. 
c In partea supusă cartaginezilor. 
d Iustinus, cartea XLIII, cap. V. 

gur a ; mai mult încă, aşezarea ei era foarte favorabilă 
pentru comerţul Italiei şi al Asiei, care, după nimicirea 
Africii şi slăbirea Greciei, devenise mai important. 

Din -cele mai vechi timpuri, grecii au întemeiat, aşa cum 
am spus, colonii pe ţărmurile Propontidei 125 şi ale Pontu¬ 
lui Euxin; -sub perşi, aceste colonii şi-au păstrat legile 
şi libertatea. Alexandru, care nu pornise dec-ît îm-potriva 
barbarilor, nu le-a atacat b . Se pare chiar că nici regii 
Pontului 129 , care au ocupat mai multe din ele, nu le-au 
schimbat® guvernămîntul politic. 

Puterea d acestor regi a sporit de îndată ce au pus stă- 
pînire pe aceste colonii. Mithridate a fost astfel în stare 
să angajeze de peste tot oaste: să-şi înlocuiască® necon¬ 
tenit pierderile suferite, să-şi procure lucrători, vase, 
maşini de război; să-şi cîştige aliaţi; să corupă pe aliaţii 
romanilor şi chiar pe romani; să ia în solda sa f pe barbarii 
din Asia şi din Europa; să poarte război timp îndelungat 
şi, prin urmare, să-şi obişnuiască trupele cu disciplina; 
el a putut să le înarmeze şi să le instruiască în arta mili- 
tarăs a romanilor şi să formeze importante corpuri de 
trupă din dezertorii lor; în sfîrşit, el a putut să suporte 
mari pierderi şi să îndure mari înfrîngeri, fără a se pră¬ 
buşi; şi nu s-ar fi prăbuşit, dacă regele barbar care alerga 


a Strabon, cartea X. 

b El a confirmat libertatea oraşului Amisos, colonie ateniană, 
care se bucurase de un guvernămînt popular chiar sub regii 
Persiei. Lucullus 125 , care a cucerit Sinope şi Amisos 127 , le-a redat 
libertatea şi i-a rechemat pe locuitori, care fugiseră pe corăbiile 
lor. 128 

c Vezi ce scrie A p p i a n despre fanagoreeni 130 , amisieni, si-no- 
pieni, în cartea sa De la guerre contre Mithridate (Despre războiul 
contra lui Mithridate), cap. CXX. 

d Vezi A p p i a n, cu privire la imensele comori pe care 
Mithridate le-a folosit în războaiele sale, cele pe care le ascun¬ 
sese, cele pe care le-a pierdut adesea prin trădarea alor săi, cele 
care au fost găsite după moartea sa. [Ibidem, cap. CXV], 

e El a pierdut o dată 170 000 de oameni şi numaidecît au şi 
apărut noi armate. 

f Vezi A p p i a n, De la guerre contre Mithridate [cap. XXVIII, 
LXVII], 
g Ibidem. 

după plăceri nu ar fi distrus, atunci când toate îi mergeau 
în plin, ceea ce în vremuri de restrişte înfăptuise marele 
principe. 

în aoest chip, într-o vreme în care romanii erau în 
culmea măririi şi când păreau că nu au ,a se teme decît 
de ei înşişi, Mithridate a pus din nou sub semnul între¬ 
bării ceea ce fusese hotărât prin cucerirea Cartaginei, prin 
zdrobirea lui Filip, a lui Antiochus şi a lui Perseu. Nici¬ 
când n-a fost mai groaznic vreun război: întrucît cele două 
părţi se bucurau de o mare putere şi de avantaje egale, 
popoarele Greciei şi ale Asiei au fost distruse fie ca pri¬ 
eteni ai lui Mithridate, fie ca duşmani ai săi. Delos a 
fost cuprins şi el în nenorocirea generală. Comerţul s-a 
prăbuşit pretutindeni: trebuia desigur ca şi el să fie dis¬ 
trus, de vreme ce chiar şi popoarele erau distruse. 

Romanii, care, potrivit unui fel de a proceda înfăţişat 
de mine în altă parte®, erau distrugători pentru ca să nu 
treacă drept cuceritori, au nimicit Cartagina şi Corintul; 
şi, procedînd mai departe în acest chip, poate că ar fi 
fost pierduţi dacă nu ar fi cucerit întregul pământ. Cînd 
regii Pontului au pus stăpânire pe coloniile greceşti de pe 
ţărmurile Pontului Euxin, ei nu s-au gîndit să distrugă 
ceea ce avea să fie izvorul măririi lor. 


CAPITOLUL XIII 

DESPRE SPIRITUL ROMANILOR CU PRIVIRE LA MARINA 


Romanii nu puneau preţ decît pe trupele de uscat, a 
căror trăsătură era de a rămâne totdeauna neclintite, de 
a lupta pe loc şi de a muri acolo. Ei nu puteau preţui 
felul de a proceda al marinarilor, care vin la luptă, fug, 
se întorc, se feresc întotdeauna de primejdie, folosesc vi- 


a în Considerations sur Ies Causes de la Grandeur des Romains 
(Consideraţii asupra cauzelor măririi romanilor) [cap. VII], 

denia, rareori forţa. Toate acestea nu erau în firea gre- 
cilor* şi erau mai puţin încă în firea romanilor. 

Ca atare, ei nu destinau marinei decît pe cei care nu 
erau cetăţeni destul de însemnaţi b pentru ca să slujească 
în legiuni: marinarii erau de obicei liberţi. 

Noi nu avem astăzi nici aceeaşi consideraţie faţă de 
trupele de uscat, nici acelaşi dispreţ faţă de cele de mare. 
La cele dintîi c meşteşugul 131 a scăzut; la cele din urmă d , 
el a sporit; or, lucrurile sînt preţuite după gradul de cu¬ 
noştinţe 132 care se cer pentru a le face aşa cum trebuie. 


CAPITOLUL XIV 

DESPRE SPIRITUL ROMANILOR CU PRIVIRE LA COMERŢ 


Romanii nu s-au arătat niciodată invidioşi pe alţii din 
pricina comerţului. Ei au atacat Cartagina ca pe o cetate 
rivală, iar nu ca pe o cetate comercială. Ei au ocrotit ora¬ 
şele care făceau comerţ, deşi nu le erau supuse; astfel, 
ei au sporit puterea Marsiliei prin cedarea unor ţinuturi. 
Se aşteptau numai la rău din partea barbarilor, şi la 
nimic rău din partea unui popor de negustori. De altmin¬ 
teri, spiritul, fala, educaţia militară a lor, precum şi forma 
guvernământului îi îndepărtau de comerţ. 

Cei de la oraş erau ocupaţi numai cu războaiele, cu ale¬ 
gerile, cu manevrele electorale şi cu procesele; cei de la 
ţară, cu agricultura; iar în provincii, o administraţie ne¬ 
omenoasă şi tiranică era incompatibilă cu comerţul. 

Şi dacă organizarea lor politică era potrivnică comer¬ 
ţului, dreptul ginţilor existent la ei nu îi era mai puţin 


a După cum a remarcat P1 a t o n, în cartea IV, Des Loix 
(Despre legi). 

b Polybios, cartea V. 

c Vezi Considerations sur Ies Causes de la Grandeur des Ro- 
mains et de leur Decadence [cap. IV]. 
d Ibidem. 

potrivnic. „Popoarele, spune jurisconsultul Pomponius al33 , 
cu care nu avem legături nici de prietenie, nici de ospita¬ 
litate 134 , nici de alianţă, nu sînt de fel duşmanii 
noştri; totuşi, dacă vreun lucru de-al nostru cade în mîi- 
nile lor, ei devin proprietarii lui; oamenii noştri liberi 
devin sclavii lor şi cu ai lor se întîmplă tot aşa la noi“. 

Nu mai puţin stânjenitor era şi dreptul lor civil. Legea 
lui Constantin, după ce a declarat nelegitimi pe copiii 
persoanelor de condiţie inferioară care s-au căsătorit cu 
persoane de condiţie mai înaltă, pune pe femeile care ţin 
o prăvălie b alături de sclave, de cîrciumărese, de actriţe, 
de fiicele unui om care ţine o casă de prostituţie sau care 
a fost condamnat să lupte la circ. Aceasta îşi avea origi¬ 
nea în vechile rânduieli ale romanilor. 

Eu ştiu bine că unii oameni pătrunşi de aceste două idei 
- — una, că comerţul este pentru stat cel mai folositor lucru 
din lume, iar cealaltă, că romanii aveau cea mai bună admi¬ 
nistraţie din lume, au socotit că ei ocrotiseră şi preţui- 
seră mult comerţul; dar adevărul este că ei s-au gîndit 
rareori la aceasta 136 . 


capitolul xv 

COMERŢUL ROMANILOR CU BARBARII 


Romanii făuriseră din Europa, Asia şi Africa un vast 
imperiu; slăbiciunea popoarelor şi tirania cîrmuirii au 
unit toate părţile acestui uriaş organism. Atunci, politica 
Romei a fost de a se izola de toate naţiunile care nu 
fuseseră supuse; teama de a nu le transmite acestora arta 
de a învinge i-a făcut să nu cultive arta de a se îmbogăţi. 
Ei au făcut legi pentru a împiedica orice comerţ cu bar- 


a L. 5, De Captivis (Despre prizonieri), [Digeste, XLIX, 15]. 
b Quae mercimoniis publice praefuit * 35 . L. I, Codul [cartea V, 
titl. XXVIII], De natural, liberis (Despre copiii naturali). 

barii. „Nimeni, spun a Valens şi Gratian, să nu trimită 
barbarilor untdelemn, vin sau alte băuturi, nici măcar 
numai cit să guste din ele. Să nu li se ducă' de loc aur b , 
adaugă Gratian, Valentinian şi Theo.do.sius, şi chiar acela 
pe care îl au să le fie luat prin viclenii 11 . Exportul fie¬ 
rului a fost interzis sub pedeapsă cu moartea c137 . 

Domitianu.s, principe fricos, a poruncit să se smulgă 
din rădăcini viile din Galia, fără îndoială de teamă ca 
această băutură 138 să nu îi atragă cumva pe barbari, aşa 
cum îi atrăsese odinioară in Italia. Probus şi Iulian, care 
nu s-au temut niciodată de ei, au restabilit în Galia 
libertatea plantării viţei-de-vie 139 . 

Eu ştiu bine că în epoca de slăbiciune a imperiului, 
barbarii i-au silit pe romani să înfiinţeze antrepozite co¬ 
merciale 3 şi să facă comerţ cu ei. Dar chiar aceasta dove¬ 
deşte că nu era în firea romanilor să facă comerţ. 


CAPITOLUL XVI 

DESPRE COMERŢUL ROMANILOR CU ARABIA ŞI CU INDIILE 


Negoţul cu Ar abia .fericită şi cu Indiile au fost cele 
două ramuri, şi aproape singurele, ale comerţului exterior 
'roman. Arabii aveau mari bogăţii: ei le scoteau din mă¬ 
rile şi din pădurile lor; şi întmcît cumpărau puţin şi 
vindeau mult, atrăgeau* 5 la ei aurul şi argintul vecinilor 


a L. [I], Ad Barbaricum, Cod. [cartea IV, titlul XLI], Quae res 
exportări non debeant (Ce bunuri nu trebuie să fie exportate). 

b L. II, Codul [cartea IV, titl. XLIII], De commerc. et mercator 
(Despre comerţ şi comercianţi). 

c L. II, Codul [cartea IV, titlul XLI], Quae res exportări non 
debeant; şi Pro copie, Guerre des Perses (Războiul perşilor), 
cartea I. 

d Vezi Considerations sur Ies Causes de la Grandeur des Ro- 
mains et de leur Decadence, Paris, 1755. 

e P 1 i n i u s, cartea VI, cap. XXVIII; şi S t r a b o n, cartea XVI 
[cap. IV]. 

lor. Augustus a a cunoscut marea lor bogăţie şi a luat 
hotărârea să-i aibă fie ca prieteni, fie ca duşmani. El a 
poruncit lui Elius Gallus să se ducă din. Egipt în Arabia. 
Acesta a găsit acolo popo'are trîndave, paşnice şi puţin 
deprinse cu războiul. El a dat bătălii, a efectuat asedii şi 
nu a pierdut decît şapte soldaţi; dar trădarea călăuzelor 
sale, marşurile, clima, foamea, setea, bolile, luarea unor 
măsuri greşite, au dus la pierderea armatei sale. 

A trebuit deci ca şi romanii să se mulţumească de a 
face negoţ cu arabii, aşa cum făcuseră şi celelalte po¬ 
poare, adică de a le duce aur şi argint în schimbul măr¬ 
furilor lor. In acelaşi chip se face negoţ şi acum cu ei: 
caravana de la Alep şi corabia regală de la Suez duc 
'acolo sume uriaşe b . 

Natura îi menise pe arabi comerţului; ea nu îi menise 
războiului; dar atunci oînd aoeste populaţii paşnice s-au 
pomenit la hotarele părţilor şi ale romanilor, ele au în¬ 
ceput să dea ajutor şi unora şi celorlalţi. Elius Gallus îi 
găsise negustori; Mahomed i-a găsit războinici; el le-a 
insuflat entuziasm, şi iată-i cuceritori. 

Comerţul romanilor cu Indiile era considerabil. Stra- 
bon c aflase în Egipt că ei întrebuinţau la aceasta o sută 
douăzeci de corăbii: acest comerţ se menţinea numai da¬ 
torită banilor lor. In fiecare an ei trimiteau acolo cinci¬ 
zeci de milioane de sesterţi. Plinius d spune că mărfurile 
care se aduceau de acolo se vindeau la Roma la preţ 
însutit. Eu cred că el exagerează: căci dacă s-ar fi reali¬ 
zat vreodată asemenea profituri, toată lumea ar fi vrut 
să le obţină; şi din acea clipă nimeni nu le-ar mai fi 
obţinut. 

Se poate pune întrebarea dacă a fost avantajos pentru 
romani să practice comerţul cu Arabia şi cu Indiile. Ei 


a Plinius, cartea VI, cap. XXVIII; şi Strabon, cartea XVI 
[cap. IV], 

t> Caravanele de la Alep şi de la Suez duc acolo două milioane 
din moneda noastră şi trec tot pe atîta în mod fraudulos; corabia 
regală de la Suez duce şi ea două milioane, 
c Cartea II, p. 81. 

Cartea VI, cap. XXIII. 

trebuiau să trimită acolo banii lor; şi nu aveau, ca noi, 
mijloacele Americii, care umple golul lăsat de ceea ce 
trimitem noi. Eu sînt convins că unul din motivele care 
i-au determinat să sporească valoarea nominală a mo¬ 
nedelor, adică să le altereze, reducînd procentul de metal 
nobil din aliajul lor 140 , a fost raritatea argintului, prici¬ 
nuită de exportul neîntrerupt al acestuia în Indii. Iar 
dacă mărfurile din această ţară se vindeau la Roma la 
preţ însutit, acest profit al romanilor se realiza pe spi¬ 
narea romanilor înşişi şi nu .îmbogăţea statul. 

Se va putea spune, pe de altă parte, că acest comerţ 
le aducea romanilor o navigaţie dezvoltată, adică o mare 
putere; că mărfurile noi sporeau comerţul interior, că 
veneau în sprijinul meşteşugurilor, că întreţineau iscu¬ 
sinţa; că numărul cetăţenilor sporea în măsura dobîn- 
dirii a noi mijloace de trai; că acest nou comerţ dădea 
naştere la lux, care — după cum am dovedit — este tot 
atît de folositor pentru guvernămîntul unuia singur pe 
cit de dăunător este pentru guvernămînutul mai multora; 
că epoca statornicirii acestui lux a coincis cu aceea a decă¬ 
derii republicii lor; că la Roma luxul era o necesitate şi 
că trebuia desigur ca un oraş care atrăgea la el toate 
bogăţiile lumii să le restituie prin luxul său. 

Strabon 3141 spune că comerţul romanilor eu Indiile era 
mult mai întins decît cel al regilor Egiptului; şi este 
ciudat că romanii, care cunoşteau puţin comerţul, au 
acordat comerţului cu Indiile mai multă atenţie decît i-au 
acordat regii Egiptului, care îl aveau, ca să spunem aşa, 
sub ochi. Este necesar să explicăm acest lu'cru. 

După moartea lui Alexandru, regii Egiptului au stator¬ 
nicit un comerţ maritim cu Indiile; iar regii Siriei, oare 
au avut provinciile cele mai de răsărit ale imperiului şi, ca 
atare, Indiile, au menţinut aoest comerţ, înfăţişat de mine 
în capitolul VI, care se făcea pe uscat şi pe fluvii şi 
căruia i se aduseseră noi înlesniri prin întemeierea co- 


a El spune, în cartea XII, că romanii întrebuinţau pentru 
aceasta o sută douăzeci de corăbii; şi, în cartea XVII [cap. I], că 
regii greci trimiteau acolo abia douăzeci de corăbii. 

lonii'lor macedonene; aşa că Europa comunica' cu Indiile 
şi prin Egipt, şi prin regatul Siriei. Dezmembrarea rega¬ 
tului Siriei, din care s-.a format regatul Bactrianei, nu a 
dăunat cu nimic acestui comerţ. Marin din Tyr 142 , citat 
de Ptolemeu 3 , vorbeşte despre descoperirile făcute în 
Indii cu ajutorul cîtorva negustori macedoneni. Cele pe 
care nu le făouscră expediţiile regilor, le-au făcut negus¬ 
torii. Vedem în Ptolemeu b că ei au mers de la Turnul de 
Piatră 0 până - la Sera 143 ; iar descoperirea făcută de către 
negustori a unui antrepozit comercial atît de îndepărtat, 
aşezat :în partea răsăriteană şi de nord a. Chinei, a fost 
un fel de minune. Aşa că, sub regii Siriei şi ai Bactrianei, 
mărfurile din sudul Indiei treceau, urmând drumul pe 
Indus, Oxus şi Marea Caspică, spre apus; iar cele clin 
ţinuturile mai răsăritene şi mai nordice erau duse de la 
Sera, Turnul de Piatră şi alte antrepozite comerciale, pînă 
la' Eufrat. Aceşti negustori străbăteau în drumul lor, 
ţinîndu-'Se aproximativ la al patruzecilea grad de latitu¬ 
dine nordică, prin ţinuturi care se află la -apusul Chinei, 
mai civilizate pe atunci decît astăzi, pentru că tătarii nu 
le potopiseră încă. 

Or, în vreme ce sţatul Siriei îşi lărgea atît de mult co¬ 
merţul pe uscat, Egiptul nu şi-a sporit mult comerţul său 
maritim. 

Au apărut părţii şi au întemeiat statul lor; şi atunci 
cînd Egiptul a căzut sub stăpînirea romanilor, acest stat 
era în plină putere şi ajunsese întinderea lui maximă. 

Romanii şi părţii au fost două puteri rivale, care s-au 
luptat nu ca să se aleagă cine avea să domine, ci cine avea 
să subziste. Intre cele două state s-au aşternut pustiuri 144 ; 
"intre cele două state a fost totdeauna încordare; nu numai 
că nu au făcut comerţ, dar între ele nu a existat nici mă¬ 
car comunicaţie. Ambiţia, invidia, religia, ura, moravurile 


a Cartea I, cap. II. 

'b Cartea VI, cap. XIII. 

c Cele mai bune hărţi ale noastre situează Turnul de Piatră 
la al o sutălea grad de longitudine şi cam la al patruzecelea grad 
de latitudine. 

le-au despărţit cu totul. Drept urmare, comerţul dintre 
Apus şi Răsărit, care avusese mai multe drumuri, nu a 
mai avut decît unul; şi întrucît Alexandria devenise sin¬ 
gurul antrepozit comercial, acest antrepozit s-a dezvoltat. 

Despre comerţul interior nu voi spune decît o vorbă. 
Principala sa ramură a fost aceea a grînelor care erau 
aduse pentru hrana locuitorilor Romei, ceea ce era mai 
degrabă o chestiune de administraţie decît una comercială. 
Cu acest prilej, corăbierii au obţinut unele privilegii 0 , 
pentru că salvarea statului depindea de grija lor. 


CAPITOLUL XVII 

DESPRE COMERŢ DUPÂ PRĂBUŞIREA IMPERIULUI ROMAN 

DE APUS 


Imperiul Roman a fost invadat; şi una dintre urmările 
acestui dezastru general a fost distrugerea comerţului. 
Barbarii nu au privit la început comerţul decît ca pe o 
ţintă a jafurilor lor; iar după ce s-au statornicit, ei nu 
i-au arătat mai multă consideraţie decît agriculturii şi 
celorlalte îndeletniciri ale poporului învins. 

Curînd, comerţul aproape că a dispărut din Europa; 
nobilimii, care stăpînea peste tot, nici nu-i păsa de el. 

Legea vizigoţilor 10 îngăduia persoanelor particulare să 
ocupe jumătate din albia marilor fluvii, cu condiţia ca 
cealaltă jumătate să rămînă liberă pentru năvoade şi pen¬ 
tru vase-; se vede treaba că în ţările cucerite de ei exista 
un comerţ foarte redus. 

Pe atunci s-au instituit drepturile absurde d’aubaine 
şi de naufragiu 145 : oamenii au socotit că deoarece între 


a Suetonius, in Claudio (Claudius), [cap. XVIII], L. VII, 
Codul theodosian [XIII, 5], De Naviculariis (Despre armatori), 
b Cartea VIII, titlul IV, § 9. 

străini şi ei nu exista nici o legă.tură de drept civil, ei nu 
le datorau, pe de o parte, nici un pic de dreptate, iar 
pe de alta, nici un pic de milă. 

Pe îngustele teritorii pe care le ocupau popoarele de 
la nord, totul era pentru ele străin: în sărăcia lor, totul 
era pentru ele mijloc de înavuţire. Aşezate, înainte de 
cuceririle lor, pe coastele unei mări de mică întindere şi 
pline de recifuri şi bancuri de nisip, ei trăseseră folos 
chiar din acestea. 

Romanii însă, care legiferau pentru întreaga lume, în¬ 
tocmiseră legi pline de omenie cu privire la naufragii 3 ; 
în această privinţă, ei au înfrînat jafurile celor ce locuiau 
pe ţărmuri şi, ceea ce însemna mai mult încă, rapacitatea 
fiscului lor b . 


CAPITOLUL XVIII 

O RÎNDUIALÂ DEOSEBITA 


Legea vizigoţilor 0 cuprindea totuşi o prevedere favora¬ 
bilă comerţului: ea dispunea ca litigiile ce se iveau între 
negustorii care veneau de dincolo de mare să fie jude¬ 
cate după legile şi de către judecătorii poporului din care 
făceau parte aceşti negustori. Rînduiala aceasta avea la 
bază obiceiul statornicit la toate aceste popoare care 
trăiau amestecate, ca fiecare om să trăiască sub autoritatea 
legii poporului său: lucru despre care voi vorbi pe larg 
mai tîrziu. 


a Toto titulo (Titlul întreg), Digeste [XLVII, 9], De incend. ruin. 
naufrag. (Despre incendiu, ruină, naufragiu); şi Codul [XI, 6], De 
naufragiis (Despre naufragii); L. 3, Dig. [XLVIII, 8], De leg. Cornel, 
de sicariis. 

b L. 1, Codul [XL, 6], De naujragiis. 
c Cartea XI, titlul 3, § 2. 

CAPITOLUL XIX 

DESPRE COMERŢ DUPĂ SLĂBIREA IMPERIULUI ROMAN 
DE RĂSĂRIT 


Mahomedanii au apărut, au cucerit şi s-au divizat. Egip¬ 
tul a avut propriii săi suverani el a continuat să practice 
comerţul cu Indiile. Monopolizind mărfurile din acea ţară, 
a atras la el bogăţiile tuturor celorlalte ţări. Sultanii săi 
au fost cei mai puternici suverani de pe acele vremuri: în 
istorie se poate vedea cum, cu o forţă neclintită şi bine 
mînuită, ei au stăvilit înflăcărarea, avîntul şi impetuozi¬ 
tatea cruciaţilor. 


CAPITOLUL XX 

CUM A RĂZBIT PRIN NEGURA BARBARIEI COMERŢUL 

DIN EUROPA 


Cînd filozofia lui Aristotel a fost adusă in Occident, ea 
a plăcut mult spiritelor subtile, care, în vremuri de igno¬ 
ranţă, sînt aşa-zise spirite superioare. Unii scolastici au 
fost vrăjiţi într-un chip ridicol de ea şi au luat de la 
acest filozof 1 multe argumente privitoare la împrumutul 
cu dobîndă, în timp ce izvorul atît de firesc al lor se 
afla în Evanghelie 146 ; ei l-au condamnat fără vreo deose¬ 
bire şi în toate cazurile. Prin aceasta, comerţul, care pînă 
atunci era numai îndeletnicirea oamenilor de jos, a deve¬ 
nit şi îndeletnicirea oamenilor necinstiţi; căci ori de cîte 
ori interzicem un lucru care prin natura lui este îngăduit 
sau necesar, nu realizăm altceva decît că îi facem necinstiţi 
pe oamenii care îl săvirşesc. 


Vezi Aristotel, Politica, cartea I, cap. IX şi X. 

Comerţul a trecut în mîinile unei naţiuni pe atunci aco¬ 
perită de infamie 147 şi peste puţin timp el nu s-a mai deo¬ 
sebit de camăta cea mai îngrozitoare, de monopoluri 148 , de 
stoarcerea dărilor şi de toate mijloacele necinstite de a 
cîştiga bani. / 

Evreii 3 , îmbogăţiţi prin jecmănelile lor, erau jefuiţi de 
către'principi în chip tot. aşa de samavolnic: ceea ce con¬ 
sola popoarele, dar nu le aducea vreo uşurare. 

Ceea ce s-a petrecut în Anglia ne va da o idee despre 
ceea ce s-a întîmplat în alte ţări. Cind, pentru a pune 
mina pe avutul evreilor, regele Ioan b a poruncit ca aceştia 
să fie închişi, puţini dintre ei au scăpat fără să aibă măcar 
un ochi scos: aşa împărţea acest rege dreptatea. Unul, 
căruia i s-au smuls şapte dinţi, cîte unul pe zi, a dat, 
într-a opta zi, zece mii de mărci de argint. Henric al III-lea 
a smuls de la Aaron, un evreu din York, paisprezece mii 
de,mărci de argint pentru sine şi zece mii pentru regină. 
Pe acele vremuri se făcea cu brutalitate ceea ce se face 
astăzi în Polonia cu oarecare moderaţie. Regii, neputînd 
scotoci în punga supuşilor lor ca să le ia-banii, din pricina 
privilegiilor acestora, ii supuneau la tortură pe evrei, care 
nu erau socotiţi ca cetăţeni. 

In sfîrşit, s-a statornicit cutuma de a confisca toate 
bunurile evreilor care îmbrăţişau creştinismul. Despre 
această cutumă atît de curioasă noi ştim din legea c care 
a abrogat-o. în sprijinul ei s-au adus argumente foarte 
neserioase: s-a spus că prin aceasta se urmărea a-i pune 
la încercare şi a face în aşa fel ca ei să fie scoşi cu totul 
de sub stăpînirea diavolului. Dar este vădit că această 
confiscare era un fel de compensaţie 1 *, a principelui sau 

3 Vezi, în Marca Hispanica, constituţiile Aragonului din anii 1228 
şi 1231, şi în Brussel, acordul din anul 1206, încheiat între rege, 
contesa de Champagne şi Guy de Dampierre 149 . 

b S t o w, in his Survey oj London (în a sa Privire generală asu¬ 
pra Londrei) 150 , cartea III, p. 54. 

c Edict dat la Baville, la 4 aprilie 13921 51 . 

d In Franţa, evreii erau şerbi de mînă moartă 153 , şi seniorii 
îi moşteneau. Brussel redă iun acord din anul 1206, dintre rege şi 
Thibaut, comite de Champagne, prin care se stabilea că evreii din 
teritoriul unuia nu vor acorda împrumuturi în teritoriul celuilalt 153 . 

a seniorilor, pentru taxele de mină moartă pe care ei le 
percepeau de la evrei şi de care erau frustraţi atunci cinci 
aceştia îmbrăţişau creştinismul. Pe acele vremuri, oamenii 
erau priviţi ca nişte bucăţi de pămînt. Şi eu voi remarca, 
în treacăt, cit de batjocorit a fost, din veac în veac, acest 
popor.. Li se confiscau ■ bunurile dacă voiau să fie creştini 
şi, după puţină vreme, au început să fie arşi pe rug dacă 
nu voiau să fie. 

Şi cu toate acestea, comerţul a răzbit la lumină din 
întunericul prigoanei şi al deznădejdii. Evreii, izgoniţi 
rînd pe rînd din toate ţările, au găsit mijlocul de a-şi 
salva valorile 154 . Prin aceasta ei şi-au fixat pentru tot¬ 
deauna locurile în care se refugiaseră, căci, dacă vreun 
principe ar vrea bucuros să scape de ei, nu înseamnă că 
ar fi dispus să se lipsească şi de banii lor. 

Ei a au inventat scrisorile de schimb 155 ; cu ajutorul aces¬ 
tora, comerţul a putut să se sustragă violenţei şi să se 
menţină pretutindeni, căci negustorul cel mai bogat nu 
avea decît bunuri invizibile, care puteau fi trimise peste 
tot, nelăsînd nicăieri urme. 

Teologii au fost nevoiţi să aducă limitări preceptelor 
lor 157 ; iar comerţul, care fusese puternic asociat cu reaua- 
credinţă, s-a întors, ca să zicem aşa, în sinul cinstei. 

Aşa că speculaţiilor scolasticilor le datorăm noi toate 
nenorocirile 5 care au însoţit nimicirea comerţului; iar lă¬ 
comiei principilor, crearea unui instrument care îl aşază 
.oarecum-în afara puterii lor 158 . 

De atunci încoace principii au trebuit să procedeze cu 
mai multă înţelepciune decît s-ar fi gîndit singuri; căci, 
prin rezultatul lor, măsurile samacolnice s-au dovedit atît 


a Se ştie câ sub Filip August şi sub Filip cel Lung, evreii, 
alungaţi din Franţa, s-au refugiat în Lombardia, şi că acolo ei au 
dat negustorilor străini şi călătorilor scrisori de schimb 156 asupra 
celor cărora le încredinţaseră valorile lor în Franţa, care au 
fost achitate. 

b Vezi, în Corpus Iuris Civilis, Novella 83 a lui Leon, care 
abrogă legea lui Vasile, tatăl său. Această lege a lui Vasile se 
află în Hennenopulos, fiind atribuită lui L e o n, cartea III 159 , titlul 
VII, § 27. 



74 


PARTEA A PATRA 


de nepotrivite, incit este un lucru bine stabilit prin expe¬ 
rienţă că numai superioritatea guvernămîntului aduce pros¬ 
peritatea 160 . 

A început vindecarea de machiavelism 161 şi ea va con¬ 
tinua mereu. Se cere mai multă moderaţie în hotărîri; 
ceea ce se chemau odinioară lovituri de stat 162 , nu ar mai 
fi astăzi, lăsînd la o parte grozăvia lor, decît nesocotinţe. 

Şi este un noroc pentru oameni să se afle în situaţia ca, 
în vreme ce pasiunile îi îndeamnă să fie răi, ei să aibă 
totuşi interesul de a nu fi astfel. 


CAPITOLUL XXI 

DESCOPERIREA A DOUA LUMI NOI; STAREA EUROPEI 
IN LEGĂTURĂ CU ACEASTA 


Busola a deschis, ca să spunem aşa, porţile întregii lumi. 
S-a descoperit Asia şi Africa, din care nu se cunoşteau 
decît cîteva crîmpeie, şi America, din care nu se cunoştea 
absolut nimic. 

Navigînd pe Oceanul Atlantic, portughezii au descoperit 
extremitatea sudică a Africii 163 ; acolo li s-a înfăţişat o 
mare întinsă, care i-a purtat către Indiile orientale. Pri¬ 
mejdiile înfruntate de ei pe această mare, descoperirea de 
către ei a Mozambicului, a Melindei 164 şi a Calicutului 165 
au fost cîntate de către Camoens, al cărui poem 166 are 
ceva din farmecul Odiseei şi din măreţia Eneidei. 

Veneţienii practicaseră pînă atunci comerţul cu Indiile, 
prin teritoriile turcilor, fără să-l întrerupă in mijlocul ava- 
niilor şi neajunsurilor. Prin descoperirea Capului Bunei 
Speranţe şi prin descoperirile făcute la cîtva timp după 
aceea, Italia a încetat de a mai fi centrul lumii comerciale; 
ea a rămas, ca să spunem aşa, într-un colţ al lumii şi ast¬ 
fel este şi azi. Chiar şi în comerţul cu Levantul — întrucît 
el depinde astăzi de acela pe care marile naţiuni îl fac 
cu cele două Indii — Italia nu mai joacă decît un rol 
secundar. 

Portughezii au făcut negoţ cu Indiile în calitate de cuce¬ 
ritori. Legile stînjenitoare a167 pe care olandezii le impun 
astăzi micilor principi indieni în privinţa comerţului fuse¬ 
seră statornicite înaintea lor de către portughezi. 

Prosperitatea casei de Austria a fost extraordinară. 
Carol Quintul a dobîndit prin moştenire Burgundia, Casti¬ 
lia şi Aragonul; a devenit împărat 168 ; şi, pentru a-i aduce 
un nou fel de măreţie, lumea s-a lărgit, ivindu-se o nouă 
lume sub ascultarea lui. 

Cristofor Columb a descoperit America; şi, cu toate că 
Spania nu a trimis acolo forţe mai mari decît ar fi putut să 
trimită şi orice mic principe din Europa, ea a subjugat 
două mari imperii şi alte state mari 169 . 

In timp ce spaniolii descopereau şi cucereau în partea 
de apus, portughezii îşi lărgeau cuceririle şi descoperirile 
in cea de răsărit: aceste două naţiuni s-au întîlnit; ele au 
făcut apel la papa Alexandru al Vl-lea, care a stabilit 
celebra linie de demarcaţie, rezolvînd un mare litigiu 170 . 

Celelalte naţiuni din Europa nu le-au lăsat însă să se 
bucure în linişte de împărţeala lor: olandezii i-au alun¬ 
gat pe portughezi din aproape toate Indiile orientale 171 
şi diferite alte naţiuni 172 au întemeiat colonii în America. 

Spaniolii au privit la început pămînturile descoperite 
ca pe un obiect de cucerire; popoare mai rafinate decît 
ei au socotit că ele erau prielnice comerţului, şi în 
această direcţie şi-au îndreptat privirile. Unele popoare 
au procedat cu o mare înţelepciune, acordînd acolo pu¬ 
terea unor companii comerciale 173 , care, cîrmuind aceste 
posesiuni îndepărtate numai în vederea negoţului, au 
creat un mare stat-anexă care nu împovărează prin nimic 
metropola. 

Coloniile care au fost întemeiate acolo, fie că depind 
chiar de stat, fie de vreo companie comercială înfiinţată 
în acest stat, se află într-o dependenţă de felul căreia 
nu există decît puţine exemple în coloniile antice 174 . 


a Vezi Relation de Fran^ois Pyrard (Descrierea de călătorie a lui 
Francois Pyrard), partea a doua, cap. XV. 

Scopul acestor colonii este de a tace comerţul în con¬ 
diţii mai bune decît acelea în care el e practicat cu po¬ 
poarele vecine, cînd toate avantajele sînt reciproce. S-a 
stabilit că numai metropola va putea face negoţ în colo¬ 
nie; şi aceasta pe bună dreptate, deoarece scopul înfiin¬ 
ţării ei a fost lărgirea comerţului, iar nu întemeierea unui 
oraş sau a unui nou stat 175 . 

Aşa că, o altă lege fundamentală a Europei este aceea 
că orice comerţ cu o colonie străină e privit ca un ade¬ 
vărat monopol 176 supus sancţiunilor după legile ţării; 
aşa că nu trebuie să judecăm în această privinţă după 
legile şi exemplele popoarelor antice 1 care nu pot fi apli¬ 
cate. aproape de loc aici. 

Este de asemenea un lucru stabilit că negoţul existent 
între metropole nu implică o permisiune in această pri¬ 
vinţă' şi pentru coloniile respective, care rămîn mereu 
s.upuse prohibiţiei. 

Dezavantajul coloniei, datorat pierderii de către ea a 
libertăţii comerţului, este în chip vădit compensat de 
protecţia acordată de către metropolă 13 , care o apără cu 
armele sale sau o menţine prin legile sale. 

De aici decurge a treia .lege a Europei, anume că, de 
vreme ce comerţul străinilor cu colonia este interzis, 
navigaţia în apele acesteia nu este permisă decît în cazu¬ 
rile stabilite prin tratate 177 . 

Naţiunile, care sînt faţă de lumea întreagă ceea ce 
sînt indivizii faţă de stat, se conduc, ca şi ei, pe temeiul 
dreptului natural şi al legilor pe care ele şi ' le-au 
făcut. Un popor îi poate ceda altuia marea, după cum 
îi poate ceda uscatul. Cartaginezii au pretins c de la romani 
să nu navigheze dincolo de anumite limite, după cum gre- 


a în afară de cartaginezi, după cum se vede din tratatul care 
a pus capăt primului război punic. 

b în limbajul celor vechi, metropola este statul care a înte¬ 
meiat colonia. 

c Polybios, cartea III [cap. XXII], 

cii pretinseseră regelui Persiei să se ţină totdeauna la o 
depărtare de o fugă «ie cal de coastele mării 3 . 

Depărtarea extrem de mare la care se găsesc coloniile 
noastre nu este de fel un inconvenient pentru siguranţa 
lor; căci, dacă metropola se află departe cînd e vorba de 
a le apăra, naţiunile rivale cu metropola nu se află mai 
puţin departe cînd e vorba de a le cuceri 178 . 

Mai mult încă, datorită acestei depărtări, cei care se 
aşază acolo nu pot să adopte felul de viaţă propriu unei 
clime atît de diferite; ei sînt nevoiţi să-şi aducă toate bunu¬ 
rile necesare vieţii din ţara din care au venit. Pentru a-i 
ţine pe sarzi şi pe corsicani într-o mai mare dependenţă 
faţă de ei, cartaginezii 8 le-au interzis, sub ameninţarea 
pedepsei cu moartea, de a planta, de a semăna sau de a 
produce ceva asemănător; le trimiteau din Africa alimente. 
Noi am ajuns tot acolo, fără să facem legi atît de aspre. 
Coloniile noastre din insulele Antile sînt minunate; ele au 
articole de comerţ pe care noi nu le avem şi nici nu le 
putem avea; şi duc lipsă de articblele care fac obiectul 
comerţului nostru 179 . 

Descoperirea Americii a avut drept urmare faptul de 
a întări legăturile Asiei şi Africii cu Europa. America 
procură Europei produsul ce constituie obiectul comer¬ 
ţului'său cu acea vastă regiune a Asiei care a fost numită 
Indiile orientale 180 . Argintul, acest metal atît de folositor 
comerţului ca semn al valorii 181 , a fost, de asemenea, ca 
marfă, baza' celui mai mare comerţ din lume 182 . In sfîrşit, 
navigaţia către Africa a devenit necesară; ea procura 
oameni pentru a munci in minele şi pe pămînturile din 
America 183 . 

Europa a ajuns la o asemenea putere, încît istoria nu 
ne prezintă ceva comparabil în această privinţă, dacă 
ţinem seamă de imensitatea cheltuielilor, de amploarea 

a Regele Persiei s-a angajat prin tratatul încheiat de el să nu 
navigheze cu nici un vas de război dincolo de stîncile Scyanee şi 
de insulele Cheli «loniene. PI ut arh, Vie de Cimon (Viaţa lui* 
Cimon). ’ > 

b Aristotel, Des choses merveilleuses (Despre lucruri minu¬ 
nate) [cap. 100]; Titus Livius ,cartea VII din decada a doua. 

angajamentelor, de numărul trupelor şi de menţinerea 
neîntreruptă a lor, chiar atunci cînd ele sînt cu desăvîr- 
şire inutile şi cînd sînt ţinute doar pentru satisfacerea 
vanităţii 184 . 

Părintele Du Halde 3 spune că comerţul interior al Chi¬ 
nei are un volum mai mare decît cel al întregii Europe. 
Lucrurile ar putea sta aşa dacă comerţul nostru exterior 
nu s-ar adăuga celui interior. Europa efectuează comer¬ 
ţul şi navigaţia pentru celelalte trei părţi ale lumii, după 
cum Franţa, Anglia şi Olanda efectuează navigaţia şi 
comerţul pentru aproape întreaga Europă 185 . 


CAPITOLUL XXII 

DESPRE BOGĂŢIILE PE CARE SPANIA LE-A SCOS 
DIN AMERICA 

Dacă Europa 5 a tras atîtea foloase din comerţul cu 
America, ar fi natural să credem că Spania a tras 
din aceasta foloase şi mai mari. Ea a scos din lumea nouă 
descoperită o cantitate de aur şi de argint atît de uriaşă, 
încît ceea ce existase pînă atunci nu se putea compara 
cu aceasta. 

Dar, ceea ce nu s-ar fi bănuit vreodată, a năpădit-o 
mizeria, făcînd-o să sufere aproape peste tot eşecuri. 
Filip al II-lea, care a venit la tron după Carol Quintul, 
a fost nevoit să declare vestita bancrută cunoscută de 
toată lumea 187 ; şi poate că niciodată nu a existat vreun 
principe care să fi suferit mai mult decît el din pri¬ 
cina murmurelor, a obrăzniciei şi a răzvrătirii trupelor 
sale, veşnic rău plătite. 

De atunci încoace, monarhia Spaniei a decăzut necon¬ 
tenit, ceea ce se datorează faptului că, prin natura lor, 

a Voi. II, p. 170. 

b Acest capitol a făcut parte, cu peste douăzeci de ani în 
urmă, dintr-o mică lucrare netipărită a autorului, care a intrat 
aproape în întregime în cea de faţă 186 . 

aceste bogăţii aveau un viciu lăuntric şi pozitiv, care 
le făcea să fie numai aparente; şi acest viciu s-a agravat 
din zi in zi. 

Aurul şi argintul sînt o bogăţie convenţională sau de 
semn 188 . Aceste semne sînt foarte durabile şi se uzează 
prea puţin, cum se şi cuvine, dată fiind natura lor. Cu 
cit se înmulţesc mai mult, cu atît pierd ele mai mult din 
valoarea lor, deoarece reprezintă mai puţine lucruri. 

In momentul cuceririi Mexicului şi Perului, spaniolii 
au renunţat la bogăţiile naturale pentru a dobîndi bogă¬ 
ţii convenţionale, care-şi micşorau valoarea de la sine. 
Aurul şi argintul erau foarte rare în Europa, aşa că 
Spania, devenită dintr-o dată stăpînă a unei foarte mari 
cantităţi din aceste metale, a nutrit speranţe pe care nu 
le avusese niciodată. Bogăţiile găsite în ţările cucerite 
nu au fost totuşi în proporţie cu cele care se aflau în 
minele de acolo. Indienii au ascuns o parte din aceste 
bogăţii; şi, mai mult încă, aceste popoare, care nu folo¬ 
seau aurul şi argintul decît la împodobirea templelor 
zeilor şi a palatelor regilor lor, nu le căutau cu aceeaşi 
sete ca noi; în sfîrşit, ei nu aveau mijlocul de-a scoate 
metalele din toate minele, ci numai din acelea în care 
separarea metalelor se face cu ajutorul focului, necunos- 
cînd modul de întrebuinţare a mercurului, şi poate că 
nici mercurul însuşi. 

Cu toate acestea, cantitatea de bani s-a dublat în scurt 
timp în Europa: ceea ce s-a vădit în faptul că preţu¬ 
rile tuturor mărfurilor au devenit aproximativ de două 
ori mai mari 189 . 

Spaniolii au scormonit minele, au scobit munţii, au 
inventat pompe pentru ca să scoată apa din mine, maşini 
ca să sfarme minereul şi să izoleze metalul; şi, întrucît 
nu le păsa de viaţa indienilor, i-au pus să muncească fără 
cruţare. Cantitatea de bani s-a dublat curînd în Europa, 
iar profitul s-a micşorat şi el tot la jumătate pentru 
Spania, care nu obţinea în fiecare an decît aceeaşi 
cantitate dintr-un metal ce devenise de două ori mai 
ieftin. 

.Intr-un interval de timp de două ori mai mare, canti¬ 
tatea de bani s-a dublat iarăşi, iar profitul a scăzut şi 
el din nou la jumătate. 

Ba a scăzut chiar cu mai mult de jumătate; şi iată 
în ce chip. 

Pentru a scoate aurul din mine, pentru a-1 prepara 
îrr chipul cuvenit şi a-1 transporta în Europa, era nevoie 
de o cheltuială oarecare. Să presupunem că această chel¬ 
tuială era ca 1 faţă de 64; cînd cantitatea de bani s-a 
dublat o dată şi deci valoarea lor a scăzut la jumătate, 
cheltuiala era ca 2 faţă de 64. Aşa că flotele care mai 
înainte transportau în Spania aceeaşi cantitate de aur, 
transportau acum un lucru care în realitate avea o valoare 
de două ori mai mică şi costa de două ori mai mult. 

Dacă vom merge mai departe din dublare în dublare, 
vom avea progresia pe care a urmat-o accentuarea in¬ 
consistenţei bogăţiilor Spaniei. 

Minele din Indii 190 sînt exploatate cam de două sute 
de ani. Să presupunem că cantitatea de bani care se 
află acum în circulaţie este faţă de cea care se afla 
înainte de descoperire ca 32 faţă de 1, adică s-a dublat 
de cinci ori: peste alţi două sute de ani aceeaşi cantitate 
va fi faţă de cea care se a'fla înainte de descoperire ca 
64 faţă de 1, adică ea se va dubla încă o dată. Or, în 
prezent, cincizeci 3 de chintale ' de minereu aurifer dau 
patru, cinci şi şase uncii de aur; iar cînd nu dau decît 
două uncii de aur, cel ce exploatează mina nu-şi scoate 
decît cheltuielile. Peste două sute de ani, atunci cînd nu 
vor da decît patru uncii, cel ce exploatează mina nu-şi 
va scoate de asemenea decît cheltuielile. Deci din minele 
de aur se va obţine un cîştig mic.. Acelaşi lucru se poate 
spune şi despre minele de argint, cu deosebire că exploa¬ 
tarea acestora este ceva mai avantajoasă decît aceea a 
minelor de aur. 

Iar dacă cineva descoperă mine atît de bogate încît ele 
dau un profit mai mare, cu cît vor fi ele mai bogate, cu 
atît mai repede va înceta profitul. 


a Vezi Voyages de Frez ier 191 . (Călătoriile lui Frezier). 

Portughezii au găsit atîta aur a în Brazilia, incit profitul 
spaniolilor va scădea negreşit în curînd foarte mult şi al 
lor de asemenea. 

Am auzit în repetate rînduri deplîngîndu-se lipsa de 
clarviziune de care a dat dovadă Consiliul lui Francisc I 
cînd l-a respins pe Cristofor Columb, care îi oferea 
Indiiie 192 . în realitate, s-a făcut poate din imprudenţă un 
lucru foarte înţelept. Spania a făcut la fel ca acel rege 
smintit care i-a rugat pe zei ca orice lucru ar atinge, 
el să se transforme în aur şi care după aceea a fost 
nevoit să-i implore să pună capăt mizeriei sale. 

Companiile şi băncile create de unele naţiuni 193 au 
desăvîrşit deprecierea aurului şi a argintului în calitatea 
lor de semn al valorilor; căci, prin noi ficţiuni, ele au 
înmulţit într-o asemenea măsură semnele bunurilor de 
consum, încît aurul şi argintul nu au mai îndeplinit 
această funcţie decît în parte, devenind mai puţin pre¬ 
ţioase. 

Aşa că creditul public le-a ţinut loc de mine şi a mic¬ 
şorat şi mai mult profitul pe care spaniolii îl trăgeau din 
minele lor. 

Este adevărat că olandezii, prin negoţul pe care l-au 
făcut cu Indiile orientale, au dat oarecare preţ mărfii 
spaniolilor; căci, întrucît ei au dus argint pentru a-1 da 
în- schimbul mărfurilor din Orient, i-au uşurat în Europa 
pe spanioli de o parte din mărfurile lor care se aflau 
acolo în prea mare abundenţă. 

Iar acest comerţ, care în aparenţă priveşte numai în 
mod indirect Spania, este avantajos pentru'ea ca şi pen¬ 
tru naţiunile care îl practică. 

După toate cele spuse mai sus, oricine poate aprecia 
cum sc cuvine ordonanţele Consiliului Spaniei, care inter¬ 
zice întrebuinţarea aurului şi a argintului la poleieli şi alte 


. a Potrivit s-puselor lui milord Anson, Europa primeşte din Bra¬ 
zilia în fiecare an o cantitate de aur egală cu două -milioane de 
livre, care se găseşte în nisip la poalele munţilor sau în albia 
nurilor. Atunci cînd am întocmit mica lucrare despre care 
am vorbit în prima notă a acestui capitol, transporturile din Bra¬ 
zilia erau departe de a fi tot atît de importante ca astăzi. 

lucruri inutile; decret asemănător cu acela pe care l-ar 
emite dieta olandeză dacă ar interzice consumul de scor¬ 
ţişoară. 

Argumentarea mea nu se referă la toate minele: cele 
din Germania şi din Ungaria, care nu dau decît puţin 
peste cheltuieli, sint foarte folositoare. Ele se află pe 
teritoriul statului propriu-zis; acolo, ele dau de lucru la 
mai multe mii de oameni, care consumă alimentele aflate 
în mare belşug: ele sînt, la drept vorbind, o manufactură 
naţională. 

Minele din Germania şi din Ungaria stimulează cul¬ 
tura pămîntului, iar exploatarea celor din Mexic şi din 
Peru o distruge. 

Indiile şi Spania sînt două puteri care au acelaşi 
stăpîn; dar Indiile sînt puterea principală, iar Spania 
nu este decît cea accesorie. In zadar caută politica să 
facă în aşa fel ca principalul să graviteze către accesoriu; 
Indiile atrag mereu Spania către ele. 

Din mărfurile în valoare de aproximativ cincizeci de mi¬ 
lioane care se importă în fiecare an în Indii, Spania nu 
furnizează decît de două milioane şi jumătate; Indiile 
fac deci un comerţ de cincizeci de milioane, iar Spania 
de două milioane şi jumătate. 

Este un rău fel de bogăţie impozitul legat de fapte 
întîmplătoare şi care nu depind de iscusinţa şi hărnicia 
naţiunii, de numărul locuitorilor săi şi de cultura pămîn- 
turilor sale. Regele Spaniei, care scoate sume mari de 
la vama sa din Cadix, nu este, în această privinţă, decît 
un particular foarte bogat într-un stat foarte sărac. Totul 
se petrece între străini şi el, aproape fără nici o parti¬ 
cipare a supuşilor săi; acest comerţ nu depinde de pro¬ 
păşirea sau de nenorocirea regatului său. 

Dacă cîteva provincii din Castilia i-ar aduce o sumă 
egală cu aceea pe care i-o aduce vama de la Cadix, pute¬ 
rea lui ar fi mult mai mare: bogăţiile sale nu ar putea fi 
decît fructul bogăţiilor ţării; aceste provincii le-ar în¬ 
viora pe toate celelalte, şi, toate laolaltă, ar fi mai în 
măsură să facă faţă sarcinilor respective: în loc de un 
mare tezaur, Spania ar avea un mare popor. 

CAPITOLUL XXIII 

PROBLEMĂ 


Nu-mi revine mie să mă pronunţ dacă, întrucît Spa¬ 
nia nu poate face ea însăşi comerţul cu Indiile, nu ar fi 
mai bine să lase străinilor libertatea de a-1 face. Voi 
spune doar că este nimerit pentru ea să pună acestui 
comerţ cit mai puţine piedici îi va putea îngădui politica 
ei. Cînd mărfurile pe care diferitele naţiuni le duc 
in Indii sînt scumpe acolo, Indiile dau o mare cantitate 
din marfa lor, adică aur şi argint, pentru puţine mărfuri 
străine: se întîmplă invers, cînd acestea au un preţ mic. 
Poate că ar fi folositor ca aceste naţiuni să se concureze 
unele pe altele, pentru ca mărfurile pe care le duc în 
Indii să fie acolo întotdeauna ieftine 194 . Iată principii 
care trebuie studiate, nedespărţindu-le totuşi de alte 
consideraţii: siguranţa Indiilor, utilitatea unei vămi unice, 
primejdiile legate de o schimbare importantă, neajunsu¬ 
rile care se prevăd şi care adesea sînt mai puţin primej¬ 
dioase decît. acelea care nu se pot prevedea. 



CARTEA XXII 

DESPRE LEGI, IN RAPORTUL LOR CU FOLOSIREA 

MONEDEI 1 


CAPITOLUL I 

ROSTUL MONEDEI 


Popoarele care au puţine mărfuri pentru comerţ, cum 
sînt sălbaticii, şi popoarele civilizate care nu au decît 
două sau trei feluri de mărfuri fac negoţ prin schimb 
in natură. Astfel, caravanele de mauri care se duc la 
Tombuctu, in fundul Africii, pentru a da sare, luîncl 
în schimb aur, nu au nevoie de monedă: maurul face o 
grămăjoară din sarea lui; negrul face şi el una din pul¬ 
berea lui de aur: dacă nu este destul aur, maurul mai 
ia din sarea lui, sau negrul mai adaugă’ din aurul lui, 
pi na ce părţile cad la înţelegere 2 . , 

Dar atunci cînd un popor face negoţ cu un foarte mare 
număr de mărfuri, e nevoie neapărat de monedă, pentru 
că un metal uşor de transportat scuteşte multe cheltuieli 
care ar fi inevitabile dacă s-ar proceda întotdeauna pe 
calea schimbului în natură. 

Deoarece toate naţiunile au nevoi reciproce, se în- 
tîmplă adesea ca una să dorească să aibă un. foarte mare 
număr de mărfuri de la cealaltă, iar aceasta din urmă, 
foarte puţine de la cea dinţii' pe cînd faţă de altă naţiune 
lucrurile să stea tocmai invers. Atunci însă cînd naţiunile 
au monedă şi cînd ele procedează pe cale de vînzare- 
cumpărare, cele care iau mai multe mărfuri soldează, 
adică plătesc excedentul în bani; şi există următoarea deo¬ 
sebire: în caz de vînzare-cumpărare,’ comerţul se face în 
raport cu cererea naţiunii care are nevoi mai mari, pe eîtă 

vreme, în cazul schimbului, comerţul se face numai în 
măsura cererii naţiunii care are nevoi mai mici; altmin¬ 
teri, acesta din urmă ar fi în imposibilitate de a-şi solda 
contul 3 


CAPITOLUL II 

DESPRE NATURA MONEDEI 


Moneda este un semn care poate să reprezinte valoa¬ 
rea oricăror mărfuri. Se foloseşte un oarecare metal pen¬ 
tru ca semnul să fie durabil 1 , să se uzeze puţin prin 
întrebuinţare şi pentru ca să fie susceptibil de multe, 
divizări fără să se distrugă. Se alege un metal preţios, 
pentru ca semnul să poată fi transportat cu uşurinţă. 
Metalul este foarte potrivit ca să fie o măsură comună, 
pentru că monedele de metal pot fi reduse cu uşurinţă 
la acelaşi titlu. Fiecare stat îşi întipăreşte pe monedă 
semnul său distinctiv pentru ca înfăţişarea ei exterioară 
să garanteze titlul şi greutatea şi ca să se poată afla 
amîndouă aceste elemente printr-o examinare sumară. 

Atenienii, pe cind nu cunoşteau încă întrebuinţarea’ 
metalelor, se serveau de boi b , iar romanii, de oi; dar un 
bou nu-i la fel cu alt bou, aşa cum o piesă de metal poate 
fi la fel cu alta. 

După cum banii de metal sînt semnul valorii mă.rfm 
rilor, tot aşa şi hîrtia-monedă este un semn al valorii 
banilor de metal; şi atunci cînd ea este solidă, ea îi repre¬ 
zintă intr-o asemenea măsură, incit, în ceea ce priveşte 
rezultatul, nu există nici o deosebire 13 . 

« Sarea, care e folosită în Abisinia, are cusurul de a scădea 
continuu. 

b H e r o d o t, in Clio (în ,,Clio“), ne spune că lidienii au 
născocit meşteşugul de a bate moneda; grecii l-au luat de lă 
ei: monedele ele la Atena au avut ca semn distinctiv boul lor 
de odinioară. Am văzut una dintre aceste monede în colecţia 
contelui de Pembrodce''. 

După cum banii sînt semnul unui lucru, reprezentîn- 
du-1, tot aşa fiecare lucru este un semn al banilor, 
reprezentîndu-i; iar statul se află 'intr-o stare înfloritoare 
în măsura în care, pe de o parte, banii reprezintă exact 
toate lucrurile, iar pe de alta, toate lucrurile reprezintă 
exact banii, unele fiind semne pentru celelalte; ceea ce 
înseamnă că noi le putem avea pe unele de îndată ce 
le avem pe celelalte, potrivit valorii lor relative 6 . Aceasta 
nu se întîmplă decît într-un guvernămînt moderat, dar 
nu se întîmplă întotdeauna într-un asemenea guvernă- 
rnlnt: de pildă, dacă legile ocrotesc pe un debitor de rea- 
rredinţă, lucrurile care îi aparţin nu reprezintă banii 
datoraţi şi nu sînt semnul lor. în ceea ce priveşte guver- 
nămîntul despotic, ar fi o minune dacă acolo lucrurile 
ar reprezenta semnul lor: tirania şi neîncrederea fac ca 
acolo toţi să-şi îngroape banii 3 ; aşadar, acolo lucrurile 
nu reprezintă banii. 

Uneori legiuitorii au procedat cu atîta dibăcie, încît 
lucrurile nu numai că reprezentau banii, prin natura 
lor, dar ele deveneau monedă ca banii înşişi. Caesar b , 
cina a fost dictator, a îngăduit debitorilor să dea în plată 
creditorilor lor pămînturi la preţurile pe care acestea le 
aveau înaintea războiului civil. Tiberius c a dispus ca cei 
ce vor voi să ia bani cu împrumut să-i poată obţine din 
tezaurul public, ipotecînd pămînturi pentru o sumă 
de două ori mai mare. Sub Caesar, pământurile au fost 
moneda în care s-au plătit toate datoriile; sub Tiberius, 
zece mii de sesterţi în pămînturi au devenit o monedă 
obişnuită, la fel ca cinci mii de sesterţi în bani. 

Magna Charta 8 a Angliei interzicea să se sechestreze 
păminturile sau veniturile unui datornic atunci cînd 
bunurile sale mobiliare sau obiectele personale ajungeau 
pentru achitarea datoriei, şi cînd el propunea să le dea 


a în Alger este un vechi obicei ca fiecare cap de familie să 
aibă o comoară îngropată: Laugier de Tassys, Histoire du 
royaume d’Alger (Istoria regatului Algeriei) 7 . 

b Vezi Caesar, De la guerre civile , cartea III. 
c T a c i t u s [Anale], cartea VI [cap. XVII]. 

în plată: pe atunci toate bunurile unui englez reprezen¬ 
tau bani. 

Legile germanilor 9 au evaluat în bani reparaţiile pen¬ 
tru prejudiciile aduse cuiva, precum şi pedepsele cri¬ 
melor. Dar, întrucît în ţară existau foarte puţini bani, 
ele au evaluat banii, la rîndul lor, în alimente sau în 
vite. Acest lucru este stabilit în legea saxonilor, cu 
anumite diferenţieri, după' îndestularea şi înlesnirea dife¬ 
ritelor popoare. De la început 3 , legea fixează valoarea 
solidului 10 în vite: solidul de două tremise 11 corespundea 
cu un bou de douăsprezece luni sau cu o oaie împreună 
cu mielul ei; cel de trei tremise valora un bou de şai¬ 
sprezece luni. La aceste popoare, moneda se transforma 
în vite, mărfuri sau alimente, iar aceste lucruri deveneau 
monedă. 

Banii nu sînt numai un semn al lucrurilor, ci mai sînt 
şi un semn al banilor, reprezentînd bani, după cum vom 
vedea în capitolul despre cursul de schimb. 


CAPITOLUL III 

DESPRE MONEDELE IDEALE 


Există monede reale şi monede ideale. Popoarele civi¬ 
lizate, care se folosesc aproape toate de monede ideale, 
nu fac acest lucru decît pentru că ele au convertit mone¬ 
dele lor reale în monede ideale. La început, monedele lor 
reale constau într-o anumită greutate şi un anumit titlu 
dintr-un metal oarecare. Dar, în curînd reaua-credinţă 
sau nevoia fac ca 'din fiecare piesă monetară să se ia o 
parte din metal, lăsîndu-i-se aceeaşi denumire: de pildă, 
dintr-o piesă de argint în greutate de o livră, se ia jumă¬ 
tate din cantitatea de argint, dîndu-i-se mai departe de¬ 
numirea de livră; piesei monetare, care era a douăzecea 


a Loi des Saxons (Legea saxonilor), cap. XVIII. 

parte dintr-o livră de argint, i se dă mai departe denu¬ 
mirea de solid 12 , cu toate că ea nu mai este a douăzecea 
parte din această livră. în acest caz, livra este o livră 
ideală 13 , iar solidul un solid ideal; la fel şi cu celelalte 
subdiviziuni; şi aceasta poate merge pînă acolo, incit 
ceea ce se va numi livră nu va mai fi decît o neînsem¬ 
nată părticică dintr-o livră; ceea ce o va face încă şi mai 
ideală. Se poate chiar întîmpla ca să nu se mai bată nici 
o piesă monetară care să valoreze exact o livră şi de 
asemenea să nu se mai bată nici o piesă monetară care 
să valoreze un solid; atunci, livra şi solidul vor fi monede 
' pur ideale. Fiecărei piese monetare i se va da, după voie, 
denumirea de atîtea livre şi de atîţia solizi: schimbarea 
va putea fi neîntreruptă, deoarece este tot atît de lesne 
să dai alt nume unui lucru, pe cit este de greu să prefaci 
însuşi lucrul. 

Pentru a curma din rădăcină abuzurile în această pri¬ 
vinţă, ar fi foarte bună, în toate ţările în care se caută 
să şe dezvolte comerţul, legea care ar dispune să se 
întrebuinţeze monede reale şi să nu se efectueze nici o 
operaţie care să le poată transforma în monede ideale. 

Nimic nu trebuie să fie atît de ferit de variaţie ca ceea 
ce este menit să servească drept măsură comună a tuturor 
lucrurilor. 

Negoţul în sine este foarte nesigur; şi este un mare 
rău să se adauge încă o nesiguranţă la aceea care izvo- 
’răşte din natura lucrului 14 . 


CAPITOLUL IV 

DESPRE CANTITATEA DE AUR ŞI DE ARGINT 


Atunci cînd lumea e dominată de popoarele civilizate, 
cantitatea de aur şi de argint sporeşte in - fiecare zi, 
fie că, ele extrag aceste metale de la ele de acasă, fie 
că se duc să le caute acolo unde se găsesc. Dimpotrivă, 

se micşorează atunci eînd dominaţia trece în mina popoa¬ 
relor barbare. Se ştie cit de rare au fost aceste metale 
atunci cînd goţii şi vandalii, pe de o parte, sarazinii şi 
tătarii, pe de alta, au invadat totul. 


capitolul v 

CONTINUAREA ACELUIAŞI SUBIECT 

Argintui scos din minele Americii, adus în Europa, 
iar de acolo trimis în Orient, a favorizat dezvoltarea na¬ 
vigaţiei europene: el este încă o marfă pe care Europa 
o importă prin troc din America şi pe care o exportă tot 
prin troc în Indii. O sporire a cantităţii de aur şi de 
argint este deci folositoare atunci cînd aceste metale 
sînt privite ca marfă: ea nu este folositoare atunci 
cînd aces:ea sînt privite ca semn, deoarece abundenţa 
ior loveşti calitatea de semn, pe care o au, calitate care 
se bazează în mare măsură pe raritatea lor 15 . 

Înainte de primul război punic, arama era faţă de 
argint ca a 960 faţă de 1; astăzi ea este aproape ca 73y 2 ' 
faţă de 1”. Dacă proporţia dintre aceste metale ar fi 
aşa cum era odinioară, argintul şi-ar îndeplini şi mai 
bine funcţia sa de semn. 


capitolul vi 

DIN CE CAUZA DOBÎNZILE AU SCĂZUT LA JUMĂTATE 
DUPĂ DESCOPERIREA INDIILORi 6 

Incaşul Garcilasso c17 spune că în Spania, după cuceri¬ 
rea Indiilor, dobînzile, care erau de zece la sută, au 
scăzut la cinci ' la sută. Aşa şi trebuia să se întîmple. 

a Vezi mai departe capitolul XII. 

b Socotind argintul la patruzeci şi nouă de livre marca, iar 
arama la douăzeci de solizi livra. 

c Histoire des guerres civiles des Espagnols dans Ies îndes. 

O mare cantitate de argint a fost adusă deodată în Europa; 
curînd au început să aibă nevoie de bani tot mai puţine 
persoane; preţul tuturor lucrurilor a crescut, iar cel al 
banilor a scăzut: proporţia a fost deci mult schimbată, 
toate datoriile vechi au fost stinse. Ne putem aminti de 
epoca Sistemului 1 , cînd toate lucrurile aveau o mare 
valoare, cu excepţia banilor 18 . După cucerirea Indiilor, 
cei care aveau bani au fost nevoiţi să reducă preţul pen¬ 
tru întrebuinţarea mărfii lor sau chiria, adică dobîndă. 

De atunci, creditul nu a mai putut reveni la vechea 
dobîndă, deoarece cantitatea de bani a sporit an de an 
în Europa. De altminteri, întrucît titlurile de rentă ale 
unor state, bazate pe bogăţiile dobîndite prin comerţ 19 , 
dădeau o dobîndă foarte mică, a trebuit ca contractele 
particularilor să se modereze după aceasta. In sfirşit, dat 
fiind că operaţiile de schimb le-au adus oamenilor o 
foarte mare înlesnire de a transfera banii dintr-o ţară 
în alta, nu s-a putut ca banii să fie rari intr-un loc, 
fără ca ei să afluiască acolo din toate părţile, în care se 
aflau din belşug. 


CAPITOLUL vii 

CUM SE FIXEAZĂ PREŢUL LUCRURILOR 
IN CURSUL VARIAŢIEI BOGĂŢIILOR CONVENŢIONALE 


Banii sînt preţul mărfurilor sau al bunurilor de con¬ 
sum. Dar cum se va fixa acest preţ? Adică prin ce sumă 
de bani va fi reprezentat fiecare lucru? 

Dacă comparăm întreaga cantitate de aur şi de argint 
care se află în lume cu totalitatea mărfurilor existente, 
este sigur că fiecare marfă sau bun de consum în parte 
va putea fi comparat cu o anumită porţiune din întreaga 
cantitate de aur şi de argint. Cum este totalul uneia faţă 
de totalul celeilalte, tot aşa va fi şi o parte dintr-una 

a Aşa se numea proiectul Domnului Law în Franţa. 

faţă de o parte din cealaltă. Să presupunem că nu 
există decît un singur fel de produs sau de marfă pe 
lume, sau că nu există dec'it una singură care se cum¬ 
pără, şi că ea se divizează ca şi banii; o anumită parte 
din această marfă va corespunde cu o anumită parte 
din totalitatea banilor; jumătate din întreaga cantitate 
a uneia, cu jumătate din totalul celor din urmă; zecimea, 
sutimea, miimea dintr-una, cu zecimea, sutimea, miimea 
din totalul celorlalţi. Dar, întrucît nu toate lucrurile care 
constituie proprietatea oamenilor se află în acelaşi timp 
în comerţ, şi întrucît metalele sau monedele, care sînt sem¬ 
nele acestor lucruri, nu se află nici ele în circulaţie în ace¬ 
laşi timp, preţurile se vor fixa în proporţie compusă cu 
raportul totalităţii lucrurilor faţă de totalitatea semnelor 
şi cu raportul totalităţii semnelor care se află în comerţ 
faţă de totalitatea semnelor care de asemenea se află 
în comerţ; şi, cum lucrurile care nu sînt în comerţ 
astăzi pot să fie mîine, iar semnele care nu sînt astăzi 
în circulaţie pot să reintre şi ele in circulaţie, în esenţă, 
preţul lucrurilor este determinat întotdeauna de raportul 
dintre totalitatea lucrurilor şi totalitatea semnelor 20 . 

Aşa că principele sau dregătorul nu pot să fixeze 
valoarea mărfurilor după cum nu pot să stabilească prin- 
tr-o ordonanţă că raportul de unu la zece este egal 
cu cel de unu la douăzeci 21 . Reducînd preţul alimentelor 
în Antiochia, Iulian 3 a provocat acolo o foamete cumplită. 


CAPITOLUL VIII 

CONTINUAREA ACELUIAŞI SUBIECT 


Negrii de pe coasta Africii au un semn al valorilor fără 
să întrebuinţeze vreo monedă: acesta e un semn pur ideal, 
avînd la bază gradul de preţuire pe care ei o acordă 

a Histoire de l’Eglise (Istoria bisericii), ide Socrate' 23 , cartea II 
u-ao. XVII], 

mental fiecărei mărfi, după cită nevoie au de ea. Un anumit 
bun de consum sau marfă valorează trei macuţi 23 ; altul, 
şase macuţi; iar altul, zece macuţi; aceasta e ca şi cum ei 
ar spune pur şi simplu trei, şase, zece. Preţul se stabileşte 
prin comparaţia pe care ei o fac între toate mărfurile: în 
acest caz, nu există de fel o anumită monedă, ci fiecare 
porţiune dintr-o marfă este monedă pentru cealaltă. 

Să transplantăm pentru o clipă la noi acest fel de a eva¬ 
lua lucrurile şi să-l îmbinăm cu al nostru; toate mărfurile 
şi bunurile de consum din lume sau toate mărfurile şi 
bunurile de consum dintr-un anumit stat, socotit ca izolat 
de toate celelalte, vor valora un anumit număr de macuţi; 
şi dacă împărţim banii din acest stat în atîtea părţi cîţi 
macuţi există acolo, o parte din aceşti bani împărţiţi 
astfel va fi semnul unui macut 24 . 

Dacă presupunem că cantitatea de bani dintr-un stat se 
dublează, pentru un macut va fi nevoie de o sumă de 
bani dublă; dacă însă dublînd banii, dublăm şi macuţii, 
proporţia va rămîne aşa cum era ea înainte de o dublare 
şi de cealaltă. 

Dat fiind că după descoperirea Indiilor cantitatea de aur 
şi de argint a sporit în Europa în proporţie de unu la 
douăzeci, preţul bunurilor de consum şi al mărfurilor ar 
fi trebuit să crească în proporţie de unu la douăzeci; dar 
Intrucît, pe de altă parte, cantitatea de mărfuri a crescut 
ca de la unu la doi, preţul acestor mărfuri şi bunuri de 
consum a trebuit să se urce, pe de o parte, în proporţie de 
unu la douăzeci, iar pe de alta, să scadă în proporţie de 
unu la doi 2D şi să nu crească deci de fapt decît în proporţie 
de unu la zece. 

Cantitatea de mărfuri şi de bunuri de consum creşte 
printr-o lărgire a comerţului; iar lărgirea comerţului, prin- 
tr-o sporire treptată a cantităţii de monedă şi prin stabi¬ 
lirea de noi legături cu noi pămînturi şi noi mări, care ne 
procură, noi bunuri de consum şi noi mărfuri. 

CAPITOLUL IX 

DESPRE RARITATEA RELATIVA A AURULUI 
ŞI A ARGINTULUI 


In afară de abundenţa şi de raritatea efectivă a aurului 
şi a argintului, mai există o abundenţă şi o raritate rela¬ 
tivă a acestor metale, unul faţă de celălalt. 

Zgîrcenia păstrează aurul şi argintul, căci, nevoind să 
consume avutul, iubeşte semnele care nu sînt supuse dis¬ 
trugerii. Ea ţine mai mult să păstreze aur decît argint., 
'pentru că ea se teme totdeauna, să nu piardă ceva din avut 
şi pentru că poate să ascundă mai bine ceea ce are un 
volum mai mic. Aurul dispare deci cînd argintul e din 
belşug, pentru că cine îl are îl ascunde; el apare din nou 
cînd argintul este rar, pentru că cei ce îl au sînt nevoiţi 
să-l scoată de la păstrare 26 . 

Aşadar, este o regulă: aurul există din belşug cînd ar¬ 
gintul este rar şi este rar cînd argintul există din belşug. 
Aceasta pune în evidenţă deosebirea dintre abundenţa şi 
raritatea relativă, pe de o parte, şi abundenţa şi raritatea 
reală, pe de altă parte, chestiune despre care voi vorbi 
pe larg. 


CAPITOLUL X 

DESPRE CURSUL SCHIMBULUI 


Tocmai abundenţa şi raritatea relativă a monedelor din 
diferitele ţări determină ceea ce se numeşte cursul schim¬ 
bului. 

Cursul schimbului este valoarea efectivă a monedelor 
dintr-un anumit moment. 

Argintul, ca metal, are o valoare ca toate celelalte măr¬ 
furi; el mai are şi o valoare care decurge din faptul că 

este susceptibil să devină semnul celorlalte mărfuri; iar 
dacă nu ar fi decît o simplă marfă, fără îndoială că ar fi 
mult mai puţin preţios. 

Argintul, ca monedă, are o valoare pe care principele 
o poate stabili în unele privinţe şi pe care nu ar putea-o 
stabili în altele. 

Principele stabileşte un anumit raport între o cantitate 
de argint luată ca metal şi aceeaşi cantitate luată ca 
monedă; 2° el fixează raportul dintre diferitele metale 
întrebuinţate la baterea monedelor; 3° el stabileşte greu¬ 
tatea şi titlul fiecărei piese monetare; 4° în sfîrşit, el îi 
atribuie fiecărei piese acea valoare ideală despre care am 
vorbit 27 . Voi da valorii monedei privită din aceste patru 
unghiuri denumirea de valoare pozitivă, pentru că ea 
poate fi fixată printr-o lege. 

Monedele oricărui stat mai au, în afară de aceasta, o 
valoare relativă, în sensul că ele sînt comparate cu mone¬ 
dele din alte ţări: această valoare relativă este stabilită 
prin operaţiile de schimb. Ea depinde în mare măsură de 
valoarea pozitivă. Ea e stabilită prin evaluarea cea mai 
răspîndită printre negustori, şi nu poate fi stabilită prin¬ 
tr-o dispoziţie a principelui, pentru că variază neîncetat 
şi depinde de mii de împrejurări'. 

Pentru a stabili valoarea relativă, diferitele naţiuni se 
vor conduce îndeosebi după naţiunea care are cei mai 
mulţi bani. Dacă ea singură are atîţia bani cît toate cele¬ 
lalte împreună, fiecare naţiune se va compara în mod ne¬ 
cesar cu ea; ceea ce va face ca raporturile dintre ele să fie 
cam la fel cu acelea dintre fiecare în parte şi naţiunea 
principală. 

In situaţia de astăzi a lumii, Olanda 1 este naţiunea de¬ 
spre care vorbim. Să examinăm cursul schimbului în le¬ 
gătură cu ea. 

In Olanda există o monedă numită florin; florinul va¬ 
lorează douăzeci de solizi sau patruzeci de jumătăţi de 


a Olandezii fixează cursul banilor din aproape întreaga Europă 
printr-un fel de deliberare între ei, după cum le dictează inte¬ 
resele lor. 

solizi, adică groşi. Pentru simplificare, să ne închipuim 
că în Olanda nu ar exista florini şi că ar exista numai 
groşi: un om care va avea o mie de florini va avea patru¬ 
zeci de mii de groşi, şi aşa mai departe. Or, a cunoaşte 
cursul schimbului în raport cu Olanda însemnă a şti cîţi 
groşi va valora fiecare piesă monetară de-a celeilalte ţări; 
şi, întrucît în Franţa socoteala se face de obicei în scuzi 
de trei livre, cursul schimbului va indica cîţi groşi va 
valora un scud de trei livre. Dacă cursul schimbului este 
la cincizeci şi patru, scudul de trei livre va valora cinci¬ 
zeci şi patru de groşi; dacă este la şaizeci, va valora 
şaizeci de groşi; dacă banii sînt rari în Franţa, scudul de 
trei livre va valora mai mulţi groşi; dacă sînt din belşug, 
el va valora mai puţini groşi. 

Această raritate sau această abundenţă, din care rezultă 
variaţia cursului schimbului, nu este raritatea sau abun¬ 
denţa reală; ea este o raritate sau o abundenţă relativă: 
de pildă, cînd nevoia Franţei de a avea fonduri în Olanda 
este mai mare decît nevoia Olandei de a avea fonduri în 
Franţa, atunci se spune că banii sînt din belşug în Franţa 
şi rari în Olanda; şi viceversa 28 . 

Să presupunem că cursul schimbului în raport cu Olanda 
ar fi la cincizeci şi patru. Dacă Franţa şi cu Olanda nu ar 
constitui împreună decît un oraş, s-ar proceda ca atunci 
cînd se schimbă un scud: francezul ar scoate din buzunar 
trei livre, iar olandezul ar scoate din al său cincizeci şi 
patru de groşi. întrucît însă Parisul este departe de 
Amsterdam, trebuie ca • cel care, pentru scudul meu de 
trei livre, îmi dă cincizeci şi patru de groşi, pe care el îi 
are în Olanda, să-mi dea o cambie de cincizeci şi patru 
de groşi asupra Olandei. Aici nu mai este vorba de cinci¬ 
zeci şi patru de groşi, ci de o cambie de cincizeci 
şi patru de groşi. Aşa că, pentru a vorbi 3 despre rari¬ 
tatea sau despre abundenţa banilor, trebuie să ştim dacă 
în Franţa există un număr mai mare de cambii de cinci- 


■ Pe o piaţă există mulţi bani, atunci cînd acolo există mai 
mulţi bani decît cambii; şi există puţini bani, atunci cînd acolo 
există mai multe cambii decît bani. 

zeci şi patru de groşi destinate Franţei decît de scuzi 
destinaţi Olandei. Dacă există mai multe cambii de acest 
fel oferite de către olandezi decît scuzi oferiţi de către 
francezi, banii sint rari în Franţa şi din belşug în Olanda, 
şi atunci în mod necesar cursul schimbului se urcă, iar 
pentru scudul meu mi se dă mai mult de cincizeci şi patru 
de groşi; altminteri, nu l-aş da; şi viceversa. 

Vedem că diferitele operaţii de schimb alcătuiesc un 
cont de venituri şi cheltuieli, al cărui sold trebuie să fie 
Întotdeauna achitat; şi că un stat care are datorii nu se 
achită faţă de celelalte state prin operaţiile de schimb, 
după cum un particular nu-şi plăteşte o datorie schimbînd 
bani. 

Să presupunem că în lume ar exista numai trei state: 
Franţa, Spania şi Olanda; că diferiţi particulari din Spania 
au in Franţa datorii în valoare de o sută de mii de mărci de 
argint, iar diferiţi particulari din Franţa au în Spania 
datorii de o sută zece mii de mărci; şi că datorită unei. 
anumite împrejurări, toţi creditorii, atît în Spania cîl. şi în 
Franţa, ar vrea să-şi ia deodată banii înapoi: ce s-ar realiza 
prin operaţiile de schimb? Prin ele, aceste două naţiuni 
s-ar achita în mod reciproc pentru suma de o sută de 
mii de mărci; dar Franţa tot ar datora zece mii de 
mărci în Spania, iar spaniolii tot ar avea asupra Franţei 
cambii în valoare de zece mii de mărci, iar Franţa nu 
ar avea nici o cambie asupra Spaniei. 

Iar dacă Olanda s-ar afla faţă de Franţa într-o situaţie 
inversă şi dacă ea i-ar datora; ca sold al contului lor dc 
venituri şi cheltuieli, zece mii de mărci, Franţa ar putea 
să achite Spaniei datoria sa în două feluri: fie acordînd 
creditorilor săi din Spania poliţe pentru zece mii de mărci 
asupra debitorilor săi din Olanda, fie trimiţînd în Spania 
zece mii de mărci de argint în numerar. 

De aici reiese că dacă un stat are de remis o sumă de 
bani într-o altă ţară, este prin natura lucrurilor totuna, 
dacă acolo se transportă bani în numerar sau dacă se în¬ 
trebuinţează cambii. Avantajul pe care îl prezintă aceste 
două moduri de a plăti depinde numai de împrejurările 
momentului: va trebui să se vadă ceea ce, în momentul 

respectiv, va aduce mai mulţi groşi în Olanda, fie banii 
transportaţi în numerar 3 , fie o cambie asupra Olandei de 
valoare egală. 

Atunci cînd pentru o monedă de un anumit titlu şi de 
o anumită greutate din Franţa obţin o monedă de aceeaşi 
greutate şi de acelaşi titlu în Olanda, se spune că cursul 
schimbului este la paritate. In actuala situaţie a monede- 
lor b , paritatea este cam de cincizeci şi patru de groşi pen¬ 
tru un scud; cînd cursul schimbului va fi peste cincizeci 
şi patru de groşi, se va spune că este ridicat, cînd va fi 
sub cincizeci şi patru de groşi, se va spune că este scăzut 29 . 

Pentru a şti dacă, într-o anumită situaţie a cursului 
schimbului, statul cîştigă sau pierde, trebuie să-l exami¬ 
năm sub aspect de debitor, de creditor, de vînzător şi de 
cumpărător. Cînd cursul schimbului este sub paritate, el 
pierde ca debitor şi cîştigă ca creditor; el pierde ca cum¬ 
părător şi cîştigă ca vînzător. Se înţelege uşor de ce pierde 
ca debitor: dacă, de pildă, Franţa datorează Olandei un 
anumit număr de groşi, cu cît scudul va valora mai puţini 
groşi, cu atît va avea nevoie de mai mulţi scuzi pentru 
a-şi achita datoriile; dimpotrivă, dacă Franţa este credi¬ 
toare pentru un anumit număr de groşi, cu cît un scud 
va valora mai puţini groşi, cu atît va primi ea mai mulţi 
scuzi. Statul pierde şi ca cumpărător; căci este nevoie tot 
de acelaşi număr de groşi pentru a cumpăra aceeaşi can¬ 
titate de mărfuri; iar atunci cînd cursul schimbului scade, 
fiecare scud din Franţa aduce mai puţini groşi. Din aceeaşi 
cauză, statul cîştigă ca vînzător; căci îmi vînd marfa în 
Olanda pe acelaşi număr de groşi ca mai înainte; voi 
avea deci mai mulţi scuzi în Franţa, atunci cînd cu cinci¬ 
zeci de groşi îmi voi procura un scud, decît atunci cînd 
îmi vor trebui cincizeci şi patru de groşi pentru a obţine 
acelaşi scud. Celălalt stat se va afla într-o situaţie inversă. 
Dacă Olanda datorează un anumit număr de scuzi, ea va 
cîştigă; iar dacă i se datorează, ea va pierde; dacă vinde, 
va pierde; dacă ea cumpără, va cîştigă. 


a Scăzînd cheltuielile de transport şi de asigurare. 
t> In 1744. 

Trebuie totuşi să avem în vedere următoarele: atunci 
cînd cursul schimbului este sub paritate, fiind, de exemplu, 
la cincizeci în loc de cincizeci şi patru, ar fi normal ca 
Franţa, trimiţînd în Olanda prin operaţiuni de schimb 
cincizeci şi patru de mii de scuzi, să nu cumpere de acolo 
mărfuri decît pentru cincizeci de mii; şi ca, pe de altă 
parte, Olanda, trimiţînd în Franţa valoarea a cincizeci de 
mii de scuzi, să poată cumpăra cu ei de cincizeci şi patru 
de mii de scuzi: ceea ce ar da o diferenţă de opt ori a 
cincizeci şi patra parte, adică o pierdere pentru Franţa de 
peste o şeptime; incit ar trebui să trimită în Olanda o 
şeptime mai mult în bani sau în mărfuri decît se trimitea 
atunci cînd cursul schimbului era la paritate; şi întrucît 
acest rău s-ar agrava necontenit, căci o datorie de acest 
fel ar duce la o şi mai mare scădere a cursului schimbu¬ 
lui, Franţa ar fi în cele din urmă ruinată. Se pare, spun 
eu, că aşa ar trebui să fie; dar nu se întîmplă aşa- din 
cauza principiului pe care l-am stabilit deja în altă parte 3 , 
anume că statele tind totdeauna să se echilibreze şi să se 
descarce de datorii. Aşa că ele nu se împrumută decît în 
raport cu ceea ce pot achita, şi nu cumpără decît în mă¬ 
sura în care vînd. Şi, luînd exemplul de mai sus, dacă, 
în Franţa, cursul schimbului scade de la cincizeci şi patru 
la cincizeci, olandezul care mai înainte cumpăra din Franţa 
mărfuri pentru o mie de scuzi, şi care le plătea cu cinci¬ 
zeci şi patru de mii de groşi, nu le va mai plăti decît cu 
cincizeci de mii, dacă francezul ar accepta aceasta. Marfa 
din Franţa îşi va ridica însă preţul pe nesimţite; profitul 
se va împărţi între francez şi olandez: căci, atunci cînd 
un negustor poate să cîştige, el îşi împarte lesne profitul; 
aşadar, va avea loc o repartizare a profitului între francez 
şi olandez. în acelaşi fel, francezul care cumpăra mai 
înainte din Olanda mărfuri pentru cincizeci şi patru de mii 
de groşi, plătindu-le cu o mie de scuzi atunci cînd cursul 
schimbului era la cincizeci şi patru, va fi nevoit să dea 
acum, pentru a cumpăra aceleaşi mărfuri, mai mult cu de 
patru ori a cincizeci şi patra parte în scuzi din Franţa. 


Vezi cartea XX, cap. XXI 30 . 

Dar negustorul francez, care îşi va da seama de pierderea 
pe care a suferit-o, va voi să procure mai puţină marfă 
din Olanda. Va avea deci loc o repartizare a pierderii între 
negustorul francez şi cel olandez; statul se va echilibra pe 
nesimţite, iar scăderea cursului schimbului nu va aduce 
după sine toate neajunsurile care erau de temut. 

Atunci cînd cursul schimbului este sub paritate, un 
negustor poate să-şi transfere capitalurile în străinătate, 
fără să-şi micşoreze averea, deoarece aducîndu-le înapoi, 
el redobîndeşte ceea ce a pierdut; un principe însă, care 
nu trimite în străinătate decît bani care nu se mai întorc 
vreodată, pierde întotdeauna. 

Atunci cînd, într-o ţară oarecare, negustorii încheie 
multe tranzacţii, cursul schimbului se urcă acolo negreşit. 
Aceasta se datoreşte faptului că acolo se contractează multe 
obligaţii, cumpărîndu-se multe mărfuri, aşa că pentru a le 
plăti se trag cambii asupra altor ţări. 

Dacă un principe acumulează în statul său mulţi bani, 
atunci aceştia vor putea fi acolo totodată în mod relativ 
din belşug, iar în realitate rari; de pildă, dacă acest star ar 
avea de plătit deodată multe mărfuri în străinătate, cursul 
schimbului ar scădea, cu toate că banii ar fi rari. 

Cursul schimbului de pe toate pieţele tinde totdeauna 
să se fixeze potrivit unei anumite proporţii, ceea ce ţine 
de natura acestei operaţii. Dacă cursul schimbului Irlandei 
faţă de Anglia este sub paritate şi dacă cel al Angliei faţă 
de Olanda este de asemenea sub paritate, cel al Irlandei 
faţă de Olanda va fi şi mai scăzut: el va fi adică în propor¬ 
ţie compusă cu cel al Irlandei faţă de Anglia şi cu cel al 
Angliei faţă de Olanda; căci un olandez care poate să-şi 
aducă indirect capitalurile sale din Irlanda prin Anglia, 
nu va voi să plătească mai scump pentru a le aduce direct. 
Spun că aşa ar trebui să fie; dar, cu toate acestea, nu e 
tocmai aşa: întotdeauna există împrejurări care modifică 
aceste lucruri; iar diferenţa de profit care se realizează ope- 
rînd pe o piaţă sau pe alta ţine de meşteşugul său de dibăcia 
specială a bancherilor, despre care nu este de fel vorb'a aici. 

Atunci cînd un stat ridică valoarea nominală a monedei 
sale, numind, de exemplu, şase livre sau doi scuzi ceea ce 

mai înainte nu se numea decît trei livre sau un scud, 
această nouă denumire, care nu adaugă nimic real scudu¬ 
lui, nu poate să aducă, prin operaţiile de schimb, nici un 
singur groş mai mult. Pentru cei doi scuzi noi, ar fi normal, 
să se obţină aceeaşi cantitate de groşi care se obţinea 
pentru vechiul scud; iar dacă nu se întimplă aşa, aceasta 
nu se datoreşte fixării în sine a unei alte valori nominale, 
ci noutăţii şi surprizei. Cursul schimbului depinde de 
tranzacţiile în curs de îndeplinire şi se conformează noii 
situaţii numai după trecerea unui anumit timp. 

Atunci cînd un stat în loc să urce pur şi simplu valoarea 
nominală a monedei sale printr-o lege, o topeşte din nou 
pentru a face dintr-o monedă bună una mai slabă, se 
întîmplă că, în timpul efectuării acestei operaţii, există 
două feluri de monede 31 : cea bună, care este cea veche, şi 
cea slabă, care este cea nouă, şi întrucît cea bună 
este retrasă din circulaţie şi nu se primeşte decît 
la monetărie, iar scrisorile de schimb trebuie să fie 
plătite în noua monedă, cursul schimbului ar trebui, 
se pare, să se fixeze după cea nouă. Dacă, de pildă, redu¬ 
cerea valorii ar fi în Franţa de jumătate şi dacă pentru 
vechiul scud de trei livre s-ar obţine şaizeci de groşi în 
Olanda, pentru noul scud nu ar trebui să se obţină decît 
treizeci de groşi. Pe de altă parte, cursul schimbului ar 
trebui, se pare, să se fixeze după valoarea monedei vechi, 
deoarece bancherul care are bani, şi care primeşte scri¬ 
sori de schimb, este nevoit să ducă la monetărie monede 
vechi ca să capete monede noi, la care pierde. Cursul 
schimbului se va fixa deci între valoarea monedei noi şi 
aceea a monedei vechi. Valoarea monedei vechi se prăbu¬ 
şeşte, ca să, spunem aşa, şi din cauză că în comerţ există 
deja moneda nouă, şi din pricină că bancherul nu poate 
să se încăpăţîneze, avînd interes să scoată repede din 
casa lui de bani moneda veche pentru a o fructifica şi fiind 
chiar constrîns la aceasta pentru a-şi face plăţile. Pe de 
altă parte, valoarea monedei noi creşte, ca să spunem 
aşa, deoarece bancherul se află într-o împrejurare în care 
poate, după cum vom arăta, să-şi procure cu ajutorul ei 
monedă veche, cu un mare cîştig pentru el. Cursul schim- 

bului se va stabili deci, aşa cum am spus, între valoarea 
monedei noi şi valoarea celei vechi. în acest caz, bancherii 
au interes să scoată peste graniţă moneda veche, pentru 
că, pe de o parte, ei dobândesc prin aceasta acelaşi cîştig 
pe care l-ar aduce un curs al schimbului fixat după 
vechea monedă, adică mulţi groşi în Olanda, iar pe de 
altă parte, pentru că ei obţin o compensaţie printr-un curs 
al schimbului fixat între valoarea monedei noi şi a celei 
vechi, adică mai scăzut, ceea ce aduce mulţi scuzi în 
Franţa. 

Să presupunem că pentru trei livre în monedă veche se 
obţin, la cursul actual al schimbului, patruzeci şi cinci de 
groşi şi că transferînd acelaşi scud 32 în Olanda se obţin 
şaizeci de groşi; dar cu o cambie de patruzeci şi cinci de 
groşi, se va dobîndi în Franţa un scud de trei livre, care; 
dus în Olanda în monedă veche, va da din nou şaizeci de 
groşi; toată moneda veche va ieşi deci din statul care o 
retopeşte, iar profitul tras în acest fel va fi al bancherilor. 

Pentru a înlătura acest neajuns, se va impune efectuarea 
unei noi operaţii. Statul care retopeşte monedele va tri¬ 
mite el însuşi o mare cantitate de monedă veche în ţara 
care determină cursul schimbului; şi, obţinînd acolo un 
credit, el va face să se urce cursul schimbului pînă la 
punctul la care se vor dobîndi aproximativ 3 ? tot atîţia 
groşi prin operaţia de schimb a unui scud nou de trei 
livre, cîţi s-ar dobîndi scoţînd din ţară un scud de trei 
livre în monedă veche. Spun aproximativ, deoarece, atunci 
cînd profitul va fi neînsemnat, tentaţia de a scoate moneda 
din ţară dispare, din pricina cheltuielilor de transport a 
monedei şi a riscurilor de confiscare a ei. 

Este bine să lămurim pe deplin această chestiune. Dom¬ 
nul Bernard 34 , sau oricare alt bancher de care statul, va 
voi să se folosească, oferă cambiile sale asupra Olandei, şi 
le dă cu unul, doi, trei groşi mai mult decît cursul actual 
al schimbului; el şi-a făcut în ţările străine o rezervă, cu 
ajutorul monedelor vechi pe care le-a trimis fără între¬ 
rupere; el a făcut deci să se urce cursul schimbului pînă 
la punctul despre care am vorbit mai sus. Totuşi, tot 
dînd din cambiile sale, el pune mina pe toate monedele 

noi şi sileşte pe ceilalţi bancheri care au de făcut plăţi 
să-şi ducă monedele lor vechi la Monetărie; şi, mai mult 
încă, întrucît el a strîns pe nesimţite toţi banii, îi sileşte 
pe ceilalţi bancheri să-i dea la rîndul lor cambii la un 
curs al schimbului foarte ridicat: profitul de la urmă 
îl despăgubeşte în însemnată măsură de pierderea de 
la început. 

Este evident că în tot timpul efectuării acestei operaţii, 
statul va avea de suferit o criză violentă. In sînul lui, banii 
vor deveni foarte rari: 1° pentru că trebuie să se scoată 
din circulaţie cea mai mare parte din ei; 2° pentru că va 
trebui să se ducă o mare parte din ei în străinătate; 3° pen¬ 
tru că toţi îi vor ascunde, nimeni nevoind să lase prin¬ 
cipelui un profit pe care fiecare speră să-l dobîndească 
el însuşi. Este primejdios ca această operaţie să fie efec¬ 
tuată cu încetul; este primejdios ca ea să fie efectuată 
la repezeală. Dacă se caută a se realiza un cîştig excesiv, 
se amplifică în mod corespunzător şi neajunsurile acestei 
operaţii. 

S-a văzut mai sus că atunci cînd cursul schimbului era 
sub valoarea monedei, era profitabil să se scoată banii din 
ţară; din aceeaşi cauză, atunci cînd cursul este deasupra 
acestei valori, e profitabil să lie aduşi înapoi. 

Există însă un caz în care este profitabil să se scoată 
din ţară monede, deşi cursul schimbului este la paritate: 
anume, atunci cînd ea e trimisă în străinătate pentru a i 
se schimba semnele distinctive sau a fi retopită şi bătută 
din nou. După întoarcerea ei, moneda aduce profit, fie că 
ea este întrebuinţată în ţară, fie că se iau pentru ea 
cambii asupra străinătăţii. 

Dacă s-ar întîmpla ca într-un stat să se creeze o com¬ 
panie 35 care să posede un foarte mare număr de acţiuni 
şi dacă, în cîteva luni, valoarea acestor acţiuni ar fi spo¬ 
rită de douăzeci sau de douăzeci şi cinci de ori faţă de 
valoarea cu care au fost cumpărate la început; şi clacă 
acelaşi stat ar crea o bancă ale cărei bilete ar trebui să 
îndeplinească funcţia de monedă şi dacă valoarea nomi¬ 
nală a acestor bilete ar fi extraordinar de mare pentru a 
corespunde cu valoarea nominală, extraordinar de mare. 

a acţiunilor (acesta e sistemul Domnului Law); atunci, în 
virtutea naturii însăşi a acestor operaţii, aceste acţiuni şi 
bilete s-ar desfiinţa în acelaşi chip în care ar fi fost create. 
Căci urcarea acţiunilor dintr-o dată de douăzeci sau de 
douăzeci şi cinci de ori faţă de valoarea lor iniţială, nu 
s-ar fi putut realiza fără a da multor oameni mijlocul de 
a-şi procura bogăţii imense sub formă de hîrtii de valoare; 
ca atare, fiecare ar căuta să-şi asigure averea; şi cum 
operaţiile de schimb oferă calea cea mai lesnicioasă pentru 
a o transforma sau a o transfera unde vrei, fiecare ar 
transfera neîncetat o parte din valorile sale în ţara care 
determină cursul schimbului. O tendinţă continuă de trans¬ 
ferare a acestor valori în ţările străine va face să scadă 
cursul schimbului. Să presupunem că, pe vremea Siste¬ 
mului, potrivit titlului şi greutăţii monedei de argint, 
cursul schimbului era de patruzeci de groşi pentru un 
scud; atunci cînd o cantitate nemăsurată de hîrtie a deve¬ 
nit monedă, a început să se dea numai treizeci şi nouă de 
groşi pentru un scud; apoi, numai treizeci şi opt, treizeci 
şi şapte etc. Lucrurile au mers atît de departe, incit nu 
s-au dat mai mult de opt groşi, iar în cele din urmă scudul 
nu a mai avut curs. 

Raportul dintre banii de metal şi hîrtia-monedă se cuve¬ 
nea să fie determinat, în acest caz, în Franţa, de către 
cursul schimbului. Să presupunem că după greutatea şi 
titlul banilor de metal, scudul de trei livre de argint va¬ 
lora patruzeci de groşi şi că, schimbul făcîndu-se în hîrtie- 
monedă, scudul de trei livre de hîrtie nu valora decît 
opt groşi: diferenţa era aşadar de patru cincimi. Scudul de 
trei livre de hîrtie valora deci cu patru cincimi mai puţin 
decît scudul de trei livre de argint. 

CAPITOLUL XI 

DESPRE OPERAŢIILE PE CARE LE-AU EFECTUAT 
ROMANII ASUPRA MONEDELOR 

Oricît de arbitrare măsuri 36 s-au luat în zilele noastre 
în Franţa, în două ministere consecutive, cu privire la 
monede 37 , romanii au luat în această privinţă măsuri şi 

mai arbitrare, nu în timpul descompunerii republicii, 
nici in timpul acelei republici care nu era decît o anar¬ 
hie, ci atunci cînd, în plină vigoare a întocmirii sale, prin 
înţelepciunea precum şi prin curajul său, după ce învin¬ 
sese oraşele Italiei, republica se lupta pentru suprema¬ 
ţie cu Cartagina. 

Şi îmi face mare plăcere să adîncesc puţin această 
chestiune, pentru ca nu cumva să' se ia drept exemplu 
ceea ce nu poate servi ca atare. 

In timpul primului război punic a , asul, care se cuve¬ 
nea să aibă douăsprezece uncii de aramă, nu mai cîntărea 
decît două; iar în al doilea război punic, nu mai cîntărea 
decît una. Această micşorare a greutăţii corespunde cu 
ceea ce noi numim astăzi sporirea valorii nominale a 
monedelor: a lua dintr-un scud de şase livre jumătate 
din argint, pentru a face dintr-un scud doi scuzi, sau a-i 
atribui valoarea de douăsprezece livre, este exact acelaşi 
lucru. 

Nu ne-a rămas nici un document despre chipul în care 
au efectuat romanii această operaţie în timpul primului 
război punic; dar ceea ce au făcut ei în al doilea război 
punic ne arată o minunată înţelepciune. Republica nu 
era în stare să-şi achite datoriile; asul cîntărea două uncii 
de aramă; iar dinarul, valorînd zece aşi, valora douăzeci 
de uncii de aramă. Republica a bătut aşi de o uncie de 
aramă b ; ea a cîştigat pe socoteala creditorilor săi jumă¬ 
tate din sumele datorate, plătind un dinar eu aceste 
zece uncii de aramă. Această operaţie a zguduit puternic 
statul; trebuia să se procedeze în aşa fel ca această zgu¬ 
duire să fie atenuată cît mai mult cu putinţă; avea în 
ea ceva nedrept şi trebuia ca nedreptatea să fie micşo¬ 
rată cît mai mult cu putinţă; avea ca scop eliberarea de 
datorii a republicii faţă de cetăţenii săi şi, ca atare, nu 
trebuia să devină, pentru cetăţeni, un mijloc de a se 
descărca de datorii unii faţă de alţii. Aceasta a impus 
efectuarea a încă unei operaţii: s-a hotărît ca dinarul. 


« P 1 i n i u s, Histoire naturelle, cartea XXXIII, art. 13. 
b Ibidem. 

care pînă atunci avusese numai zece aşi, să conţină şai¬ 
sprezece aşi. Din această dublă operaţie a rezultat că 
în vreme ce creditorii republicii pierdeau jumătate 3 , cei 
ai particularilor nu pierdeau decît o cincime b ; preţurile 
mărfurilor nu creşteau decît cu o cincime; modificarea 
efectivă adusă monedei nu era dec'it de o cincime; cele¬ 
lalte urmări sînt vădite. 

Romanii au procedat deci mai bine decît noi, care, 
în operaţiile noastre, am cuprins şi avuţiile publice şi 
averile particulare. Aceasta nu este totul: se va vedea că 
ei le-au efectuat în împrejurări mai prielnice decît noi. 


CAPITOLUL XII 

ÎMPREJURĂRILE ÎN CARE AU EFECTUAT ROMANII 
OPERAŢIILE LOR ASUPRA MONEDEI 

In timpurile vechi exista foarte puţin aur şi argint în 
Italia; această ţară are puţine sau nu are de loc mine de 
aur şi de argint. Cind galii au cucerit Roma, nu s-au găsit 
acolo decît o mie de livre de- aur c . Cu toate acestea, ro¬ 
manii prădaseră mai multe oraşe puternice şi aduseseră 
bogăţiile de acolo la ei. Ei nu s-au servit multă vreme 
decît de moneda de aramă: numai după pacea cu Pyrrhus 
au avut destul argint pentru ca să bată din el monedă d . 
Ei au bătut din acest metal dinari care valorau zece aşi e 
sau zece livre de aramă. Atunci proporţia argintului faţă 
de aramă era ca 1 faţă de 960; căci, întrucît valoarea di¬ 
narului roman era de zece aşi sau de zece livre de aramă, 
el valora o sută douăzeci de uncii de aramă; şi deoarece 
acelaşi dinar valora o optime dintr-o uncie de argint f , 
rezulta proporţia despre care vorbim. 

a Ei primeau zece uncii de aramă pentru douăzeci. 
b Ei primeau şaisprezece uncii de aramă pentru douăzeci, 
c P 1 i n i u s, cartea XXXIII, art. 5. 
d Freinshemius, cartea V din decada a doua. 
e Ibidem. Ei au bătut, ne spune acelaşi autor, şi jumătăţi de 
dinar, numite quinari, şi sferturi de dinari, numite sesterţi, 
i O optime, după B ud e 38 ; o şeptime, după alţi autori. 

Statornicindu-şi stăpînirea asupra acelei părţi din Italia 
care se află cel mai aproape de Grecia şi de Sicilia, Roma 
a ajuns încetul cu încetul să se afle între două popoare 
bogate: grecii şi cartaginezii; cantitatea de argint a spo¬ 
rit la Roma; şi deoarece proporţia de 1 la 960 dintre 
argint şi aramă nu s-a mai putut menţine, ea a efectuat 
asupra monedelor diferite operaţii, pe care noi nu le cu¬ 
noaştem. Ştim doar că la începutul celui de-al doilea război 
punic, dinarul roman nu mai valora decît douăzeci de 
uncii de aramă 3 şi că în acest fel proporţia dintre argint 
şi aramă nu mai era decît de 1 la 160. Reducerea era 
foarte mare, căci republica a cîştigat cinci şesimi din 
valoarea întregii cantităţi de monedă de aramă. Prin 
aceasta nu s-a făcut însă decît ceea ce impunea natura lu¬ 
crurilor, restabilindu-se proporţia dintre metalele servind 
ca monedă. 

Pacea, care a pus capăt primului război punic, îi lăsase 
pe romani stăpîni ai Siciliei. Peste puţină vreme ei au 
intrat în Sardinia şi au început să aibă relaţii cu Spania; 
cantitatea de argint a sporit iarăşi la Roma, unde s-a 
efectuat operaţia care a redus dinarul de argint de la 
douăzeci de uncii la şaisprezece b , ceea ce a avut ca ur¬ 
mare faptul de a fi stabilit o nouă proporţie între argint 
şi aramă; această proporţie era mai înainte de 1 la 160; 
ea a devenit de 1 la 128. 

Cercetaţi istoria romanilor; niciodată nu-i veţi găsi atit 
de superiori ca în alegerea împrejurărilor în care au făcut 
şi binele şi răul 39 . 


CAPITOLUL XIII 

OPERAŢIILE ASUPRA MONEDEI ÎN EPOCA ÎMPĂRAŢILOR 

In operaţiile efectuate asupra monedei în timpul repu¬ 
blicii, s-a procedat pe cale de reducere a greutăţii: statul 
arăta deschis poporului nevoile sale şi nu căuta să-l 


a P 1 i n i u s, op. cit., cartea XXXIII, art. 13. 
b Piinius, op. cit. 

amăgească. Pe timpul împăraţilor, s-a folosit procedeul 
aliajului: aceşti principi, aduşi într-o situaţie disperată 
de însăşi dărnicia lor, s-au văzut nevoiţi să altereze mo¬ 
nedele; cale ocolită, care micşora răul, părînd că nu-1 
atinge: se lua înapoi o parte din dar cu o m'ină nevăzută 
şi, fără a se vorbi despre micşorarea lefurilor ori a dis¬ 
tribuţiilor gratuite, ele se vedeau micşorate 40 . 

In colecţii 1 se mai văd încă medalii numite dubleuri, 
care nu au decît o pojghiţă de argint ce acoperă arama. 
Despre această monedă se vorbeşte intr-un fragment din 
cartea LXXVII a lui Dion b . 

Didius Iulianus 41 a început să aplice reducerea de titlu 
la monede. Vedem că moneda lui Caracalla c era mai mult 
de jumătate dintr-un metal obişnuit; cea a lui Alexan- 
drus Severus d , două treimi; reducerea de titlu a mers 
mai departe; iar sub Gallienus e nu se mai întrebuinţa 
decît aramă argintată. 

Se înţelege că asemenea operaţii silnice nu ar mai 
putea avea loc în timpurile noastre; un principe care ar 
recurge la ele s-ar înşela pe el însuşi, şi pe nimeni altul. 
Operaţiile de schimb l-au învăţat pe bancher să compare 
toate monedele din lume şi să le estimeze la justa lor 
valoare; titlul monedelor nu mai poate fi ţinut secret. 
Dacă un principe începe să reducă titlul monedelor men- 
ţinîndu-le valoarea nominală, toţi îl imită şi fac aceasta 
în numele lui; monedele bune sînt scoase numaidecît din 
ţară, fiindu-i trimise înapoi sub formă de monede slabe. 
Dacă, la fel ca împăraţii romani, ar reduce titlul la mo¬ 
nedele de argint fără a-1 reduce şi la monedele de aur, el 
ar vedea cum monedele de aur dispar dintr-o dată, şi 


a Vezi J o u b e r t, Science des medailles (Ştiinţa medaliilor), 
ed. de la Paris, 1739, p. 59. 

b Extrait des vertus et des vices (Extras despre virtuţi şi 
vicii). 

c Vezi Sa vot te 42 , partea a Il-a, cap. XII; şi Journal des 
Savants (Jurnalul savanţilor) din 20 iulie 1681, în privinţa des¬ 
coperirii a 50 000 de medalii. 
d Vezi S a v o 11 e, op. cit. 

* l^idem. 

el ar rămîne numai cu monedele sale de argint alterate. 
Operaţiile de schimb, după cum am spus în cartea prece¬ 
dentă 3 , au împiedicat luarea de măsuri samavolnice sau 
cei puţin au împiedicat succesul lor. 


CAPITOLUL XIV 

CUM CREEAZĂ operaţiile de schimb dificultăţi 
STATELOR DESPOTICE 

Moscovia ar vrea să părăsească despotismul său, şi nu 
poate face aceasta. Statornicirea comerţului 44 o impune 
pc cea a operaţiilor de schimb, iar operaţiile de schimb 
vin în contradicţie cu toate legile ei. 

In 1745, ţarina 43 a dat un ucaz de izgonire a evreilor, 
fiindcă aceştia transferaseră în străinătate banii celor ce 
erau deportaţi în Sibei'ia şi ai străinilor care se aflau în 
slujba ţării. Toţi supuşii imperiului, ca nişte sclavi, nu 
pot nici să iasă din ţară, nici să-şi trimită peste graniţă 
bunurile, fără autorizaţie specială. Operaţiile de schimb, 
care oferă mijlocul de a strămuta banii dintr-o ţară în 
alta, sînt deci in contradicţie cu legile Moscoviei. 

însuşi comerţul se află în contradicţie cu legile ei. 
Poporul nu este alcătuit acolo dec'it din sclavi legaţi de 
pămînt şi din sclavi 46 ce se numesc clerici sau nobili, 
pentru că sînt stăpînii celor dintîi. Nu mai rămîne deci 
aproape nimeni pentru starea a treia, din care trebuie să 
se recruteze meşteşugarii şi negustorii. 


capitolul xv 

UN OBICEI EXISTENT ÎN UNELE STATE DIN ITALIA 

In unele state din Italia s-au întocmit legi care îm¬ 
piedică pe supuşi să-şi vîndă pămînturile pentru a-şi 
transfera banii peste graniţă 47 . Aceste legi puteau fi bune 


Cap. XVI' 13 . 

atunci cînd bogăţiile fiecărui stat îi aparţineau într-o 
asemenea măsură, incit era foarte greu ca ele să fie tre¬ 
cute dintr-unul în altul. Dar, de cînd, datorită practicării 
operaţiilor de schimb, bogăţiile nu mai sînt, oarecum, ale 
nici unui stat în parte, şi este atît de lesne să le strămuţi 
dintr-un stat in altul, este rea acea lege care nu îngăduie 
să dispui, în interesul tău, de pămînturile tale, atunci 
cînd poţi dispune de banii tăi. Legea aceasta este rea, 
pentru că ea avantajează valorile mobiliare faţă de pro¬ 
prietăţile de pămînt, pentru că le taie străinilor pofta de a 
veni să se stabilească în acea ţară şi, în sfîrşit, pentru că 
ea poate fi eludată. 


ti CAPITOLUL XVI 

DESPRE AJUTORUL PE CARE STATUL ÎL POATE PRIMI 
DE LA BANCHERI 

Menirea bancherilor este de a schimba banii, nu de 
a-i da cu împrumut. Dacă principele nu se foloseşte de 
ei decît pentru a-şi schimba banii — întrucît tranzacţiile 
încheiate de el sînt întotdeauna importante —, cel mai 
inie profit (comision) pe care li-1 dă pentru operaţiile de 
schimb efectuate de ei alcătuieşte o sumă considerabilă; 
iar dacă i se pretind profituri mari, el poate fi sigur că 
este vorba de un cusur al administraţiei. Cînd, dimpo¬ 
trivă, bancherii sînt folosiţi pentru a obţine de la ei cre¬ 
dite, dibăcia lor constă în a scoate din banii lor profituri 
mari, fără a putea fi învinuiţi de camătă. 


CAPITOLUL XVII 

DESPRE DATORIILE PUBLICE 

După părerea unora, este bine ca statul să aibă datorii 
faţă ele el însuşi: ei au socotit că aceasta ar mări bogăţiile, 
sporind circulaţia 48 . 

Eu cred că s-a confundat o hîrtie aflată în circulaţie 
care reprezintă moneda 40 , sau o hîrtie aflată în circulaţie 
care este semnul profiturilor pe care o companie le-a 
realizat sau le va realiza din comerţ 50 , cu o hîrtie care 
reprezintă o datorie 51 . Primele două sînt foarte' avanta¬ 
joase pentru stat, iar ultima nu poate să fie astfel; şi tot 
ceea ce se poate aştepta de la ea este să fie în mîna par¬ 
ticularilor o solidă garanţie a datoriei publice, adică să 
le asigure plata sumelor date cu împrumut. Dar iată ne¬ 
ajunsurile care decurg de aici: 

1° Dacă străinii posedă multe hîrtii reprezentînd o da¬ 
torie, ei scot in fiecare an, de la naţiunea care le-a emis, 
sume foarte mari cu titlul de dobânzi; 

2° La o naţiune care este astfel mereu debitoare, cursul 
schimbului trebuie să fie foarte scăzut; « 

3° Impozitul perceput pentru plata dobînzilor datoriei 
aduce prejudicii manufacturilor, scumpind mina de lucru; 

4° Se iau adevăratele venituri ale statului de la cei 
harnici şi iscusiţi, pentru a le transfera la cei trândavi; 
adică se fac înlesniri de a munci celor care nu muncesc 
şi greutăţi în a munci celor care muncesc. 

Iată neajunsurile; cît despre avantaje, nu le cunosc. 
Să presupunem că zece persoane au fiecare cîte o mie de 
scuzi venit din pămînt sau dintr-o activitate productivă; 
pentru naţiune, aceasta înseamnă, la o dobînd.ă de cinci 
la sută, un capital de două sute de mii de scuzi. Dacă 
aceste zece persoane întrebuinţează jumătate din venitul 
lor, adică cinci mii de scuzi, pentru ca să plătească do¬ 
bânzile a o sută de mii de scuzi pe care le-au luat cu 
împrumut de la alţii, pentru stat aceasta nu înseamnă 
iarăşi decît două sute de mii de scuzi; adică, în limbaj 
matematic: 200 000 de scuzi—100 000 de scuzi + 100 000 
de scuzi = 200 000 de scuzi. 

Ceea ce poate induce în eroare este faptul că o hîrtie 
care reprezintă datoria unei naţiuni este un semn de 
bogăţie, căci există numai un stat bogat 52 care poate su¬ 
porta existenţa unei asemenea hîrtii fără să cadă în ruină. 
Iar dacă nu se ruinează, se vede treaba că el dispune de 
mari bogăţii din altă parte. Se spune că aici nu poate fi 

vorba de vreun rău, de vreme ce există remedii împotriva 
acestui rău; şi se spune că răul este un bine, pentru că 
remediile sînt mai tari ca răul. 


CAPITOLUL XVIII 

DESPRE STINGEREA DATORIILOR PUBLICE 


între statul în calitate de creditor şi statul în calitate 
de debitor trebuie să existe un echilibru. Statul poate să 
fie creditor la infinit, dar debitor nu poate fi decît pînă 
la un anumit punct; iar cînd a ajuns să treacă de acest 
punct, calitatea sa de creditor dispare. 

Dacă acest stat se mai bucură încă de un credit solid, 
el va putea face ceea ce s-a practicat cu rezultate atît de 
bune intr-un stat din Europa 3 : anume, să-şi procure o 
mare cantitate de monedă şi să propună tuturor particu¬ 
larilor alternativa de a le restitui sumele împrumutate 
sau de a accepta reducerea dob'inzii 53 . într-adevăr, după 
cum atunci cînd statul se împrumută, particularii fixează 
nivelul dobînzii, atunci cînd statul vrea să stingă datoria 
poate fixa el însuşi acest nivel. 

Nu este de ajuns să se reducă dobînda, mai trebuie şi 
ca beneficiul reducerii să creeze un fond de amortizare 
pentru a restitui în fiecare an o parte din capitaluri 54 : 
operaţie cu atît mai avantajoasă cu cît profitul adus de 
ea creşte mereu 55 . 

Atunci cînd creditul de care se bucură statul nu este 
deplin, acest lucru constituie încă un motiv pentru el 
de a căuta să creeze un fond de amortizare, deoarece crea¬ 
rea acestui fond restabileşte numaidecît încrederea în 
stat. 

1° Dacă statul este republică, a cărei formă de guver¬ 
nământ permite, prin natura ei, ca acolo să se facă proiec¬ 
te pe perioade lungi, capitalul fondului de amortizare 


Anglia. 

poate să nu fie prea mare; într-o monarhie este necesar 
ca acest capital să fie mai mare; 

2° Acest fond trebuie să fie supus unor astfel de. nor¬ 
me, încît toţi cetăţenii statului să ducă povara creării lui, 
deoarece ei duc cu toţii povara datoriei create, iar credi¬ 
torul statului îşi plăteşte lui însuşi prin sumele cu care 
contribuie la aceasta; 

3° Există patru categorii de oameni care plătesc dato¬ 
riile statului, proprietarii de pămînt, cei care exercită 
profesiunea de negustori, plugarii şi meşteşugarii, în 
fine, cei care trăiesc din dobânzile capitalurilor împru¬ 
mutate statului sau particularilor 56 . Din aceste patru 
categorii, s-ar părea că, în caz de necesitate, ultima s-ar 
cuveni să fie cea mai puţin cruţată, pentru că ea este 
o categorie cu totul pasivă în sînul statului, în vreme ce 
acesta este susţinut de forţa activă a celorlalte trei. Dar, 
întrucît ea nu poate fi împovărată mai mult decît cele¬ 
lalte fără a spulbera încrederea obştească, de care statul 
în general, şi aceste trei clase în special, au în cea mai 
mare măsură nevoie; întrucît statul nu poate să nu-şi 
ţină angajamentele faţă de un anumit număr de cetăţeni 
fără să pară că nu şi le respectă faţă de toţi; întrucît 
categoria creditorilor este totdeauna cea mai expusă 
reformelor miniştrilor, — fiind, cum s-ar spune, totdea¬ 
una sub ochi şi la îndemînă, —- trebuie ca statul să-i 
acorde o protecţie specială, şi ca partea debitoare să nu 
se bucure niciodată de cea mai neînsemnată favoare în 
comparaţie cu cea creditoare. 


CAPITOLUL XIX 

DESPRE ÎMPRUMUTURILE CU DOBÎNDĂ 57 


Banii sînt semnul valorilor. Este limpede că cel oare 
are nevoie de acest semn trebuie să-l închirieze, aşa cum 
face cu toate lucrurile de care se întîmplă să aibă nevoie. 
Singura deosebire este că toate celelalte lucruri pot să 

fie ori închiriate, ori cumpărate, pe cind banii, care sînt 
preţul lucrurilor, se închiriază şi nu se cumpără 3 . 

Este desigur o faptă foarte lăudabilă să împrumuţi cui-, 
va bani fără dobîndă; dar ne dăm seama că aceasta nu 
poate fi aecît obiectul unui sfat religios, iar nu al unei 
legi civile 58 . 

Pentru ca negoţul să poată înflori, trebuie ca banii să 
aibă un anumit preţ, dar acest preţ să nu fie prea mare. 
Dacă este prea mare, negustorul, care vede că ar avea 
mai mult de dat pentru dobînzile banilor împrumutaţi 
decît ar putea să cîştige din comerţul său, nu întreprinde 
nimic. Dacă banii nu au nici un preţ, nimeni nu-i dă cu 
împrumut, iar negustorul nu întreprinde nici el nimic. 

Greşesc cînd spun că nimeni nu împrumută bani. Tre¬ 
burile obşteşti trebuie în orice caz să-şi urmeze cursul; 
se statorniceşte camăta, dar cu excesele ce s-au văzut în 
toate timpurile. 

Legea lui Mahomed nu face deosebire între camătă şi 
împrumutul cu dobîndă 59 . în ţările' mahomedane camăta 
creşte în proporţie cu severitatea opreliştei; cel care dă 
cu împrumut se despăgubeşte pe această cale de riscurile 
ce decurg din încălcarea legii. 

în aceste ţări din Orient, cea mai mare parte a oame¬ 
nilor nu au nimic care să se afle în siguranţă; acolo nu 
este aproape de loc întemeiată speranţa de a recăpăta, 
după ce ai împrumutat-o, o sumă pe care o ai acum; 
camăta creşte deci acolo în proporţie cu riscul de a nu 
putea reintra în posesiunea sumei împrumutate 60 . 


capitolul xx 

DESPRE CAMĂTA IN COMERŢUL MARITIM 

în comerţul maritim, camăta este mare din două mo¬ 
tive: mai întîi, primejdia navigaţiei pe mare, ceea ce face 
ca nimeni să nu se expună riscului de a-şi da banii cu 

a Nu vorbim despre cazurile în care aurul şi argintul sînt 
luate ca mărfuri. 

împrumut decît pentru a dobîndi mult mai mulţi, şi, 
apoi, uşurinţa pe care acest comerţ o prezintă pentru 
împrumutător de a face în scurt timp afaceri importante 
şi în număr mare; în timp ce pe uscat, camăta, nespriji- 
nindu-se pe nici unul din aceste două temeiuri, este fie 
oprită de către legiuitori, fie, ceea ce este mai judicios, 
redusă la limite rezonabile 61 . 


CAPITOLUL XXI 

DESPRE ÎMPRUMUTUL PRIN CONTRACT 
ŞI DESPRE CAMĂTA LA ROMANI 


Pe lingă împrumutul făcut pentru comerţ, mai există 
şi un fel de imprumut făcut printr-un contract civil, de 
unde rezultă o dobindă sau camătă. 

La romani, întrucît poporul şi-a sporit zi de zi pute¬ 
rea, magistraţii au căutat să-l linguşească, făcîndu-1 să 
întocmească legile cele mai convenabile pentru el. Po¬ 
porul a redus datoriile 62 ; a micşorat dobînzile; a interzis 
apoi de a se mai lua vreo dobîndă; a desfiinţat măsura 
de privare de libertate a datornicilor pentru a-i con- 
strînge să-şi achite datoriile; în sfîrşit, ori de cîte ori un 
tribun voia să se facă popular, se punea in discuţie ches¬ 
tiunea anulării datoriilor. 

Aceste necontenite schimbări, fie prin legi, fie prin ple¬ 
biscite, au împămîntenit camăta la Roma; căci creditorii, 
văzînd că poporul le este debitor, legiuitor şi judecător, 
au încetat de a mai avea încredere în contracte. Poporul, 
ca un debitor care şi-a pierdut creditul, nu ispitea pe 
nimeni să-i dea bani cu împrumut decît prin profituri 
mari 63 ; cu atît mai mult cu cît, dacă legile nu veneau 
decît din timp în timp, plîngerile poporului nu mai con¬ 
teneau şi îi speriau mereu pe creditori. Drept urmare, 
toate mijloacele cinstite de a da şi de a lua cu împrumut 
au fost desfiinţate la Roma, statornicindu-se acolo o ca- 

mătă îngrozitoare, mereu doborîtă 3 şi mereu renăscindă. 
Răul izvora din faptul că lucrurile nu fuseseră tratate 
cu măsură. Legile care nu păstrează măsura în bine dau 
naştere unui rău nemăsurat. A trebuit să se plătească şi 
pentru împrumutarea banilor, şi pentru riscul de a 
suferi pedepsele prevăzute de lege. 


CAPITOLUL XXII 

CONTINUAREA ACELUIAŞI SUBIECT 


Primii romani nu au avut legi care să reglementeze 
mărimea cametei b . în disputele care au loc în această pri¬ 
vinţă între plebei şi patricieni, chiar în timpul retragerii 
plebeilor pe Muntele Sacru c , nu s-a invocat de către una 
din părţi decît respectarea angajamentelor luate, iar de 
către cealaltă parte, marea asprime a contractelor. 

Mărimea dobânzilor era deci aceea stabilită prin con¬ 
venţiile private şi eu cred că cele mai obişnuite dobinzi 
erau de doisprezece la sută pe an. Argumentul meu 
este că, în vechea limbă a romanilor, dobînda de şase la 
sută se numea jumătatea cametei; dobînda de trei la 
sută, sfertul cametei d : camăta întreagă era deci dobînda 
de doisprezece la sută. 

Iar dacă se va pune întrebarea cum de s-au putut sta¬ 
tornici dobinzi atît de mari la un popor aproape lipsit de 
comerţ, voi răspunde că acest popor, care era adeseori 
obligat să se ducă la război fără soldă, avea foarte des 


a l’acitus, Anale, cartea VI [cap. XVI], 

11 Camăta şi dobînda însemnau la romani unul şi acelaşi lucru. 
c Vezi Dionysios din Halicarnas [IV, 43—90], care 
a descris-o atît de bine. 

d Usurae semisses, trientes, quadrantes 64 . Vezi în această pri¬ 
vinţă diferitele titluri din Digeste şi din Cod [IV, 32], De Usuris 
(Despre dobânzi), şi mai ales legea 17, cu nota sa, în Digeste 
[cartea XXII, titlul I], De Usuris. 

nevoie să se împrumute; şi că, făeînd neîncetat expediţii 
încununate de izbîndă, avea foarte des şi înlesnirea de 
a plăti. Lucrul acesta se vede bine în descrierea dispute¬ 
lor care s-au iscat în această privinţă; nu se tăgăduieşte 
setea de cîştig a celor care dădeau cu împrumut, dar 
se spune că cei care se plîngeau ar fi putut să plătească 
dacă ar fi dus o viaţă cumpătată 3 . 

Se făceau deci legi care nu aveau influenţă decît asu¬ 
pra situaţiei din acel moment: se hotăra, de pildă, că cei 
ce se vor înrola în armată pentru războiul ce trebuia să 
fie purtat nu vor fi urmăriţi de către creditorii lor; că cei 
ce se aflau în cătuşe vor fi eliberaţi; că cei mai săraci vor 
fi duşi în colonii; uneori se făceau distribuţii gratuite din 
tezaurul public. Poporul se potolea prin uşurarea sufe¬ 
rinţelor prezente; şi, întrucit nu cerea nimic pentru mai 
tîrziu, senatul nu se gîndea să i-o ia înainte cu măsurile. 

Pe vremea cînd Senatul apăra cu atîta stăruinţă cauza 
cametei, romanii iubeau nespus de mult sărăcia, cumpă¬ 
tarea, modestia; dar orînduirea era astfel, incit cetăţenii 
de frunte duceau pe umerii lor toate sarcinile statului, 
iar poporul de jos nu plătea nimic. Cum puteau cei dinţii 
să fie lipsiţi de dreptul de a-şi urmări datornicii şi 
totodată să li se pretindă să-şi achite sarcinile şi să con¬ 
tribuie la satisfacerea nevoilor urgente ale republicii? 

Tacitus b spunea că Legea celor Douăsprezece Table a 
fixat dobînda la unu la sută pe an. Este vădit că s-a 
înşelat şi că a luat drept Lege a celor Douăsprezece Table 
o altă lege despre care voi vorbi 65 . Dacă Legea celor 
Douăsprezece Table ar fi reglementat această chestiune 
nu s-ar fi făcut oare uz de autoritatea ei în disputele 
care s-au iscat după aceea între creditori şi debitori? 
Nu se găseşte nici o urmă a acestei legi privitoare la îm¬ 
prumutul cu dobîndă; şi cit de puţin versat ar fi cineva 
în istoria Romei, îşi dă seama că o asemenea lege nu 
putea să fie nicidecum opera decemvirilor. 


a Vezi în Dionysios din Halicarnas [IV, 24, 38, 

59—64], discursurile lui Appius în această privinţă, 
b [Anale, cartea VI, 16], 

Legea Licinia, întocmită la optzeci şi cinci de ani a după 
Legea celor Douăsprezece Table, a fost una din acele legi 
vremelnice despre care am vorbit. Ea a dispus să se 
scadă din datorie suma care fusese plătită cu titlul de 
dobînzi, iar restul să fie achitat în trei rate egale 66 . 

în anul 398 de la întemeierea Romei, tribunii Duellius 
şi Menenius au obţinut votarea unei legi care reducea 
dobînzile la unu la sută pe an b . Aceasta este legea pe 
care o confundă Tacitus c cu Legea celor Douăsprezece 
Table; şi ea este prima lege care a fost făcută la romani 
pentru a fixa mărimea dobînzii. Zece ani după aceea d , 
această dobindă a fost redusă la jumătate 15 , iar mai tîr- 
ziu, ea a fost cu totul desfiinţată', şi, dacă dăm crezare 
unor autori de care s-a folosit Titus Livius, aceasta a 
avut loc sub consulatul lui C. Martius Rutilius şi al lui 
Q. Servilius g , în anul 413 de la întemeierea Romei. 

Cu această lege s-a întîmplat aşa cum se întîmplă cu 
toate legile în care legiuitorul a depăşit măsura: s-a găsit 
un mijloc de-a o eluda. A trebuit deci să se facă multe 
alte legi pentru a o întări, a o îndrepta, a o atenua. Une¬ 
ori au fost părăsite legile, pentru a se urma obiceiurile 11 , 
alteori au fost părăsite obiceiurile pentru a se urma legile; 
în acest caz însă, era firesc ca obiceiul să învingă cu 
uşurinţă. Căci atunci cînd un om se împrumută, el gă¬ 
seşte o piedică în însăşi legea care este făcută în favoa¬ 
rea lui; această lege are împotriva ei şi pe cel pe care ea 


a In anul 388 de la întemeierea Romei. Titus Livius, 
cartea VI [cap. XXV]. 

b Unciaria uşura 61 . Titus Livius, cartea VII [cap. XVI], 
c Anale, cartea VI [cap. XVI], 

d Sub consulatul lui L. Manlius Torquatus şi al lui C. Plautius, 
după Titus Livius, cartea VII [cap. XXVII]; aceasta este 
legea despre care vorbeşte Tacitus, Anale, cartea VI [cap. XVI]. 
e Semiunciaria uşura 67a . 

f Cuim spune Tacitus, Anale, cartea VI [cap. XVI], 

3 Legea în această privinţă a fost făcută în urmărirea lui 
M. Genucius, tribun al poporului. Titus Livius, cartea VII, 
la sfîrşit [cap. XLII], 

h Veteri iam more foenus receptam erat 68 . A p p i a n, De la 
guerre civile (Despre războaiele civile), cartea I. 

îl apără şi pe cel pe care ea îl osindeşte. Cînd praetorul 
Sempronius Asellus a îngăduit debitorilor să acţioneze 
conform legilor®, el a fost ucis de către creditori 15 pentru 
că a vrut să reînvie amintirea unei stricteţi în aplicarea 
legilor care nu mai putea fi suportată 70 . 

Părăsesc Roma pentru ca să arunc o scurtă privire 
asupra provinciilor ei. 

Am spus în altă parte c că provinciile romane erau 
copleşite de abuzurile unei cîrmuiri despotice şi crunte. 
Aceasta nu e însă totul: ele mai erau sleite şi de dobînzi 
îngrozitoare. 

Cicero spune d că locuitorii Salaminei voiau să ia bani 
cu împrumut de la Roma şi că nu puteau face acest lucru 
din pricina legii Gabinia. Trebuie să cercetez ce cuprindea 
această lege. 

Atunci cînd împrumuturile cu dobîndă au fost inter¬ 
zise la Roma, au fost născocite tot felul de mijloace pen¬ 
tru a eluda legea 6 ; şi întrucît aliaţii f şi latinii nu erau 
supuşi legilor civile ale romanilor, s-a recurs la un latin 
sau la un aliat, care îşi împrumuta numele şi figura drept 
creditor. Legea nu făcuse deci dec'it să supună pe credi¬ 
tori la o formalitate, iar poporului nu i se adusese nici 
o uşurare. 

Poporul s-a plîns de această fraudă; drept urmare, 
Marcus Sempronius, tribun al poporului, a obţinut, dato¬ 
rită autorităţii senatului, votarea unui plebiscit^ care ex¬ 
tindea aplicarea legilor ce interziceau împrumuturile cu 
dobîndă între doi cetăţeni romani la împrumuturile dintre 
un cetăţean roman şi un aliat sau un latin. 


a Permisit eos legibus agere w . Appian, De la guerre civile, 
cartea I, şi Epitoma lui Titus Li viu s, cartea LXIV. 
b In anul 663 de la întemeierea Romei. 
c Cartea XI, cap. XIX. 

d Lettres ă Atticus (Scrisori către Atticus), cartea V, scrisoa¬ 
rea XXI. 

e Titus Livius [cartea XXV, cap. VII], 
f Ibidem. 

g In anul 561 de la întemeierea Romei. Vezi Titus Livius, 
op. cit. 

Pe vremea aceea, se numeau aliate popoarele din Italia 
propriu-zisă, care se întindea pînă la Arno şi Rubicon, 
şi care nu era guvernată sub formă de provincie romană. 

Tacitus a spune că se săvîrşeau mereu noi fraude la 
legile împotriva cametei. Cînd nu s-a mai putut da ori 
lua cu împrumut sub numele unui aliat, a fost uşor să 
se folosească drept paravan un om din provincii care îşi 
împrumuta numele. 

Era nevoie de o nouă lege împotriva acestui abuz; şi 
Gabinius b71 , făcînd faimoasa lege care avea ca ţel în- 
frînarea corupţiei în alegeri, a ajuns în chip firesc să 
se gîndcască că cel mai bun mijloc pentru a izbuti în 
această privinţă era de a stăvili împrumuturile: aceste 
două lucruri erau, prin natura lor, legate între ele; căci 
dobînzile creşteau totdeauna în perioada alegerilor c , de¬ 
oarece era nevoie de bani pentru a cumpăra voturi. Este 
vădit deci că legea Gabinia extinsese senatus-consultul 
Sempronian asupra provincialilor, de vreme ce locuitorii 
Salaminei nu puteau lua bani cu împrumut de la Roma 
din pricina acestei legi. Brutus le-a împrumutat d , sub 
nume străine, cu patru la sută pe lună e şi a obţinut pen¬ 
tru aceasta două senatus-consulte, primul dintre ele 
cuprinzînd prevederea că acest împrumut nu va fi socotit 
ca fraudă la lege şi că guvernatorul Ciliciei va judeca 
conform convenţiilor formulate în actul de împrumut al 
salaminienilori. 

Întrucît împrumutul cu dobîndă era interzis, de către 
legea Gabinia între locuitorii din provincii şi cetăţenii 
romani şi întrucît aceştia aveau pe atunci în mîinile lor 


a Anale, cartea VI [cap. XVI], 
b în anul 615 de la întemeierea Romei. 

c Vezi Lettres de Ciceron â Atticus (Scrisorile lui Cicero către 
Atticus), cartea IV, scrisorile XV şi XVI. 
d Ibidem, cartea VI, scrisoarea I. 

e Pompei, care împrumutase regelui Ariobarzan 72 şase sute 
de talanţi, obţinuse o dobîndă de treizeci şi trei de talanţi atici 
la fiecare treizeci de zile. Ciceron ă Atticus (Cicero către Atticus), 
cartea III, scrisoarea XXI; cartea VI, scrisoarea I. 

f Ut neque Salaminis, neque cui eis dedisset, fraudi esset n , 
în loc. cit. 

toţi banii din lume, a trebuit să fie ispitiţi prin dobînzi 
ridicate, care au făcut să dispară, în ochii setei de cîştig, 
primejdia de a pierde suma dată cu împrumut. Şi întrucît 
la Roma existau oameni puternici care îi înfricoşau pe 
magistraţi şi care reduceau la tăcere legile, aceşti oameni 
au fost mai îndrăzneţi în a împrumuta şi în a pretinde 
dobînzi mari. Datorită acestui fapt, provinciile au fost 
rînd pe rînd jefuite de către toţi cei care aveau influenţă 
la Roma; şi deoarece atunci cînd fiecare guvernator intra 
în provincia sa, dădea edictul său în care fixa a ce mă¬ 
rime a dobînzii găsea el cu cale, setea de cîştig şi legis¬ 
laţia îşi dădeau mina. 

Este necesar ca treburile să-şi urmeze cursul, şi un 
stat este pierdut dacă în sinul său totul este încremenit. 
Erau cazuri în care oraşele, instituţiile de stat, asocia¬ 
ţiile de oraşe, particularii, trebuiau să se împrumute; şi 
era nevoie cu prisosinţă de împrumuturi, de nu ar fi fost 
decît pentru a face faţă cerinţelor izvorîte din stricăciu¬ 
nile produse de armate, din jafurile magistraţilor, din 
delapidările arendaşilor de impozite şi din relele practici 
care se înrădăcinau din zi în zi; căci niciodată nu au exis¬ 
tat oameni nici at'ît de bogaţi şi nici atît de săraci. Sena¬ 
tul, care deţinea puterea executivă, acorda, ţinînd seama 
de existenţa unei mari nevoi, adeseori pentru a face 
cuiva o favoare, autorizaţia de a lua cu împrumut de 
la cetăţeni romani şi dădea în această privinţă senatus- 
consulte. Dar înseşi aceste senatus-consulte erau com¬ 
promise de către lege; aceste senatus-consulte b puteau 


a Edictul lui Cicero o fixa la unu la sută pe lună, calculînd 
dobînda dobînzii la sfîrşitul anului. Cit despre arendaşii de 
impozite ai republicii el îi obliga să acorde un termen debitorilor 
lor. Dacă aceştia nu plăteau la termenul fixat, el acorda dobînda 
prevăzută în documentul respectiv. Ciceron â Atticus, cartea VI, 
scrisoarea I. 

b Vezi ce spune Lucceius, Lettre XXI a Atticus (Scrisoarea 
XXI către Atticus), cartea V. A existat chiar un senatus-consult 
general pentru a fixa dobînda la unu la sută pe lună. Vezi 
aceeaşi scrisoare. 

să dea poporului prilejul de a cere noi table 74 ; ceea ce, 
sporind riscul pierderii capitalului împrumutat, sporea 
şi mai mult dobînda. Mereu voi repeta că moderaţia, nu 
lipsa de măsură, îi conduce pe oameni. 

Plăteşte mai puţin, spune Ulpianus 3 , cel care plăteşte 
mai tîrziu. Acesta este principiul care i-a călăuzit pe 
legiuitori, după prăbuşirea republicii romane. 


a L. 12, Dig. [L, 16], De Verborum signijicatione (Despre în¬ 
ţelesul cuvintelor). 



CARTEA XXIII 


DESPRE LEGI, ÎN RAPORTUL LOR 
CU NUMĂRUL LOCUITORILOR 1 


CAPITOLUL I 

DESPRE OAMENI ŞI ANIMALE 
ÎN PRIVINŢA ÎNMULŢIRII SPECIEI LOR 

„Tu a romanilor mamă, la oameni şi zei desfătare, 

Rodnică Venus, sub bolta pe care alunecă stele, 

Viaţa împrăştii în mări purtătoare de năvi şi în cîmpuri 
îmbelşugate: prin tine ce-i viu zămislire-şi primeşte 
Şi pe pămînt ajungînd, se răsfaţă-n lumină de soare; 

O tu, zeiţă, de tine fug vînturi şi nori se destramă 
Cînd ne soseşti, pentru tine pămîntul măestru aşterne 
Flori miresmate şi ţie-ţi surîd ale mării întinderi, 

Iar împăcatele ceruri scîfeie-n potopul de raze. 

Cînd primăvara dezvăluie chipul seninelor zile 
Şi roditorul Zefir sfărîmînd a lui lanţuri, adie, 

Păsări străpunse în inimi de focul săgeţilor tale, 

Cele dintîi în văzduh te vestesc şi îţi cîntă venirea. 

Fiare şi turme apoi zburdînd trec prin pajişti în floare, 

Taie înnot repezi rîuri şi prinse-n aşa chip de vrajă, 

Ţie-ţi urmează-nsetate oriunde-a ta voie le duce. 

Astfel în mări şi în munţi, în şuvoaie ce iau tot în cale, 
în înverzitele cîmpuri şi-a pasării cuiburi de frunze, 

Dulcea iubire sădind-o în pieptul a tot ce-i suflare, 

Faci să-şi întindă cu patimă neamu-i în veac şi de-a pururi. 
Singură tu în natură duci cîrma şi cum fără tine 
Nu se arată nimic la limanul zeesc al luminii, 

Nici nu se face vreun lucru ce place şi-neîntă privirea, 

Rogu-te dar să m-ajuţi în poemul ce-ncerc a-1 compune"*. 


a Traducerea începutului din Lucretius; traducere fran¬ 
ceză a lui Hesnault 2 . 

La animale, femelele au o fecunditate aproape con¬ 
stantă. La oameni însă, felul de a gîndi, caracterul, pasiu¬ 
nile, fanteziile, toanele, dorinţa de a-şi menţine frumu¬ 
seţea, neplăcerile sarcinii şi acelea ale unei familii 
prea numeroase tulbură înmulţirea speciei în mii de 
chipuri. 


CAPITOLUL II 

DESPRE CASATORII 


Îndatorirea naturală a tatălui de a-şi hrăni copiii a 
dus la instituirea căsătoriei, care desemnează pe cel 
căruia îi revine această îndatorire. Popoarele* despre 
care vorbeşte Pomponius Mela b nu stabileau cine este 
tatăl decît după asemănare. 

La popoarele cu adevărat civilizate, tatăl este cel pe 
care legile, prin ceremonia căsătoriei, l-au desemnat ca 
atare c pentru că ele găsesc în el persoana pe care o caută. 

La animale, această îndatorire este aşa de restrînsă 
încît mama poate, de obicei, să-i facă faţă ea singură. La 
oameni, această îndatorire are o întindere mult mai mare: 
copiii sînt înzestraţi cu raţiune, dar ea nu se dezvoltă 
decît treptat; nu-i de ajuns să fie hrăniţi, mai trebuie să 
fie şi îndrumaţi; atunci c'ind ei ar putea să trăiască, nu 
se pot încă conduce singuri. 

Legăturile nelegitime contribuie în mică măsură la în¬ 
mulţirea speciei. Căci persoana tatălui, care are îndatorirea 
naturală de a creşte şi de a-şi hrăni copiii, nu este stabi¬ 
lită în această situaţie; iar mama, pe umerii căreia rămîne 
această îndatorire, întîmpină mii de piedici: ruşinea, 
remuşcările, st'injeneala proprie sexului său, asprimea legi¬ 
lor; de cele mai multe ori îi lipsesc mijloacele. 


a Garamanţii 3 . 

b Cartea I, cap. VIII 5 . 

c Pater est quem nuptiae demonstrant-’. 

Femeile care s-au dedat prostituţiei publice nu pot dis¬ 
pune de condiţiile de trai necesare pentru a-şi educa 
copiii. Grijile acestei educaţii sînt chiar incompatibile cu 
condiţia lor; şi aceste femei sînt atît de corupte, încît 
legea nu ar putea avea încredere în ele. 

Din toate acestea reiese că moralitatea publică se aliază 
în chip firesc cu înmulţirea speciei umane. 


CAPITOLUL III 

DESPRE CONDIJIA COPIILOR 


însăşi raţiunea dictează ca, in cazul existenţei unei 
căsătorii, copiii să urmeze condiţia tatălui şi că atunci 
cînd nu există căsătorie, ei nu pot să o urmeze decît pe 
cea a mamei®. 


CAPITOLUL IV 

DESPRE FAMILIE 


(Este un lucru admis aproape pretutindeni că soţia intră 
în familia soţului. Obiceiul contrar e statornicit, fără 
nici un neajuns, în Formosa b , unde soţul intră în com¬ 
ponenţa familiei soţiei 6 . 

Această lege, care rînduieşte familia pe baza unei înşi¬ 
ruiri de persoane de acelaşi sex, contribuie în însemnată 
măsură, pe lingă cauzele arătate mai sus, la înmulţirea 
speciei umane. Familia este un fel de proprietate: un om 
care are copii din sexul ce nu o perpetuează nu este mul¬ 
ţumit pînă cînd nu are şi din cel ce o perpetuează. 


a Aceasta şi este pricina datorită căreia, la popoarele care 
au sclavi, copilul urmează aproape întotdeauna condiţia mamei. 
b P. Du Halde, voi. I, p. 156. 

Numele, care dau oamenilor ideea unui lucru ce pare 
că nu trebuie să piară, sînt foarte potrivite să inspire 
fiecărei familii dorinţa de a-şi prelungi existenţa. Există 
popoare la care numele deosebesc familiile; există altele 
la care nu deosebesc decît persoanele; ceea ce nu este aşa 
de bine 7 . 


capitolul v 

DESPRE DIFERITE CATEGORII DE SOŢII LEGITIME 


Uneori legile şi religia au statornicit mai multe feluri 
de uniuni civile: aşa este la mahomedani, unde există 
diferite categorii de soţii, ai căror copii sînt recunoscuţi 
prin faptul naşterii în casa tatălui, sau prin contracte 
civile, ori chiar prin aceea că mama este sclavă şi tatăl îl 
recunoaşte ulterior 8 . 

Ar fi împotriva raţiunii ca legea să stigmatizeze cind 
e vorba de copii, ceea ce ea a aprobat cînd a fost 
vorba de tată: trebuie aşadar ca acolo toţi aceşti copii să 
ia parte la succesiune, afară numai dacă nu se opune 
la aceasta vreun motiv special, ca în Japonia, unde nu 
participă la succesiune decît copiii soţiei desemnată 
de către împărat 9 . Politica reclamă acolo ca bunurile 
pe care le dăruieşte împăratul să nu fie prea fărîmiţate, 
deoarece de ele sînt legate anumite îndatoriri, ca altă¬ 
dată feudele noastre. 

Există ţări în care una dintre soţiile legitime se bu¬ 
cură, în casă, cam de aceleaşi onoruri de care se bucură 
în regiunile noastre soţia unică: acolo, copiii concubinelor 
sînt socotiţi ca aparţinînd primei soţii. Aşa este în China. 
Respectul filial 3 , precum şi ceremonialul unui doliu riguros 
nu sînt datorate mamei naturale, ci acestei mame pe care 
o desemnează legea 10 . 


3 P. Du Halde, voi. II, p. 124. 

Graţie unei asemenea ficţiuni 3 nu mai există copii bas¬ 
tarzi; pe cînd în ţările în care nu se face uz de această 
ficţiune, legea care legitimează pe copiii concubinelor este 
în chip vădit o lege inevitabilă; căci legea ar stigmatiza 
cea mai mare parte a poporului. In aceste ţări, nu poate 
fi vorba nici despre copii adulterini. Izolarea femeilor, 
sihăstria lor, eunucii, zăvoarele fac ca lucrul acesta să 
fie atît de greu, încît legea îl socoteşte cu neputinţă. 
De altminteri, aceeaşi sabie ar suprima-o şi pe mamă şi 
pe copil. 


capitolul vi 

DESFRE BASTARZI, IN DIFERITELE 
FORME DE GUVERNĂMÎNT 


In ţările în care este îngăduită poligamia nu se cunosc 
deci aproape de loc bastarzi. Se cunosc în acelea în care 
este statornicită legea soţiei unice. în aceste ţări, a trebuit 
să înfiereze concubinajul; a trebuit să fie deci stigmatizaţi 
şi copiii rezultaţi din el. 

In republici, unde este necesar ca moravurile să fie 
curate, se cuvine ca bastarzii să fie şi mai detestaţi 
decît în monarhii. 

Poate că la Roma s-au întocmit rînduieli prea aspre 
împotriva lor. Insă vechile instituţii, constrîngîndu-i pe 
toţi cetăţenii să se căsătorească, iar legătura căsătoriei 
fiind de altminteri mai puţin rigidă datorită permisiunii 
de a repudia şi de a divorţa, numai o descompunere foarte 
mare a moravurilor ar fi putut duce la concubinaj 11 - 


a Soţiile se deosebesc în mari şi mici, adică în legitime şi 
nelegitime; între copii nu există însă o asemenea deosebire. 
„Acesta este marele principiu al imperiului 11 , se spune într-o 
lucrare chinezească de morală, tradusă tot de Du Halde (t.III], 
p. i4o. 

Trebuie să remarcăm că, deoarece calitatea de cetăţean 
are o foarte mare însemnătate in democraţii, unde ea stă 
la baza puterii suverane, adeseori se făceau acolo legi 
privitoare la starea bastarzilor, care nu aveau atîta legă¬ 
tură cu fondul chestiunii sau cu onorabilitatea căsătoriei, 
cit cu structura specifică a republicii. Astfel, poporul i-a 
primit uneori pe bastarzi 3 în rîndul cetăţenilor, pentru 
ca să-şi sporească puterea împotriva celor mari. Astfel, 
la Atena, poporul i-a exclus pe bastarzi din rîndul cetă¬ 
ţenilor pentru ca să aibă o porţiune mai mare din griul 
pe care îl trimisese regele Egiptului. în sfîrşit, Aristotel b 
ne arată că, în mai multe oraşe, atunci cînd nu erau 
destui cetăţeni, bastarzii luau parte la succesiune; iar cînd 
erau destui cetăţeni, ei nu mai participau la succesiune. 


CAPITOLUL VII 

DESPRE CONSIMŢAMÎNTUL PĂRINŢILOR LA CĂSĂTORIE 

Consimţămintul părinţilor se bazează pe puterea lor, 
adică pe dreptul lor de proprietate; el se mai bazează pe 
dragostea, pe judecata lor şi pe nesiguranţa judecăţii 
copiilor lor, care, datorită vîrstei, se află în stare de igno¬ 
ranţă, iar datorită pasiunilor, în stare de orbire. 

In republicile mici sau în formele de organizare neo¬ 
bişnuite, despre care am vorbit 12 , pot exista legi care să 
dea în sarcina dregătorilor supravegherea căsătoriei copii¬ 
lor de cetăţeni, pe care natura o dăduse deja în sarcina 
părinţilor. Dragostea de binele public poate să fie acolo 
atît de mare, încît să egaleze ori să întreacă orice altă 
dragoste. Astfel, Platon cerea ca dregătorii să rinduiască 
căsătoriile; în acest chip le dirijau dregătorii spartani. 


a Vezi Aristotel, Politica, cartea VI, cap. IV. 
t> Ibidem, cartea III, cap. III. 

In formele de organizare obişnuite însă, este treaba 
părinţilor să-şi căsătorească copiii; prudenţa lor în această 
privinţă va fi totdeauna mai presus de orice alt lucru. 
Natura le dă părinţilor dorinţa de a asigura urmaşi copii¬ 
lor lor, dorinţă pe care aceştia o simt într-o foarte slabă 
măsură pentru ei înşişi: prin diferitele generaţii, părinţii 
se văd pe ei înşişi înaintînd pe nesimţite către viitor. Ce 
s-ar întîmpla însă dacă samavolnicia şi setea de cîştig ar 
merge pînă acolo încît să uzurpe autoritatea părinţilor? 
Să-l ascultăm pe Thomas Gage a13 vorbind despre purtarea 
spaniolilor în Indii. 

„Pentru a spori numărul oamenilor care plătesc dările, 
trebuie ca toţi indienii care au cincisprezece ani să se căsă¬ 
torească; şi chiar s-a fixat vîrsta căsătoriei indienilor la 
paisprezece ani pentru bărbaţi şi la treisprezece pentru 
fete. Se ia ca temei un canon care spune că pornirea spre 
păcat poate să compenseze vîrsta fragedă 11 . El a asistat 
la una din aceste numărători: „era, spune el, un lucru 
ruşinos". Aşa că, în privinţa actului care trebuie să fie 
cel mai liber din lume, indienii sînt încă sclavi. 


CAPITOLUL VIII 

CONTINUAREA ACELUIAŞI SUBIECT 


în Anglia, fetele abuzează adeseori de lege pentru a 
se căsători după placul lor, fără a-şi consulta părinţii. Nu 
ştiu dacă acest obicei nu ar putea fi tolerat acolo mai mult 
decît în alte părţi, pentru motivul că, deoarece legile nu 
au statornicit acolo celibatul mănăstiresc, fetele nu au 
de ales altă situaţie decît pe aceea a căsătoriei şi nu se pot 
abţine de la ea. Dimpotrivă, în Franţa, unde e statornicit 


a Relation de Thomas Gage (Descrierea de călătorie a lui 
Thomas Gage), p. 171. 

monahismul, fetele au mereu la dispoziţie soluţia celi¬ 
batului; iar legea care le porunceşte să aştepte consimţă- 
mîntul părinţilor ar putea fi acolo mai potrivită. In acest 
sens, obiceiul din Italia şi din Spania ar fi cel mai puţin 
raţional: acolo este statornicit monahismul, iar căsătoria 
se poate face fără consimţămîntul părinţilor 14 . 


CAPITOLUL IX 

DESPRE FETE 


Fetele, care ajung să cunoască plăcerile şi libertatea nu¬ 
mai pe calea căsătoriei; care au o minte ce nu cutează să 
gindească, o inimă ce nu cutează să simtă, ochi ce nu 
cutează să vadă, urechi ce nu cutează să audă; care nu se 
înfăţişează în societate decît spre a se arăta stupide; 
fetele, osîndite ca, fără încetare, să se ocupe cu nimicuri 
şi să se supună unor precepte, sînt destul de înclinate spre 
căsătorie: trebuie aşadar ca băieţii să fie stimulaţi spre ea. 


capitolul x 

CE-I DETERMINA PE OAMENI LA CĂSĂTORIE 


Pretutindeni unde se găseşte un loc în care două fiinţe 
omeneşti pot duce o viaţă tihnită se încheie o căsătorie. 
Natura îi îndeamnă îndeajuns pe oameni la aceasta, atunci 
cînd nu este împiedicată de greutăţile traiului. 

Popoarele tinere se înmulţesc şi sporesc mult la număr. 
A trăi în celibat ar fi la ele ceva foarte supărător, pe cînd 
copii mulţi nu sînt de loc un neajuns. Contrariul se în- 
tîmplă la un popor format. 

CAPITOLUL XI 

DESPRE ASPRIMEA ClRMUIRII 


Oamenii care nu au absolut nimic, cum sînt cerşetorii, 
au mulţi copii. Căci ei se află în situaţia popoarelor 
tinere: pe tată nu-1 costă nimic să transmită meseria lui 
copiilor săi, care chiar s'nt, prin naştere, unehe ale 
acestei meserii. Aceşti oameni, într-o ţară bogată ori 
superstiţioasă, se înmulţesc înt.r-o măsură mai mare, pen¬ 
tru că asupra lor nu apasă sarcinile obşteşti, ci sînt 
ei îrşişi sarcini ale societăţii. Dar oamenii care nu sînt 
săraci decît pentru că trăiesc sub o C'rmuire aspră, care 
văd în ogorul lor mai puţin baza mijloacelor lor de trai, 
cît un prilej de abuzuri din partea stăpînirii; aceşti 
oameni, spun eu, fac puţini copii. Ei nu au nici măcar 
atîta hrană cîtă le trebuie lor: atunci cum s-ar putea gîndi 
s-o mai împartă cu alţii? Ei nu se pot îngriji clnd sînt bol¬ 
navi: atunci cum ar putea să crească nişte fiinţe ce se 
află într-o stare de boală neîntreruptă, anume copilăria? 15 

Numai uşurătatea în a vorbi şi incapacitatea de a 
studia cu amănunţime ceva au făcut să se spună că cu 
cît supuşii sînt mai săraci, cu atît sînt mai numeroase 
familiile; că, cu cît sînt mai încărcaţi de impozite, cu atît 
caută ei mai mult să ajungă a fi în stare să le plătească 10 ; 
iată două sofisme care totdeauna au dus şi vor duce tot¬ 
deauna monarhii'e la pieire. 

Asprimea cîi muirii poate merge pînă acolo încît să 
ducă la înăbuşirea simţămi rielor natura e datorită înseşi 
simţămintelor naturale. Femeile din America 317 nu-şi 
provocau oare avorturi numai pentru ca copiii lor să nu 
aibă stăpîni atît de cruzi? 


Relation de Thomas Gage, p. 58. 

CAPITOLUL XII 

DESPRE NUMĂRUL FETELOR ŞI AL BĂIEŢILOR 
IN DIFERITE ŢARI 


Am spus deja 3 că în Europa se nasc ceva mai mulţi 
băieţi decît fete. S-a observat că în Japonia b se nasc 
ceva mai multe fete decît băieţi. In condiţii egale, în 
Japonia vor fi mai multe femei capabile de procreare 
decît în Europa şi, ca atare, o populaţie mai numeroasă. 

Descrierile de călătorie 0 ne arată că în Bantam există 
zece fete la un băiat: o asemenea disproporţie, care ar 
face ca numărul familiilor de acolo să fie faţă de numă¬ 
rul celor din alte clime ca unu faţă de cinci şi jumătate, 
ar fi excesivă. Familiile ar putea să fie acolo într-adevăr 
mai mari, dar există puţini oameni îndeajuns de înstăriţi 
ca să poată întreţine o familie atît de mare. 


CAPITOLUL XIII 

DESPRE PORTURILE MARITIME 


In porturile maritime, unde oamenii se expun la mii 
de primejdii şi se duc să trăiască sau să moară în regiuni 
îndepărtate, există mai puţini bărbaţi decît femei; totuşi, 
acolo există mai mulţi copii decît în alte părţi: aceasta se 
datoreşte uşurinţei întreţinerii. Poate chiar că părţile 
grase ale peştelui sînt mai proprii pentru producerea 
acelei substanţe care serveşte la procreare. Aceasta 


a In cartea XVI, cap. IV. 

b Vezi Kempfer, care prezintă un recensămînt din Meaco. 
c Recueil des voyages qui o nt servi ă l’etablissement de la 
Ccrmpagnie des Îndes (Culegere de călătorii care au servit la 
instituirea Companiei Indiilor), voi. I, p. 347. 

ar fi una din cauzele nenumăratei mulţimi de oameni care 
există în Japonia 3 şi în China b , unde hrana este alcătuită 
aproape numai din peşte c . Dacă ar fi aşa, anumite reguli 
monahale, care impun ca hrană peltele, ar fi în contra¬ 
dicţie cu însăşi intenţia legiuitorului. 


CAPITOLUL XIV 

DESPRE PRODUSELE SOLULUI CARE CER UN NUMĂR MAI 
MARE SAU MAI MIC DE LOCUITORI 


Regiunile de păşunat sînt puţin populate, pentru că 
acolo puţini oameni îşi găsesc o ocupaţie; pămînturile 
arabile dau de lucru la mai mulţi oameni, iar podgoriile 
la un număr mult mai mare. 

în Anglia, s-au auzit adeseori plîngeri cum că sporirea 
păşunilor aducea scăderea numărului locuitorilor d ; iar în 
Franţa, se poate observa că marea întindere a podgoriilor 
este una dintre însemnatele cauze ale numeroasei ei 
populaţii. 

Ţările în care minele de cărbuni procură combustibil 
au faţă de altele avantajul că acolo nu este nevoie de 
păduri şi că toate pămînturile pot fi cultivate. 

în regiunile în care se cultivă orezul e nevoie de lucrări 
mari de irigaţie; deci acolo îşi găsesc ocupaţie mulţi 
oameni. Ceva mai mult: acolo este nevoie de mai puţin 


a Japonia este alcătuită din insule, ea are multe ţărmuri, iar 
în mare se află foarte mult peşte. 

i> China este plină de cursuri de apă. 
c Vezi Du Halde, voi. II, pp. 139, 142 si urm. 
d Majoritatea proprietarilor de pămînt, spune B u r n e t, 
văzînd că cîştigă mai bine din vînza-ea linii decit din a griului 
lor, şi-au îngrădit posesiunile. Comunele 1 ', care piereau de foame, 
s-au răsculat: s-a propus o lege agrară: însuşi tînărul rege 
a sci is în această privinţă; s-au dat proclamaţii împotriva celor 
ca~e îşi împrejmuiserâ pâmînturle. Air e )e de l’histoire de ia 
reforme (Prescurtare a istoriei reformei} 11 , pp. 44 şi 83. 

pămînt pentru a asigura întreţinerea unei familii decit 
în regiunile ca-e produc alte grîne; în sfîrşit, pămîntul, 
care în alte părţi foloseşte pentru a procura hrana ani¬ 
malelor, serveşte acolo ca să procure în chip nemijlocit 
hrana oamenilor; munca pe care în alte părţi o îndepli¬ 
nesc animalele, aici est? îndeplinită de către oameni; iar 
cultura pămîntului devine pentru oameni o uriaşă manu¬ 
factură 20 . 


capitolul xv 

DESPRE NUMĂRUL LOCUITORILOR ÎN RAPORT 
CU MEŞTEŞUGURILE 


Atunci cînd există o lege agrară şi cînd năm'nturile 
sînt împărţite în mod egal, ţara poate să fie foarte popu¬ 
lată, cu toate că există puţine meşteşuguri, deoarece fiecare 
cetăţean obţ'ne, munrindu-şi pămîntul. tocmai cele 
trebuincioase traiului său, şi toţi cetăţenii la un loc con¬ 
sumă întreaga recoltă a ţării. Aşa era în unele republici 
antice. 

în statele noastre de astăzi însă, pămînturile sînt distri¬ 
buite în mod inegal; ca atare, ele produc o reco'tă mai 
mare decît pot să consume cei care le cultivă; şi d?eă 
meşteşugurile smt neglijate şi agricultura constituie 
singura îndeletnicire, ţara nu poate să fie popu’ată. Cei 
care cultivă sau pun pe a'ţii să cultive pămîntul, avînd 
produse peste' nevoile lor, nimic ru îi îndeamnă să 
muncească şi anul următor: cări, a'tminteri, produsele 
nu ar fi consumate de către oamenii fără ocupaţie, deoa¬ 
rece oamenii care stau fără lucru ru ar avea cu ce să le 
cumpere. Trebuie d'ci să se înfiripeze mrşteşuguri e pen¬ 
tru ca produsele agricole să fie consumate de către plu¬ 
gari şi meşteşugari. într-un ruvint, în aceste state este 
nevoie ca mulţi oameni să cultive peste ceea ce cores¬ 
punde trebuinţelor lor. Pentru aceasta, trebuie să li se 

trezească dorinţa de a avea un prisos, dorinţă pe care 
însă numai dezvoltarea meşteşugurilor o poate trezi. 

Maşinile, a căror menire este de a uşura munca meşte¬ 
şugarului, nu sînt întotdeauna de folos. Dacă un obiect 
se vinde la un preţ moderat, care să convină deopotrivă 
şi celui care îl cumpără şi lucrătorului care l-a făcut, 
maşinile care ar simplifica confecţionarea lui, adică ar 
micşora numărul lucrătorilor, ar fi . dăunătoare; şi dacă 
moiile de apă nu ar fi introduse peste tot, eu nu le-aş 
socoti atît de folositoare pe cit se spune, deoarece ele au 
condamnat la inactivitate nenumărate braţe, au lipsit 
pe mulţi oameni de folosinţa anelor şi au făcut ca multe 
pămînturi să-şi piardă rodnicia 21 . 


CAPITOLUL XVI 

DESPRE ATITUDINEA LEGIUITORULUI 
FAŢA DE ÎNMULŢIREA POPULAŢIEI 


Rînduielile privitoare la numărul cetăţenilor depind în 
mare măsură de împrejurări. Există ţări în care natura 
a făcut totul; acolo legiuitorul nu mai are deci nimic de 
făcut. La ce bun să mai stimuleze, cu ajutorul legilor, în¬ 
mulţirea populaţiei, cînd fecunditatea proprie climei asi¬ 
gură un număr îndestulător de locuitori? Uneori clima 
este mai favorabilă decît solul, numărul locuitorilor spo¬ 
rind, pe de o parte, iar foametea nimicindu-i, pe de alta: 
în această situaţie se află China. De aceea, acolo tatăl îşi 
vinde fiicele şi îşi abandonează copiii mici. Aceleaşi cau¬ 
ze produc în Tonkin aceleaşi efecte 8 ; şi nu este nevoie 
să recurgem la ideea metempsihozei pentru a explica 
aceasta, cum fac călătorii arabi, a căror descriere de călă¬ 
torie ne-a redat-o b Renaudot 22 . 

a Voyages de Dampierre (Călătoriile lui Dampierre), voL 
II, p. 41. 

*> Ibidem, p. 167. 

Din aceleaşi cauze, în insula Formosa* religia nu le 
îngăduie femeilor să aducă pe lume copii, dacă nu au 
treizeci şi cinci de ani: înainte de această vîrstă preo¬ 
teasa le calcă pintecele şi le provoacă avort. 


CAPITOLUL XVII 

DESPRE GRECIA ŞI DESPRE NUMĂRUL LOCUITORILOR EI 


Ceea ce se datoreşte, în anumite ţări ale Orientului, 
unor cauze de ordin fizic, s-a datorat în Grecia naturii 
guvernămîntului. Grecii erau un mare popor, constituit 
în cetăţi care îşi aveau fiecare cîrmuirea şi legile sale. 
Ele nu erau mai pornite pe cuceriri decît sînt astăzi cele 
din Elveţia, din Olanda şi din Germania 23 . In fiecare 
republică, legiuitorul avusese ca scop, în interior, ferici¬ 
rea cetăţenilor, iar în afară, o putere care să nu fie in¬ 
ferioară aceleia a cetăţilor vecine b . Cu un teritoriu mic 
şi cu o mare prosperitate, era uşor ca numărul cetăţenilor 
să crească şi să devină pentru ele apăsător: de aceea, 
grecii creau fără î ■ cetare colonii 0 ; se tocmeau ca merce¬ 
nari, cum fac astăzi elveţienii; nu a fost neglijat nimic 
din ceea ce putea să împiedice sporirea prea mare a 
numărului copiilor. 

Existau, la ei, republici a căror formă de organizare 
era neobişnuită. Nişte ponoare subjugate erau obligate 
să procure cetăţenilor mijloacele de trai: lacedemonienii 
erau hrăniţi de către iloţi; cretanii, de către perieci; tesa- 
lienii, de către penesti. Acolo nu trebuia să existe decît 
un anumit număr de oameni liberi, pentru ca sclavii să 
fie în stare să le procure mijloacele de trai. Noi spunem 
astăzi că trebuie să limităm numărul trupelor regulate 24 . 


a Vezi Recueil des voyaqes qui ont servi ă l'etablissement de 
la Compn.gnie des îndes, voi. V, partea T , pp. 182 şi 188. 
h Prin vitejie, disciplină şi exerciţii militare. 
c Galii, care erau în aceeaşi situaţie, au făcut la fel. 

Or, Lacedemona era o armată întreţinută de către ţărani; 
trebuia deci să se limiteze această armată; altminteri, 
oamenii liberi, care se bucurau de toate avantajele în 
societate, s-ar fi înmulţit peste măsură, iar plugarii ar fi 
fost zdrobiţi de povară. 

Gînditorii politici greci au dat, ca atare, o atenţie deo¬ 
sebită reglementării numărului de cetăţeni. Platon* îl 
fixează la cinci mii patruzeci şi cere să se frîneze ori să 
se stimuleze înmulţirea, după trebuinţă, prin onoruri, 
prin oprobriu şi prin poveţele bătrînilor, el cere chiar să 
se reglementeze numărul căsătoriilor 1 - 2 ' 5 în aşa fel, incit 
populaţia să se refacă necontenit, fără ca republica să 
fie împovărată. 

Dacă legea ţării, spune Aristotel c , interzice abando¬ 
narea copiilor, va trebui să se limiteze numărul celor pe 
care fiecare îi poate zămisli. Dacă oarecari căsnicii devin 
fecunde peste limita impusă de lege, el sfătuieşte d să se 
provoace avortul mai înainte ca embrionul să aibă viaţă. 

Aristotel ne redă mijlocul dezgustător pe care îl între¬ 
buinţau cretanii pentru ca să .evite numărul prea mare de 
copii, dar simţămîntul de pudoare m-a oprit să-l descriu 26 . 

Există locuri, mai spune Aristotel e , unde legea îi face 
cetăţeni pe străini, sau pe bastarzi, sau pe cei a căror 
mamă este ea singură cetăţeană; de îndată însă ce au des¬ 
tulă populaţie, nu mai fac lucrul acesta. Sălbaticii din 
Canada îşi ard prizonierii, dar atunci cînd au de unde să 
le dea colibe goale, îi consideră ca aparţinînd neamu¬ 
lui lor. 

Cavalerul Petty 27 a presupus, în calculele sale, că un 
om valorează în Anglia suma cu care ar putea fi vîndut 
la Alger f . Aceasta nu poate fi exact decît pentru Anglia; 
există ţări în care un om nu valorează nimic; şi chiar 
unele în care el valorează mai puţin decît nimic. 


* In Legile sale, cartea V. 

*> Republica, cartea V. 
c Politica, cartea VII, cap. XVI. 
d Ibidem. 

e Politica, cartea III, cap. III. 
f Şaizeci de lire sterline. 

CAPITOLUL XVIII 

DESPRE STAREA POPOARELOR ÎNAINTE DE ROMANI 


Italia, Sicilia, Asia Mică, Spania, Galia, Germania erau, 
aproape ca şi Grecia, pline de popoare mici şi ticsite de 
locuitori: ca atare, acolo nu era nevoie de legi pentru a 
spori numărul acestora 23 . 


CAPITOLUL XIX 

DEPOPULAREA PÂMINTULUI 


Toate aceste mici republici au fost înghiţite de una 
mare şi pămîntul s-a depopulat încetul cu încetul: ca 
dovadă este de amrs să vedem cum erau Italia şi Grecia 
înainte şi după victoriile romanilor. 

„Mă va întreba cineva, spune Titus Livius 3 , unde au 
putut găsi volscii destui soldaţi pentru a duce război, 
după ce au fost învinşi de atîtea ori. Trebuie să fi fost 
o populaţie foarte numeroasă în aceste ţinuturi, care 
n-ar fi astăzi decît o pustietate, dacă nu ar exista cîţiva 
soldaţi şi cŢiva sclavi romani". 

„Oracolele au amuţit, spune Plutarh b , pentru că locu¬ 
rile unde răsuna glasul lor sînt pustiite: cu greu s-ar găsi 
astăzi în Grecia trei mii de oşteni". 

„Nu voi descrie de fel, spune Strabon c , Epirul şi locu¬ 
rile din împrejurimi, deoarece aceste ţinuturi sînt cu 
totul pustii. Această depopulare, care a început de mult 
timp. continuă zi de zi; astfel că soldaţii romani se aşază 
cu tabăra în casele părăsite". El află cauza acestei stări 


a Cartea VI [cap. XITp. 

b Oeuvres morales. Despre oracolele care au amuţit, 
r Cartea VII, p. 496. 

de lucruri in Polybios, care spune că Paulus Aemilius 30 , 
după victoria sa, a distrus şaptezeci de oraşe din Epir şi 
a luat de acolo o sută cincizeci de mii de sclavi. 


capitolul xx 

ROMANII AU FOST NEVOIŢI SA FACA LEGI 
PENTRU ÎNMULŢIREA POPULAŢIEI 

Distrugînd toate popoarele, romanii se distrugeau şi pe 
ei înşişi. Fiind într-o necurmată acţiune şi sforţare, sil¬ 
nicind mereu pe cîte cineva, ei se uzau, cum se întîmplă 
cu o armă de care te foloseşti într-una. 

Nu voi vorbi de fel aici despre grija pe care au avut-o 
ei ca să-şi procure cetăţeni pe măsură ce îi pierdeau®, 
despre alianţele pe care le-au creat, despre drepturile 
cetăţeneşti pe care le-au acordat şi despre acea imensă 
pepinieră de cetăţeni pe care au găsit-o în sclavii lor. 
Voi spune ce au făcut nu pentru a înlocui pierderile de 
cetăţeni, ci pe acelea de locuitori în general; şi, întrucît 
a fost poporul care a ştiut cel mai bine din lume să-şi po¬ 
trivească legile cu intenţiile sale, nu este de loc lipsit 
de interes să cercetăm ce a făcut el în această privinţă 31 . 


CAPITOLUL XXI 

DESPRE LEGILE ROMANILOR CU PRIVIRE 
LA ÎNMULŢIREA POPULAŢIEI 

Străvechile legi ale Romei au căutat în chip strălucitor 
să-i determine pe cetăţeni la căsătorie. Senatul şi poporul 
au făcut deseori rinduieli în această privinţă, cum spune 
Augustus în cuvîntarea redată de către Dion b . 


a Am tratat despre aceasta în Considerations sur Ies Causes 
.de la Grandeur des Romains et de leur Decadence. 

*> Cartea LVI. 

Dionysios din Halicarnas 3 nu poate crede că după 
moartea celor trei sute cinci fabieni exterminaţi de către 
vei, nu ar mai fi rămas din această seminţie decît un 
singur copil, deoarece legea veche, care impunea fiecărui 
cetăţean să se căsătorească şi să-şi crească toţi copiii, era 
încă în vigoare b . 

In afară de legi, şi censorii erau cu ochii aţintiţi la 
căsătorii; şi, după trebuinţele republicii, ei îi stimulau 
pe cetăţeni în această direcţie, şi prin ameninţarea dezo- 
noareh, şi prin pedepse. 

Corupţia, care a început să atingă moravurile, a con¬ 
tribuit în pnare măsură la a-i face pe cetăţeni să simtă 
silă faţă de căsătorie, care nu oferă decît griji celor ce nu 
nu mai pot gusta plăcerile nevinovate. Acesta este spiritul 
cuvîntării d pe care a ţinut-o în faţa poporului Metellus 
Numidicus, pe timpul cind era censor. „Dacă ar fi cu 
putinţă să ne lipsim cu totul de femei, atunci ne-am 
elibera de acest rău; dar, întrueît natura a rînduit că nu 
putem trăi aproape de loc fericiţi cu ele, nici să dăinuim 
fără ele, trebuie să avem în vedere mai mult conservarea 
neamului nostru decît satisfacţiile trecătoare 11 . 

Corupţia moravurilor a distrus censura, care fusese 
înfiinţată pentru a înlătura corupţia moravurilor; dar, 
atunci cînd această corupţie a devenit generală, censura 
nu a mai avut putere 6 . 

Dezbinările civile, triumviratele, proscripţiile au slăbit 
Roma mai mult decît oricare din războaiele pe care le-ar 
mai fi purtat: rămăseseră cetăţeni' puţini, iar cea mai 


a Cartea II. 

b Anul 277 de la fundarea Romei. 

c Vezi, despre ce au făcut în această privinţă, Titus Livius, 
cartea XLV; Epitoma lui Titus Livius, cartea LIX; A u 1 u s 
G e 11 i u s, cartea I, cap. VI; Valerius Maximus, cartea II, 
cap. XIX. 

d Ea se află în Aulus Gellius, cartea I, cap. VI. 

e Vezi ce am spus în cartea V, cap. XIX 33 . 

f După războiul civil, Caesar, făcînd recensămîntul, nu s-au 
mai găsit decît o sută cincizeci de mii de capi de famiiie. 
Epitoma Iui F1 o r u s asupra Iui Titus Livius, decada a două¬ 
sprezecea. 

mare parte nu erau căsătoriţi. Pentru a îndrepta acest 
ultim rău, Caesar şi Augustus au restabilit censura şi 
au voit chiar să fie censori d . Ei au statornicit diferite 
rinduieli: Caesar a acordat recompense ce.or care aveau 
mulţi ropii b ; el a interzis femeilor care aveau sub patru¬ 
zeci şi cinci de ani şi care nu aveau nici soţ, nici copii, 
să poarte pietre preţioase şi să se folosească de litiere c : 
metodă excelentă de a lupta împotriva celibatului cu aju¬ 
torul vanităţii. Legile lui Augustus au fost mai stărui¬ 
toarei El a aplicat e33 noi pedepse celor care nu erau 
căsătoriţi şi a sporit recompense.e pentru cei care erau 
căsătoriţi şi pentru cei care aveau copii. Tacitus le nu¬ 
meşte pe acestea legile lulia f . Este probabil că în ele au 
fost contopite vechile rinduieli statornicite de către senat, 
popor şi censori. 

Legea lui Augustus a întîmpinat mii de piedici; şi la 
treizeci şi patru d de ani după ce a fost făcută, cavalerii 
romani i-au cerut revocarea. El a poruncit să fie puşi de 
o parte cei căsătoriţi, iar de alta, cei care nu erau căsă¬ 
toriţi: s-a găsit că cei din urmă erau în număr mai mare, 
ceea ce i-a surprins pe cetăţeni şi i-a făcut să roşească. 
Cu gravitatea vechilor censori, Augustus le-a vorbit astfel h : 

„In timp ce bolile şi .războaiele ne răpesc atîţia cetă¬ 
ţeni, care va fi soarta cetăţii, dacă nimeni nu se mai 
căsătoreşte? Cetatea nu constă din case, porticuri şi pieţe 
publice: oamenii formează cetatea. Nu veţi vedea nici¬ 
decum, ca în poveşti, oameni ieşind de sub pămînt pentru 
a se îngriji de treburile voastre. Voi nu staţi celibatari 
ca să trăiţi singuri; toţi aveţi legături cu fenaei care vă 


a Vezi D i o n, cartea XLIII; şi X i p h i 1., in Augusto (Despre 
Augustus). 

b D i o n, cartea XLIII; Suetonias, Vie de Cesar (Viaţa 
lui Caesar), cap. XX; A p p i a n, cartea II, De la guerre civile, 
c E u s e b i u, în Cronica sa. 
d D i o n, cartea LIV [cap. XVI], 
e In anul 736 de la fundarea Romei. 

I Julias rogationes. Anale, cartea III [cap. XXV]. 

9 In anul 762 de la fundarea Romei. D i o n. cartea LVI (cap. I], 
h Am prescurtat acest discurs, care este de o lungime supă¬ 
rătoare; el se află redat în D i o n, cartea LVI. 

sînt părtaşe la masă şi la pat, şi nu căutaţi decît tihna 
în destrăbălarea voastră. O să citaţi poate aici exemplul 
fecioarelor vestale? Dar atunci, dacă nu respectaţi legile 
castităţii, ar trebui să fiţi pedepsiţi ca şi ele 34 . Voi sînteţi 
deopotrivă cetăţeni răi, fie că toţi imită exemplul vostru, 
fie că nimeni nu îl urmează. Singurul meu scop este 
dăinuirea republicii 35 . Am sporit pedepsele pentru cei 
care nu s-au supus; iar în privinţa recompenselor, ele 
sînt aşa de însemnate, încît nu ştiu ca vreodată virtutea 
să fi primit unele mai mari; există recompense mai mici, 
care sînt pentru mii de oameni imbold ca să-şi pună în 
primejdie viaţa, iar acestea nu vă vor îndemna ele oare 
să vă luaţi o soţie şi să creşteţi copii?“ 

El a dat legea care a fost numită Iulia, după numele 
lui, şi Papia Poppaea 36 , după numele consulilor 3 care 
şi-au exercitat funcţia într-o parte a.acelui an. întinde¬ 
rea răului se vădea în însuşi faptul alegerii lor; Dion b ne 
spune că ei nu erau căsătoriţi şi nu aveau copii. 

Această lege a lui Augustus a fost, la drept vorbind, un 
cod de legi, o colecţie sistematică a tuturor rînduielilor 
care se puteau statornici în această materie. Aici au fost 
prelucrate legile lulicf şi li s-a dat mai multă tărie; eie 
sînt atît de cuprinzătoare, influenţează asupra atîtor 
lucruri, încît alcătuiesc cea mai frumoasă parte din legile 
civile ale romanilor. 

Părţile din care sînt formate le găsim d răspîndite în 
preţioasele fragmente ale lui Ulpianus; în legile din 
Digeste extrase din autorii care au scris despre legile 
Papia; în istoricii şi autorii care le-au citat; în Ccdul 
theodosian, care le-a abrogat; în părinţii bisericii care 
le-au criticat, cu un zel de bună seamă lăudabil pentru 
lucrurile din viaţa de dincolo, dar cu o foarte slabă cu¬ 
noaştere a treburilor celei de aici. 


a Marcus Pappius Mutilus şi Q. Poppaeus Sabinus. D i o n, car¬ 
tea LV 1. 
b Ibidem. 

c Titlul X'V al Fragmentelor lui Ulpianus distinge foarte 
bine legea Iulia de legea Papia 27 . 

d Jacqucs Godefro y M a făcut o compilaţie din ele. 

Aceste legi aveau mai multe capitole, şi se cunosc trei¬ 
zeci şi cinci 3 . Dar, mergînd la subiect pe cel mai drept 
drum îmi va fi cu putinţă, voi începe cu capitolul despre 
care Aulus Gellius b ne spune că. este al şaptelea şi care 
se referă la onorurile şi recompensele acordate de această 
lege. 

Romanii, proveniţi în cea mai mare parte din oraşele 
latine, care erau colonii lacedemoniene c3£> , şi care chiar 
împrumutaseră din aceste oraşe o parte din legile lor d , 
aveau, ca şi lacedemonienii, faţă de bătrîneţe, acel res¬ 
pect care îi acordă toate onorurile şi toate precăderile. 
Cînd republica a început să ducă lipsă de cetăţeni, s-au 
acordat căsătoriei şi numărului de copii prerogativele 
care se acordaseră vîrstei 6 . Unele au fost acordate căsă¬ 
toriei ca atare, independent de copiii care se puteau naşte 
din ea: acestea constituiau ceea ce se numea dreptul 
soţilor. Altele au fost acordate celor care aveau eonii, 
iar unele mai mari, celor care aveau trei copii. Nu 
trebuie ca aceste trei lucruri să fie confundate. De une¬ 
le dintre aceste privilegii se bucurau întotdeauna oamenii 
căsătoriţi, ca, de exemplu, să ocupe un anume loc la 
teatru f ; de altele, ei nu se bucurau decît atunci cînd nu 
le pretindeau cei care aveau copii sau care aveau mai 
mulţi decît ei. 

Aceste privilegii erau foarte întinse. Oamenii căsăto¬ 
riţi care aveau cel mai mare număr de copii se bucurau 
întotdeauna de întîietate, fie în obţinerea onorurilor, fie în 
practicarea acestor onoruri 9 . Consulul cu cei mai mulţi 


a Al treizeci şi cincilea este citat în legea 19, Dig. [Cartea 
XXIII, titlul II], De ritu nuptiarum (Despre formalităţile căsă¬ 
toriei). 

t> Cartea II, cap. XV. 
f Dionysios din Halicarnas. 

d Romanii care au fost trimişi să cerceteze legile greceşti s-au 
dus la Atena şi în oraşele din Italia'’' 0 . 
e Aulus Gellius, cartea II, cap. XV. 
f Suetonius, in Augusto, cap. XLIV. 

g Tacitus [Anale], cartea II [cap. LI]: Ut numerus liberorum 
in candidatis praepolleret, quod lex iubebat' ll . 

copii lua cel dinţii fasciile® şi îşi alegea provinciile 11 ; sena¬ 
torul care avea cei mai mulţi copii era trecut primul în 
catalogul senatorilor; în senat, el îşi spunea părerea cel 
dintîi c . Magistraturile puteau fi ocupate înainte de vîrsta 
stabilită pentru aceasta, deoarece fiecare copil aducea o 
dispensă de un an d . Dacă la Roma, cineva avea trei copii, 
el era scutit de toate obligaţiile personale 6 . Femeile libere 
din naştere care aveau trei copii, şi libertele care aveau 
patru, ieşeau' de sub acea tutelă perpetuă sub care le ţi- 
neaus vechile legi ale Romei 42 . 

Iar dacă existau recompense, existau şi pedepse 11 . Cei 
care nu erau căsătoriţi nu puteau să primească nimic 
prin testament de la străini'; iar cei care, fiind căsătoriţi, 
nu aveau copii, nu primeau decit jumătate 1 ’ 43 . Romanii, 
spune Plutarh k , se căsătoreau pentru a fi moştenitori, iar 
nu pentru a avea moştenitori. 

Donaţiile pe care puteau să şi le facă prin testament 
soţul şi soţia erau limitate prin lege. Puteau să-şi doneze 


« Aulus Geîlius, cartea II, cap. XV. 

b T a c i t u s, Anale, cartea XV [cap. XIX]. 

c Vezi legea 6, § 5, Dig. [cartea I, titlul II], De decurionibus 
(Despre decurioni). 

d Vezi legea 2, Dig. [cartea IV, titlul IV],De minoribus (De¬ 
spre m'nori). 

e Legile 1 [§ 3] şi 2 [§ 1], Dig. [cartea I, titlul V], De va cat. et 
excusat. muner. (Despre dispense şi scuze în materie de sarcini 
politice). 

i Fragmentele lui U 1 p i a n u s, titlul XXIX, § 3. 

9 P 1 u t a r h, Viaţa lui Numa. 

h Vezi Fragmentele lui U 1 p i a n u s, la titlurile XIV, XV, XVI, 
XV T I şi XVIII, care constituie una dintre frumoasele părţi ale 
vechii jurisprudenţe romane. 

■ Sozomenos, cartea I, cap. IX. Primeau de la părinţii lor. 
Fragmentele lui U I pianus, titlul XVI, § 1. 

j Sozomeno s 44 , cartea I, caD. IX, şi legea unică. Codul 
theodosian [cartea VIII, titlul XVI], De infirm, poenis coelib. et 
orbitat (Despre anularea pedepsei contra celibatului şi a lipsei 
de copii). 

k Oeuvres morales. Despre dragostea părinţilor faţă de copiii 
lor [cap. 2]. 

întregul avut 3 , dacă aveau copii unul de la altul; dacă nu 
aveau aşa ceva, puteau să primească a zecea parte din 
moştenire, pe temeiul căsătoriei; iar dacă aveau copii din 
altă căsătorie, ei puteau să-şi doneze atîtea zecimi citi 
copii aveau 45 . 

Dacă un soţ lipsea de lingă soţia lui b din alt motiv 
decît pentru treburile publice, el nu putea să o moşte¬ 
nească. 

Legea acorda unui soţ sau unei soţii care supravieţuia 
un interval de doi ani pentru a se recăsătorii şi un an şi 
jumătate in caz de divorţ. Părinţii care nu voiau să-şi 
căsătorească copiii ori să dea zestre fetelor lor erau con- 
slrînşi la aceasta de către magistraţii 

Nu se putea face logodna atunci cînd căsătoria trebuia 
să fie amînată cu mai mult de doi ani e ; şi întrucît o fată 
nu putea fi luată în căsătorie decît atunci cînd avea doi¬ 
sprezece ani, nu putea fi logodită decît la zece. Legea nu 
voia ca, sub pretextul logodnei, cineva să se bucure în 
mod inutil' de privilegiile oamenilor căsătoriţi. 

Unui bărbat care avea şaizeci de ari îi era int°rzis să 
se căsătorească cu o femeie de cincizeci de ani 3 . Întrucît 
se acordaseră privilegii însemnate celor căsătoriţi, legea 


a Vezi mai pe larg despre aceasta în Fragmentele lui U 1 p i a- 
n u s, titlurile XV şi XVI. 

b Fragmentele lui U 1 p i a n u s, titlul XVI, § 1. 
c Fragmentele lui U1 p i a n u s, titlul XIV. Se pare că pri¬ 
mele legi Iulia acordau un interval de trei ani. Cuvîntarea lui 
Augustus, în D i o n, cartea LVI; Suetonius, Viata lui Augus- 
tus, cap. XXX'V. Alte legi Iulia nu au aco-dat decît un an. în 
sfîrşit, legea Papia a acordat doi ani. Fragmentele lui U 1 p i a- 
n u s, titlul XIV. Aceste legi nu erau de loc pe placul poporului, 
iar Augustus le îndulcea sau le înăsprea, după cum poporul era 
mai mult sau mai puţin dispus să le rabde. 

d Acesta era articolul al treizeci şi cincilea din legea Papia, 
L. 19, Dig. [cartea XXIII, titlul II], De ritu nuptiarum. 

e Vezi D i o n, cartea LIV, pentru anul 736; Suetonius, in 
Octavio (Despre Octavius', cap. XXXIV. 

f Vezi D i o n, cartea LIV; şi în acelaşi Dion, Cuvîntarea lui 
Augurtus, cartea LVI. 

g Fragmentele lui U 1 p i a n u s, titlul XVI şi legea XXVII, în 
Cod [cartea V, titlul IV], De Nuptiis (Despre căsătorie). 

nu voia să existe căsătorii inutile. Din acelaşi motiv, se- 
natus-consultul Calvisian declara inegală căsătoria unei 
femei trecute de cincizeci de ani cu un bărbat care avea 
mai puţin de şaizeci®, astfel că o femeie de cincizeci de' 
ani nu se putea mărita fără să-şi atragă pedepsele prevă¬ 
zute de aceste legi. Tiberius a sporit severitatea legii 
Pap:a b şi a interzis unui bărbat de şaizeci de ani să ia în 
căsătorie o femeie care avea mai puţin de cincizeci, aşa- 
că un om de şaizeci de ani nu se putea căsători, în nici 
un caz, fără să-şi atragă pedeapsa; însă Claudius a abro¬ 
gat ceea ce se statornicise sub Tiberius în această pri¬ 
vinţă 0 . 

Toate aceste rînduieli erau mai potrivite cu clima Ita¬ 
liei decît cu cea din nord, unde un bărbat de şaizeci de 
ani este încă în putere şi unde femeile de cincizeci de ani 
nu sint în general sterile. 

Pentru a nu limita în mod inutil posibilitatea de ale¬ 
gere, Augustus a îngăduit tuturor bărbaţilor liberi din 
naştere care nu erau senat'~ri d să se căsătorească cu liber¬ 
te®. Legea f Papia interzicea senatorilor să ia în căsătorie- 
femei dezrobite sau care apăruseră pe scenă; iar pe vre¬ 
mea lui Ulpianus 9 , celor liberi din naştere le era interzis 
să ia în căsătorie femei care duseseră o viaţă destrăbă¬ 
lată, care se arătaseră pe scenă sau care fuseseră condam¬ 
nate printr-o hotărîre publică. De bună seamă că vreun 
senatus-consult stabilise toate acestea. Pe vremea repu¬ 
blicii nu se făcuseră aproape de loc asemenea legi, pentru 
că censorii înlăturau neorînduielile care se produceau în 
această privinţă sau le preîntîmpinau. 


a Ibidem, titlul XVI, § 3. 

b Vezi Suetonius, in Claudio (Despre Claudius), cap. XXIII. 
c Vezi Suetonius, Viaţa lui Claudius, cap. XXIII şi Frag¬ 
mentele lui U 1 p i a n u s, titlul XVI, § 3. 

d D i o n, cartea LIV, Fragmentele lui U 1 p i a n u s, titlul XIII. 
e Cuvîntarea lui Augustus, în D i o n, cartea LVI. 

1 Fragmentele lui U I p i a n u s, titlul XIII, şi legea XLIV,. 
Dig. [cartea XXVI, titlul II], De ritu nupliarum, la sfîrşit. 

9 Vezi Fragmentele lui UI pi anus, titlurile XIII şi XVI. 

Cînd Constantin® a făcut o lege prin care îngloba în 
interdicţia prevăzută de legea Papia nu numai pe sena¬ 
tori, ci şi pe toţi cei ce ocupau o poziţie înaltă în stat, 
fără a vorbi de cei ce erau de o condiţie inferioară, aceas¬ 
tă lege a constituit dreptul acelui timp: numai celor liberi 
din naştere, cuprinşi în legea lui Constantin, le erau 
interzise asemenea căsătorii. Iustinian b a abrogat şi legea 
lui Constantin, îngăduind tuturor categoriilor de persoane 
să contracteze asemenea căsătorii; în felul acesta am 
dobîndit noi o atît de tristă libertate 46 . 

Este vădit că pedepsele îndreptate împotriva celor ce 
se căsătoreau, nesocoiind interdicţia legii, erau la fel cu 
cele îndreptate împotriva celor ce nu se căsătoreau de loc. 
Aceste căsătorii nu le aduceau nici un avantaj civil c : 
dota d era caducă după moartea soţiei 49e . 

întrucît Augustus a trecut în folosul tezaurului public 
moştenirile şi legatele celor pe care aceste legi îi decla¬ 
rau incapabili', aceste legi s-au înfăţişat mai degrabă ca 
legi fiscale decît ca legi politice şi civile. Sila pe care o 
aveau deja oamenii faţă de o constrîngere ce părea co¬ 
pleşitoare a fost sporită de către aceea de a se vedea 
necontenit pradă lăcomiei fiscului. Din această pricină, 
sub Tiberius, a trebuit să se modifice aceste ]egi g , Nero a 
micşorat recompensele pentru denunţătorii la fisc h , Traian 


a Vezi legea 1, în Cod [cartea V, titlul XXVII], De nat. lib. 
(Despre naşterea de copii) 42 . 
b Novella 117. 

c Legea 37, Dig. [cartea XXXVIII, titlul I], De oper. libert. 
(Despre serviciile libertilor) 48 ; Fragmentele lui U 1 p i a n u s, titlul 
XVI, § 2. 

d Fragmentele lui U 1 p i a n u s, în loc. cit. 
e Vezi mai departe cap. XIII din cartea XXVI. 
t Cu excepţia anumitor cazuri. Vezi Fragmentele lui U1 p i a- 
n u s, titl. XViII, şi legea unică, în Cod. [cartea V, titl. LI], De 
caduc tollend. ba (Despre desfiinţarea părţilor caduce;. 

g Relatum de moderanda Papia Poppaea s K T a c i t u s, Anale, 
cartea III. 

b El le-a redus la a patra parte. Suetonius, in Nerone (în 
Nero), cap. X. 



CARTEA XXIII. CAPITOLUL XXI 


147 


a stăvilit jafurile lor 3 , Severus a modificat aceste legi b , 
iar jurisconsulţii le-au socotit odioase, îndepărtîndu-se de 
severitatea lor, în hotărîrile lor. 

De altminteri, împăraţii au redus însemnătatea acestor 
legi prin acordarea şi altor persoane a privilegiilor pe 
care le constituiau drepturile soţilor, a privilegiilor legate 
de existenţa copiilor şi a celor legate de un număr de 
cel puţin trei copii c . Ei au făcut mai mult: au scutit pe 
particulari de aplicarea pedepselor prevăzute de aceste 
legi d . Se părea însă că nişte rînduieli statornicite în vede¬ 
rea utilităţii publice nu trebuiau să admită scutiri. 

Fusese ceva just să se acorde privilegiul celor cu copii 54 
şi vestalelor 6 , cărora religia le impunea să rămînă mereu 
fecioare; tot aşa s-a acordat' şi soldaţilor privilegiul soţi¬ 
lor, deoarece ei nu se puteau căsători. Se obişnuia ca îm¬ 
păraţii să fie scutiţi de îngrădirile stingheritoare ale anu¬ 
mitor legi civile; astfel, Augustus a fost scutit de 
obligaţia respectării legii care limita dreptul de a elibera 
pe sclavi 9 şi de acea care îngrădea dreptul de a dona Prin 
testament 11 . Toate acestea nu erau decît cazuri izolate; 
mai tîrziu însă, scutirile au fost acordate fără măsură, 
iar regula nu a mai fost decît o excepţie. 

a Vezi Panegiricul lui P 1 i n i u s 52 . 

b Severus a prelungit pînă la douăzeci şi cinci de ani, pentru 
bărbaţi, şi pînă la douăzeci de ani, pentru fete, vîrsta prevăzută 
în legea Papia, după cum se vede din confruntarea Fragmentelor 
lui U 1 p i a n u s, titlul XVI, cu ceea ce spune Tertullianus, 
ApologetP, cap. IV. 

c Censorul P. Scipio, în cuvîntarea ţinută poporului cu pri¬ 
vire la moravuri, se plînge de abuzul, care se şi introdusese pe 
atunci, ca fiul adoptiv să atragă acelaşi privilegiu ca şi cel natu¬ 
ral. Aulus Gellius, cartea V, cap. XTX. 

d Vezi legea 31, Dig. [cartea XXIII, titlul II], De ritu nuptia- 
rum. 

e Prin legea Papia, Augustus le-a acordat acelaşi privilegiu 
ca şi mamelor. Vezi D i o n, cartea LVI. Numa le acordase ve¬ 
chiul privilegiu al femeilor care aveau trei copii, constînd în a 
nu avea curator. P1 u t a r h, în Vie de Numa (Viaţa lui Numa). 

f Claudius le-a acordat acest privilegiu. D i o n, cartea LX. 

g L. Apud eum [14], Dig. [cartea XL, titlul I], De manumis- 
sionibus (Despre dezrobiri), § 1. 

b □ i o n, cartea LV. 

Unele secte filozofice’'' introduseseră deja în imperiu 
un spirit de antipatie faţă de treburile publice, care nu 
s-ar fi putut propaga în asemenea măsură pe vremea 
republicii', cînd toată lumea era prinsă de îndeletnicirile 
războiului şi de meşteşugurile păcii. De aici, ideea unei 
perfecţiuni legată de tot ceea ce duce la o viaţă con¬ 
templativă; de aici, sila faţă de grijile şi de greutăţile 
unei familii. Religia creştină, venind după filozofie, a 
fixat, ca să spunem aşa, idei pe care aceasta nu făcuse 
decît să le pregătească. 

Creştinismul a imprimat jurispriuienţei pecetea sa; 
căci autorităţile civile au totdeauna legătură cu autori¬ 
tăţile bisericeşti. Aceasta se poate vedea în Codul theo- 
dosian, care nu este decît o compilaţie de dispoziţii ale 
împăraţilor creştini. 

Un panegirist b al lui Constantin spune acestui împărat: 
„Legile tale nu- au fost făcute decît pentru a pedepsi 
viciile şi a pune ordine in moravuri; ai înlăturat viclenia 
din vechile legi, care păreau că nu au alte scopuri decît 
de a întinde curse purităţii 11 . 

Este sigur că schimbările introduse de Constantin 
au avut la bază fie idei ce aveau legătură cu răspîndirea 
creştinismului, fie idei insuflate ele perfecţiunea lui. 
Din primele idei au izvorît acele legi care au dat 
episcopilor o asemenea autoritate, îneît ele au constituit 
fundamentul jurisdicţiei bisericeşti; de aci au luat naş¬ 
tere legile care au slăbit autoritatea părintească 0 , luînd 
tatălui proprietatea avutului copiilor săi. Pentru a răs- 


a Vezi în De officiis (Despre îndatoriri) a lui Cicero [cartea 1], 
ideile sale asupra acestui spirit de speculaţii filozofice. 

b Nazarie®, in Panegyrico Constantini anno 321. (Panegiricul 
lui Constantin, anul 32 ). 

c Vezi legile 1, 2 şi 3 din Codul theodosian [cartea VIII, titlul 
XVII], De bonis maternis, maternique generis (Despre bunurile 
din partea marrei şi a ascendenţilor materni), etc., şi legea unică, 
în acelaşi Cod 57 [cartea VII T , titlul XIX], De bonis quae filiis 
Jamil. acquiruntur (Despre bunurile ce se dobîndesc pentru fiii 
familiei). 

pindi o religie nouă, trebuie să se restrîngă dependenţa- 
peste măsură de mare a copiilor, care ţin totdeauna mai 
puţin la ceea ce este dinainte statornicit"' 8 . 

Legile care au avut în vedere perfecţiunea creştină 
au fost mai ales cele prin care împăratul a desfiinţat 
pedepsele prevăzute în legile Papia 3 , scutindu-i de ele¬ 
aţi t pe cei care nu erau căsătoriţi, cit şi pe cei care, fiind 
căsătoriţi, nu aveau copii. 

„Aceste legi fuseseră statornicite, spune un istoric al 
bisericii 13 , ca şi cum înmulţirea speciei umane ar putea 
să fie un rezultat al unor măsuri luate de noi, în loc să 
se vadă că numărul oamenilor creşte şi descreşte după- 
rînduiala Providenţei 11 . 

Principiile religiei au influenţat extrem de mult în¬ 
mulţirea speciei umane; uneori au stimulat-o, ca la 
evrei, mahomedani, ghebri şi chinezi; alteori au împie¬ 
dicat-o, ca la romanii creştinaţi 59 . 

Pretutindeni s-a predicat neîncetat înfrînarea, adică 
acea virtute care este mai înaltă, deoarece, prin natura, 
ei, trebuie să fie practicată de foarte puţini oameni 60 . 

Constantin nu se atinsese de legile decimării 61 , care 
sporeau darurile pe care soţul şi soţia şi le puteau face- 
în raport cu numărul copiilor lor; Theodosius cel Tînăr 
a abrogat c şi aceste legi. 

Iustinian a declarat valabile d toate căsătoriile pe care 
le interziseseră legile Papia. Aceste legi urmăreau ca oa¬ 
menii să se recăsătorească; Iustinian 8 a acordat avan¬ 
taje celor care nu se vor recăsători. 

Potrivit vechilor legi, dreptul natural pe care îl are 
fiecare de a se căsători şi de a avea copii nu poate fii 


a Leg. unică, Codul theod. [cartea VII, titlul XVI], De infirm, 
poen. coelib. et orbit. 

b Sozomenos [cartea I, cap. IX], p. 27. 

c Leg. 2 şi 3, Codul theod. [cartea VIII, titl. XVII], De iur. lib. 
(Despre dreptul copiilor) 11 -. 

d Leg. Sancimus (Hotărîm) [27], Codul [cartea V, titl. IV], De" 
Nuptiis. 

e Novella 127, cap. III; Novella 118, cap. V. 

luat. Astfel, atunci cînd cineva primea un legat 3 cu con¬ 
diţia de a nu se căsători, atunci cînd un patron îl 
punea pe libertul său să jure b că el nu se va căsători şi 
că nu va avea copii, legea Papia anula c şi această condiţie 
şi acest jurămînt. Clauza statornicită la noi: cu condi¬ 
ţia păstrării văduviei, contrazice deci vechiul drept, şi îşi 
are originea în constituţiunile imperiale, alcătuite pe baza 
ideilor de perfecţiune 64 . 

Nu există vreo lege care să cuprindă o abrogare expresă 
a privilegiilor şi a onorurilor pe care romanii păgîni le 
acordaseră căsătoriilor şi numărului de copii; dar acolo 
unde celibatul avea precădere, nu se mai putea acorda 
consideraţie căsătoriei; şi întrucît arendaşii de impozite au 
putut fi siliţi să renunţe la atîtea profituri prin desfiinţarea 
pedepselor, se înţelege că a fost şi mai uşor să se des¬ 
fiinţeze recompensele. 

Acelaşi motiv de ordin religios, care făcuse să se îngă¬ 
duie celibatul, a impus curînd chiar necesitatea celibatului. 
Ferească Dumnezeu să vorbesc aici împotriva celibatului 
pe care l-a adoptat religia! 05 Dar cine ar putea să nu 
spună nimic împotriva celui pe care l-a statornicit des- 
frîul, împotriva celui în care cele două sexe, corupîndu-se 
■prin înseşi simţămintele naturale, fug de o unire menită 
să-i facă mai buni, pentru ca să trăiască în cea care îi 
face întotdeauna mai răi? 06 . 

Este o regulă desprinsă chiar din natură că, cu cît 
■se reduce mai mult numărul căsătoriilor ce s-ar putea 
încheia, cu atît se corup mai mult cele care sînt încheiate; 
cu cît există mai puţini oameni căsătoriţi, cu atît există 
mai puţină fidelitate în căsătorii; după cum, atunci cînd 
există mai mulţi hoţi, se săvîrşesc mai multe furturi. 


a Leg. 54, Dig. [cartea XXXV, titl. I], De condlt. et demonstP 
(Despre condiţiuni şi desemnări). 

b Leg. 5, § 4, Dig. [cartea XXXVII, titl. XIV], De iure patro- 
natus (Despre dreptul de patronat). 

c Paulus, în ale sale Sentences (Sentenţe), cartea III, titl. IV, 
§ 15. 

CAPITOLUL XXII 

DESPRE ABANDONAREA COPIILOR 67 


Primii romani au avut o rînduială destul de bună cir 
privire la abandonarea copiilor. Dionysios din Halicarnas® 
spune că Romulus a impus tuturor cetăţenilor obligaţia 
de a-şi creşte toţi copiii de sex masculin şi fiicele cele mai 
mari. Dacă copiii erau diformi sau monstruoşi, el îngăduia 
ca ei să fie abandonaţi, după ce erau arătaţi la cinci dintre 
vecinii cei mai apropiaţi. 

Romulus nu a îngădui t b uciderea nici unui copil avînd 
mai puţin de trei ani; prin aceasta, el împăca legea care 
dădea tatălui dreptul de viaţă şi de moarte asupra copiilor 
săi cu cea care îl oprea de a-i abandona. 

In Dionysios din Halicarnas c mai aflăm că legea care 
impunea cetăţenilor îndatorirea de a se căsători şi de 
a-şi creşte toţi copiii era în vigoare în anul 277 de la 
fundarea Romei; se vede deci că obiceiul adusese o limi¬ 
tare legii lui Romulus, care îngăduia să se abandoneze 
fiicele mai mici. 

Noi nu ştim ce a statuat cu privire la abandonarea 
copiilor Legea celor Douăsprezece Table, statornicită în 
anul 301 de la fundarea Romei decît printr-un pasaj din 
Cicero d , care, vorbind despre tribunatul poporului, spune 
că, îndată după naşterea sa, întocmai ca şi copilul mon¬ 
struos din Legea celor Douăsprezece Table, el a fost înăbu¬ 
şit; aşadar, copiii care nu erau monstruoşi erau păstraţi, 
iar Legea celor Douăsprezece Table nu a modificat cu ni¬ 
mic rînduielile precedente. 

„Germanii, spune Tacitus e , nu îşi abandonează copiii;. 


a Antiquites romaines (Antichităţi romane), cartea II. 
b lbidem. 
c Cartea IX. 

d Cartea III, De legibus (Despre legi) [cap. XIX], 
a De moribus Germanorum (Despre obiceiurile germanilor) [cap, 
XIXJ. 

iar la ei, bunele moravuri au mai multă tărie decît au în 
alte părţi legile bune“. La romani, existau aşadar legi îm¬ 
potriva acestui obicei şi ele nu mai erau respectate. Nu 
găsim nici o lege romană care să îngăduie abandonarea 
copiilor 3 ; a fost fără îndoială vorba în această privinţă de 
un abuz practicat în timpurile din urmă, cînd luxul a 
făcut să dispară bunăstarea, cînd bogăţiile împărţite erau 
numite lipsuri, cînd tatăl socotea ca pierdut ceea ce dădea 
familiei sale şi cînd făcea deosebire între această familie 
şi proprietatea sa. 


CAPITOLUL XXIII 

DESPRE STAREA LUMII DUPĂ PRĂBUŞIREA ROMANILOR 


Rînduielile statornicite de romani pentru a spori numă¬ 
rul cetăţenilor lor au fost eficace atîta timp cit republica 
lor, aflată în plină forţă a orînduirii sale, nu avea de com¬ 
pensat decît pierderile pe care le suferea ca urmare a cura¬ 
jului, îndrăznelii, fermităţii, dragostei de glorie şi chiar 
virtuţii sale. In curînd însă, legile cele mai înţelepte nu 
au fost în stare să refacă ceea ce o republică în agonie, o 
anarhie generală, un guvernămînt militar, o cîrmuire 
aspră, un despotism îngimfat, o monarhie slabă şi o curte 
stupidă, neghioabă şi superstiţioasă distruseseră în mod 
succesiv; ai fi spus că ei nu cuceriseră lumea decît pentru 
a o slăbi şi a o preda lipsită de apărare barbarilor. Popoa¬ 
rele gotice, getice, sarazine* 58 şi tătăreşti au năpădit-o, rînd 
pe rînd; în curînd, popoarele barbare nu au mai avut de 
-distrus decît tot popoare barbare. Tot aşa, în vremurile 
mitologice, după inundaţii şi potopuri, au ieşit din pă- 
mînt oameni înarmaţi care s-au nimicit unii pe alţii. 


a In Digeste nu există nici un titlu în această privinţă; titlul 
•din Cod. [VIII, 51], precum şi Novellele nu spun nimic despre 
.aceasta. 

CAPITOLUL XXIV 

schimbări care au avut loc in europa 

ÎN PRIVINŢA NUMĂRULUI DE LOCUITORI 


în starea în care se afla Europa, nu s-ar fi crezut ca 
ea să se poată reface, îndeosebi atunci cînd, sub Carol 
cel Mare, ea nu mai forma decît un vast imperiu. Dar, 
datorită naturii guvernământului de pe atunci, ea s-a 
împărţit intr-un mare număr de mici stăpîniri de sine 
stătătoare. Şi, întrucît un senior locuia în satul ori în 
oraşul său, şi deoarece măreţia, bogăţia, puterea şi, mai 
mult decit atît, siguranţa lui depindeau de-a dreptul de 
numărul locuitorilor, fiecare a depus o deosebită stă¬ 
ruinţă ca să-şi aducă la înflorire micul său ţinut; lucrul 
acesta a izbutit în aşa de mare măsură incit, în ciuda 
ncorînduielilor conducerii, a lipsei de cunoştinţe care' 
au fost dobîndite de atunci încoace cu privire la comerţ, 
a numărului mare de războaie şi de conflicte care s-au 
iscat neîncetat, in cea mai mare parte a regiunilor Euro¬ 
pei a existat mai multă populaţie decît astăzi. 

Nu am timp să adincesc această chestiune; dar voi cita 
uriaşele armate ale cruciaţilor, alcătuite din tot felul de 
oameni. Domnul Pufendorf spune 3 că sub Carol al IX-lea 
existau în Franţa douăzeci de milioane de oameni. 

Această scădere a numărului de locuitori este efectul 
neîncetatelor contopiri a mai multor state mici. Odini¬ 
oară, fiecare sat din Franţa era o capitală; astăzi nu mai 
există decit una mare; fiecare parte a statului era un 
centru de putere; astăzi totul gravitează spre un singur 
centru şi acest centru este, ca să spunem aşa, însuşi 
statul 69 . 


a Histoire de l’univers (Istoria lumii), cap. V, Despre Franţa. 



154 


PARTEA A PATRA 


CAPITOLUL XXV 

CONTINUAREA ACELUIAŞI SUBIECT 


Este adevărat că, de două veacuri încoace, Europa şi-a 
.dezvoltat mult navigaţia maritimă: pe de o parte, acea r ta 
i-a adus locuitori, iar pe de alta, a făcut-o să piardă din 
ei 70 . Olanda trimite în fiecare an în Indii 71 un mare nu¬ 
măr de marinari, din care nu se mai întorc decît două 
treimi; restul pier ori se stabilesc în Indii: cam aceiaşi 
lucru li se întimplă tuturor celorlalte popoare ce se înde¬ 
letnicesc cu comerţul maritim. 

Nu trebuie să judecăm Europa ca pe un stat luat indi¬ 
vidual, care ar practica el singur o navigaţie maritimă 
întinsă. Un asemenea stat şi-ar spori populaţia, deoarece 
toate naţiunile vecine ar veni să ia parte la această navi¬ 
gaţie; ar veni acolo marinari din toate părţile. Europa 
însă, izolată de restul lumii prin religie 3 , prin mări în¬ 
tinse şi prin pustiuri, nu-şi reface populaţia pe aceeaşi 
eale. 


CAPITOLUL XXVI 

CONCLUZII 


Din toate acestea, trebuie să tragem concluzia că Eu¬ 
ropa este şi astăzi în situaţia de a avea nevoie de legi 
care să favorizeze înmulţirea populaţiei: de aceea, dună 
cum gînditorii politici greci ne vorbesc în mod constant 
despre marele număr de cetăţ'ni care împovărează sta¬ 
tul, gînditorii politici de astăzi 72 nu ne vorbesc decit de 
mijloacele potrivite să sporească populaţia. 


9 Ţările mahomedane o înconjoară aproape din toate părţile. 

CAPITOLUL XXVII 

DESPRE LEGEA FĂCUTĂ ÎN FRANŢA PENTRU STIMULAREA 
ÎNMULŢIRII POPULAŢIEI 


Ludovic al XlV-lea a hotărît a acordarea anumitor pen¬ 
sii locuitorilor care vor avea zece copii şi unele mai 
mari pentru cei ce vor avea doisprezece; dar problema nu 
era de a se acorda recompense în cazurile excepţionale. 
Pentru a crea un spirit general care să ducă la înmulţirea 
populaţiei, trebuia să se înfiinţeze, ca la romani, recom¬ 
pense generale sau pedepse generale. 


CAPITOLUL XXVIII 

IN CE CHIP SE POATE REFACE NUMĂRUL LOCUITORILOR 
DUPĂ O DEPOPULARE 


Atunci cînd un stat s-a depopulat datorită unor neno¬ 
rociri neprevăzute, cum sînt războaiele, molimele, foame¬ 
tea, există mijloace de refacere. Oamenii care rămîn în 
viaţă pot să-şi păstreze sîrguinţa şi iscusinţa; ei pot să 
se străduiască să şteargă urmele nenorocirilor şi pot să 
devină mai iscusiţi datorită însăşi calamităţii care i-a 
lovit. Aproape incurabil este răul atunci cînd depopula- 
rea are cauze vechi, ea fiind rezultatul unui viciu inte¬ 
rior şi al unei rele cîrmuiri. în acest caz, oamenii se 
prăpădesc datorită unei boli neobservate şi cronice; năs¬ 
cuţi în istovire şi mizerie, sub jugul violenţei şi al pre¬ 
judecăţilor cîrmuirii, ei se văd pierind, adeseori fără 
să-şi dea seama de cauzele pieirii lor. Ţările copleşite 
de abuzurile chinuitoare ale despotismului sau de privile- 


* Edictul din 1666 în sprijinul căsătoriilor. 

giile excesive ale clerului faţă de laici 73 sînt două exemple 
deosebit de grăitoare. 

Pentru a reface un stat depopulat în acest fel, zadar¬ 
nic s-ar aştepta salvarea din partea copiilor ce s-ar putea 
naşte. Nu mai este timp: oamenii, în pustietăţile lor, sînt 
lipsiţi de energie şi de pricepere. Deşi există pămînturi 
care pot procura hrana unui întreg popor, cu greu se 
poate hrăni o familie. Poporul de jos, în aceste ţări, nu-şi 
are partea lui nici măcar din mizieria lor, adică din para¬ 
ginile de care sînt pline. Clerul, principele, oraşele, cei 
mari, ciţiva cetăţeni de vază au devenit pe nesimţite pro¬ 
prietarii întregului rămînt; el este necultivat, dar, pe 
lingă aceasta, familiile stinse le-au lăsat şi pe al lor ca 
păşuni, iar muncitorul nu are de fel pămînt. 

In această situaţie, ar trebui să se facă pe toată în¬ 
tinderea statului ceea ce romanii făceau într-o parte a 
statului lor: să se ia. alunei cînd e l'psă de locuitori, mă¬ 
surile pe care ei le luau atunci cînd aveau locuitori din 
belşug, adică să se distribuie pămînturi tuturor familiilor 
care nu au nimic, să li se procure mijloace pentru a le 
desţeleni şi pentru a le cultiva. Această distribuire ar 
trebui să se înfăptuiască pe măsură ce s-ar ivi un om 
care să primească o bucată de pămint; în aşa fel, îneît 
.să nu fie nici o clipă pierdută pentru muncă 74 . 


CAPITOLUL XXIX 

DESPRE AZILURI 

Un om nu este sărac pentru că nu are nimic, ci pentru 
că nu munceşte. Cel care nu are nici o avere, dar mun¬ 
ceşte, se bucură de aceeaşi bunăstare ca şi cel care are 
un venit de o sută de scuzi fără să muncească. Cel care 
nu are nimic şi are o meserie nu este mai sărac decît cel 
care este proprietarul a zece pogoane de pănrnt şi caro 
trebuie să le cultive pentru a avea cu ce trăi. Muncitorul 
care a transmis copiilor săi ca moştenire meseria sa, le-a 

lăsat o avere care a sporit în proporţie cu numărul lor.. 
Nu tot aşa stau lucrurile cu cel ce are zece pogoane de 
pămînt pentru ca să trăiască şi le împarte copiilor săi 7i . 

In ţările comerciale 76 , în care mulţi oameni nu au doc ; t 
meseria lor, statul este adeseori nevoit să se îngrijească 
de procurarea celor trebuincioase bătrînilor, bolnavi.or 
şi orfanilor. Un stat bine administrat scoate mijloacele 
necesare pentru aceasta chiar din cimpul meseriilor: el 
dă unora lucrările pe care sînt in stare să le execute şi 
învaţă pe alţii să muncească, ceea ce constituie chiar din 
acea clipă o muncă. 

Cîte o pomană făcută cînd şi cînd cu vreun calic de pe 
stradă nu a~operă de fel îndatoririle statului, care tre¬ 
buie să asigure tuturor cetăţenilor mijloacele necesare 
pentru a trăi: hrană, îmbrăcămi"te potrivită şi un fel de 
viaţă care să nu dăuneze sănătăţii 77 . 

Aureng-Zeb 378 , cînd a fost întrebat de ce nu construia 
aziluri, a răspuns: „Voi face ca imperiul meu să fie atît 
de bogat, incit să nu aibă nevoie de aziluri 11 . Ar fi trebuit 
să spună: Voi începe prin a-mi face imperiul bogat şi voi 
construi aziluri. 

Bogăţiile unui stat presupun o largă activitate produc¬ 
tivă. Nu este cu putinţă ca într-un număr atît de mare de 
ramuri comerciale să nu fie mereu vreuna în suferinţă 
şi ai cărei lucrători să nu fie, prin urmare, într-o strim- 
torare vremelnică. 

Atunci trebuie ca statul să aducă un ajutor grabnic, 
fie pentru a stăvili suferinţele poporului, fie pentru a 
evi'.a răzvrătirea lui; în acest caz este nevoie de aziluri 
sau d° rînduială echivalentă, care să poată preîntîmpina 
această mizerie. 

Cînd însă naţiunea este săracă, sărăcia individuală este 
urmarea mizeriei generale; şi, ca să srunem aşa, ea este 
mizeria generală însăşi. Toate azilurile din lume nu ar 
izbuti să pună capăt acestei sărăcii individuale; dimpo¬ 
trivă, înclinarea spre trîndăvie, pe care ele o fac să se 


a Vezi C h a r d i n, Voyage de Perse (Călătorie în Persia), voi. 
VIII. 

nască, sporeşte mizeria generală şi, ca atare, pe cea indi- 
' viduală. 

Henric al VIII-lea a , voind să reformeze biserica Angliei,, 
a desfiinţat tagma călugărilor, trîndavă ea însăşi, şi care 
întreţinea trîndăvia celorlalţi; căci, datorită ospitalităţii 
practicată de către călugări, un foarte mare număr de 
oameni fără ocupaţie, nobili şi burghezi, îşi petreceau 
viaţa colindînd din mănăstire în mănăstire 79 . El a des¬ 
fiinţat şi azilurile, în care oamenii de jos îşi găseau mij¬ 
loacele de trai, aşa cum nobilii şi le găseau pe ale lor în 
mănăstiri. De la înfăptuirea acestor schimbări, s-a sta¬ 
tornicit în Anglia spiritul comercial şi spiritul inventiv. 

La Roma, datorită azilurilor, toată lumea trăieşte în 
belşug, cu excepţia celor ce muncesc, a celor iscusiţi, a 
celor ce se îndeletnicesc cu meşteşugurile, a celor ce au 
pămînturi, a celor ce practică comerţul 80 . 

Am spus că naţiunile bogate au nevoie de aziluri, pen¬ 
tru că bunăstarea este expusă acolo la mii de accidente; 
se înţelege însă că ajutoarele temporare ar fi mult mai 
preferabile decît aşezămintele permanente. Răul este 
trecător; trebuiesc deci ajutoare de aceeaşi natură, şi 
care să poată fi întrebuinţate pentru fiecare caz de 
acest fel in parte. 


“ Burnet, Histoire de la Reforme d’Angleterre (Istoria Refor¬ 
mei în Anglia). 

DESPRE LEGI ÎN RAPORTUL LOR 
CU RELIGIA STATORNICITĂ 2 ÎN FIECARE ŢARÂ, 
EXAMINATA ÎN CEEA CE PRIVEŞTE FORMELE EI 
DE CULT ŞI ÎN SINE 


CAPITOLUL I 

DESPRE RELIGII IN GENERAL 

După cum 'intre o întunecime şi alta poţi să apreciezi 
care e mai puţin deasă, iar între prăpăstii care e mai 
puţin adîncă, tot astfel poţi căuta să afli pe acelea dintre 
religiile greşite, care corespund în cea mai mare măsură 
binelui obştesc; pe acelea care, deşi nu-i conduc pe oameni 
spre fericirea supremă din cealaltă viaţă, pot să contribue 
cel mai mult la fericirea lor din viaţa de aici. 

Nu voi cerceta deci diferitele religii din lume decît în 
raport cu binele pe care îl pot aduce vieţii în societate, 
fie că vorbesc despre religia care îşi are originea in cer, 
fie despre acelea care şi-o au pe pămînt. 

întrucit In această lucrare eu nu sînt teolog, ci scriitor 
politic, s-ar putea afla in ea unele lucruri care să nu fie 
în întregime adevărate decît dintr-un punct de vedere 
omenesc, ele nefiind examinate de fel în legătură cu ade¬ 
văruri mai înalte 3 . 

•Cu privire la adevărata religie, nu va fi nevoie decît de 
foarte puţină echitate pentru a vedea că niciodată nu am 
căutat să subordonez interesele sale intereselor politice, 
ci am urmărit să le îmbin: or, pentru a le îmbina, trebuie 
să le cunoşti. 

Religia creştină, care porunceşte oamenilor să se iu¬ 
bească, pretinde, fără îndoială, ca fiecare popor să aibă 

cele mai bune legi politice şi cele mai bune legi civile, 
pentru că ele sînt, după ea, cel mai mare bun pe care 
oamenii îl pot da şi primi. 


CAPITOLUL II 

PARADOXUL LUI BAYLE4 


Monsieur Bayle 3 a căutat să facă dovadă că este mai 
bine să fii ateu decît idolatru; cu alte cuvinte, că este mai 
puţin primejdios să nu ai absolut nici o religie, decît să 
ai una rea. „Aş prefera, spune el, să se spună despre mine 
că nu exist, decît să se spună că sînt un om de nimic". 
Aici nu este vorba decît de un sofism, întemeiat pe 
faptul că nu este de nici un folos neamului omenesc să 
se creadă că un oarecare om există, pe cită vreme este 
foarte folositor să se creadă că Dumnezeu există. Din 
ideea că el nu există decurge ideea independenţei noastre 
sau, dacă nu putem avea această idee, cea a răzvrătirii 
noastre. A spune că religia nu este o frînă fiindcă ea nu 
înfrînează totdeauna înseamnă a spune că nici legile 
civile nu sînt o frînă 6 . A face, într-o lucrare voluminoasă, 
o lungă însuşire a relelor pe care le-a produs religia, 
fără a face la fel şi în privinţa binefacerilor aduse de ea, 
înseamnă a raţiona greşit în combaterea ei. Dacă aş voi 
să înfăţişez toate relele pe care le-au produs în lume 
legile civile, monarhia, guvernămîntul republican, aş spune 
lucruri îngrozitoare. Chiar dacă ar fi inutil ca supuşii să 
aibă o religie, nu ar fi inutil ca să aibă principii una şi ca 
ei să fie ţinuţi în loc de singurul frîu pe care-1 pot avea 
cei ce nu se tem de fel de legile umane 7 . 

Un principe care iubeşte religia şi care se teme de ea 
este ca un leu ce ascultă de mîna care îl dezmiardă sau 
de glasul care îl îmblînzeşte; un principe care se teme de 


Pentees sur la comete (Cugetări asupra cometei) 5 , etc. 

religie şi o urăşte este ca o fiară sălbatică ce muşcă lanţul 
care o împiedică să se arunce asupra trecătorilor; un 
principe care nu are nici o religie este ca acel animal 
feroce care nu se simte liber decît atunci cind sfîşie 
şi devorează. 

Chestiunea nu este de a şti dacă ar fi mai bine ca un 
oarecare om sau un oarecare popor să nu aibă nici o religie 
decît să abuzeze de cea pe care o are, ci de a şti care este 
răul cel mai mic: oamenii să abuzeze uneori de religie 
ori să nu aibă absolut nici una. 

Pentru a micşora groaza pe care o inspiră ateismul, se 
învinovăţeşte prea tare idolatria. Nu este adevărat că 
atunci cind cei vechi ridicau altare vreunui viciu, aceasta 
însemna că ei iubeau acel viciu, ci, dimpotrivă, îl urau 8 . 
Cind lacedemonienii au ridicat o capelă Fricii, aceasta nu 
însemna că acest neam războinic îi cerea să pună stă- 
pînire în lupte pe inimile lacedemonienilor. Erau divini¬ 
tăţi cărora li se cerea să nu îndemne la nelegiuire şi 
altele cărora li se cerea să-i abată pe oameni de la ea. 


CAPITOLUL III 

GUVERNAMlNTUL moderat se potriveşte mai bine 
CU RELIGIA creştina, iar cel despotic cu cea 
mahomedana 

Religia creştină este străină de purul despotism 9 ; căci 
blîndeţea, fiind atît de recomandată în Evanghelie, ea 
se opune mîniei despotice cu care principele şi-ar face 
dreptate şi şi-ar înfăptui cruzimile. 

Această religie, interzicînd plura’itatea femeilor, prin¬ 
cipii creştini duc o viaţă mai puţin închisă, sînt mai puţin 
izolaţi de supuşii lor şi, drept urmare, sînt mai umani; 
ei sînt mai înclinaţi să-şi impună legi şi mai capabili de 
a-şi da seama că nu le stă totul în putinţă. 

în timp ce principii mahomedani seamănă neîncetat în 
jurul lor moartea sau pier ei înşişi de o moarte violentă, 

la creştini, religia îi face pe principi mai puţin temători 
şi, drept urmare, mai puţin cruzi. Principele se bizuie pe 
supuşii săi, iar supuşii pe principe. Lucru minunat! 
religia creştină, care pare să r.u aibă alt stop decît feri¬ 
cirea supremă din cealaltă viaţă, face fericirea noastră şi 
în cea de aici. 

Religia creştină a împiedicat, în ciuda mărimii impe¬ 
riului şi a climei dăunătoare, statornicirea despotismului 
in Etiopia şi a dus în mijlocul Africii moravurLe Europei 
şi legile sale 10 . 

Principele moştenitor din Etiopia 11 are un principat şi 
dă celoilalţi supuşi exemplu de dragoste şi de ascultare. 
Foarte aproape de acolo vedem cum în Senaar- 2 , unde 
stăpîneşte mahomedanismul, copiii regelui 3 sînt ţinuţi 
închişi; la moartea acestuia, conshiul dispune ca ei să 
fie omoriţi în interesul celui ce se urcă pe tron. 

Să ne gîndim, pe de o parte, la masacrele continui ale 
regilor şi conducătorilor greci şi romani, iar pe de alta, 
Îs distrugerea popoarelor şi a cetăţilor tot de către aceşti 
c( ndueători; la Timur 14 şi Genghis-han, care au pustiit 
Asia, şi atunci vom vedea că datorăm creştinismului, în 
cîrmuirea internă, un anumit drept politic, iar, în vreme 
de război, un anumit drept al ginţilor, pentru care fiinţa 
umar.ă nu ar putea avea destulă recunoştinţă. 

Mulţumită acestui drept al ginţilor, la noi, învingătorii 
lasă popoarelor învinse aceste însemnate bunuri: viaţa, 
libertatea, legile, avutul şi întotdeauna religia, afară 
numai dacă ei nu-şi pierd minţile. 

Se poate spune că popoarele din Europa nu sînt astăzi 
mai învrăjbite decît erau popoarele şi armatele în Im¬ 
periul roman — devenit despotic şi militar — sau decît 
erau de dezbinate între ele armatele: pe de o parte, 
armatele se luptau unele cu altele, iar pe de alta, li se 
dădea dreptul de jefuire a oraşelor şi de împărţire sau de 
confiscare a pămînturilor 15 . 


a Reiat ion d'Ethiopie (Descriere de călătorie în Etionia), de 
Ponce! 1 ' 1 , medic, în colecţia a patra, din Leltres edifiantes 
(Scrisori edificatoare). 

CAPITOLUL IV 

urmările ce decurg din caracterul religiei 

CREŞTINE ŞI DIN CEL AL RELIGIEI MAHOMEDANE 


Dat fiind caracterul religiei creştine şi cel al religiei 
mahomedane, se cuvine ca, fără altă examinare, să îm¬ 
brăţişăm pe una şi să respingem pe cealaltă; căci, pentru 
noi, este mult mai vădit dacă o religie îmblînzeşte mora¬ 
vurile oamenilor decît dacă ea este adevărată 10 . 

E o nenorocire pentru fiinţa umană atunci cînd religia 
iţi este impusă de către un cuceritor. Religia mahomedană, 
care nu vorbeşte decît de sabie, continuă să acţioneze 
asupra oamenilor în acest spirit de distrugere care a 
întemeiat-o. 

Întîmplarea lui Sabbacon 017 , unul dintre regii păstori, 
■este minunată. Zeul din Teba i-a apărut în vis şi i-a 
poruncit să trimită la moarte pe toţi preoţii din Egipt. 
El a socotit că zeii nu mai găseau cu cale ca el să dom¬ 
nească, de vreme ce îi porunceau nişte lucruri atît de 
contrare voinţei lor obişnuite; şi s-a retras în Etiopia. 


CAPITOLUL v 

RELIGIA CATOLICA SE POTRIVEŞTE MAI BINE CU O MO¬ 
NARHIE, IAR CEA PROTESTANTA CU O REPUBLICA 


Atunci cînd o religie se naşte şi se formează într-un stat, 
ea urmează de obicei forma de organizare a statului în 
care e statornicită, căci oamenii care şi-o însuşesc şi cei 
core o introduc nu au aproape de fel alte id-i de organi¬ 
zare decît acelea ale statului în care s-au născut 18 . 


* Vezi D i o d o r, cartea II. 

Cînd, acum două veacuri, religia creştină a suferit acea 
nenorocită scindare în catolică şi protestantă, popoarele 
din nord au îmbrăţişat-o pe cea protestantă, iar cele din 
sud au păstrat-o pe cea catolică. 

Aceasta pentru că popoarele din nord au şi vor avea 
mereu un spirit de independenţă şi de libertate pe care 
nu-1 au popoarele din sud 19 ; şi pentru că o religie care nu 
are un conducător vizibil se potriveşte mai bine cu spiri¬ 
tul de independenţă specific acelei clime decît religia care 
are un astfel de conducător 20 . 

In înseşi ţările în care s-a statornicit religia protestantă, 
prefacerile s-au înfăptuit în concordanţă cu structura poli¬ 
tică. Luther, avînd de partea lui mari principi, nu ar fi 
putut aproape de loc să-i facă să aprecieze o autoritate bi¬ 
sericească care n-ar fi avut o ierarhie vădită. Calvin Insă, 
avînd de partea lui popoare care trăiau în republici, sau 
locuitori ţinuţi în umbră în monarhii, putea foarte bine să 
nu statornicească ierarhii şi demnităţi 21 . 

Fiecare dintre aceste două religii putea să se creadă cea 
mai desăvîrşită; cea calvină, socotindu-se mai conformă cu 
ceea ce spunea Iisus lîristos, iar cea luterană, cu ceea ce 
făcuseră apostolii. 


capitolul vi 

ALT PARADOX AL LUI BAYLE 

După ce a insultat toate religiile, Domnul Bayle defăi¬ 
mează religia creştină; el îndrăzneşte să afirme că nişte 
creştini adevăraţi nu ar fi în stare să întemeieze un stat 
care să poată dăinui. Şi de ce nu? Aceştia ar fi nişte cetă¬ 
ţeni extrem de luminaţi în ceea ce priveşte îndatoririle 
lor şi ar avea o foarte mare rîvnă ca să le îndeplinească; 
ei ar fi foarte conştienţi de drepturile de apărare naturală; 
cu cît ar socoti că dato: ează mai mult religiei lor, cu atît 
ar gîndi că datorează mai mult patriei. Principiile creşti- 

nismului, adînc întipărite în inimă, ar fi nemăsurat mai 
puternice decît această falsă oboare din monarhii, decît 
aceste virtuţi omeneşti din republici şi decît această teamă 
slugarnică din statele despotice 22 . 

Este surprinzător că e cazul să i se impute acestui mare 
om 23 faptul de a se fi înşelat în privinţa spiritului propriei 
sale religii; de a nu fi ştiut să deosebească rînduielile fă¬ 
cute pentru statornicirea creştinismului de creştinismul 
însuşi şi nici poruncile Evangheliei de sfaturile ei. Atunci 
cînd, în loc de legi, legiuitorul a dat sfaturi, înseamnă că 
el a înţeles că sfaturile lui, dacă ar fi impuse ca legi, ar fi 
contrare spiritului legilor sale. 


CAPITOLUL VII 

DESPRE LEGILE DE DESAVÎRŞIRE, ÎN RELIGIE 


Legile omeneşti, menite să vorbească sp : ritului, trebuie 
să dea porunci, iar nu sfaturi; religia, menită să vorbească 
inimii, trebuie să dea multe sfaturi şi puţine porunci. 

Cînd, de pildă, ea dă reguli, nu pentru bine, ci pentru 
ceea ce este cel mai bine, nu pentru ce este bun, ci pentru 
ce este desăvîrşit, e nimerit ca acestea să fie sfaturi, iar nu 
legi; căci perfecţiunea nu priveşte nici totalitatea oameni¬ 
lor, nici a lucrurilor. Mai mult încă, dacă aceste reguli sînt 
legi, va mai fi nevoie de nenumărate altele pentru a-i sili 
pe oameni să nu se abată de la cele dintîi. Celibatul a fost 
un sfat dat de creştinism 24 : atunci cînd s-a făcut din el o 
lege pentru o anumită categorie de oameni, a fost nevoie 
în fiecare zi de noi legi 0 pentru a-i constrînge pe oameni 
s-o respecte pe cea dintîi. Legiuitorul s-a obosit pe el, a 


a Ve^i Bibliotli i que des auteurs r.c r 'l 2 siastiques du sixlŞme 
sfecle (Biblioteca autorilor bisericeşti din veacul al şaselea), voi. V, 
de D u p i n 23 . 

obosit şi societatea pentru a-i determina pe oameni, prin 
poruncă, să îndeplinească ceea ce acei care iubesc perfec¬ 
ţiunea ar fi îndeplinit ca pe un simplu sfat 26 . 


CAPITOLUL VIII 

DESPRE PUNEREA DE ACORD A LEGILOR MORALE 
CU CELE ALE RELIGIEI 


Intr-o ţară în care din nenorocire oamenii au o religie 
pe care nu au căpătat-o de la Dumnezeu, este totdeauna 
necesar ca aceasta să corespundă cu morala, deoarece reli¬ 
gia, chiar falsă, este cea mai bună garanţie pe care o pot 
avea oamenii pentru probitatea oamenilor. 

Principalele reguli ale religiei celor din Pegu a27 sînt de a 
nu ucide, de a nu fura, de a se feri de desfrîu, de a nu 
produce nici o supărare aproapelui, de a-i face, dimpotrivă, 
tot binele cu putinţă. Prin respectarea acestor reguli, ei 
sînt încredinţaţi că omul se poate mîntui în orice religie; 
ceea ce face că aceste popoare, deşi mîndre şi sărace, să 
arate blîndeţe şi milă faţă de cei nenorociţi. 


CAPITOLUL IX 

DESPRE ESENIENI 


Esenienii b28 făgăduiau prin jurămînt lui Dumnezeu să 
fie drepţi faţă de oameni, să nu facă rău nimănui, chiar 
pentru a da ascultare cuiva, să urască pe cei nedrepţi, să-şi 


a Recueil des voyages qui ont servi ă l’etablissement de la Com~ 
pagnie des îndes, voi. IIr, part. I, p. 63. 

b Prideaux. Hisloire des JuiSs (Istoria evreilor) 20 . 

ţină cuvin tul dat faţă de oricine, să poruncească cu modes¬ 
tie, să ia întotdeauna partea adevărului, să fugă de orice 
cîşlig nelegitim. 


CAPITOLUL X 

DESPRE SECTA STOICILOR 

Diferitele secte filozofice, la cei vechi, puteau fi socotite 
ca specii de religii. N-a existat niciodată vreuna dintre ele. 
ale cărei principii să fi fost mai demne de om şi mai apte 
să formeze oameni virtuoşi ca aceea a stoicilor; şi, dacă aş 
putea să uit o clipă că sînt creştin, nu m-aş putea opri de 
a trece distrugerea sectei lui Zenon printre nenorocirile 
care au lovit neamul omenesc. 

Ea nu exagera decît lucrurile care arată înălţime mora¬ 
lă: dispreţul plăcerilor şi al durerii. 

Ea singură ştia să formeze pe cetăţeni; ea singură făurea 
oameni mari; ea singură făurea mari împăraţi. 

Faceţi o clipă abstracţie de adevărurile revelate; căutaţi 
în întreaga natură, şi nu veţi găsi în ea o imagine mai mă¬ 
reaţă decît a Antoninilor. Iulian însuşi, Iulian! (o laudă 
smulsă în acest fel nu mă va face complicele apostaziei 
lui). Nu, n-a existat după el vreun principe mai vrednic 
de a conduce oamenii 30 . 

In timp ce vedeau o zădărnicie în bogăţii, în măririle 
omeneşti, in durere, în mîhniri, în plăceri, stoicii nu erau 
preocupaţi decît să lucreze pentru fericirea oamenilor şi 
să-şi îndeplinească îndatoririle obşteşti; se părea că ei con¬ 
siderau acel spirit sacru pe care credeau că-1 posedă ca pe 
un fel de providenţă binevoitoare ce veghea asupra nea¬ 
mului omenesc. 

Născuţi pentru societate, ei socoteau cu toţii că destinul 
lor era de a lucra pentru ea: îi erau cu atît mai puţin o 
povară, cu cît recompensele se aflau toate in ei înşişi şi cu 
cit, găsindu-şi toată fericirea în filozofia lor, se părea că 
numai fericirea altora putea să le-o sporească pe a lor 31 . 

CAPITOLUL XI 

DESPRE CONTEMPLAŢIE 


Menirea oamenilor fiind aceea de a se conserva, de a se 
hrăni, de a se îmbrăca şi de a participa la întreaga activi¬ 
tate socială, religia nu trebuie să le prescrie o viaţă prea 
contemplativă®. 

Mahomedanii capătă înclinare spre speculaţie prin de¬ 
prindere; ei se roagă de cinci ori pe zi, şi de fiecare dată 
trebuie să facă un gest prin care se leapădă de tot ceea ce 
ţine de această lume: aceasta îi formează în spiritul specu¬ 
laţiei. Adăugaţi la aceasta indiferenţa faţă de toate lucru¬ 
rile,pe care o imprimă dogma unui destin nestrămutat. 

Dacă, în afară de acestea, mai contribuie şi alte cauze 
pentru a-i împinge spre detaşarea de viaţă, de pildă, dacă 
asprimea cîrmuirii sau dacă legile privind proprietatea pă- 
minturilor creează un spirit de nesiguranţă, atunci totul 
este pierdut. 

Religia ghebrilor 33 a făcut odinioară înfloritor statul 
persan; ea înlătura relele efecte ale despotismului; reli¬ 
gia mahomedană distruge astăzi acelaşi stat. 


CAPITOLUL XII 

DESPRE PENITENŢE 


Este bine ca penitenţele să fie legate de ideea de 
muncă, nu de ideea de trîndăvie; de ideea de bine, nu de 
ideea extraordinarului; de ideea de cumpătare, nu de 
ideea de lăcomie. 


Acesta-i neajunsul doctrinei lui Foe şi a lui Laockiuin 32 . 

CAPITOLUL XIII 

DESPRE CRIME CARE NU POT FI ISPĂŞITE 


Dintr-un pasaj din cărţile pontifilor, redat de Cicero®, 
reiese că la romani existau ■ crime 1 ’ care nu puteau fi 
ispăşite; pe acestea îşi sprijină Zosima povestirea care 
are în aşa de mare măsură darul de a face odioase, răstăl- 
măcindu-le, motivele convertirii la creştinism a lui Con¬ 
stantin 34 ; iar Iulian, acea amară batjocorire a acestei 
convertiri din cartea sa despre Caesares 35 , 

Religia păgînă, care nu interzicea decît cîteva crime 
grosolane, care oprea mîna şi lăsa inima în voia ei, putea 
să aibă crime de neispăşit; dar o religie care îmbrăţişează 
toate patimile, care nu se interesează mai mult de fapte 
decît de dorinţe şi de intenţii; care nu ne ţine legaţi prin 
cîteva lanţuri, ci prin nenumărate fire; care lasă deoparte 
justiţia umană şi introduce o altă justiţie; care este alcă¬ 
tuită în aşa fel că duce neîncetat de la căinţă la dragoste 
şi de la dragoste la căinţă, care aşază între judecător şi 
criminal un mare mediator 37 , intre cel drept şi mediator 
un mare judecător o astfel de religie nu trebuie să aibă 
crime de neispăşit. Dar, deşi trezeşte temeri şi speranţe 
în toate sufletele, ea ne face îndeajuns să înţelegem că 
dacă nu există crimă care, prin natura sa, să fie de neis¬ 
păşit, o viaţă întreagă poate fi astfel; că ar fi foarte pri¬ 
mejdios de a cerca neîncetat îndurarea Domnului prin 
noi crime şi prin noi ispăşiri; că, îngrijoraţi de vechile 
datorii, niciodată achitate faţă de Domnul, trebuie să ne 
ferim de a contracta altele, de a întrece măsura şi de a 
merge pînă Ia capătul bunătăţii părinteşti. 


B Cartea II a Leqilor [cap. XX T I]. 

b Sacrum commissum, quod neque expiari poterii, impie com- 
missum est; quod expiare poterit, publici sacerdotes expianto 

CAPITOLUL XIV 

CUM SE ÎMBINA FORŢA RELIGIEI 
CU CEA A LEGILOR CIVILE 

Intrucît religia şi legile civile trebuie să tindă mai cu 
scamă la a-i face pe oameni buni cetăţeni, e vădit că, 
atunci cînd una se va îndepărta de această ţintă, cealaltă 
trebuie să tindă mai mult spre ea: cu cit Infrînează mai 
puţin religia, cu atît mai mult trebuie să înfrîneze legile 
civile. 

Astfel, în Japonia, religia dominantă, neavînd aproape 
de loc dogme, şi nefăgăduind nici paradis, nici infern, 
pentru ca să compenseze această lipsă, s-au făcut legi 
foarte aspre şi au fost aplicate cu o stricteţe extra- 
ordinară ya . 

Atunci cînd religia statorniceşte dogma necesităţii fap¬ 
telor omeneşti, pedepsele prevăzute de lege trebuie să fie 
mai aspre, iar cîrmuirea mai vigilentă, pentru ca acestea 
să determine conduita oamenilor, care altminteri s-ar lăsa 
in voia înclinărilor lor naturale; dacă însă religia stabi¬ 
leşte dogma libertăţii, atunci este altceva. 

Din lenea spirituală se naşte dogma predestinaţiei 
mahomedane, iar din dogma acestei predestinaţii se naşte 
lenea spirituală. Se spune: aceasta-i voinţa lui Dumne¬ 
zeu; deci trebuie să stăm in inacţiune. Intr-un asemenea 
caz, trebuie ca oamenii adormiţi de religie să fie treziţi 
din somn prin legi a9 . 

Alunei cînd religia condamnă ceea ce legile civile tre¬ 
buie să îngăduie, este primejdios ca, la rîndul lor, legile 
civile să nu îngăduie ceea ce religia trebuie să condamne; 
căci, unul din aceste două fapte denotă întotdeauna o 
lipsă de armonie şi de echilibru în idei, care se răsfringe 
asupra celuilalt. 

Astfel, tătarii 3 lui Genghis-han, la care era un păcat, 
ba chiar o crimă capita.ă să pui cuţitul in foc, să te 

a Vezi descrierea de călătorie a lui Jean Duplan Carpi n' ,n , 
trimis in Tataria de călre papa Inocentiu al IV-lea, în anul 124(i. 

sprijini în bici, să baţi un cal cu dîrlogii, să spargi un os 
cu altul, nu credeau că ar fi păcat să-ţi calci cuvintul, să 
răpeşti bunul altuia, să vatămi un om, să-l ucizi. Intr-un 
cuvînt, legile care fac să fie socotit ca necesar ceea ce 
este indiferent au neajunsul de a face să fie socotit ca 
indiferent ceea ce este necesar. 

Locuitorii din Formosa 3 cred într-un fel de iad; el este 
însă merit să pedepsească pe cei care nu au umblat goi 
în anumite anotimpuri, care şi-au pus îmbrăcăminte de 
pînză în loc de mătase, care au fost la pescuit de stridii, 
care au acţionat fără să cerceteze ce prevesteşte cînteeul 
păsărilor; pe de altă parte, ei nu privesc de fel ca păcate 
beţia şi desfrîul; ei cred chiar că orgiile copiilor lor sint 
plăcute zeilor. 

Atunci cind religia leagă spălarea de păcat de ceva ne¬ 
substanţial, ea renunţă fără nici un folos la cel mai pu¬ 
ternic imbold al oamenilor. Indienii cred că apele Gange¬ 
lui au o virtute mîntuitoare b : se consideră că cei care mor 
pe malurile lui sînt feriţi de pedepsele din viaţa de apoi 
şi că vor sălăşlui într-un loc plin de desfătări; din ţinu¬ 
turile cele mai îndepărtate se trimit urne pline cu cenuşa 
morţilor pentru a fi aruncate în Gange. Puţin interesează 
dacă duci o viaţă virtuoasă sau nu! Vei hotărî să ţi se 
arunce cenuşa în Gange. 

Ideea unui loc de răsplată atrage după ea, în mod 
necesar, ideea unui loc de pedepsire; iar atunci cînd 
nădăjduieşti într-unul fără să te temi de celălalt, legile 
civile nu mai au putere. Oamenii care socotesc sigure 
recompensele din lumea cealaltă, vor rămine în afara 
influenţei legiuitorului, căci ei vor avea prea mare dispreţ 
faţă de moarte. Cum să stăpîneşti prin legi pe un om care 
crede că, fără nici o îndoială, cea mai mare pedeapsă pe 
care i-o vor putea aplica magistraţii nu se va consuma 
decît pentru a-i deschide în aceeaşi clipă poarta feri¬ 
cirii? 41 


a Recueil des voyages qui ont servi d Vetablissement de la 
Compagnie des îndes, voi. V, partea I, p. 192. 
b Lettres edifianies, colecţia a cincisprezecea. 

CAPITOLUL XV 

IN CE FEL LEGILE CIVILE ÎNDREAPTĂ 
UNEORI RELIGIILE GREŞITE 


Respectul pentru cele vechi, simplitatea ori superstiţia 
au statornicit uneori mistere sau ceremonii care puteau 
să jignească simţul pudorii; şi exemple de acest fel nu 
au fost rare în lume. Aristotel 3 spune că, în acest caz, 
legea îngăduie capilor de familie să se ducă la templu şi 
să ia parte la oficierea acestor mistere în locul soţiilor 
şi al copiilor lor. Admirabilă lege civLă, care apără mora- 
.vuri'e îmnctriva religiei! 

Augustus b a oprit pe tinerii de ambele sexe să asiste la 
vreo ceremonie nocturnă, dacă nu erau însoţiţi de o rudă 
mai în vîrstă; şi, atunci cind a restabilit serbările luper- 
cale 42 , el s-a opus ca tinerii să alerge goi c . 


CAPITOLUL XVI 

ÎN CE FEL ÎNDREAPTĂ LEGILE RELIGIEI NEAJUNSURILE 
ORGANIZĂRII POLITICE 


Pe de altă parte, religia poate să sprijine guvernămîn- 
tul politic, atunci cind legile sînt reduse la neputinţă. 

Astfel, atunci cind statul este adeseori tulburat de 
războaie civile, religia va fare mult dacă izbuteşte ca o 
anumită parte din acest stat să rămînă mereu în stare de 
pace. La greci, eleenii, ca preoţi ai lui Apolo, se bucurau 


a Politica, cartea VII, cap. XVII. 
b Suetonius, in Augusto, cap. XXXI. 
c Ibidem. 

de o pace perpetuă 43 . în Japonia 3 , oraşul Meaco, care este 
un oraş sfînt, nu cunoaşte războiul; religia menţine aceas¬ 
tă rînduială 44 . Acest imperiu, care pare să fie singurul 
de pe pămint ce nu se foloseşte şi nu vrea să se folosească 
de nici un fel de mijloace din partea străinilor, are per¬ 
manent în interiorul său un comerţ pe care războiul nu-1 
ruinează. 

în statele în care războaiele nu se pornesc în urma unei 
deliberări obşteşti şi în care legile nu şi-au rezervat nici 
un mijloc de a le pune capăt sau de a le preveni, religia 
statorniceşte perioade de pace sau de armistiţiu, pentru 
ca poporul să poată îndeplini muncile fără de care statul 
nu s-ar putea menţine, cum ar fi semănatul şi celelalte 
munci de acest fel. 

în fiecare an, timp de patru luni, orice ostilitate în¬ 
ceta între triburile 13 arabe: cea mai mică tulburare a păcii 
în acea perioadă ar fi fost socotită ca o impietate. Cînd, 
în Franţa, fiecare senior făcea război sau încheia pace, 
religia impunea armistiţii care trebuiau să aibă loc în 
anumite anotimpuri 45 . 


CAPITOLUL XVII 

CONTINUAREA ACELUIAŞI SUBIECT 


Atunci cînd intr-un stat există multe prilejuri de duş¬ 
mănie, trebuie ca religia să ofere multe mijloace de îm¬ 
păcare. Arabii, popor de briganzi, îşi pricinuiau adeseori 
reciproc vătămări şi pagube. Mahomed c a făcut această 
lege: „Dacă cineva iartă sîngele fratelui său d , el va putea 
urmări pe răufăcător pentru daune-interese; dar cel care 


a Recueil des voyages qui ont servi ă V etablissement de la 
Compagnie des Îndes, voi. IV, partea I, p. 127. 

b Vezi P r i d e a u x, Vie de Mahomet (Viaţa lui Mahomed), p. 64. 
c în Coran, cartea I, cap. Despre vacă. 

Renunţînd la legea talionului. 

îi va face vreun rău acestuia din urmă după ce va fi 
obţinut satisfacţie de la el, va avea de suferit chinuri 
crunte în ziua judecăţ’i" 46 . 

La germani, se moşteneau duşmăniile şi vrăjmăşiile 
rudelor apropiate; ele însă nu erau veşnice. Omorul se 
ispăşea dînd un anumit număr de vite; şi întreaga familie 
a celui ucis primea reparaţia: „lucru foarte folositor, 
spune Tacitus 3 , deoarece la un popor liber vrăjmăşiile 
sint foarte primejdioase 11 . Cred că slujitorii religiei, care 
se bucurau la ei de multă autoritate, interveneau în rea¬ 
lizarea acestor împăcări. 

La malaiezi b , care nu cunosc împăcarea, cel ce a ucis 
pe cineva, fiind sigur că va fi omorît de către rudele sau 
de către prietenii mortului, se lasă în voia furiei sale, 
rănind şi ucigînd tot ce-i iese în cale. 


CAPITOLUL XVIII 

IN CE FEL LEGILE RELIGIEI OBŢIN EFECTUL CELOR 

CIVILE 


Primii greci erau mici seminţii, adeseori împrăştiate, 
piraţi pe mare, răufăcători pe uscat, fără organizare poli¬ 
tică şi fără legi. Frumoasele isprăvi ale lui Hercule şi 
cele ale lui Teseu arată starea în care se afla acest popor 
tînăr. Ce putea face religia decît ceea ce a făcut pentru a 
inspira sila faţă de omor? Ea a stabilit că un om ucis prin 
violenţă c era din prima clipă furios împotriva ucigaşului, 
că îi provoca acestuia tulburare şi groază, şi că îi cerea 
să-i lase lui locurile pe care trăise 48 ; nimeni nu putea să 


a De moribus germanorum (Despre obiceiurile germanilor) 
[cap. XX']. 

b Recueil des voyages qui ont servi ă l'etablissement de la 
Compagnie des Îndes, voi. V’1, p. 303. Vezi, de asemenea Me- 
moires du Comte de Forbin (Memoriile comitelui de Forbin) şi 
c*ea ce spune despre locuitorii din Makasar 47 . 
r PTaton, Legile, cartea IX. 

atingă pe criminal, nici să stea de vorbă cu el, fără a fi 
pîngărit 3 şi a pierde dreptul de a testa; ucigaşul trebuia 
izgonit din cetate, şi ea trebuia să. fie purificată prin săvîr- 
şirea anumitor rituri b . 


CAPITOLUL XIX 

NU ATÎT ADEVĂRUL SAU FALSITATEA UNEI DOGME O 
FAC FOLOSITOARE SAU VÂTÂMATOARE PENTRU 
OAMENII AFLAŢI IN STAREA DE SOCIETATE, CIT 
APLICAREA EI CORECTA SAU ABUZUL DE EA 


Dogmele cele mai adevărate şi cele mai sfinte pot avea 
urmări foarte rele atunci cînd nu sînt legate de princi¬ 
piile societăţii; şi, dimpotrivă, dogmele cele mai false 
pot să aibă urmări excelente atunci cînd sînt legate de 
aceste principii. 

Religia lui Confucius c50 neagă nemurirea sufletului, 
secta lui Zenon, de asemenea, nu crede în ea. Cine ar 
spune-o? aceste două secte au tras, din principiile lor 
greşite, concluzii nu numai juste, dar minunate pentru 
societate. 

Religia taoiştilor şi cea a budiştilor 52 cred în nemurirea 
sufletului, dar din această dogmă atît de sfîntă ei au tras 
concluzii îngrozitoare. 


« Vezi tragedia Oedipe ă Colonne (Oedip la Colonna)' 19 . 

*> P 1 a t o n, Legile, cartea IX. 

c Un filozof chinez argumentează astfel împotriva doctrinei 
lui Foe: „într-o carte a acestei secte se spune că trupul este 
casa noastră, iar sufletul, oaspetele nemuritor care locuieşte în 
ea; dar, dacă trupul părinţilor noştri nu este decît o locuinţă, este 
firesc sâ-1 privim cu acelaşi dispreţ pe care îl avem pentru o 
grămadă de noroi şi de pâmînt. Aceasta nu înseamnă oare a voi 
să smulgi din inimă dragostea de părinţi? Aceasta ne mai în¬ 
deamnă să nesocotim grija faţă de trup şi să-i refuzăm mila şi 
afecţiunea atît de trebuitoare pentru conservarea lui; drept ur¬ 
mare, discipolii lui Foe se sinucid cu miile". Lucrarea unui filo¬ 
zof chinez, în colecţia lui Du Halde, voi. III, p. 52 51 . 

Aproape în toată lumea şi în toate timpurile, credinţa 
în nemurirea sufletului, greşit înţeleasă, a îndemnat pe 
femei, pe sclavi, pe supuşi şi pe prieteni să se omoare 
pentru a se duce în cealaltă lume ca să slujească obiectul 
veneraţiei sau al iubirii lor. Aşa era în Indiile occidentale; 
aşa era la danezi 3 şi aşa este pînă astăzi în Japonia b , în 
Makasar c , şi în multe alte ţinuturi de pe pămînt. 

Aceste obiceiuri provin mai puţin din dogma nemuririi 
sufletului cît din aceea a învierii corpurilor; ie unde s-a 
tras concluzia că după moarte un indi vid ar avea aceleaşi 
trebuinţe, aceleaşi sentimente, aceleaşi pasiuni ca şi în 
viaţă. Din acest punct de vedere, dogma nemuririi sufle¬ 
tului produce o impresie extraordinar de puternică asu¬ 
pra oamenilor, deoarece ideea unei simple schimbări de 
lăcaş este mai accesibilă minţii noastre şi mai plăcută 
inimii noastre decît ideea unei modificări care acum ni 
se întîmplă întîia dată. 

Nu este destul ca o religie să statornicească o dogmă, 
mai trebuie ca ea să o şi îndrumeze. Aceasta a făcut în 
chip minunat religia creştină în privinţa dogmelor despre 
care vorbim: ea ne face să nădăjduim într-o stare în care 
credem, iar nu într-una pe care o simţim sau pe care o 
cunoaştem; totul, pînă şi învierea trupurilor, ne conduce 
la idei spirituale 54 . 


capitolul xx 

CONTINUAREA ACELUIAŞI SUBIECT 

Cărţile sfinte d ale vechilor perşi spuneau: „Dacă vrei 
să fii sfînt, educă-ţi copiii, deoarece toate faptele bune 
pe care le vor face ei vor fi puse în seama ta“. Ele dădeau 

a Vezi Thomas B a r t h o 1 i n 53 , Antiquitâs danoises (Anti¬ 
chităţi daneze). 

b Descriere de călătorie in Japonia, în Recueil des voyiges 
qui ont servi ă Vetablissement de la Compagnie des îndes 
[voi. V, partea a Il-aJ. 

c Memoires de F o r b i n (Memoriile lui Forbin). 

Hyde 55 . 

sfatul ca oamenii să se căsătorească de timpuriu, deoarece 
copiii vor fi ca un fel de punte în ziua judecăţii, iar cei 
care nu vor avea copii nu vor putea trece dincolo. Aceste 
dogme erau false, dar erau foarte folositoare. 


CAPITOLUL XXI 

DESPRE METEMPSIHOZĂ 


Dogma nemuririi sufletului se împarte în trei ramuri: 
cea a nemuririi pure, cea a simplei schimbări de lăcaş 
şi cea a metempsihozei: adică sistemul creştinilor, siste¬ 
mul sciţilor 16 şi sistemul indienilor. Am vorbit mai înainte 
despre primele două sisteme; iar despre al treilea voi 
spune că, întrucît el a fost călăuzit şi bine şi rău, el a 
avut în Indii şi urmări bune, şi urmări rele. Întrucît el 
îi deprinde pe oameni să privească cu o anumită groază 
vărsarea de sînge, în Indii se săvîrşesc foarte puţine omo¬ 
ruri, şi cu toate că acolo nu se aplică aproape de loc pe¬ 
deapsa cu moartea, toată lumea este liniştită. 

Pe de altă parte, acolo femeile se aruncă pe rug ca să 
ardă la moartea soţilor lor 57 : numai cei nevinovaţi sufăr 
acolo o moarte violentă. 


CAPITOLUL XXII 

CIT ESTE DE PRIMEJDIOS CA RELIGIA SA INSPIRE 
DEZGUST FAŢA DE LUCRURI INDIFERENTE 


O anumită idee de onoare, pe care o favorizează în Indii 
prejudecăţile religioase, face ca diferitele caste să aibă^ 
repulsie unele faţă de altele. Această idee de onoare se 
bazează numai pe religie; aceste deosebiri de familie nu 
constituie deosebiri civile: există indieni care s-ar socoti 
dezonoraţi dacă ar mînca la aceeaşi masă cu regele lor. 

Distincţiile de acest fel sînt legate de o anumită aver¬ 
siune faţă de ceilalţi oameni, foarte deosebită de simţă¬ 
mintele la care trebuie să dea naştere diferenţele de 
rang, printre care la noi se cuprinde dragostea faţă de 
inferiori. 

Legile religiei se vor feri de a insufla alt dispreţ decît 
cel faţă de viciu şi mai ales de a-i abate pe oameni de la 
dragostea şi mila faţă de semenii lor. 

Religia mahomedană şi cea indiană sînt îmbrăţişate de 
nenumărate popoare: indienii îi urăsc pe mahomedani, 
fiindcă aceştia mănîncă carne de vacă; mahomedanii nu 
pot să-i sufere pe indieni, pentru că aceştia mănîncă 
carne de porc. 


CAPITOLUL XXIII 

DESPRE SĂRBĂTORI 


Atunci cînd o religie porunceşte încetarea lucrului, ea 
trebuie să ţină seama mai mult de trebuinţele oamenilor 
decît de măreţia fiinţei pe care o cinsteşte. 

Numărul excesiv de sărbători era un mare neajuns la 
Atena 3 . La acest popor dominator, înaintea căruia veneau 
să-şi prezinte spre dezlegare neînţelegerile toate cetăţile 
din Grecia, nu se putea face faţă treburilor obşteşti. 

Cînd Constantin a stabilit să nu se lucreze duminica, el 
a făcut această rinduială pentru oraşe b , nu pentru popu¬ 
laţia de la ţară: el îşi dădea seama că dacă muncile de la 
oraşe erau folositoare, cele de la ţară erau munci indis¬ 
pensabile. 

Pentru acelaşi motiv, în ţările care trăiesc din comerţ, 
numărul sărbătorilor trebuie să fie potrivit cu nevoile 


a X e n o p h o n, De la Republique d'Athenes (Despre statuf 
atenian) pap. III, § 8]. 

*> L. 3, Cod [I I, 121, De jeriis (Despre zilele nelucrătoaiv). 
Fără îndoială că această lege nu era făcută decît pentru pagini. 

acestui comerţ. Ţările protestante şi cele catolice sînt 
astfel aşezate 3 , incit în cele dinţii este nevoie de mai 
multă muncă decît în cele din urmă: desfiinţarea sărbă¬ 
torilor se potrivea deci mai mult cu ţărhe protestante 
decît cu cele catolice 18 . 

Dampierre b observă că distracţiile popoarelor variază 
într-o mare măsură în raport cu clima. Intrucît regiunile 
calde produc multe fructe bune de mîncat, sălbaticii,, 
care găsesc lesne cele necesare traiului, întrebuinţează 
mai mult timp cu petrecerile. Indienii din ţinuturile reci 09 
nu au atîta răgaz; ei trebuie să pescuiască şi să vîneze 
necontenit: ca atare, la ei există mai puţine dansuri, mai 
puţină muzică, mai puţine ospeţe; şi o religie care s-ar 
statornici la aceste popoare ar trebui să ţină seamă de 
această împrejurare la stabilirea sărbătorilor 60 . 


CAPITOLUL XXIV 

DESPRE LEGILE RELIGIOASE CU CARACTER LOCAL 


In diferitele religii există multe legi cu caracter local. 
Cînd Montezuma 61 se încăpăţîna atît de mult în a susţine' 
că religia spaniolilor era bună pentru ţara lor, iar cea a 
Mexicului, pentru ţara lui, el nu susţinea o absurditate, 
pentru că, în adevăr, legiuitorii n-au putut să nu ţină 
seama de ceea ce natura statornicise înaintea lor 62 . 

Doctrina metempsihozei corespunde climei din Indii. 
Căldura excesivă arde c toate cîmpiile; acolo nu se pot 
hrăni decît foarte puţine vite; mereu există primejdia de 
a nu avea destule vite pentru piugărie; vitele nu se în- 
mn'ţesc 8 acolo decît prea puţin, şi sint expuse la multe 


a Catolicii sînt mai către sud, iar protestanţii către nord. 
b A louveaux voyages auiour du monde (Noi călătorii în jurul 
lumii), voi. II. 

e Vayage de Bernier (Călătoria lui Bernicr), voi. II, p. 137. 
d Lettres edijianles, colecţia a douăsprezecea, p. 95. 

boli; deci o lege religioasă avînd ca scop ocrotirea lor 
este foarte potrivită pentru buna gospodărire a ţării. 

In timp ce păşunile sînt arse de soare, orezul şi legu¬ 
mele cresc acolo foarte bine, datorită anelor care se pot 
folosi pentru aceasta: deci o lege religioasă care nu în¬ 
găduie decît acest fel de hrană este foarte folositoare 
pentru oamenii din aceste regiuni. 

Acolo carnea® vitelor nu are gust, iar laptele şi untul 
pe care ele îl dau alcătuieşte o parte din hrana lor; legea 
care îi opreşte de a mînca şi tăia vaci nu este deci lipsită 
de sens în Indii G3 . 

Atena avea o populaţie foarte numeroasă, iar pămintul 
ei era sterp; de aici, regula religioasă potrivit căreia cei 
care aduceau zeilor anumite ofrande mărunte îi cin¬ 
steau 11 mai mult decît acei care jertfeau boi. 


CAPITOLUL XXV 

NEAJUNSUL TRECERII RELIGIEI DINTR-O ŢARA IN ALTA 


De ami rezultă că foarte adeseori introducerea unei 
religii 0 dintr-o ţară în alta dă naştere la multe neajunsuri. 

„Porcul, spune 3 domnul de Boulainvilliers G:i , trebuie 
să fie foarte puţin răspîndit în Arabia, unde pădurile lip¬ 
sesc aproape cu totul şi unde nu se găseşte anroape nimic 
bun pentru hrana acestor animale; de altminteri, sără.- 
tura apelor şi a alimentelor face ca populaţia să capete 
foarte uşor boli de piele“. Legea locală, care interzice con¬ 
sumarea cărnii de porc, nu ar putea fi bună şi pentru alte 


a Voyage de Bernier, voi. II. p. 137. 
b Euripide, în Athenaios, cartea TI. p. 40. 
c Nu este de fel vorba aici despre religia creştină, deoarece, 
după cum s-a spus în cartea XXIV, cap. I, la sfîrşit, religia creş¬ 
tină este cel mai însemnat dintre bunuri* 54 . 

4 Vie de Mahomet. 

ţări 3 , unde această carne este o hrană aproape generală 
şi oarecum necesară. 

Voi face aici o reflecţie. Sanctorius GG a observat că 
întrebuinţarea în alimentaţie a cărnii de porc are ca 
urmare o transpiraţie redusă' 5 ; şi că această hrană îm¬ 
piedică mult chiar şi transpiraţia substanţelor rezultate 
din alte alimente; el a constatat că reducerea transpiraţiei 
mergea pînă la o treimeh Se ştie, de altminteri, că lipsa 
de transpiraţie produce sau înrăutăţeşte boule de piele: 
alimentarea cu carne de porc trebuie deci să fie oprită in 
climele în care oamenii sînt expuşi la aceste boli, cum ar 
fi aceea a Palestinei, Arabiei, a Egiptului şi a Libiei GT . 


CAPITOLUL XXVI 

CONTINUAREA ACELUIAŞI SUBIECT 


Domnul Chardin d spune că în Persia nu există nici ure 
fluviu navigabil, în afară de fluviul Kura 03 , care se află 
la marginea împărăţiei. Vechea lege a ghebrilor, care in¬ 
terzicea navigaţia pe fluvii, nu prezenta deci nici un 
neajuns în ţara lor; in alta însă, ea ar fi ruinat comerţul. 

Abluţiuniie des repetate sînt foarte mult practicate în 
ţinuturile calde. Aceasta face ca legea mahomedană şi 
religia indiană să impună abluţiuniie. La indieni este o 
faptă foarte vrednică de laudă să te rogi e lui Dumnezeu 
stînd într-o apă curgătoare; dar cum să se îndeplinească 
aceste ritualuri în alte regiuni? 

Atunci cînd religia, bazată pe climă, a fost în contra¬ 
dicţie prea puternică cu clima altei ţări, ea nu s-a putut 
statornici acolo; iar dacă a fost introdusă, a fost izgonită 


a Ca în China. 

b Medecine statique (Medicină statică), sect. III, aforism 22. 
c Ibidem, sect. III, aforism 23. 
d Voyaqes de Perse, voi. II. 
e Veyage de Bernier, voi. II. 

după aceea. Se pare, vorbind din punct de vedere ome¬ 
nesc, că clima este aceea care a fixat limitele religiei 
creştine şi religiei mahomedane 69 . 

De aici reiese că aproape întotdeauna este potrivit ca 
o religie să aibă dogme particulare şi un cult general. 
Legile privitoare la practicile cultului trebuie să cuprindă 
puţine amănunte: de exemplu, să indice mortificări, iar 
nu o anumită mortificare. Creştinismul este plin de bun 
simţ; abstinenţa este de drept divin; dar o abstinenţă de 
un anumit fel este de drept uman 70 şi poate fi modi¬ 
ficată. 



CARTEA XXV 

DESPRE LEGI ÎN RAPORTUL LOR 
CU STATORNICIREA RELIGIEI ÎN FIECARE ŢARA 
ŞI CU MANIFESTĂRILE EI EXTERNE 1 


CAPITOLUL I 

DESPRE SENTIMENTUL RELIGIOS 


Omul evlavios precum şi ateul vorbesc mereu despre 
religie: unul vorbeşte despre ceea ce iubeşte, iar celălalt 
de ceea ce se teme. 


CAPITOLUL II 

DESPRE CEEA CE DETERMINA ATAŞAMENTUL FAŢA DE 
DIFERITELE RELIGII 


Diferitele religii din lume nu procură celor care le 
mărturisesc motive egale de ataşament faţă de ele; aceasta 
depinde în mare măsură de felul în care ele se împacă 
cu modul de a gîndi şi de a simţi al oamenilor. 

Noi sîntem extrem de înclinaţi spre idolatrie şi totuşi 
nu sîntem tare atraşi de religiile idolatre; noi nu sîntem 
prea înclinaţi către principiile spirituale şi totuşi sîntem 
foarte atraşi de religiile care ne fac să adorăm o fiinţă 
spirituală. Acesta e un simţămînt fericit care vine în 
parte de la mulţumirea pe care o aflăm în noi înşine 
de a fi fost destul de inteligenţi să alegem o religie 
care scoate divinitatea din situaţia umilitoare în care 
o aşezaseră celelalte religii. Noi vedem în idolatrie 
religia popoarelor necivilizate, iar în religia care are 

.drept obiect o fiinţă spirituală, pe cea a popoarelor lu¬ 
minate. 

Cînd ideii unei fiinţe spirituale supreme, care alcă¬ 
tuieşte dogma, îi putem alătura şi idei sensibile, care 
intră în cult, aceasta ne provoacă un puternic ataşa¬ 
ment faţă de religie, deoarece motivele despre care am 
vorbit se află îmbinate cu înclinarea noastră firească 
faţă de lucrurile sensibile. De aceea, catolicii, care au 
în mai mare măsură acest fel de cult decit protestanţii, 
•sînt mai neclintiţi decît aceştia în ataşamentul faţă de 
religia lor şi mai plini de zel pentru răspîndirea ei. 

Atunci cînd 3 locuitorii din Efes au aflat că Sinodul 
ecumenic 2 botărîse că Fecioara putea fi numită Miica 
Domnului, ei şi-au ieşit din fire de bucurie: sărutau 
mîinile episcopilor, le îmbrăţişau genunchii; pretutindeni 
răsunau strigăte de bucurie. 

Cînd o religie spirituală ne mai dă ideea unei alegeri fă¬ 
cute de către divinitate, şi pe aceea a unei distincţii a celor 
care o mărturisesc faţă de cei care nu o mărturisesc, acest 
lucru ne leagă mult de acea re.igie. Mahomedanii nu ar 
fi atît de buni musulmani dacă, pe de o parte, nu ar mai 
exista popoare idolatre, ceea ce îi face să creadă că ei 
au misiunea de a fi răzbunătorii unităţii profanate a lui 
Dumnezeu.iar, pe de alta, dacă nu ar exista creştinii, care 
să-i facă să creadă că la ei ţine Dumnezeu mai mult. 

O religie care impune multe b îituri atrage mai mult 
decît una care impune mai puţine; oamenii ţin mult la 
lucrurile care îi ocupă necontenit: dovadă dîrza încă- 
păţînare a mahomedanilor 0 şi a evreilor, şi uşurinţa 


a Lettre de Saint Cyrille (Scrisorile Sfîntului Chirii). 
b Aceasta nu contrazice de fel ceea ce am spus în capitolul 
penultim al cărţii precedente: aici vorbesc despre ceea ce deter¬ 
mină ataşamentul faţă de o religie, iar acolo, despre mijloacele 
de a o răspîndi mai mul. 

c Aceasta se observă pe tot pămîntul. Vezi, cu privire la turci, 
Missions du Levant ;l (Misiunile lui Levant); Recueil des voyares 
qui ont servi ă l’etablissement de la Compaynie des îndes. voi. ITI, 
partea T, p. 201, despre maurii din Batavia' 1 ; şi La bat 5 , despre 
negrii mahomedani etc. 

cu care îşi schimbă religia popoarele barbare şi sălbatice, 
care, fiind ocupate numai cu vînătoarea şi cu războiul, 
nu se împovărează aproape de loc cu practici religioase. 

Oamenii sînt extrem de înclinaţi să spere şi să se' 
teamă; o religie care nu ar avea nici iad, nici rai nu 
i-ar putea satisface. Aceasta o dovedeşte uşurinţa cu 
care religiile străine s-au stabilit în Japonia, precum şi 
zelul şi dragostea cu care au fost ele primite acolo*. 

Pentru ca o religie să atragă, trebuie ca ea să aibă o 
morală curată 7 . Oamenii, necinstiţi cînd sînt luaţi fiecare 
in parte, sînt foarte cinstiţi cînd se află laolaltă; le place • 
morala; şi, de nu aş trata o chestiune atît de importantă, 
aş spune că acest lucru se vede extrem de bine pe scenă: 
eşti sigur că placi poporului exprimînd sentimentele 
pe care le aprobă morala şi eşti sigur că îl jigneşti 
exprimîndu-le pe acelea pe care ea le respinge. 

Atunci cînd cultul exterior are o mare strălucire, aceasta 
ne îneîntă şi ne provoacă un puternic ataşament faţă 
de religie. Bogăţiile templelor şi cele ale clerului ne im¬ 
presionează mult. Aşa că, însăşi mizeria popoarelor este 
unul dintre motivele ce le face să se ataşeze de această 
religie care a servit drept pretext celor ce le-au pricinuit 
mizeria 8 . 


CAPITOLUL III 

DESPRE TEMPLE 


Aproape toate popoarele civilizate locuiesc în case. De 
aici a venit în mod firesc ideea de a clădi pentru Dum¬ 
nezeu un lăcaş, în care oamenii să i se poată închina şi 
unde să-l caute în clipele lor de teamă sau de speranţă. 


a Religia creştină şi religiile din Indii: ele au iad şl rai, în 
timp ce religia şintoistă 0 nu are. 



188 


PARTEA A CINCEA 


Intr-adevăr, nimic nu este mai mîngîietor pentru oa¬ 
meni decît un loc în care ei socot că divinitatea e mai 
prezentă şi în care toţi laolaltă dau glas S-ăbiciunii şi 
nenorocirii lor. 

Dar această idee, atît de firească, nu le vine în minte 
decît popoarelor care cultivă pămîntul, şi astfel, nu se 
•vor vedea clădindu-se temple la popoarele care nu au 
.ele însele case. 

Aceasta l-a făcut pe Genghis-han să arate un dispreţ 
atît de mare pentru moschei 3 . Acest principe b i-a interogat 
pe mahomedani; el le-a aprobat toate dogmele, afară 
de aceea privitoare la obligaţia de a merge la Mekka: 
nu putea înţelege ca Dumnezeu să nu poată fi adorat 
pretutindeni. Neiocuind în case, tătarii nu cunoşteau 
templele. 

Popoarele care nu au temple sînt puţin ataşate de 
religia lor; iată de ce tătarii au fost totdeauna atît de 
toleranţi 0 ; iată de ce popoarele barbare care au cucerit 
Imperiul Roman nu au pregetat o clipă să îmbrăţi¬ 
şeze creştinismul; iată de ce sălbaticii din America 
sînt atit de puţin ataşaţi de propria lor religie şi de ce, 
din momentul în care misionarii noştri le-au clădit bi¬ 
serici în Paraguay, ei arată atît de mult zel faţă de 
religia noastră. 

Cum divinitatea este sprijinul celor nenorociţi, şi 
eum nu există oameni mai nenorociţi decît criminalii, 
oamenii au fost înclinaţi să considere templele ca un 
azil pentru aceştia din urmă, iar această idee a apărut 
şi mai firească la greci, la care ucigaşii, alungaţi din 
cetatea lor şi împiedicaţi de a avea legături cu semenii 
lor, păreau că nu mai au alte case decît templele şi 
nici alţi protectori decît pe zei. 


a Intrlnd în moscheea de la Buhara, el a luat Coranul şi l-a 
.aruncat sub picioarele cailor săi. Histoire des Tarlares (Istoria 
tătarilor), partea a IlI-a, p. 273. 
b Ibidem, p. 342. 

c Această mentalitate a ajuns Ia japonezi, care se trag din 
tătari, cum este lesne de dovedit 9 . 

La început, aceasta nu se referea deciît la ucigaşii 
involuntari; atunci însă cînd s-au adăugat şi marii 
criminali, aceasta a dus la o contradicţie grosolană: dacă 
păcătuiseră împotriva oamenilor, cu atît mai mult păcătui- 
seră împotriva zeilor. 

Acest3 locuri de azil s-au înmulţit în Grecia. Temple’e, 
spune Tacitus a , erau pline de debitori insolvabili şi de 
sclavi răufăcători; autorităţilor le era greu să menţină 
o: dinea; poporul ocrotea crimele oamenilor o dată cu 
ceremoniile în cinstea ze'l'ir; senatul a fost nevoit să 
desfiinţeze un mare număr dintre ac~stea 10 . 

Legile lui Moise au fost foarte înţelepte. Ucigaşii in¬ 
voluntari erau consideraţi ca nevinovaţi, dar ei trebuiau 
să fie feriţi de a fi văzuţi de rudele mortului; el a sta¬ 
bilit deci un azil b pentru ei. Marii crimina.i nu merită 
nici un fel de azil şi de aceea nici nu au avut vreunulb 
Evreii nu aveau decît un tabernacol transportabil, şi 
căruia i se schimba mereu locul, crea ce excludea ideea 
de azil. Este adevărat că ei trebuiau să aibă un templu, 
dar criminalii care ar fi venit acolo din toate părţile ar 
fi putut să tulbure serviciul divin. Dacă ucigaşii ar fi 
fost alungaţi din ţară, ca la greci, ar fi fost dc temut 
ca ei să nu s" 1 închine unor zei străini. Toate aceste con¬ 
sideraţii au determinat statornicirea unor oraşe de azil, 
unde cei care primeau azilul trebuiau să rămînă pînă la 
moartea marelui preot 11 . 


CAPITOLUL IV 

DESPRE SLUJITORII CULTULUI 

Primii oameni, spune Forphyrius 12 , nu aduceau ca 
jert'ă altceva decît iarbă. Pentru un cult atît de simplu, 
fiecare putea să fie preot în propria sa familie. 

a Anale, cartea II T [cap. LX], 

*> Numerii, cap. XXXV [v. 14], 
c Ibidem [v. 16 şi urm.]. 

Dorinţa firească de a place divinităţii a sporit numărul 
ceremoniilor; drept urmare, oamenii, ocupaţi cu agricul¬ 
tura, au devenit incapabili de a le îndeplini pe toate în 
amănunt. 

Li s-au închinat zeilor locuri speciale; a fost nevoie 
de slujitori care să se îngrijească de ele, aşa cum fiecare 
cetăţean se îngrijeşte de casa sa şi de treburile sale 
casnice. De aceea, popoarele care nu au preoţi sînt de 
obicei sălbatice. Aşa erau odinioară pedalienii 313 , aşa 
mai sint încă volguskii b . 

Oamenii consacraţi divinităţii trebuiau să se bucure de 
stimă, mai ales la popoarele care credeau că era necesară 
o anumită puritate trupească pentru a se apropia de locu- 
'riie cele mai plăcute zeilor, puritate legată de anumite 
rituri. 

Cultul zeilor cerînd o grijă necontenită, cele mai multe 
popoare au fost înclinate să facă din cler o categorie socială 
aparte. Astfel, la egipteni, la evrei şi la perşi c au fost con¬ 
sacrate divinităţii anumite familii care îşi treceau din ge¬ 
neraţie în generaţie funcţia de oficiere a slujbei biseri¬ 
ceşti. Au existat chiar şi religii în care nu numai că s-a 
socotit că e nimerit a-i ţine pe clerici departe de treburile 
laice, dar şi de a le înlătura grijile unei familii; acesta este 
sistemul practicat de către principala ramură a religiei 
creştine 15 . 

Nu voi vorbi de loc aici despre urmările legii celibatului; 
se înţelege că ea ar putea deveni vătămătoare în măsura 
in care numărul clericilor ar fi prea mare şi, prin urmare, 
cel al laicilor ar fi prea mic 16 . 

Prin însăşi natura intelectului uman, nouă ne place în 
ce priveşte religia tot ceea ce presupune un efort, după 
cum, în ce priveşte morala, ne place în teorie tot ceea ce 
poartă pecetea austerităţii. Celibatul a fost mai plăcut po- 


» Lilius Giraldus, p. 726. 

b Popor din Siberia. Vezi descrierea de călătorie a lui 
Everard Isbrands-Ides, în Recueil des voyages du Nord 
{Colecţia călătoriilor în Nord), voi. VIII. 
c Vezi H y d e 14 . 

poarelor cărora părea a li se potrivi mai puţin şi pentru 
care el putea avea urmări mai supărătoare. în ţările din 
sudul Europei, unde, prin natura climei, legea celibatului 
este mai greu de respectat, ea a fost menţinută; în cele 
din nord, unde pasiunile sînt mai puţin vii, ea a fost supri¬ 
mată. Pa mai mult încă: în ţările cu locuitori puţini, ea a 
fost admisă; în acelea unde există mulţi locuitori, ea a fost 
respinsă. Se înţelege că toate aceste reflecţii nu se referă 
decît la răspîniirea prea mare a celibatului, iar nu la celi¬ 
bat ca atare. 


capitolul v 

DESPRE LIMITELE PE CARE LEGILE TREBUIE SA LE PUNĂ 
BOGĂŢIILOR CLERULUI^ 


Familiile, luate fiecare în parte, se pot stinge: deci bunu¬ 
rile lor nu au veşnic aceeaşi destinaţie. Clerul este o fami¬ 
lie care nu poate pieri: ca urmare, bunurile lui sînt legate 
de el pentru totdeauna şi nu pot trece în alte mîini. 

Familiile, luate fiecare in parte, pot să se mărească; tre¬ 
buie deci ca şi avutul lor să poată creşte. Clerul este o 
familie care nu trebuie să sporească de loc; avutul lui tre¬ 
buie deci să fie limitat. 

Noi am menţinut dispoziţiile din Levitic cu privire la 
bunurile clerului, cu excepţia acelora care se referă la limi¬ 
tele acestor bunuri 18 : în adevăr, la noi nu se va şti nicio¬ 
dată care este limita dincolo de care nu-i mai este îngă¬ 
duit mei comunităţi religioase să dobîndească. 

Aceste dobîndiri fără sfirşit apar popoarelor at't de ne¬ 
săbuite, incit cel care ar voi să le ia apărarea ar fi privit 
ca un imbecil. 

Legile civile întîmpină uneori piedici în înlăturarea unor 
abuzuri înrădăcinate, pentru că acestea sînt legate de lu¬ 
cruri pe care ele trebuie să Ie respecte; în cazul acesta o 
măsură indirectă este un semn de mai multă înţelepciune 

din partea legiuitorului decît altă 'măsură care ar lovi 
abuzul de-a dreptul. In loc de a interzice clerului să dobîn- 
dcască, trebuie să se caute a-1 determina să refuze el în¬ 
suşi de a face aşa ceva; trebuie să se menţină dreptul, 
zădărnicindu-se realizarea lui. 

In unele ţări din Europa, ţinînd seama de drepturile 
seniorilor, s-a stabilit în favoarea lor o taxă de indemni- 
zare pentru bunurile imobile dobîndite de către instituţiile 
de mină moartă 19 . Interesul principelui l-a făcut să pre¬ 
tindă în acelaşi caz o taxă de mină moartă 20 . în Castilia, 
unde nu există o astfel de taxă, clerul a acaparat totul; 
în Aragon, unde există o anumită taxă de mină moartă, 
el a dobîndit mai puţin; în Franţa, unde e statornicită şi 
această taxă şi cea de indemnizare, el a dobîndit şi mai 
puţin; şi se poate spune că înflorirea acestui stat se dato- 
reşte, în parte, aplicării acestor două taxe. Sporiţi aceste 
taxe şi stăviliţi mina moartă, dacă este cu putinţă 21 . 

Faceţi să devină sacre şi inviolabile vechile şi necesa¬ 
rele domenii ale clerului; să fie nestrămutate şi veşnice ca 
şi el; dar lăsaţi să iasă din miinile sale noile domenii. 

îngăduiţi să se calce regula atunci cînd regula a devenit 
un abuz; toleraţi abuzul atunci cînd el se încadrează în 
regulă. 

La Roma se mai pomeneşte încă despre un memoriu tri¬ 
mis acolo cu prilejul unor neînţelegeri cu clerul. în el se 
formulase acest principiu: „Clerul trebuie să contribuie 
la sarcinile statului, orice ar spune despre aceasta Vechiul 
Testament De aici s-a tras concluzia că autorul memo¬ 
riului pricepea mai bine limbajul fiscal decît pe cel al 
religiei. 


capitolul vi 

DESPRE MĂNĂSTIRI 

Cel mai elementar bun-simţ ne arată că aceste instituţii, 
care dăinuiesc la nesfîrşit, nu trebuie să-şi vîndă pămîntu- 
rile lor pe viaţă, nici să facă împrumuturi viagere, afară 

numai dacă nu s-ar dori ca ele să devină moştenitoare 
ale tuturor celor ce nu au şi ale tuturor celor ce nu voiesc 
să aibă rude. Aceste instituţii lucrează împotriva interese¬ 
lor poporului şi se îmbogăţesc in dauna lui 22 . 


CAPITOLUL VII 

DESPRE LUXUL DATORAT SUPERSTIŢIEI 


„Sînt lipsiţi de evlavie faţă de zei — spune Platon® — 
cei ce le tăgăduiesc existenţa, sau cei ce le-o recunosc, dar 
susţin că ei nu se amestecă de fel în treburile pămînteşti, 
sau, în sfârşit, cei care socot că zeii sînt lesne îmblînziţi 
prin jertfe: iată trei păreri deopotrivă de dăunătoare 14 . 
Platon spune aici tot ceea ce glasul raţiunii a rostit vreo¬ 
dată mai judicios în materie de religie 23 . 

Strălucirea cultului exterior are o strînsă legătură cu 
organizarea statului. In republicile bine cîrmuite, s-a înfrî- 
nat nu numai luxul izvorît din vanitate, ci şi cel datorat 
superstiţiei; în cadrul religiei s-au făcut legi de economie. 
Printre acestea se numără mai multe dintre legile lui 
Solon 24 şi mai multe dintre cele ale lui Platon 25 asupra 
funeraliilor, pe care le-a adoptat şi Cicero 26 ; în sfîrşit, 
unele legi ale lui Numa b27 eu privire la jertfele aduse 
zeilor. 

„Păsările şi imaginile zugrăvite într-o zi sînt daruri cu 
totul divine 11 , spune Cicero. 

„Noi aducem ca ofrandă lucruri obişnuite, spunea un 
spartan, pentru ca să avem în toate zilele putinţa de a-i 
cinsti pe zei“. 

Grija pe care trebuie s-o aibă oamenii de a aduce închi¬ 
nare divinităţii prin slujba religioasă este cu totul altceva 
decît fastul cultului. Să nu-i aducem ca ofrandă comorile 
noastre dacă nu voim să-i arătăm preţuirea ce o acordăm 
lucrurilor pe care ea vrea să le dispreţuim. 


« Legile, cartea X. 

b Rogum vino ne respergito 2S . Legea celor Douăsprezece Table. 

„Dacă ne gîndim că un om de bine s-ar ruşina să pri¬ 
mească daruri din partea unui om necinstit, spune foarte 
frumos Platon 29 , ce trebuie să gîndească zeii despre daru¬ 
rile celor necucernici?" 1 . 

Nu trebuie ca religia, sub pretextul darurilor, să pretin¬ 
dă popoarelor ceea ce necesităţile statului le-au lăsat; şi, 
după cum spune Platon 3 , oamenii neprihăniţi şi pioşi tre¬ 
buie să ofere daruri care se potrivesc cu ei. 

De asemenea, nu ar trebui ca religia să încurajeze chel¬ 
tuielile de înmormintare. Ce este oare mai firesc decît de 
a şterge deosebirea de averi într-o împrejurare şi în clipele 
care pun pe aceeaşi treaptă toate averile? 


CAPITOLUL VIII 

DESPRE DEMNITATEA DE PREOT SUPREM 


Atunci cind religia are mulţi slujitori, este natural ca ei 
să aibă un şef, instituindu-se demnitatea de slujitor su¬ 
prem al ei. în monarhii, unde este necesară o separare 
netă a păturilor sociale şi unde nu trebuie să fie întrunite 
toate puterile în mîinile aceleiaşi persoane, este bine ca 
puterea religioasă să fie separată de puterea civilă 30 . în 
guvernămîntul despotic nu există această necesitate, deoa¬ 
rece natura acestui guvernământ e c te de a întruni toate 
puterile în mîinile aceleiaşi persoane. Dar, în acest caz, 
s-ar putea întîmpla ca principele să privească religia ca pe 
o lege făcută de el însuşi şi deci ca pe un rezultat al voin¬ 
ţei sale. Pentru a preîntîmpina acest neajuns, trebuie să 
existe monumente scrise ale religiei: de exemplu, cărţi 
sfinte care să o precizeze şi să o statornicească. Regele 
Persiei este şi capul religiei, dar aceasta este suuusă regu¬ 
lilor din Coran; împăratul Chinei este preotul suprem, dar 


a Legile, cartea III. 

există cărţi ce se află în mîinile tuturor şi cărora el însuşi 
trebuie să li se conformeze. în zadar a voit un împărat 31 
să le suprime, ele au înfrînt tirania. 


CAPITOLUL IX 

DESPRE TOLERANŢA RELIGIOASA 32 


Eu vorbesc aici ca scriitor politic, nu ca teolog; şi, chiar 
pentru teologi, este o mare deosebire între a tolera o reli¬ 
gie şi a o aproba. 

Atunci cînd legile unui stat cred că e cazul să tolereze 
mai multe religii, trebuie să le oblige, de asemenea, să se 
tolereze unele pe altele. Este un principiu că orice religie 
care e persecutată devine ea însăşi persecutoare; căci de 
îndată ce, printr-o oarecare întîmplare, ea poate să scape 
de persecuţie, atacă religia care a persecutat-o, nu ca o 
religie, ci ca o tiranie. 

Este deci folositor ca legile să pretindă acestor religii 
diferite nu numai să nu tulbure statul, dar şi ca ele să nu 
se tulbure între ele. Un cetăţean nu-şi face datoria faţă 
de legi mulţumindu-sc să nu producă tulburări în sînul 
statului; mai trebuie şi ca el să nu tulbure pe nici un ce¬ 
tăţean, oricare ar fi el. 


capitolul x 

CONTINUAREA ACELUIAŞI SUBIECT 


Ein moment ce aproape numai religiile intolerante ma¬ 
nifestă un mare zel de a se extinde în alte părţi 33 , — dat 
fiind că o religie care poate să tolereze pe celelalte nu se 
gindeşte mai de loc la răspîndirea ei, — va fi o lege civilă 

foarte bună atunci cînd statul este mulţumit cu religia deja 
statornicită, aceea de a nu îngădui statornicirea 3 alteia. 

Iată deci principiul fundamental al legilor politice în 
ceea ce priveşte religia: atunci cînd statul este liber să 
admită ori să nu admită introducerea în sinul său a unei 
noi religii, el nu trebuie să-i admită statornicirea; dacă ea 
e statornicită acolo, trebuie s-o tolereze. 


CAPITOLUL XI 

DESPRE SCHIMBAREA RELIGIEI 


Un principe care porneşte la lichidarea sau la modifica¬ 
rea religiei dominante din statul său se expune multor 
primejdii. Dacă guvernămîntul său este despotic, el se 
expune prin aceasta riscului de a vedea stîrnindu-se o re¬ 
voluţie mai mult decît prin orice act de violenţă, şi care, 
în acest fel de state, nu este niciodată ceva nou. Revoluţia 
se datoreşte faptului că un stat nu-şi schimbă religia, mo¬ 
ravurile şi obiceiurile într-o clipă, pe dată ce îşi publică 
principele ordonanţa de statornicire a unei noi religii. 

Mai mult încă, religia veche este legată de forma de 
organizare a statului 34 , pe cînd cea nouă îi este străină; cea 
dinţii se potriveşte cu clima, şi adeseori cea din urmă nu 
se împacă cu ea. Ba încă şi mai mult: cetăţenii se dezgustă 
de legile lor; ei încep să dispreţuiască cîrmuirea existentă; 
credinţa fermă într-o religia este înlocuită prin îndoieli 
faţă de amîndouă religiile; intr-un cuvînt, statul capătă, 
cel puţin pentru un timp, şi cetăţeni răi şi credincioşi răi. 


a In tot acest capitol nu vorbesc de fel despre religia creştină, 
deoarece, aşa cum am spus în altă parte, religia creştină este pri¬ 
mul dintre bunuri. Vezi sfîrşitul capitolului 1 al cărţii precedente 
şi Defense de L’Esprit des Loix (Apărarea Spiritului legilor), 
partea a doua. 

CAPITOLUL XII 

DESPRE LEGILE PENALE 


în materie de religie trebuie să se evite legile penale. 
Ele insuflă teama, este adevărat, dar, întrucît religia are 
şi ea legile ei penale care insuflă teama, una e anulată 
de cealaltă. Prinse între aceste două temeri diferite, sufle¬ 
tele se înăspresc. 

Religia are atît de mari ameninţări şi atit de mari făgă¬ 
duinţe. încît, dacă ele intră în sufletul nostru, orice ar 
face stăpînirea pentru a ne sili să o părăsim, ni se pare că 
nu ne mai lasă nimic atunci cînd ne-o iau şi că nu ne iau 
nimic atunci cînd ne-o lasă: 

Aşadar, nu prin umplerea sufletului cu acest măreţ 
obiect 35 , apropiind sufletul de clipa 30 in care aceasta tre¬ 
buie să aibă pentru el cea mai mare însemnătate, izbutim 
noi să-l desprindem de acest obiect: ne ajungem mai sigur 
ţinta atacînd o religie pe calea favorurilor, pe calea plăce¬ 
rilor vieţii, prin speranţa averii; nu prin ceea ce trezeşte 
luarea-aminte, ci prin ceea ce duce la uitare; nu prin ceea 
ce stîrneşte indignarea, ci prin ceea ce aduce nepăsarea, 
atunci cînd alte pasiuni ne frămîntă sufletul, iar acelea 
pe care le inspiră religia stau tăcute. Regulă generală: 
cînd e vorba de schimbarea religiei, se obţine mai mult 
prin îmbieri decît prin pedepse. 

Această trăsătură caracteristică a spiritului omenesc s-a 
vădit în însăşi atitudinea faţă de natura pedepselor care 
au fost întrebuinţate. Să ne amintim de persecuţiile din 
Japonia 3 : oamenii s-au revoltat mai mult împotriva chi¬ 
nurilor decît împotriva pedepselor lungi, care obosesc mai 
mult decît înspăimântă, pentru că par mai puţin grele, cu 
toate că sînt mai greu de răbdat. 


o Vezi Recueil des voyages qni o nt servi â l’etablissement de la 
Compagnie des îndes, voi. V, partea I, p. 192. 

într-un cuvînt, istoria ne arată îndeajuns că legile pe¬ 
nale nu au avut niciodată alt rezultat în afară de distru¬ 
gerea fizică 37 . 


CAPITOLUL XIII 

O FOARTE UMILA MUSTRARE ADRESATA INCHIZITORILOR 
DIN SPANIA ŞI PORTUGALIA 38 


O evreică de optsprezece ani, arsă la Lisabona în ulti¬ 
mul autodafe 39 , a prilejuit mica scriere de mai jos; şi eu 
cred că este cea mai zadarnică din cite lucruri s-au scris 
vreodată. Cind este vorba de a dovedi lucruri atît de 
limpezi, eşti sigur că nu vei convinge pe nimeni. 

Autorul declară că, deşi este evreu, respectă religia 
creştină şi o iubeşte destul de mult pentru a lipsi pe prin¬ 
cipii necreştini de un pretext plauzibil ca s-o persecute. 

„Voi vă plîngeţi, spune el inchizitorilor, de faptul că 
împăratul Japoniei porunceşte ca toţi creştinii aflaţi în 
posesiunile sale să fie arşi cu încetul; dar el vă va răs¬ 
punde: noi vă tratăm, pe voi care nu credeţi la fel ca noi, 
aşa cum trataţi voi înşivă pe cei ce nu cred ca voi; voi nu 
vă puteţi plînge decît de slăbiciunea voastră, care vă îm¬ 
piedică de a ne extermina şi care ne îngăduie ca noi să 
vă exterminăm. 

„Dar trebuie să recunoaştem că sînteţi mult mai cruzi 
decît acest împărat. Voi ne ucideţi, pe noi care nu cre¬ 
dem decît ceea ee credeţi şi voi,, pentru faptul că noi nu 
credem în tot ceea ce credeţi voi. Noi avem o religie, 
despre care voi înşivă ştiţi că a fost cîndva iubită de 
Dumnezeu; noi credem că Dumnezeu o mai iubeşte încă, 
iar voi credeţi că nu o mai iubeşte; şi, pentru că voi 
judecaţi astfel, treceţi prin sabie şi foc pe cei cuprinşi 

de această rătăcire at't de scuzabilă, şi anume de a crede 
că Dumnezeu 3 mai iubeşte încă ceea ce a iubit. 

. „Dacă sînteţi cruzi faţă de noi, sînteţi mult mai cruzi 
faţă de copiii noştri; voi porunciţi ca ei să fie arşi. fiind¬ 
că ei urmează poveţele care le-au fost date de către cei 
pe care legea naturală şi legile tuturor popoarelor îi 
învaţă să-i cinstească la fel ca pe zei. 

,,Vă lipsiţi de superioritatea pe care v-au dat-o faţă de 
mahomedani felul în care s-a statornicit religia lor. Cind 
ei se laudă cu numărul credincioşilor lor, voi le răspun¬ 
deţi că i-au dobîndit cu forţa şi că şi-au răspîndit religia 
prin sabie; de ce atunci o introduceţi pe a voastră prin 
foc? 

„Cind vreţi să ne atrageţi la voi, noi ripostăm, in- 
dieîndu-vă un izvor din care vă mîndriţi că vă trageţi. 
Voi ne răspundeţi că religia voastră este nouă, dar că este 
divină; şi ne dovediţi aceasta, arătînd că ea s-a întins 
prin persecutarea păgînilor şi prin sîngele martirilor voş¬ 
tri; dar astăzi voi jucaţi rolul Diocleţianilor şi ne puneţi 
pe noi să-l jucăm pe al vostru. 

„Vă implorăm, nu în numele lui Dumnezeu cel atot¬ 
puternic, căruia îi slujim şi voi şi noi, ci în numele lui 
Hristos, despre care ne spuneţi că s-a făcut om pentru 
a vă da exemple pe care să le puteţi urma; vă implorăm 
să vă purtaţi cu noi cum s-ar purta el însuşi dacă ar mai 
fi încă pe pămînt. Voiţi ca noi să fim creştini, iar voi 
nu voiţi să fiţi. 

„Dar, dacă voi nu voiţi să fiţi creştini, fiţi cel puţin 
oameni: trataţi-ne cum aţi face dacă, neavînd decît aceste 
slabe lumini de dreptate pe care ni le dă natura, nu aţi 
mai avea şi o religie ca să vă conducă, şi o revelaţie ca 
să vă lumineze. 

„Dacă cerul v-a iubit destul spre a vă face să vedeţi 
adevărul, v-a făcut o mare favoare; dar oare copiii care 


a Izvorul orbirii evreilor constă tocmai în faptul de a nu-şi da 
■seama câ rînduiala Evangheliei se încadrează în planurile lui 
Dumnezeu şi câ în acest fel ea este o urmare a însăşi imuabili¬ 
tăţii sale. 

au moştenit pe tată trebuie să urască pe cei care nu l-au 
moştenit? 

„Dacă stăpîniţi acest adevăr, atunci nu ni-1 ascundeţi 
prin felul în care ni-1 oferiţi. Trăsătura distinctivă a ade¬ 
vărului este biruinţa lui asupra inimilor şi a minţilor, iar 
nu această neputinţă pe care o mărturisiţi atunci cînd voiţi 
să-l impuneţi prin chinuri. 

„Dacă sînteţi înţelepţi nu trebuie să ne trimiteţi la 
moarte pentru că nu voim să vă înşelăm. Dacă Hristos 
este fiul lui Dumnezeu, noi sperăm că el ne va răsplăti 
pentru că nu am voit să-i 'pîngărim tainele; iar noi cre¬ 
dem că Dumnezeul căruia îi slujim, şi voi şi noi, nu ne 
va pedepsi pentru faptul că am suferit moartea pentru 
o religie pe care el ne-a dat-o odinioară, căci noi încă 
mai credem că tot el ne-a dat-o. 

„Trăiţi într-un veac în care lumina raţiunii este mai 
vie decît a fost vreodată, în care filozofia a luminat 
minţile, în care învăţătura morală a Evangheliei voastre 
s-a răspîndit, în care sînt mai bine precizate drepturile 
reciproce ale oamenilor şi autoritatea conştiinţei unui 
om asupra conştiinţei altui om. Dacă deci nu renunţaţi 
la vechile voastre prejudecăţi, care, dacă nu sînteţi cu 
băgare de seamă, devin pasiunile voastre, trebuie să re¬ 
cunoaşteţi că sînteţi incorigibili, incapabili de a primi 
vreo lumină şi vreo învăţătură; şi este tare nenorocită o 
naţiune care dă autoritate unor oameni ca voi. 

„Vreţi să vă spunem în mod sincer părerea noastră? 
Voi ne priviţi mai degrabă ca duşmani ai voştri decît ca 
duşmani ai religiei voastre; căci dacă v-aţi iubi religia, 
atunci nu aţi îngădui ca să fie coruptă de o ignoranţă 
grosolană. 

„Trebuie să vă prevenim de un lucru: anume că, dacă 
în viitor va îndrăzni cineva vreodată să spună că în 
veacul în care trăim popoarele din Europa erau civili¬ 
zate, veţi fi citaţi ca o dovadă că ele erau barbare; iar 
ideea pe care o vor avea despre voi generaţiile viitoare 
va fi de aşa fel, încît ea va acoperi de ruşine veacul vos¬ 
tru şi va stîrni ură faţă de toţi contemporanii voştri". 



CARTEA XXV. CAPITOLUL XV 


201 


CAPITOLUL XIV 

PENTRU CE RELIGIA CREŞTINA ESTE ATÎT DE DETESTATA 

ÎN JAPONIA 


Am vorbit despre sufletul crud al japonezilor*. Auto¬ 
rităţile japoneze au considerat ca foarte primejdioasă 
fermitatea creştinilor, cînd este vorba de părăsirea cre¬ 
dinţei: ei au văzut în aceasta un semn de sporire a în¬ 
drăznelii. Legea japoneză pedepseşte cu asprime cea mai 
mică nesupunere. S-a poruncit creştinilor să se lepede de 
religia lor: a nu se lepăda însemna nesupunere; această 
crimă a fost supusă unei pedepse, iar stăruirea în nesu¬ 
punere a părut că merită o nouă pedeapsă. 

La japonezi, pedepsele sînt privite ca fiind răzbunarea 
unei insulte aduse principelui. Cîntările de bucurie ale 
mucenicilor noştri au părut ca un atentat împotriva lui: 
titlul de mucenic i-a indignat pe magistraţi; în mintea 
lor, acesta însemna răzvrătit; ei au făcut totul pentru ca 
nimeni să nu-1 obţină. Atunci sufletele s-au îndîrjit şi 
s-a iscat o groaznică' luptă între tribunalele care condam¬ 
nau şi învinuiţii care sufereau, între legile civile şi cele 
religioase. 


capitolul xv 

DESPRE RASPÎNDIREA RELIGIEI 

Toate popoarele din Orient, cu excepţia mahomedanilor, 
consideră toate religiile ca indiferente în sine. Ei nu se 
tem de introducerea unei alte religii decît numai în mă¬ 
sura în care ar pricinui modificarea formei de guvernă- 


* Cartea VI, cap. XXIV. 



202 


PARTEA A CINCEA 


mint. La japonezi, unde există mai multe secte şi unde 
statul a avut atit de multă vreme un şef religios, nu 
există niciodată vreo dispută 3 religioasă 13 . La fel este şi 
la siamezii Calmucii 11 fac mai mult: pentru ei este o 
(hc’Miiine de conştiinţă de a admite lot felul de religii. 
In Calieut 40 , este un principiu de stat că orice religie 
este bună. 

Dar de aici nu rezultă că o religie adusă dintr-o ţară 
foarte îndepărtată şi cu totul deosebită în privinţa climei, 
a legilor, a moravurilor şi a obiceiurilor, ar avea întreg 
succesul pe care sfinţenia ei ar trebui să i-1 asigure. Acest 
lucru este mai ales adevărat în mari.e imperii despotice, 
unde la început se tolerează străinii, deoarece nu se dă 
nici o atenţie la ceea ce nu pare să aducă atingere puterii 
principelui; acolo domneşte o ignoranţă extremă în toate 
privinţele. Un european îşi poate cîştiga simpatia prin 
anumite cunoştinţe pe care le pune la dispoziţie: acest 
lucru este de folos pentru primii paşi. De îndată însă ce 
obţine oarecare succes şi se naşte vreo dispută, de îndată 
ce oamenii care pot avea vreun interes s'int alarmaţi, 
lucrurile se schimbă; dat fiind că acest stat cere prin 
natura lui îndeosebi linişte şi că cea mai mică tulburare 
il poate răsturna, se proscrie mai întîi noua religie şi 
cei ce o propovăduiesc; izbucnind neînţelegeri între cei 
ce predică, lumea începe, să se dezguste de o religie în 
privinţa căreia nu se împacă nici măcar cei ce vor să o 
răspindească 41 . 


a Vezi Kempfer [Histoire du Japon (Istoria Japoniei), voL 
III. cao. I). 

i> Mămoires du comte de F o r b i n [volr I, p. 252]. 
c Histoire des Tartares, partea a V-a [p. 409]. 
d Voyage de Franţois Pyrard, cap. XXVII. 

DESPRE LEGI, IN RAPORTUL PE CARE TREBUIE 
SA-L AIBA ELE CU ORDINEA LUCRURILOR IN 
PRIVINŢA CÂRORA SÎNT CHEMATE SĂ STATUEZE 1 


CAPITOLUL I 

IDEEA DE BAZA A ACESTEI CĂRŢI 3 


Oamenii sînt conduşi de diferite categorii de legi: 
dreptul natural; dreptul divin, care este cel al religiei; 
dreptul bisericesc, numit şi canonic, care este cel al rîn- 
duielilor b : sericeşti 3 ; dreptul ginţilor, care poate fi soco¬ 
tit ca dreptul civil al lumii, în înţelesul că fiecare popor 
este un cetăţean al ei; dreptul politic general, ce are ca 
obiect înţelepciunea umană, bază a tuturor societăţilor; 
dreptul politic particular, care se referă la fiecare societate 
în parte; dreptul de cucerire, bazat pe faptul că un popor a 
voit, a putut sau a trebuit să săvîrşească acte de violenţă 
faţă de altul; dreptul civil al fiecărei societăţi, datorită 
căruia un cetăţean poate să-şi apere bunurile şi viaţa 
faţă de oricare alt cetăţean; în sfîrşit, dreptul domestic 4 , 
care izvorăşte din faptul că o societate este împărţită în 
diferite familii ce au nevoie de o conducere proprie. 

Există, aşadar, diferite categorii de legi; iar sublimul 
raţiunii umane constă în a şti bine de care din aceste 
categorii ţin în primul rînd lucrurile asupra cărora tre¬ 
buie să se statueze, şi în a nu aduce confuzie în princi¬ 
piile care trebuie sa-i conducă pe oameni. 

CAPITOLUL II 

DESPRE LEGILE DIVINE ŞI DESPRE CELE UMANE 

Nu trebuie nici să se statueze prin legile divine ceea ce 
trebuie să se rînduiască prin legile umane, şi nici să se 
reglementeze prin legile umane ceea ce trebuie să se 
rînduiască prin legile divine 5 . 

Aceste două feluri de legi se deosebesc prin originea, 
prin scopul şi prin natura lor. 

Toată lumea este de acord că legile umane sînt de o 
altă natură decît cele ale religiei, şi acesta este un prin¬ 
cipiu important; dar acest principiu însuşi este subordonat 
altor principii pe care trebuie să le determinăm. 

1° Natura legilor umane este de a fi supuse tuturor 
împrejurărilor de fapt care survin şi de a se schimba pe 
măsură ce se schimbă voinţa oamenilor; dimpotrivă, 
natura legilor religioase este de a nu se schimba niciodată. 
Legile omeneşti statuează în privinţa binemi; re.igia, în 
privinţa binelui suprem 5 . Binele poate să aibă de fiecare 
dată alt scop, deoarece există mai multe feluri de bine; 
pe cînd binele suprem nu este decît unul, deci el nu se 
poate schimba. Pot fi desigur schimbate legile, deoarece 
ele nu sînt socotite decît ca fiind bune; dar rînduielile 
religiei sînt întotdeauna presupuse a fi cele mai bune. 

2 ° Există state în care legile nu au nici o valoare ori 
nu sînt decît capricii trecătoare ale suveranului. Dacă în 
aceste state legile religiei ar fi de natura legilor umane, 
nici ele nu ar avea vreo valoare: societatea are însă 
nevoie să existe ceva statornic; iar acest ceva statornic 
este tocmai religia 7 . 

3° Forţa religiei se datoreşte în primul rînd faptului că 
oamenii cred în ea; forţa legilor umane se datoreşte fap¬ 
tului că oamenii se tem de ele. Vechimea religiei vine 
in sprijinul ei, deoarece adeseori credem cu atît mai mult 
în adevărul lucrurilor cu cît ele sînt mai îndepărtate în 
timp, căci noi nu avem în minte, în legătură cu ele, idei 
proprii acelor vremuri îndepărtate, care să le poată 

contrazice. Dimpotrivă, legile umane trag folos din nou¬ 
tatea lor, ceea ce arată o atenţie deosebită şi efectivă din 
partea legiuitorului pentru a le face respectate. 


CAPITOLUL III 

DESPRE LEGILE CIVILE 8 CARE SÎNT CONTRARII LEGII 
NATURALE 


,,Dacă un sclav, spune Platon 3 , se apără şi ucide un 
om liber, el trebuie să fie tratat ca un paricid". Iată o 
lege civilă care pedepseşte apărarea naturală 9 . 

Legea care, sub Henric al VlII-lea, condamna pe un 
om fără să fi fost confruntat cu martorii, contrazicea 
dreptul natural de apărare; intr-adevăr, pentru ca cineva 
să poată fi condamnat, trebuie desigur ca martorii să ştie că 
omul împotriva căruia ei depun mărturie este unul şi 
acelaşi cu acuzatul, şi ca acesta să poată spune: „Cel de¬ 
spre care vorbiţi nu sînt eu“'-°. 

Legea, făcută sub aceeaşi domnie, care condamna pe 
orice fată care, avind relaţii nepermise cu vreun bărbat, 
nu declara aceasta regelui mai înainte de a se căsători cu 
acel bărbat, încalcă dreptul natural de apărare a pudorii 11 ; 
căci, a cere unei fete să facă o asemenea declaraţie este 
tot atît de absurd ca şi a cere unui om să nu caute să-şi 
apere viaţa. 

Legea lui Henric al II-lea, care condamnă la moarte 
pe o fată al cărei copil a murit, în cazul în care ea nu a 
declarat autorităţilor graviditatea sa, nu este mai puţin 
contrară dreptului natural de apărare 12 . Era destul să 
fie obligată să aducă aceasta la cunoştinţa uneia dintre 
rudele ei cele mai apropiate, care să aibă grijă de viaţa 
copilului. 

Ce mărturisire ar putea ea să mai fa*ă sub apă¬ 
sata acestui chin al piiioxi* natura-*? Eâucaţfe •*. întărit 


a Cartea IX din Legile. 

in ea ideea de a-şi păstra acest simţămînt de pudoare 
şi, în aceste clipe, cu greu se mai poate gîndi ea la pier¬ 
derea vieţii copilului. 

S-a vorbit mult despre o lege din Anglia 3 care îngă¬ 
duia unei fetiţe de şapte ani să-şi aleagă un soţ. Această 
lege era revoltătoare din două motive: ea nu ţinea de 
fel seama de virsta la care natura dă maturitate minţii, 
nici de virsta la care ea dă maturitate trupului. 

La romani, un tată putea să-şi oblige fiica să-şi repu¬ 
dieze soţul b , deşi el însuşi îşi dăduse consimţămintui la 
căsătorie. Dar este împotriva naturii ca divorţul să de¬ 
pindă de voinţa unui-terţ. 

Dacă divorţul 14 este conform cu natura, el nu este astfel 
decît atunci cînd cele două părţi, sau măcar una dintre 
ele, consimte la divorţ; iar atunci cînd nu consimte nici 
una, nici alta, divorţul este o monstruozitate. în sfîrşit, 
dreptul de a divorţa nu poate fi acordat decît celor ce 
suportă neajunsurile căsătoriei şi care îşi dau seama de 
momentul în care au interesul să le pună capăt. 


CAPITOLUL IV 

CONTINUAREA ACELUIAŞI SUBIECT 


Gondebaud c , regele Burgundiei 15 , impunea ca, dacă soţia 
sau fiul celui ce furase nu denunţa crima, ei să fie re¬ 
duşi la stare de sclavie. Această lege era împotriva natu¬ 
rii. Cum ar putea o soţie să fie acuzatoarea soţului său? 
Cum ar putea un fiu să fie acuzatorul tatălui său? Pen¬ 
tru a răzbuna o faptă criminală, el impunea săvîrşirea 
uneia şi mai criminale. 

a B a y i e, în Critique de l'histoire du calvinisme 13 (Critica is¬ 
toriei calvinismului), vorbeşte despre această lege, p. 293. 

b Vezi legea 5, din Cod [cartea V, titlul XVII], De repudiis et 
iudicio de moribus sublato (Despre repudii şi despre desfiinţarea 
acţiunii relative la moravuri). 

c Legea burgunzilor, titlul XLVII. 

Legea 3 lui Receswind 10 îngăduia copiilor femeii adultere, 
sau cemr ai soţului ei, să o acuze şi să supună la tor¬ 
tură pe sclavii din casă. Lege nedreaptă, care, pentru a 
păstra moravurile, siluia natura, în care moravurile îşi 
au izvorul lor. 

Vedem cu plăcere pe scenele noastre un erou tînăr ma- 
nifestînd tot at'ita silă în a da pe faţă nelegiuirea mamei 
sale vitregi cită avusese şi faţă de nelegiuirea în sine: 
învinuit, judecat, condamnat, proscris şi acoperit de ru¬ 
şine, el abia că îndrăzneşte, în tulburarea sa, să facă cîteva 
reflecţii în privinţa sîngelui ticălos din care se trage 
Fedra; el părăseşte ce are mai scump, fiinţa cea mai gin¬ 
gaşă, tot ce vorbeşte inimii sale, tot ce îi poate stîrni in¬ 
dignarea, pentru a se preda răzbunării zeilor, pe care nu 
a meritat-o 17 . Glasul naturii ne pricinuieşte această plă¬ 
cere: este cea mai dulce dintre toate vocile. 


capitolul v 

CAZURI ÎN CARE SE POATE JUDECA DUPĂ PRINCIPIILE 
DREPTULUI CIVIL, MODIFICÎND PRINCIPIILE DREPTULUI 

NATURAL 


La Atena, o lege obliga b pe copii să-şi întreţină părinţii 
ajunşi în mizerie; ea îi excepta de la aceasta pe copiii 
născuţi 3 dintr-o femeie de moravuri uşoare, pe cei al 
căror tată, nesocotind castitatea lor, a făcut din ei obiectul 
unui trafic ruşinos, pe cei pe care d el nu-i învăţase nici 
o meserie ca să-şi poată cîşliga existenţa. 

Legea considera că, in primul caz, tatăl fiind incert, 
el făcuse ca obligaţia naturală a copilului să fie precară; 


a In Codul vizigoţilor, cartea III, titlul IV, § 13. 
b Sub pedeapsă de infamie; o altă lege, sub pedeapsa închisorii, 
c Plutarh, Vie de Solon (Viaţa lui Solon). 
d Plutarh, ibidem şi G a 1 e n u s, in Exhort. ad Art . 19 
llndemn spre meşteşuguri), cap. VIII. 

că, în al doilea caz, el întinase viaţa pe care o dăduse şi 
că el făcuse copiilor săi cel mai mare rău pe care li-1 
putea face, lipsindu-i de onoare 19 ; că, în cel de al treilea 
caz, el le făcuse insuportabilă o viaţă în care întîmpinau 
atîtea greutăţi. Legea nu mai privea pe tată şi pe fiu decît 
ca pe doi cetăţeni, nu mai statua decît pe baza conside¬ 
rentelor politice şi civile; ea socotea că, într-un stat bine 
cîrmuit, e nevoie mai cu seamă de bune moravuri. 

Cred în adevăr că legea lui Solon era bună în primele 
două cazuri, adică acela în care natura îl lasă pe fiu în 
necunoştinţa persoanei tatălui său şi în acela în care ea 
pare chiar să-i poruncească de a nu-1 recunoaşte ca atare; 
nu s-ar putea aproba, însă, această lege în cel de-al 
treilea caz, în care tatăl nu încălcase decît o rînduială 
civilă. 


capitolul vi 

ORDINEA SUCCESIUNILOR DEPINDE DE PRINCIPIILE 
DREPTULUI POLITIC SAU CIVIL, IAR NU DE PRINCIPIILE 
DREPTULUI NATURAL 


Legea Voconia 20 interzicea instituirea ca moştenitoare 
a unei femei, nici chiar a fiicei unice. Niciodată, spune 
Sfîntul Augustin a21 , nu a existat o lege mai nedreaptă. 
Una dintre formulele lui Marculf b22 califica drept nele¬ 
giuit obiceiul care înlătura pe fete de la moştenirea tată¬ 
lui lor. Iustinian c numeşte barbar dreptul de moştenire 
al fiilor în dauna fiicelor. Aceste idei au fost consecinţa 
faptului că dreptul pe care îl au copiii de a moşteni pe 
tată a fost considerat ca o consecinţă a legii naturala: 
ceea ce de fapt nu este adevărat. 


a De Civitate Dei (Despre cetatea lui Dumnezeu), cartea III 
[cap. XXI], 

b Cartea IT, cap. XII. 
c Novella 21. 

Legea naturală porunceşte părinţilor să-şi întreţină 
copiii, dar ea nu îi obligă să-i instituie ca moştenitori, 
împărţeala avutului, legile privitoare la această împăr¬ 
ţeală, succesiunea de după moartea celui care s-a bucurat 
de această împărţeală, toate acestea nu puteau fi regle¬ 
mentate decît de către societate şi, prin urmare, prin legi 
politice sau civile. 

Este adevărat că ordinea politică sau civilă cere ade¬ 
seori ca copiii să moştenească pe părinţi; dar ea nu cere 
întotdeauna aceasta. 

Legile noastre feudale s3 au putut avea anumite motive 
pentru ca cel mai în vîrstă dintre copiii de sex masculin 
sau cea mai apropiată rudă în linie bărbătească să capete 
totul, iar fetele să nu capete nimic; iar legile longobar- 
zilor® au putut şi ele să aibă motivele lor pentru ca suro¬ 
rile, fiii naturali, celelalte rude, şi, în lipsa lor, fiscul să 
participe la moştenire împreună cu fiicele. 

La cîteva dinastii din China era rînduit ca fraţii îm¬ 
păratului să-l moştenească, iar fiii lui să nu-1 moşte¬ 
nească. Dacă o asemenea rînduială era urmarea dorinţei 
ca principele să aibă o anumită experienţă, dacă exista 
teama de minoratul împăraţilor, dacă trebuia să se pre- 
întîmpine ocuparea continuă a tronului de către copii 
puşi acolo de eunuci, era cu totul justificată statornicirea 
unei astfel de ordini de succesiune; iar atunci cînd unii b 
scriitori au calificat pe aceşti fraţi drept uzurpatori, ei 
au judecat pe baza ideilor împrumutate din legile ţărilor 
noastre. 

Potrivit obiceiului din Numidia c , a urmat la tron Del- 
sace, fratele regelui Gala, nu fiul său, Massinissa. Şi 
astăzi d încă, la arabii din Berberia, unde fiecare sat are 
un şef, se alege, potrivit acestui vechi obicei, unchiul sau 
vreo altă rudă, pentru a succeda. 


a Cartea II, titlul XiV, §§ 6, 7 şi 8. 
b Du Halde, despre cea de-a doua dinastie. 
c Titus Livius, decada III [cartea XXIX, cap. XXIX]. 
d Vezi Călătoriile 25 lui S c h a w, voi. I, p. 402. 

Există monarhii pur elective; şi, de vreme ce este 
limpede că ordinea de succesiune trebuie să decurgă din 
legile politice sau civile, acestea trebuie să stabi.ească 
in ce cazuri raţiunea cere ca această succesiune să fie 
deferită copiilor şi în ce cazuri ea trebuie acordată altor 
rude. 

în ţările în care e statornicită poligamia, principele 
are mulţi copii; numărul lor este mai mare în unele ţări 
dccît în altele. Există state 3 în care poporul nu ar putea 
întreţine pe copiii regelui; acolo s-a putut stabili rîn- 
duiala potrivit căreia nu moştenesc tronul copiii regelui, 
ci cei ai surorii sale. 

Un număr prea mare de copii 24 ar expune statul la 
războaie civile îngrozitoare. Ordinea de succesiune care 
acordă coroana copiilor surorii preîntâmpină aceste ne¬ 
ajunsuri, deoarece numărul copiLor surorii nu ar fi mai 
mare decit acela al copiilor unui principe re n-ar avea 
decît o singură soţie. 

Există naţiuni la care raţiunea de stat sau vreun prin¬ 
cipiu religios au cerut ca să domnească mereu o anumită 
dinastie: astfel este în Indii b ataşamentul la propria castă 
şi teama ca nu cumva să se urce pe tron cineva care nu 
se trage din ea. S-a socotit că, pentru a avea întotdeauna 
principi de sînge regal, trebuia ca moştenitorii tronului 
să fie copiii surorii celei mai mari a regelui. 

Principiu general: a-ţi întreţine copiii este o îndatorire 
care ţine de dreptul natural; a le deferi succesiunea este 
o îndatorire care ţine de dreptul civil sau politic 28 . De 
aici decurg diferitele dispoziţii asupra bastarzilor din 
diferitele ţări ale lumii: ele se conformează legilor civile 
sau politice din fiecare ţară. 


a Ca î.n Lovengo 213 , în Africa. Vezi Recueil des voyages qus 
ont servi ă V etablissement de la Compagnie des îndes, voi. IV, 
partea I, p. 114; [şi Smith, Voyage de Guinee 27 (Călătorie în 
Guineea', partea a Il-a, p. 150, despre regatul Juida]. 

b Vezi Lettres edijiantes, colecţia a paisprezecea, şi Les 
voyages qui ont servi ă Vetablissement de la Compagnie des îndes > 
voi. III, partea a Il-a, p. 644. 

CAPITOLUL VII 

NU TREBUIE SA SE REZOLVE PE BAZA PRECEPTELOR 

RELIGIOASE ATUNCI ClND E CAZUL SA SE RECURGĂ 
LA PRECEPTELE LEGII NATURALE 

Abisinienii ţin un post al paştilor foarte aspru, de cinci¬ 
zeci de zile, care ii slăbeşte într-atîta, incit multă vreme 
după aceea ei nu pot face nimic: turcii 3 nu pierd prilejul 
de a-i ataca după ce ies din post. Religia ar trebui ca, în 
inieresul apărării naturale, să pună limite acestor practici. 

Evreilor li s-a poruncit să ţină sabatul; dar a fost o 
prostie la neamul acesta să nu se apere b atunci cînd duş¬ 
manii lui au ales ziua aceasta pentru a-1 ataca. 

La asediul Peluzei 29 , Cambvses a pus în rîndul întîi un 
mare număr de animale socotite sacre de către egipteni: 
soldaţii care alcătuiau garnizoana cetăţii nu au îndrăznit 
să tragă. Cine nu vede că dreptul natural de apărare este 
mai presus de toate preceptele? 


CAPITOLUL VIII 

NU TREBUIE SA SE SUPUNĂ PRINCIPIILOR DREPTULUI 

DENUMIT CANONIC CHESTIUNILE REGLEMENTATE DE 
PRINCIPIILE DREPTULUI CIVIL 

Potrivit dreptului civil al romanilor c , cel ce fură din- 
tr-un loc sacru un obiect particular nu este pedepsit decit 
pentru furt; după dreptul canonic d , el este pedepsit pen¬ 
tru sacrilegiu. Dreptul canonic are în vedere locul; drep- 


a Recueil des voyages qui ont servi â l'etablissement de la 
Compagnie des îndes, voi. i'V, partea I, pp. 35 şi 103. 

b Cum au făcut atunci cînd Pompei le-a asediat templul 
Vezi D i o n, cartea XXXVII [cap. XVI], 

c L. 5, Dig. [XLVIII, 13], Ad leg. luliam peculatus 30 (Asupra 
legii Iulia relativă la pc-ulat). 

d Cap. quisquis XVII, quaestione 4; C u j a s, Observat. 3 *, 
cartea XIII, cap. XIX, voi. III. 

tul civil, lucrul. Dar a nu lua în seamă decît locul în¬ 
seamnă a nu reflecta nici la natura şi la definiţia furtului, 
nici la natura şi la definiţia sacrilegiului 32 . 

După cum soţul poate cere separaţia de corp pe motiv 
de necredinţă a soţiei, soţia o putea cere odinioară® pe 
motiv de necredinţă a soţului. Acest obicei, contrar pre¬ 
vederilor legilor romane b , se introdusese în tribunalele 
bisericeşti® 33 , care nu luau în considerare decît regulile 
dreptului canonic; şi, într-adevăr, dacă nu privim căsă¬ 
toria decît în lumina ideilor pur religioase şi in raport 
cu lucrurile vieţii viitoare, amîndouă cazurile de nesoco¬ 
tire a căsătoriei sînt identice. Legile politice şi civile ale 
aproape tuturor popoarelor au făcut însă, pe bună drep¬ 
tate, distincţie între aceste două cazuri 34 . Ele au pretins 
soţiilor modestie şi înfrînare într-o măsură în care nu le 
cer de la bărbaţi, pentru că pierderea cinstei la femei 
presupune o părăsire a tuturor virtuţilor; pentru că 
femeia, încâlcind legile căsniciei, iese din starea sa de 
dependenţă firească; pentru că natura a semnalat necre¬ 
dinţa soţiilor prin indicii certe; în afară de faptul că 
copiii adulterini ai soţiei revin în mod inevitabil bărba¬ 
tului şi cad în sarcina lui, pe cînd copiii adulterini ai 
soţului nu sînt ai soţiei şi nici nu cad în sarcina ei 33 . 


CAPITOLUL IX 

CHESTIUNILE CARE TREBUIE SA FIE SUPUSE PRINCIPIILOR 
DREPTULUI CIVIL POT RAREORI SA FIE REGLEMENTATE 
PE BAZA PRINCIPIILOR LEGILOR RELIGIEI 

Legile religioase au mai mare înălţime morală, cele 
civile au mai mare cuprindere. 

Legile perfecţiunii, izvorîte din religie, au ca scop mai 

a Beaumanoir, Ancienne coutume de Beauvoisis (Vechi 
obicei din Beauvoisis), cap. XVIII [§ 6], 

b L. 1, Cod [cartea IX, titlul IX], Ad leg. luliam de adulterii s 
(Asupra legii Iulia relativă la adulter). 

<= Astăzi, în Franţa, ele nu mai au competinţă pentru aseme¬ 
nea cauze. 

mult desăvîrşirea morală a omului care le respectă decît 
pe aceea a societăţii în care ele sînt respectate; legile 
civile, dimpotrivă, au ca scop mai mult desăvîrşirea mo¬ 
rală a oamenilor în general decît pe cea a indivizilor. 

Astfel, oricît de respectabile ar fi ideile care izvorăsc 
nemijlocit din religie, ele nu trebuie să servească întot¬ 
deauna ca principiu călăuzitor legilor civile, deoarece 
acestea au un alt principiu călăuzitor, care este binele 
general al societăţii 30 . 

Romanii au întocmit rînduieli pentru a păstra în repu¬ 
blică bunele moravuri ale femeilor 37 : acestea erau rîn¬ 
duieli cu caracter politic. Atunci cînd s-a instituit monar¬ 
hia, ei au făcut în această privinţă legi civile, bazate pe 
principiile guvernămîntului civil. După ce a apărut reli¬ 
gia creştină, noile legi care au fost întocmite luau în con¬ 
sideraţie mai puţin puritatea generală a moravurilor, cît 
sfinţenia căsătoriei; unirea celor două sexe a început să 
fie privită nu atît sub raport civil, cît sub raport re¬ 
ligios. 

La început, potrivit legii romane 3 , soţul care îşi re¬ 
aducea acasă soţia, după condamnarea ei pentru adulter, 
era pedepsit ca complice al desfrîului ei. Iustinian b , călău- 
zindu-se după un alt fel de a vedea lucrurile, a dispus 
că soţul se putea duce în cursul a doi ani să-şi ia înapoi 
soţia de la mănăstire. 

Cînd o femeie nu mai avea ştiri despre soţul său aflat 
In război, ca putea, in vechime, să se recăsătorească uşor, 
pentru că avea dreptul de a divorţa. Legea lui Constan- 
tin c a dispus ca ea să aştepte patru ani, după care putea, 
să trimită comandantului soţului ei cererea de divorţ; iar 
dacă soţul se întorcea, el nu o mai putea învinui de 
adulter. Dar Iustinian d a stabilit că, oricît timp ar fi 

a L. II, § uit., Dig. [cartea XLVIII, titlul V], Ad. leg. Iul. de 
adult. 

b Novella 134, cap. X, titlul 170. 

« L. 7, Cod. [cartea V, titlul XVII], De repudiis et iudicio de 
moribus sublato (Despre repudii şi despre desfiinţarea acţiunii 
relative la moravuri). 

d Auth. Hodie quantiscumque (Authenticum. Astăzi de oricît 
timp); Cod. [cartea V, titlul XVII], De repudiis (Despre repudii). 

trecut de la plecarea soţului, ea nu se putea recăsători, 
afară numai dacă putea să dovedească moartea soţului 
prin mărturia şi jurămîntul comandantului soţului său. 
Iustinian era preocupat de indisolubilitatea căsătoriei; 
dar se poate spune că era prea preocupat de aceasta. El 
cerea o dovadă pozitivă, cînd de fapt una negativă era 
-suficientă; pretindea un lucru foarte greu, anume să se 
precizeze care e soarta unui om plecat departe şi expus 
atîtor primejdii; el presupunea o crimă, adică dezertarea 
■soţului, cînd era atît de firesc să presupună moartea lui. 
.Aducea atingere binelui public, lăsînd o femeie fără soţ; 
aducea atingere şi interesului particular, expunînd-o la 
nenumărate primejdii. 

Legea lui Iustinian 1 , care a introdus printre motivele 
de divorţ consimţămîntul soţului şi al soţiei de a intra la 
.mănăstire, se îndepărta cu totul de la principiile legilor 
.civile. Este firesc ca motivele de divorţ să se nască din 
anumite piedici care nu puteau fi prevăzute înainte de 
căsătorie; dar această dorinţă de a păstra castitatea putea 
fi prevăzută, fiindcă ea se află în noi. Această lege ocro¬ 
teşte nestatornicia într-o situaţie care, prin natura ei, 
■ este menită să fie statornică; ea încalcă principiul fun¬ 
damental al divorţului, care nu îngăduie desfacerea unei 
-căsătorii decît în speranţa alteia; în fine, chiar referin- 
du-ne la concepţiile religioase, ea nu face decît să ofere 
lui Dumnezeu victime fără a-i aduce jertfă. 


capitolul x 

IN CE CAZ TREBUIE SA URMAM LEGEA CIVILA CARE 
ÎNGĂDUIE, IAR NU LEGEA RELIGIOASA CARE INTERZICE 

Atunci cînd o religie care opreşte poligamia este in¬ 
trodusă într-o ţară unde ea e îngăduită, nu se poate sus¬ 
ţine, vorbind din punct de vedere strict politic, că legea 

a Auth. Quod hodie (Authenticum. Fiindcă astăzi). Cod. [V, 
XVII], De repudiis. 

ţării ti ebuie să admită ca un bărbat carc are mai multe 
soţii să îmbrăţişeze această religie, afară numai dacă au¬ 
torităţile ori soţul le-ar despăgubi, redindu-.e int.-un fel 
oarecare starea lor civilă anterioară. Altminteri, situaţia 
lor ar fi de plîns: ele nu au făcut decît să se supună le¬ 
gilor, văzîndu-se apoi lipsite de cele mai importante avan¬ 
taje pe care le oferă societatea 38 . 


CAPITOLUL XI 


NU TREBUIE CA TRIBUNALELE UMANE S4 FIE SUPUSE 
PRINCIPIILOR TRIBUNALELOR CARE AU IN VEDERE 
VIAŢA VIITOARE 33 


Tribunalul inchiziţiei, organizat de către călugării creş¬ 
tini pe baza ideii tribunalului penitenţei 43 , este potrivnic 
oricărei bune cîrmuiri civile. El a stîrnit pretutindeni in¬ 
dignarea generală, şi ar fi cedat în faţa împotrivirilor, 
dacă cei ce voiau să-l înfiinţeze nu ar fi întors în folosul 
lor chiar aceste împotriviri. 

Acest tribunal este intolerabil în toate formele de gu¬ 
vernământ. In monarhie, el nu poate decît să dea naştere- 
la denunţători şi trădători; în republici, nu poate forma- 
decît oameni necinstiţi; în statul despotic, el este dis¬ 
trugător ca şi acesta. 


CAPITOLUL xii 

CONTINUAREA ACELUIAŞI SUBIECT 


Unul dintre abuzurile acestui tribunal constă în aceea* 
că, din două persoane învinuite de aceeaşi infracţiune, cea» 
care tăgăduieşte este condamnată la moarte, iar cea. 
car® recunoaşte scapă de pedeapsa capitală. Aceasta îşfc 

.are originea în ideile monahale, potrivit cărora cel ce 
tăgăduieşte pare să fie nepocăit şi damnat, iar cel ce 
recunoaşte pare să fie pocăit şi mîntuit. Dar, o astfel 
de deosebire nu poate fi făcută de către tribunalele 
umane; justiţia umană, care nu vede decît faptele, nu 
are cu oamenii decît un singur pact, cel al nevinovăţiei; 
justiţia divină, care vede gîndurile, are două, pe cel al 
nevinovăţiei şi pe cel al pocăinţei 41 . 


CAPITOLUL XIII 

IN CE CAZ TREBUIE SA URMAM, ÎN PRIVINŢA 
CĂSĂTORIILOR, LEGILE RELIGIEI ŞI ÎN CE CAZ TREBUIE 
SA NE CONFORMAM LEGILOR CIVILE 


Este un fapt că, în toate ţările şi în toate timpurile, 
religia s-a ocupat de căsătorii. De îndată ce anumite acte 
au fost socotite ca impure sau nepermise, în vreme ce 
ele erau totuşi necesare, a trebuit de bună seamă să se 
recurgă la religie pentru a le legitima într-un caz şi a 
le osîndi în celelalte. 

Pe de altă parte, căsătoria fiind, dintre toate acţiunile 
omului, aceea care interesează cel mai mult societatea, a 
trebuit desigur ca ea să fie reglementată de către legile 
civile. 

Tot ceea ce se referă la caracterul căsătoriei, la forma 
ei, la modul de a o contracta, la fecunditatea pe care o 
aduce, şi care a făcut toate popoarele să înţeleagă că ea 
era obiectul unei binecuvîntări speciale, binecuvîntare 
care, neînsoţind totdeauna căsătoria, depindea de anumite 
graţii divine — toate acestea intră în domeniul religiei. 

Urmările acestei uniri cu privire la bunuri, donaţiile 
între soţi, tot ceea ce are legătură cu noua familie, cu 

cea din care ea a ieşit, cu cea care trebuie să se nască — 
toate acestea ţin de legile civile. 

Cum unul dintre importantele scopuri ale căsătoriei 
este acela de a înlătura toate incertitudinile convieţui¬ 
rilor nelegitime 42 , religia îşi pune pecetea asupra ei, iar 
legile civile o adaugă şi ele pe a lor, pentru ca ea să aibă 
toată autenticitatea cu putinţă. Astfel, pe lingă condiţiile 
pe care religia le cere pentru ca să fie valabilă căsătoria, 
legile civile mai pot impune şi altele 43 . 

Ceea ce conferă legilor civile această putere este fap¬ 
tul că cerinţele lor sînt suplimentare, dar nu contrarii 
celorlalte. Legea religiei cere anumite ceremonii, iar legile 
civile cer consimţămîntul părinţilor: prin aceasta, ele cer 
ceva mai mult decît legea religioasă, dar nu cer nimic 
care să o contrazică 44 . 

De aici rezultă că legii religiei îi revine să se pronunţe 
dacă legătura va fi indisolubilă sau nu; căci dacă legile 
religiei ar fi rînduit ca ea să fie indisolubilă, iar cele 
civile, ca ea să se poată desface, atunci ar exista două 
rînduieli contradictorii. 

Uneori condiţiile impuse căsătoriei de către legile civile 
nu sînt absolut necesare 45 ; aşa sînt cele stabilite de către 
legile care, în loc de a anula căsătoria, s-au mulţumit să-i 
pedepsească pe cei ce o contractau 46 . 

La romani, legile Papia au declarat nelegale 47 căsăto¬ 
riile interzise de ele, supunîndu-le doar la pedepse 3 ; iar 
senatus-consultul emis pe baza discursului ţinut de îm¬ 
păratul Marc-Antoninul le-a declarat nule; atunci nu a 
mai existat, 15 deci nici căsătorie, nici soţie, nici dotă, nici 
soţ. Legea civilă se orientează după împrejurări: uneori 
ea este mai preocupată să îndrepte răul, alteori să-l pre- 
întîmpine. 


a Vezi ceea ce am spus mai sus, la capitolul XXI al cărţii 
Despre legi, in raportul lor cu numărul locuitorilor. 

b Vezi legea 16, Digeste [cartea XXIII, 2], De ritu nuptiarum; 
şi legea 3, § 1, tot în Digeste [cartea XXIV, titlul I], De dona- 
tionibus inter virum et uxorem (Despre donaţiile între sot şi soţie). 

CAPITOLUL XIV 

ÎN CE CAZURI, IN CĂSĂTORIILE DINTRE RUDE, TREBUIE 
SA NE CĂLĂUZIM DUPĂ LEGILE NATURII ŞI IN CE CAZURI 
TREBUIE SA NE CĂLĂUZIM DUPĂ LEGILE CIVILE 

In privinţa interzicerii căsătoriei dintre rude, este foarte 
dificil să se stabilească bine punctul la care se opresc 
legile naturii şi de la care încep legile civile. Ca atare, 
trebuie să se stabilească principii. 

Căsătoria fiului cu mama tulbură cu totul ordinea lu¬ 
crurilor; fiul datorează un respect fără margini mamei 
sale, iar soţia datorează un respect fără margini soţului 
său: căsătoria unei mame cu fiul său ar răsturna con¬ 
diţia naturală şi a unuia şi a celuilalt. 

Mai mult încă: natura le-a dat femeilor capacitatea 
de a avea copii la o vîrstă mai mică decît bărbaţii; şi, 
din aceeaşi cauză, femeia încetează mai curînd de a 
avea această capacitate decît bărbatul. Dacă s-ar în¬ 
gădui căsătoria dintre mamă şi fiu, s-ar întîmpla aproape 
întotdeauna ca atunci cînd soţul ar fi în stare să ia parte 
lâ împlinii ea scopurilor naturii, soţia nu ar mai fi 
în stare. 

Căsătoria dintre tată şi fiică este potrivnică naturii, ca 
şi cea dinainte, dar într-o măsură mai mică, deoarece nu 
prezintă cele două impedimente arătate mai sus. De 
aceea, tătarii, care pot să se căsătorească cu fiicele lor 3 , 
nu se căsătoresc niciodată cu mamele lor, după cum se 
vede din Descrierile de călătorie b . 

Totdeauna a fost un lucru firesc ca tatăl să vegheze 
.asupra castităţii copiilor săi. Avînd îndatorirea de a se 
îngriji să le facă un rost, a trebuit să le păstreze şi 
trupul cel mai pur şi sufletul cel mai puţin pervertit, 


a La ei, această lege este foarte veche. Attila, spune P r i s c u s, 
Jn Ambasada sa /|8 , s-a oprit într-un anumit lor pentru a se căsă¬ 
tori cu fiica sa, Esca, lucru îngăduit, spune el, de către legile sci¬ 
ţilor, n. 22. 

b Histoire des Tartares, partea a III-a, p. 2 jG. 

adică tot ceea ce poate să trezească mai bine dorinţele 
şi tot ceea ce este mai propriu să dea naştere la afecţiune. 
Un tată, mereu preocupat de a păstra moralitatea co¬ 
piilor săi, a avut de bună seamă o repulsie firească 
faţă de tot ceea ce ar fi putut să-i corupă. Căsătoria nu 
este o corupţie, se va riposta. Dar înainte de căsătorie 
cei doi trebuie să stea de vorbă, bărbatul să se facă 
iubit, să seducă: tocmai această seducţie trebuie să fi 
stîrnit dezgustul. 

A fost necesar deci să se pună o stavilă de netrecut 
între cei care trebuiau să dea educaţie şi cei care tre¬ 
buiau să o primească, evitîndu-se orice fel de corupţie, 
chiar pentru motive legitime. în adevăr, de ce oare 
părinţii îi lipsesc cu atita grijă pe cei ce trebuie să ia 
în căsătorie pe fiicele lor, de tovărăşia şi de intimitatea 
acestora? 

Repulsia faţă de incestul fratelui cu sora trebuie să 
fi provenit din acelaşi izvor. Este destul ca taţii şi ma¬ 
mele să fi voit să păstreze neîntinate moravurile copii¬ 
lor şi casele lor, pentru ca să inspire copiilor sila faţă 
de tot ceea ce putea să-i îndemne la unirea celor două 
sexe. 

Interzicerea căsătoriei dintre verii primari are aceeaşi 
origine. în primele timpuri, adică în vremurile sfinte, 
în veacurile în care nu se cunoştea luxul, toţi 3 copiii 
rămîneau in casă şi se gospodăreau acolo; în adevăr, era 
de ajuns o casă foarLe mică pentru o familie mare. Copiii b 
celor doi fraţi, adică verii primari, erau consideraţi şi 
se considerau între ci ca fraţi. Repulsia ce exista faţă de 
căsătoria dintre fraţi şi surori exista aşadar c şi faţă de 
căsătoria dintre verii primari. 


a Aşa a fost la romani, în cele mai vechi timpuri. 
b Intr-adevăr, la romani ei aveau acelaşi nume; verii primari 
erau numiţi fraţi. 

c Aşa a fost la Roma în primele timpuri, pînă cinci poporul 
a făcut o lege pentru a le îngădui; el voia să favorizeze pe un 
bărbat extrem de popular ca~e se căsătorise cu vara lui primară. 
P 1 u t a r h, în tratatul Des demandes des choses romaines (Ches¬ 
tiuni romane). 

Aceste cauze sînt atît de puternice şi naturale, incit ele 
au acţionat aproape pe întregul pămînt, independent de 
vreun contact între popoare. Nu romanii i-au învăţat 
desigur pe locuitorii Formosei 3 că este incestuoasă căsă¬ 
toria dintre rude pînă la al patrulea grad; nu romanii 
le-au arătat aceasta arabilor* 5 şi nu ei au învăţat acest 
lucru pe locuitorii din Maldiveb 

Iar dacă unele popoare nu au respins căsătoriile dintre 
părinţi şi copii, dintre surori şi fraţi, aceasta se explică, 
după cum s-a văzut în cartea întîi 49 , prin aceea că fiinţele 
raţionale nu urmează întotdeauna legile lor. Cine ar spune!? 
Ideile religioase i-au făcut adeseori pe oameni să cadă în 
aceste rătăciri. Dacă asirienii, dacă perşii 50 se căsătoreau cu 
mamele lor, cei dintîi făceau acest lucru dintr-un respect 
religios faţă de Semiramida, iar cei din urmă, pentru că 
religia lui Zoroastru acorda preferinţă 0 acestor căsătorii. 
Dacă egiptenii se căsătoreau cu surorile lor, aceasta 
era iarăşi o rătăcire a religiei egiptene, care închina ase¬ 
menea căsătorii zeiţei Isis. Deoarece spiritul religiei este de 
a ne îndemna să făptuim cu trudă lucruri mari şi grele, 
nu trebuie să socotim că un lucru este firesc pentru că 
a fost consfinţit de către o religie greşită. 

Principiul potrivit căruia căsătoriile dintre părinţi şi 
.copii, dintre fraţi şi surori sînt interzise pentru a menţine 
pudoarea naturală în casă, ne va servi pentru a stabili 
care sînt căsătoriile interz ; se de legea naturală şi care 
sînt cele ce nu pot fi interzise decît de legea civilă. 

Întrucît copiii locuiesc, ori se consideră că locuiesc 
în casa tatălui lor, şi deci că ginerele locu ; eşte cu soacra, 
socrul cu nora, sau cu fiica soţiei sale, căsătoria dintre 
ei este interzisă de către legea naturală. In acest caz, 


a Recueil des voyages des îndes, voi. V, partea I, Relatare 
.asupra situaţiei din insula Formosa. 
b Coranul, capitolul Despre femei. 
c Vezi F r a .n c o i s Pyrard. 

d Ele erau socotite ca fiind mai onorabile. Vezi P h i I o, De 
specialibus legibus quae pertinent ad praeeepta decalogi (Despre 
legile speciale care au legătură cu preceptele decalogului), Paris, 
1640, p. 778. 

-copia are acelaşi efect ca şi realitatea, deoarece ea are 
aceeaşi cauză; legea civilă nu poate şi nici nu trebuie să 
permită asemenea căsătorii 51 . 

Există popoare la cate, după cum am spus, verii pri¬ 
mari sînt consideraţi ca fraţi, deoarece ei locuiesc de 
regulă în aceeaşi casă; La alte popoare acest obicei este 
aproape necunoscut. La cele dinţii, căsătoria dintre verii 
primari trebuie să fie privită ca fiind potrivnică naturii; 
la cele din urmă, nu. 

Legile naturii nu pot fi insă legi locale. Ca atare, 
atunci cînd aceste căsătorii sînt oprite sau îngăduite, 
ele sînt, după împrejurări, îngăduite sau oprite de către 
o lege civilă. 

Nu se obişnuieşte nicidecum ca întotdeauna cumnatul 
şi cumnata să locuiască în aceeaşi casă. Căsătoria dintre 
ei nu este deci oprită pentru a păstra pudicitate-a în casă; 
iar legea care o îngăduie sau o opreşte nu este de loc 
legea naturii, ci o lege civilă care se conformează împre¬ 
jurărilor, şi depinde de obiceiurile din fiecare ţară: acestea 
sînt cazuri în care legile depind de moravuri şi de uzanţe. 

Legile civile interzic căsătoriile atunci cînd, datorită 
obiceiurilor statornicite într-o ţară dată, este vorba de 
aceleaşi împrejurări ca şi cele în care căsătoriile sînt in¬ 
terzise de către legile naturii; şi le îngăduie atunci cînd 
nu este vorba de aceste împrejurări. Interdicţia stabilită 
de legile naturii este permanentă, deoarece ea depinde 
de o împrejurare constantă, anume că tatăl, mama şi 
copiii locuiesc în mod necesar în aceeaşi casă. Interdicţiile 
stabilite de legile civile sînt însă întîmplătoare, deoarece 
ele depind de o împrejurare întîmplătoare, verii primari 
şi celelalte rude locuind în mod întîmplător în aceeaşi casă. 

Aceasta explică de ce legile lui .Moise 52 , cele ale egipte¬ 
nilor 3 şi ale multor alte popoare îngăduie căsătoria între 
cumnat şi cumnată, în vreme ce aceleaşi căsătorii sînt 
interzise la alte popoare. 


a Vezi legea 8, din Cod. [cartea V, titlul V], De incestis et 
inutilibus nuptiis (Despre incest şi despre căsătoriile nesănătoase). 

In Indii există un motiv foarte firesc pentru admiterea 
acestor feluri de căsătorii. Acolo unchiul este considerat 
ca tată şi este obligat să-i întreţină şi să le facă un rost 
nepoţilor săi ca şi cum ar fi propriii săi copii: aceasta 
vine de la firea acestui popor, care este bun şi plin de 
omenie. Această lege, sau obicei, a dat naştere alteia. Dacă 
un soţ şi-a pierdut soţia, el se căsătoreşte neapărat cu 
sora ei a ; şi acest lucru este foarte firesc, deoarece noua 
soţie devine mama copiilor propriei sale surori, şi deci 
ei nu au o mamă vitregă rea. 


CAPITOLUL xv 


NU TREBUIE SA SE REGLEMENTEZE POTRIVIT 
PRINCIPIILOR DREPTULUI POLITIC LUCRURILE CARE SINT 
SUPUSE PRINCIPIILOR DREPTULUI CIVIL 35 


După cum oamenii au renunţat la independenţa lor 
naturală pentru a trăi sub ascultarea legilor politice, au 
renunţat şi la comunitatea naturală a bunurilor pentru a 
trăi sub ascultarea legilor civile 54 

Primele legi le aduc libertatea; cele din urmă, proprie¬ 
tatea. Nu trebuie să soluţionăm prin legile libertăţii, care, 
aşa cum am spus, este numai domnia cetăţii, ceea ce nu 
trebuie să rezolvăm decît prin legile privitoare la proprie¬ 
tate. Este un paralogism să se spună că binele, particular 
trebuie să cedeze în faţa binelui public: aceasta nu se 
cuvine decît în cazurile în care este vorba despre domnia 
cetăţii, adică despre libertatea cetăţeanului; aceasta nu se 
cuvine in cazurLe în care este vorba despre proprietatea 
bunurilor, deoarece binele public constă întotdeauna în 
faptul că fiecare îşi păstrează în mod statornic proprietatea 
pe care i-o acordă legile civile 55 . 


a LettTes edijiantes, colecţia a paisprezecea, p. 403. 

Cicero susţinea că legile agrare erau nefast^, deoarece 
stalul nu era instituit decît în scopul ca fiecare să-şi 
păstreze bunurile sale. 

Să stabilim deci principiul că atunci cînd e vorba despre 
binele public, acesta nu constă niciodată în a-1 lipsi pe un 
particular de avutul său, sau chiar în a-i lua cea mai mică 
parte din el printr-o lege sau printr-o rînduială politică. 
In acest caz, trebuie să se respecte în mod riguros legea 
civilă, care este pavăza proprietăţii. 

Aşadar, atunci cind statul are nevoie de avutul unui 
particular, nu trebuie să se recurgă niciodată la asprimea 
legii politice; tocmai aici trebuie să aibă cuvântul hotărîtor 
legea civilă, care, cu ochi de mamă, priveşte şi la fiecare 
particular şi la întregul stat. 

Dacă autorităţile vor să construiască vreun edificiu pu¬ 
blic, sau vreun drum nou, ele trebuie să acorde o indem¬ 
nizaţie; în această privinţă, statul este ca un particular 
care tratează cu un alt particular. Este şi aşa prea de 
ajuns că el poate constrînge pe un cetăţean să-i vîndă 
proprietatea, lipsindu-1 de acest mare privilegiu pe care 
i l-a acordat legea civilă de a nu putea fi silit să-şi 
înstrăineze avutul 515 . 

•După ce popoarele care au distrus Imperiul Roman au 
abuzat o vreme de înseşi cuceririle lor, spiritul de liber¬ 
tate le-a făcut să se întoarcă la spiritul de echitate; chiar 
şi drepturile cele mai barbare au început să fie exercitate 
cu moderaţie; şi, dacă cineva ar avea vreo mdaiVă în 
această privinţă, nu ar avea decît să citească admirabila 
lucrare a lui Beaumanoir, care scria lucrări de drept în 
secolul al doisprezecelea 57 . 

Pe vremea lui, se reparau drumurile principale, aşa 
cum se face şi astăzi. El spune că atunci cînd un drum 
principal nu putea fi reparat, se făcea altul, cît mai 
aproape cu putinţă de cel vechi; dar că proprietarii 3 erau 
despăgubiţi pe socoteala celor care trăgeau vreun folos de 

a Seniorul numea oameni înţelepţi si cînstiţi' ,s pentru a efectua 
încasa-ea dărilor de la ţărani; gentilomii erau impuşi la con¬ 
tribuţie de către comite, clericul, de către episcop. Beaumanoir, 
cap. AXJI. 

pc urma construirii drumului. Pe atunci aceste lucruri 
se reglementau prin legile civile; în zilele noastre ele se 
reglementează prin legea politică. 


CAPITOLUL XVI 

NU TREBUIE SA SE REZOLVE PE BAZA REGULILOR DE 
DREPT CIVIL CHESTIUNILE CARE SE CUVINE SA FIE 
REZOLVATE PE BAZA REGULILOR DE DREPT POLITIC 


Fondul tutii^or acestor chestiuni ne va apare limpede, 
dacă nu vom amesteca regulile ce decurg din proprietatea 
statului cu acelea care îşi au originea în libertatea lui. 

Domeniile unui stat sînt ele alienabile sau nu? Această 
chestiune trebuie să fie hotărîtă prin legea politică, iar 
nu prin cea civilă. Ea nu trebuie să fie hotărîtă prin legea 
civilă, deoarece este tot atît de necesar pentru existenţa 
statului ca el să aibă domenii, .pe cît este de necesar să 
existe în stat legi civile care să reglementeze dreptul de 
dispoziţie asupra bunurilor. 

Aşadar, dacă se înstrăinează domeniile, statul va fi 
nevoit să creeze noi fonduri pentru a-şi procura noi 
domenii. Dar acest expedient tulbură la rîndul său 
adînc guvernămîntul politic, deoarece, prin însăşi natura 
lucrului, la fiecare nou domeniu pe care statul îl va 
dobîndi, supusul va plăti tot mai mult, iar suveranul va 
cîştiga tot mai puţin; într-un cuvînt,. domeniile statului 
sînt necesare, iar înstrăinarea lor nu. 

Ordinea succesiunii la tron are la bază, în monarhii, 
binele statului, care cere ca această ordine să fie precizată, 
pentru a se evita nenorocirile care, după cum am spus, 
sînt inevitabile în guvernămîntul despotic, unde totul este 
nesigur, fiindcă totul este arbitrar. 

Ordinea succesiunii la tron nu se statorniceşte în inte¬ 
resul familiei domnitoare, ci pentru că este în interesul 
statului să existe o familie domnitoare. Legea care regle¬ 
mentează succesiunea particularilor este o lege civilă, care 



CARTEA XXVI. CAPITOLUL XVII 


225 


are ca obiect interesul particularilor; cea care reglemen¬ 
tează succesiunea la tron în monarhie este o lege politică, 
care are ca obiect binele şi conservarea statului. 

De aici rezultă că, atunci cînd legea politică a stabilit 
într-un stat o anumită ordine de succesiune la tron şi 
cînd această ordine ajunge la capăt, este absurd să se 
revendice dreptul la succesiunea tronului pe temeiul legii 
civile a vreunui popor, oricare ar fi el 59 . O societate dată 
nu întocmeşte legi pentru o altă societate. Legile civile 
ale romanilor nu sînt mai aplicabile în acest caz decît 
oricare alte legi civile; ei înşişi nu s-au folosit de ele 
cînd i-au judecat pe regi; iar principiile pe baza cărora 
i-au judecat ei pe regi sînt atît de groaznice, încît nu mai 
trebuie de fel să fie reînviate. 

De aici mai rezultă că, atunci cînd legea politică a impus 
vreunei familii domnitoare să renunţe la succesiunea 
tronului, este absurd să vrei să aplici restituţiile împru¬ 
mutate din legea civilă. Restituţiile sînt cuprinse în lege 
şi pot să fie aplicate împotriva celor ce trăiesc sub ascul¬ 
tarea legii; dar ele nu sînt valabile pentru cei care au fost 
statorniciţi ca să făurească legea şi care sînt meniţi să 
o apere 60 . 

Este ridicol a pretinde să se hotărască cu privire la 
drepturile regatelor, ale popoarelor şi ale lumii întregi, 
pe temeiul aceloraşi principii potrivit cărora se hotărăşte, 
într-un litigiu dintre particulari, cu privire la dreptul 
asupra jgheabului unei streşini, pentru a mă servi de 
expresia lui Cicero 3 . 


CAPITOLUL XVII 

CONTINUAREA ACELUIAŞI SUBIECT 

Ostracismul trebuie să fie examinat în lumina normelor 
legii politice, iar nu în lumina normelor legii civile; şi, 
departe de a putea acoperi de infamie guvernămîntul 


a Cartea I, Legile [cap. IV]. 

popular, acest obicei poate, dimpotrivă, să servească foarte 
bine pentru a-i dovedi blîndeţea; şi noi ne-am fi dat seama 
de aceasta, dacă exilul n-ar fi fost la noi totdeauna o 
pedeapsă şi deci am fi putut separa iaeea de ostracism de 
aceea de pedeapsă. 

Aristotel 3 ne spune că toată lumea este de acord că 
această practică are în ea ceva uman şi popular. Dacă 
in vremurile şi în locurile în care se aplică această 
măsură ea nu era socotită de loc odioasă, oare trebuie ca 
noi, care vedem lucrurile de la o atît de mare depărtare, să 
gîndim altfel decît acuzatorii, judecătorii şi decît însuşi 
acuzatul? 

Şi, dacă sîntem cu luare-aminte la faptul că această 
sentinţă a poporului îl încarcă de glorie pe acela împotriva 
căruia era dată şi că atunci cînd la Atena s-a abuzat de 
această măsură, fiind luată împotriva unui om lipsit de 
merit 6 , ea a încetat de a mai fi aplicată 063 , vom vedea lim¬ 
pede că ne-am făcut despre ea o idee falsă, şi că era 
admirabilă o asemenea lege care preîntîmpina relele ur¬ 
mări la care putea da naştere gloria unui cetăţean, în- 
cărcîndu-1 cu o nouă glorie. 


CAPITOLUL XVIII 

DESPRE NECESITATEA DE A SE STABILI DACĂ LEGILE 
CARE PAR A SE CONTRAZICE INTRE ELE FAC PARTE 
DIN ACEEAŞI CATEGORIE 

La Roma, soţului îi era îngăduit să împrumute altuia 
soţia. Plutarh ne spune aceasta d în mod formal. Se ştie 
despre Cato că şi-a împrumutat* 5 soţia lui Hortensius, şi 
Cato nu era nicidecum un om care să calce legile ţării sale. 

a Republica, cartea III, cap. XIII 61 . 

b Hyperbolus 62 . Vezi Plutarh, Vie d’Aristide (Viaţa lui 
Aristide). 

c Pentru că venea în contradicţie cu intenţia legiuitorului. 
d P 1 u t a r h, în Comparaison de Lycurgue et de Numa (Para¬ 
lela dintre Lycurg şi Numa). 

e Plutarh, Vie de Caton (Viaţa lui Cato). Aceasta s-a petrecut 
în vremea noastră, spune S t r a b o n, cartea XI. 

Pe de altă parte, soţul care tolera desfrîul soţiei sale, 
care nu o trimitea în judecată sau care o relua a după 
condamnare, era pedepsit. Aceste legi par a se contrazice, 
dar în realitate ele nu se contrazic de fel. Legea care 
îngăduia unui roman să împrumute soţia este în chip vădit 
o rînduială de provenienţă lacedemoniană, statornicită 
pentru a da republicii copii de rasă, dacă îmi este 
îngăduit să mă folosesc de această expresie; cealaltă, avea 
drept scop să păstreze puritatea moravurilor. Cea dintîi 
era o lege politică, cea de-a doua o lege civilă 84 . 


CAPITOLUL XIX 


NU TREBUIE SA SE REZOLVE PRIN LEGILE CIVILE 
CHESTIUNILE CARE TREBUIE SA FIE REZOLVATE PRIN 
LEGILE DOMESTICE 


Legea vizigoţilor stabilea că sclavii 5 erau obligaţi să 
lege pe bărbatul şi pe femeia pe care ii surprindeau în 
flagrant delict de adulter şi să-i prezinte apoi soţului şi 
judecătorului: lege îngrozitoare, care dădea în seama 
acestor persoane de condiţie inferioară grija răzbunării 
publice, domestice şi personale. 

Această lege nu ar fi bună decît în seraiurile din 
Orient, unde sclavul, care este însărcinat cu paza porţii, 
este şi el vinovat de îndată ce acolo a căzut cineva în 
vină. El îi arestează pe făptuitorii nelegiuirii nu atît 
pentru ca ei să fie judecaţi, cît pentru ca să fie el însuşi 
judecat şi pentru ca, prin cercetarea împrejurărilor în 
care a fost săvîrşită fapta, să se poată înlătura bănuiala 
de neglijenţă care ar fi planat asupra sa. 

Dar în ţările în care femeile nu sînt de fel păzite, este 
ceva absurd ca legea civilă să le supună, pe ele care con¬ 
duc casa, urmăririi vexatorii a sclavilor lor. 


a L. XI, § ultim, Dig. [XLVII] Ad leg. Iul. de adulteriis. 
h Legea vizigoţilor, cartea III, titlul IV, § 6. 

Această urmărire vexatorie ar putea cel mult să consti¬ 
tuie, în anumite cazuri, o lege domestică particulară şi 
niciodată o lege civilă 65 . 


CAPITOLUL xx 

NU TREBUIE SA SE REZOLVE PE BAZA PRINCIPIILOR 
LEGILOR CIVILE CHESTIUNILE CARE ŢIN DE DREPTUL 

GINŢILOR 66 


Libertatea constă în primul rînd în a nu putea fi silit 
să facem un lucru pe care legea nu îl impune 67 ; şi în 
această situaţie ne aflăm numai pentru că sîntem guver¬ 
naţi de către legile civile: sîntem deci liberi, pentru ca să 
trăim sub autoritatea legilor civile. 

Din aceasta rezultă că principii, care nu se supun în 
relaţiile lor reciproce legii civile, nu sînt liberi; sînt 
guvernaţi de forţă; ei pot neîncetat să exercite violenţa 
ori să fie supuşi violenţei. De aici rezultă că tratatele 
care le-au fost impuse prin forţă sînt tot atît de obliga¬ 
torii ca şi acelea pe care le-ar fi încheiat prin bună 
învoială 68 ; cînd noi, care trăim sub autoritatea legilor 
civile, sîntem siliţi să încheiem vreun contract pe care 
legea nu-1 impune, noi putem, cu ajutorul legii, să cerem 
anularea a ceea ce am făcut sub imperiul violenţei; un 
principe însă, care se află mereu în această situaţie, în 
care exercită violenţa sau este supus violenţei, nu se 
poate plînge de un tratat a cărui încheiere i-a fost impusă 
prin violenţă. Este ca şi cum s-ar plînge de situaţia lui 
naturală; este ca şi cum ar voi să fie principe faţă de 
ceilalţi principi, iar aceştia din urmă să fie simpli cetăţeni 
faţă de el, ceea ce ar fi împotriva naturii lucrurilor 69 . 

CAPITOLUL XXI 

NU TREBUIE SA SE REZOLVE PRIN LEGI POLITICE 
CHESTIUNILE CARE ŢIN DE DREPTUL GINŢILOR 

Legile politice cer ca orice om să fie supus tribunalelor 
penale şi civile ale ţării în care se află, precum şi contro¬ 
lului suveranului. 

Dreptul ginţilor a statornicit ca principii să-şi trimită 
ambasadori; dar natura lucrurilor a inspirat oamenilor 
înţelepciunea de a nu îngădui ca aceşti ambasadori să 
depindă de suveranul pe lingă care sînt trimişi şi nici 
să fie supuşi tribunalelor sale. Ei sînt cuvînlul principelui 
care îi trimite, şi acest cuvînt trebuie să fie liber. Nici 
un obstacol nu trebuie să-i împiedice de a acţiona. Adesea 
ei pot să displacă, deoarece vorbesc în numele unui om 
independent. Li s-ar putea atribui crime, dacă ar putea să 
fie pedepsiţi pentru crime; li s-ar putea pune pe seamă 
datorii, dacă ar putea fi arestaţi pentru datorii. Un prin¬ 
cipe, care are o mîndrie firească, ar vorbi prin gura unui 
om care ar trebui să se teamă de orice. Prin urmare, în 
privinţa ambasadorilor, trebuie să se ţină seama de con¬ 
siderente luate din dreptul ginţilor, iar nu de acelea luate 
din dreptul politic. Iar dacă ei abuzează de calitatea lor 
de reprezentanţi, acestei situaţii i se pune capăt, trimi- 
ţîndu-i înapoi în ţara lor; ei pot fi chiar acuzaţi în faţa 
suveranului lor, care devine prin aceasta judecătorul sau 
complicele lor 70 . 


CAPITOLUL XXII 

SOARTA NENOROCITA A INCAŞULUI ATAHUALPA 

Principiile pe care le-am stabilit acum au fost încălcate 
în mod brutal de către spanioli. Incaşul 3 Atahualpa 71 nu 
putea fi judecat decît după dreptul ginţilor; ei l-au jude¬ 
ci Vezi incaşul Garcilasso de la V e g a, p. 108. 

cat pe baza legilor politice şi civile. L-au învinuit că a 
poruncit să fie ucişi unii dintre.supuşii săi, că a avut mai 
multe soţii etc. Şi culmea stupidităţii a fost că ei nu l-au 
condamnat după legile politice şi civile ale ţării sale, ci 
după legile politice şi civile ale lor 72 . 


CAPITOLUL XXIII 

DACA PRINTR-O ÎMPREJURARE OARECARE LEGEA POLI¬ 
TICĂ ARE UN EFECT DISTRUGĂTOR ASUPRA STATULUI, 
TREBUIE SA SE APLICE O ALTA LEGE POLITICA, CARE IL 
MENŢINE ŞI CARE DEVINE UNEORI O NORMĂ DE DREPT 

AL GINŢILOR 


Atunci cînd legea politică, care a instituit în stat o anu¬ 
mită ordine de succesiune la tron, ajunge să aibă un efect 
distrugător asupra organismului politic pentru care a fost 
făcută, nu trebuie să ne îndoim că o altă lege politică ar 
putea să schimbe această ordine; şi, departe de a fi în con¬ 
tradicţie cu prima, această lege va fi în fond pe de-a-ntre- 
gul conformă cu ea, deoarece ele se vor baza amîndouă pe 
acelaşi principiu: salvarea poporului este legea supremă 73 . 

Am spus 3 că un stat mare căzut sub dominaţia altuia 
slăbeşte şi chiar îl face să slăbească şi pe cel de care de¬ 
pinde 74 . Se ştie că statul are interes ca să aibă la el pe 
capul statului, ca veniturile publice să fie bine adminis¬ 
trate, ca moneda să nu iasă peste graniţă pentru a îmbo¬ 
găţi altă ţară. Este important ca cel ce trebuie să conducă 
să nu fie pătruns de principii străine; ele se potrivesc mai 
puţin decît cele care sînt deja statornicite; de altminteri, 
oamenii ţin nemăsurat de mult la legile şi la obiceiurile 
lor: ele fac fericirea fiecărei naţiuni; rareori ele sînt schim¬ 
bate fără mari zguduiri şi fără o mare vărsare de sînge, 
după cum ne arată istoria tuturor ţărilor. 

a Vezi, mai sus, cartea V, cap. XIV; cartea VIII, cap. XVI, 
XVII, XVIII, XIX şi XX; cartea IX, cap. IV, V, VI şi VII; cartea 
X, cap. IX şi X. 

De aici rezultă că dacă moştenitorul tronului unui stat 
mare este suveranul unui alt stat mare, cel dinţii dintre 
aceste state poate foarte bine să înlăture de la succesiu¬ 
nea tronului pe acest moştenitor, deoarece este de folos 
pentru amîndouă statele ca ordinea succesiunii să fie 
schimbată. Astfel, legea din Rusia, făcută la începutul 
domniei împărătesei Elisabeta, a înlăturat cu foarte multă 
prudenţă de la succesiunea tronului pe orice moştenitor 
care ar fi suveranul altei monarhii; tot aşa legea din Por¬ 
tugalia respinge pe orice străin care ar fi chemat la tron 
după dreptul sîngelui. 

Iar dacă o naţiune poate să înlăture pe cineva de la 
succesiunea tronului, ea are cu atit mai mult dreptul de a 
impune cuiva să renunţe la tron. Dacă ea se teme ca o 
anumită căsătorie să nu aibă cumva urmări care să-i poată 
pricinui pierderea independenţei ori să o ducă la împăr¬ 
ţirea teritoriului său, ea va putea foarte bine să-i silească 
pe contractanţi să renunţe, în numele lor şi al urmaşilor 
lor, la toate drepturile pe care le-ar avea asupra ei; iar 
cel care renunţă şi cei în numele cărora se renunţă vor 
putea cu atît mai puţin să se plîngă cu cît statul ar fi 
putut face o lege prin care să-i înlăture de la succesiunea 
tronului 75 . 


CAPITOLUL XXIV 

REGULAMENTELE DE POLIŢIE SlNT DE ALT ORDIN DEClT 
CELELALTE LEGI CIVILE 


Există infractori pe care dregătorul îi pedepseşte, există 
alţii pe oare el îi îndreaptă. Cei dintîi sînt supuşi puterii 
legii, ceilalţi, autorităţii sale; primii sînt îndepărtaţi din 
societate, iar cei din urmă sînt constrînşi să trăiască potri¬ 
vit regulilor statornicite în societate. 

In activitatea de poliţie pedepsesc mai degrabă autori¬ 
tăţile decît legea; în judecarea infracţiunilor pedepseşte 
mai degrabă legea decît autorităţile 76 . Chestiunile de poli- 

ţie sînt curente, ele constînd de obicei în lucruri de mică 
însemnătate: ca atare, nu este nevoie de multe formalităţi- 
Acţiunile poliţiei sînt prompte şi se referă la fapte care 
se repetă zi de zi: prin urmare, pedepsele mari nu sînt 
nimerite. Ea se ocupă totdeauna de lucruri mărunte: sanc¬ 
ţiunile grave nu sînt deci potrivite pentru ea. Dispoziţiile 
după care se conduce sînt mai degrabă regulamente decît 
legi. Persoanele care ţin de ea se află neîncetat sub ochii 
dregătorului; este deci greşeala dregătorului dacă ele cad 
în excese. Aşadar, nu trebuie să se confunde încălcările 
grave ale legilor cu încălcarea dispoziţiilor poliţieneşti: 
aceste lucruri sînt de un ordin diferit 77 . 

De aici rezultă că nu s-a ţinut seama de natura lucruri¬ 
lor în acea republică din Italia 3 unde portul armelor de 
foc este pedepsit ca o crimă capitală, şi unde nu e mai ris¬ 
cant să le dai o rea întrebuinţare decît să le porţi asu¬ 
pra ta. 

Reiese, de asemenea, că acţiunea atît de lăudată a ace¬ 
lui împărat care a poruncit să fie tras în ţeapă un brutar 
pe care îl prinsese înşelînd este o acţiune de sultan, care 
nu ştie să facă dreptate decît depăşind limitele dreptăţii 
însăşi. 


CAPITOLUL XXV 

NU TREBUIE SA SE URMEZE DISPOZIŢIILE GENERALE ALE 
DREPTULUI CIVIL ATUNCI CIND ESTE VORBA DE LUCRURI 
CARE TREBUIE SA FIE SUPUSE UNOR REGULI SPECIALE 
DERIVÎND DIN PROPRIA LOR NATURA 


Este oare o lege bună aceea potrivit căreia toate obliga¬ 
ţiile civile contractate în cursul unei călătorii de către 
mateloţii de pe o corabie să fie considerate nule? Fran- 
cois Pyrard b ne spune că, pe vremea sa, portughezii nu o 

a Veneţia. 

b Capitolul XIV, partea 12. 

respectau de loc, pe cînd francezii, da. Nişte oameni care 
nu sînt împreună decît un timp scurt; care nu duc nici o 
lipsă, deoarece principele se îngrijeşte de satisfacerea tre¬ 
buinţelor lor; care nu pot avea decît un scop, cel al călă¬ 
toriei lor; care nu se mai află în sinul societăţii, ci sînt 
cetăţeni ai corăbiei lor, asemenea oameni nu trebuie să 
contracteze obligaţiuni de acest fel, care nu au fost intro¬ 
duse decît pentru a înlesni suportarea greutăţilor din so¬ 
cietatea civilă. 

în acest spirit dispunea legea din Rhodos, făcută pen¬ 
tru o epocă in care se naviga tot pe lîngă coastele mări¬ 
lor, ca celor care, în vreme de furtună, rămineau pe vas 
să le aparţină corabia şi încărcătura, iar cei care o părăsi¬ 
seră să nu primească nimic. 



NOTE 



M. 

Considerations 


PRESCURTĂRI 


Montesquieu 

Considerations sur Ies Causes de la Grandeur 
des Romains et de leur Decadence 



Nota editurii. Primul volum .al acestei cărţi a apărut acum şase 
ani şi de aceea propunem cititorilor lui, care doresc desigur să con¬ 
tinue lectura acestei opere, să recitească substanţialul studiu 
introductiv semnat de regretatul filozof şi om de cultură prof. Dan 
Bădărău pentru a relua firul lecturii şi a reintra în întreaga 
problematică mare a operei lui Montesquieu. 

In volumele II—III, Montesquieu îşi continuă argumentarea, în 
conformitate cu liniile directoare ale doctrinei sale, sprijinindu-se 
pe o documentare uriaşă şi preocupîndu-se de altă problematică 
decît cea care face obiectul volumului I. 

In studiu se reuşeşte să se prezinte sintetic, pregnant, locul lui 
Montesquieu în epoca sa şi rolul lui de exponent în mişcarea de ordin 
social-teoretic a vremii sale: „Montesquieu îşi are locul printre cuge¬ 
tătorii cei mai înaintaţi şi cei mai îndrăzneţi ai acestei epoci. El nu 
este un izolat. Iar linia generală pe care o urmăreşte corespunde 
ţelului burgheziei luminate franceze care, faţă de rolul crescînd 
în importanţă ce revine păturilor proaspăt ridicate dinafara nobi¬ 
limii în viaţa socială a Franţei, nu se poate sustrage totuşi ecou¬ 
rilor vechilor nemulţumiri în ordinea economico-politică şi apoi 
numai politică şi ca atare nici spiritului de protest şi de rebeliune 
care o stăpînea de secole. Ea era chemată să îndeplinească în mod 
mai mult sau mai puţin spontan misiunea sa istorică de conducă¬ 
tor într-o etapă a societăţii în care avea sarcina să stăvilească hao¬ 
sul, să pună capăt contradicţiilor interne care sfîşiau un regim 
care-şi trăise traiul şi să învingă; orice abţinere în acest sens fiind 
o adevărată imposibilitate...“ (p. XIX). 

In studiu se arată cum au fost pregătite spiritele pentru revo¬ 
luţia ce avea să vină spre sfîrşitul secolului în care a trăit 
Montesquieu, rolul particular avut de cîţiva dintre marii gînditori 
ai timpului, cum s-au conjugat eforturile lor necoordonate în dărî- 
marea idolilor epocii, în atacarea spiritului bigot intolerant, al 
antiumanismului sub multiple forme de manifestare. Autorul sub¬ 
liniază: „De bună seamă, ideile prezente în opera lui Montesquieu 
ne descoperă o serie de constante axate pe ideologia iluministă a 
burgheziei franceze înaintate din primele decenii ale secolului al 
XVIII-lea“ (p. XLI). 

Se subliniază rolul lui Montesquieu în afirmarea şi demonstrarea 
relativităţii lucrurilor, stărilor şi religiilor şi modul cum au in¬ 
culcat îndoiala în mintea cititorilor asupra moravurilor şi stărilor din 
Franţa vremii sale, şi nu numai de acolo, şi nu numai de atunci. 

Dan Bădărău optează pentru ideea că în centrul operei Despre 
spiritul legilor se află studiul raţional al realităţii care este supusă 
unor legi, expresii ale necesităţii, raporturi necesare care derivă 
din natura lucrurilor, tot ce există avînd legea sa proprie. „Sar¬ 
cina pe care şi-o ia Montesquieu în opera sa capitală Despre spiritul 
legilor este de a defini principiul determinant, cu totul independent, 
care stă la baza legilor, avîndu-şi izvorul în însăşi natura lucrurilor, 
este de a determina spiritul legilor, este de a răspunde la dubla 
întrebare pe care ne-o punem vrînd să aflăm ce sînt şi cum sînt 
legile ca legi.. (p. LI). 

Studiul, cu caracter micromonografie, analizează opera lui Mon¬ 
tesquieu ţinînd seama atît de epoca în care a trăit autorul, de 
climatul de idei ai timpului, cît şi din perspectiva ce-o oferă 
adîncimea retrospectivei timpului nostru. De aceea, Dan Bădărău, 
situîndu-se pe o poziţie critică, după ce observă că Montesquieu se 
foloseşte de noţiunea de lege şi în înţelesul de rînduială univer¬ 
sală a lucrurilor şi în cel de instituţie politică, arată că „asimila¬ 
rea aceasta a legii juridice cu legea naturală îl duce pe Montes¬ 
quieu Ia o poziţie falsă, aceea pe care Marx a denumit-o .a «iluzii¬ 
lor juridice»-, după care nu legislaţia e produsul raporturilor mate¬ 
riale de producţie, ci, invers, raporturile de producţie sînt produ¬ 
sul legilor" (pp. LV—LVI). Se arată cum confuzia între legea juri¬ 
dică şi lege», socială (cu caracter strict obiectiv) a dus la conside¬ 
rări idealiste ale noţiunii de lege, între altele ca: raţiunea ome¬ 
nească care conduce cu necesitate popoarele, iar că legile politice 

şi civile sînt cazuri particulare la care se aplică această raţiune 
omenească (p. LVII). 

Referindu-se la rolul pe eare-1 acordă Montesquieu mediului 
geografic în dezvoltarea istoriei, în studiu se arată că prin aceasta 
filozoful se îndepărtează de legile interne ale dezvoltării societăţii, 
de dialectica raporturilor dintre om şi natură (pp.LXIV—LXV). 

Se face o disociere între opţiunea afirmată de Montesquieu 
pentru monarhia constituţională şi simpatia sa pentru regimurile 
de democraţie republicană şi, în legătură cu prima, se insistă asu¬ 
pra iluziei iluministe, proprii şi lui Montesquieu, că cea mai 
bună guvernare pentru o ţară o constituie aceea a unui rege 
luminat şi bine intenţionat faţă de supuşii săi (p. LXVI). 

Studiul insistă asupra lui Montesquieu ca jurist filozof şi, după 
ce pune în lumină umanismul şi laicitatea preocupărilor şi soluţii¬ 
lor preconizate de el în domeniul dreptului, se opreşte asupra ra¬ 
portului dintre libertate şi proprietate; se arată că „prin respectul 
său faţă de proprietatea particulară, Montesquieu nu se situează 
printre cugetătorii cei mai înaintaţi în domeniul legislaţiei civile; 
atitudinea sa nu e însă o excepţie, ci este comună majorităţii ilu¬ 
miniştilor francezi din perioada prerevoluţionară. Ei nu-şi dau 
seama de caracterul antisocial al unui drept abstract de proprie¬ 
tate' absolută. ..“ (p. LXXV). 

In legătură cu concepţiile economice ale lui Montesquieu se 
arată, între altele, că el acordă prea mare atenţie problemelor 
legate de comerţ şi de circulaţie şi neglijează pe cele referitoare 
la producţie. 

Mai considerăm util să redăm, integpral, următorul, text al stu¬ 
diului: „Cîind Montesquieu se hotărăşte să răspundă obiecţiilor ce 
se aduc uvragiului său capital Despre spiritul legilor, el compune, 
pe lîngă unele scrisori, Răspunsuri şi explicaţii date Facultăţii de 
Teologie, Apărarea „Spiritului legilor“ şi notiţa Lămuriri asupra 
„Spiritului legilor", principala preocupare a autorului fiind de a se 
sustrage acuzaţiilor de spinozism şi de deism. Aceste acuzaţii, 
privite ca cinstite, el le declară incompatibile între ele, dar, com¬ 
binate cu perfidie, ele sînt de natură să atragă asupra. capului său 
persecuţiile cele mai crunte. Cert este că justificările despre care 
vorbim au mai degrabă caracterul de pledoarie în faţa unor in¬ 
stanţe represive — care puteau orieînd să însceneze un proces — 
decît acel de explicaţii complementare adresate unor oameni neu- 

tri şi de bună-credinţa; ele sînt făcute mai mult ca să dezarmeze 
şi să demobilizeze decît ca să lămurească şi să convingă. Citin- 
du-le, nu trebuie să încetăm un singur moment de a-1 privi pe 
Montesquieu ca pe un reprezentant al luptei împotriva despo¬ 
tismului feudal, fanatismului religios, clericalismului" (pp. 
LXXXVII—LXXXVIII). 

Este adevărat că teoriile lui Montesquieu „se clădesc în condi¬ 
ţiile unui compromis dintre nobilime şi burghezie, ele răspund 
unei orientări moderatoare şi sînt plafonate de stadiul de cunoaş¬ 
tere ce-1 impune epoca şi dezvoltarea ştiinţelor la care apelează 
Montesquieu..." (p. XCVI), dar, pe bună dreptate, se arată că 
„ceea ce constituie un bun cîştigat pentru toată omenirea în moş¬ 
tenirea lăsată de autorul marii opere Despre spiritul legilor este 
cu totul altceva: este spiritul ştiinţific prezent în întreaga operă, 
este metodologia pe care aceasta se întemeiază" (p. XCVI). 

invocaţia către muze 

1 Această „Invocaţie" a fost pusă de noi în fruntea voi. II, aşa 
cum arată J. B. de la Gressaye că este just, pe baza studiului 
diferitelor ediţii şi manuscrise; dînsul o aşază însă după titlul 
cărţii a XX-a; textul este, de asemenea, cel redat de J. B. de la 
Gressaye după manuscris, spre deosebire de ed. Pleiade, care 
redă un text puţin diferit, după documentele lui Jacob Vernet 
din Geneva, care s-a ocupat de corectură cu prilejul tipăririi 
lucrării (ediţia princeps, din 1748). 

2 Fecioare ale muntelui Pierus: muzele; muntele Pierus, aşezat 
în nord-estul Eladei, aproape de Olimp, era consacrat zeiţelor 
muzicii şi artelor; era sediul cultului muzelor. 

3 Narrate, puellae... = „Poveşti, muze copile; să-mi fie de folos 
că v-am numit copile". 


PARTEA A IV-A 
CARTEA XX 

1 Aici începe partea a IV-a a Spiritului legilor; această parte cu¬ 
prinde cărţile XX şi XXI privitoare la comerţ, cartea XXII 
asupra monedei şi cartea XXIII asupra populaţiei. 

în ediţia princeps, cu cartea XX începea volumul II, cum se 
prezintă şi în versiunea românească. 

Cărţile XX, XXI şi XXII formează partea economică a Spi¬ 
ritului legilor. Interesul pentru problemele economice constituie 
unul dintre meritele principale ale lui ca sociolog. M. susţine 
unele teze ale mercantilismului, care este prima elaborare teo¬ 
retică a modului de producţie capitalist. în această ordine de 
idei, el acordă cea mai mare atenţie problemelor circulaţiei 
(comerţului), nu producţiei. Totodată, el este unul dintre crea¬ 
torii teoriei cantitative a banilor (cf. K. Marx, Capitalul, voi. 
I, Editura Politică, Bucureşti, 1960, p. 126). 

Cărţile XX şi XXI se ocupă de comerţ (de comerţul interna¬ 
ţional, nu intern). 

Cartea XX studiază comerţul văzut din punctul de vedere 
al naturii lui (cap. I—III) şi din cel al subîmpărţirilor sale 
(cap. IV—VII), apoi raporturile dintre legi şi comerţ, arătînd 
care legi sînt favorabile şi care sînt defavorabile comerţului 
(cap. VIII—XVII) şi, în sfîrşit, examinează chestiunea: cine 
trebuie să facă comerţ (cap. XIX—XXIII). 

Docuit quae maximus Atlas = „Le-a învăţat de la marele 
Atlas 11 . Textul întregit este următorul: 

. Cithara crinitus Iopas 

Personat aurata docuit quae maximus Atlas 
(V ergilius, Eneida, I, vv. 740—741), 

în traducere: „Iopas cel cu pletele lungi face să răsune 
Cu chitara sa de aur cîntecele pe care Ie-a învăţat de la 

marele Atlas 11 . 

Acest epigraf, care se află în ediţia princeps sub titlul voi. II, 
fără indicarea sursei, corespundea cu epigraful voi. I: Prolem 
sine matre creatam; el pare să însemne: „ceea ce m-a învăţat 
lumea văzută de sus de tot“. 

în original: „On peut dire que Ies loix du commerce perfec- 
tionnent Ies moeurs, par la meme raison que ces memes loix 
perdent Ies moeurs 11 (Se poate spune că legile comerţului îm¬ 
bunătăţesc moravurile, din aceeaşi cauză datorită căreia le fac 
să decadă); adică, prin natura lui, comerţul poate fie să aducă 
o îmbunătăţire a moravurilor, fie să ducă la decăderea lor 
[„spiritul comerţului" exercită şi o influenţă bună şi una 

rea asupra moravurilor, spune M. în cap. II]; în cap. I pune 
accentul asupra efectelor bune; vezi şi cartea IV, cap. VI). 

4 Vezi cartea IV, cap. VIII. 

5 Idee preţioasă şi astăzi; urmarea firească a comerţului exte¬ 
rior este de a-i cîştiga pe oameni pentru pace. 

6 Aristotel, Politica, cartea I, cap. III. Tîlhăria nu era o 
meserie necinstită în primele timpuri ale Greciei (T u c i d i- 
des, cartea I, cap. V). 

7 Et qui modo hospes... — „Şi acela care fusese gazdă îi indică 
o altă casă" (în care va primi găzduire). Tacitus, op. cit., 
cap. XXI. 

Textul din C a e s a r la care se referă M. este, în traducere, 
următorul: „Germanii socotesc că este o nelegiuire să nu res¬ 
pecţi un oaspete. Pe oamenii care vin la ei indiferent din ce 
cauze îi apără de insulte şi îi consideră inviolabili; acestora 
le sînt deschise toate casele şi sînt invitaţi la mese" ( Războiul 
galic, cartea VI, cap. 23, în trad. lui Janina Vilan Unguru, 
Editura Ştiinţifică, Bucureşti, 1964). 

E Sensul acestui capitol este că popoarele care nu caută să 
se îmbogăţească prin comerţ au măreţie morală. 

9 Comerţul de economie (spre deosebire de comerţul de lux. 
explicat mai înainte) este sursa principală de cîştig a unor 
naţiuni; acest comerţ va fi explicat mai departe; cf. şi 
Francis Bacon, Eseuri, XV: Despre răzvrătiri şi tulburări. 

*° Nolo eumdem populum.. . — traducerea în text. 

11 Planuri măreţe, adică intrigi de curte şi războaie de cucerire, 
ruinătoare pentru o naţiune; preocupări mărunte: comerţul 
care îmbogăţeşte o naţiune. 

Vezi mai departe cap. XXI şi, de asemenea, cartea V, cap. 
VIII. 

12 Legătura stabilită aici de M. între comerţul internaţional şi for¬ 
ma de guvernâmînt nu corespunde cu ceea ce spune el în alte 
părţi din Spiritul legilor; în cartea IV, cap. VI—VIII, autorul 
stabilise că virtutea (spiritul de egalitate, frugalitatea), princi¬ 
piu al republicii, cere ca cetăţenii ei să nu se îndeletnicească 
de fel, sau numai în mică măsură, cu comerţul, pentru a nu 
fi corupţi de lux (cartea V, cap. VI). 

De asemenea, afirmînd că siguranţa proprietăţii, în repu¬ 
blici, îi face pe negustori să fie întreprinzători, el contrazice 

afirmaţia din cartea XI potrivit căreia libertatea şi siguranţa 
există în orice guvernămînt moderat (monarhie sau republică). 

13 M. găseşte el însuşi că există alte cauze decît forma de gu¬ 
vernământ (poziţia geografică, sărăcia solului), care determină 
un popor să se îndeletnicească cu comerţul internaţional. 

14 In acest capitol asupra comerţului maritim al Olandei, M. 
foloseşte constatările personale făcute în cursul şederii sale 
în aoeastă ţară. 

,r * Această afirmaţie a atras critica Congregaţiei Indexului, ca 
fiind antireligioasă. M. n-a crezut de cuviinţă să facă nici o 
modificare. 

10 Aluzie la regimul de monopol stabilit în secolul al XVII-lea 
de Spania, Anglia şi Franţa, care au rezervat marinei lor 
comerciale comerţul cu coloniile lor, pentru a se apăra de con¬ 
curenţa marinei olandeze. 

17 In original: un tort egal (adică îşi va pricinui o pagubă egală 
cu cea pe care vrea să o producă altora). 

15 Principiul concurenţei, al liberului-schimb, esenţial pentru 
liberalismul economic ce va triumfa în secolul al XlX-lea. 

1!J Vezi cartea XX, cap. XX şi cartea XXI, cap. XXI. 

20 Aluzie la Banca Olandei; M. este de acord cu înfiinţarea în 
republici a băncilor particulare de emisiune, dar nu admite 
aceasta în monarhii. Legătura stabilită de M. cu felul comerţului 
exterior practicat de ţara respectivă şi cu forma de guvernă¬ 
mânt nu este argumentată. In aprecierea sa asupra băncilor de 
emisiune a fost influenţat de dezastrul sistemului lui Law. 

24 Aici este vorba despre Companiile privilegiate însărcinate 
de stat cu organizarea colonizării şi administrarea coloniei şi 
care făceau comerţ cu metropola. Franţa, Anglia, Olanda 
aveau fiecare Companii în posesiunile respective din Indii. 
Statul a reluat, de îndată ce a putut, administraţia directă 
a coloniilor şi' a acordat cetăţenilor săi libertatea comerţului 
cu acestea. 

21 Beneficiile realizate prin industria instalată într-un porto- 
franco compensează pierderea taxelor vamale (într-un porto- 
franco se pot importa materii prime fără a se plăti taxe va¬ 
male, cu condiţia de a le prelucra în port şi de a le reexporta 
Sub formă de produse industriale). 

23 M. nu admite, fără să aibă însă motive temeinice, porto- 
franco în statele monarhice, care practică comerţul de lux, 
ci numai în republici, care practică comerţul de economie. 

24 Politica comercială ilustrată de M. prin exemplele privitoare 
la Anglia este protecţionistă, opusă liberului-schimb, despre 
care anunţa în titlul capitolului că vrea să vorbească. 

2o Libertatea comerţului (importul şi exportul) este asigurată 
prin taxe vamale moderate. 

26 încă un motiv pentru M. ca să prefere sistemul regiei celui al 
perceperii impozitelor prin arendarea lor. Vezi cartea XIII, 
cap. XIX. 

27 Magna Charta Libertatum (actul impus regelui Ioan fără 
Ţară de către aristocraţia feudală, semnat de acesta în 1215) 
în art. 41. 

28 în original: De la contrainte par corps. 

28 Plutarh, De vitando aere alieno. 

30 Bocchoris, nume grec dat faraonului Bokenranef din dinastia 
a XXIV-a, a domnit cu cinci secole după Sesostris (Ramses 
al Il-lea) (acesta a domnit în secolul al XVII-lea î.e.n.). 

31 Vezi cartea XII, cap. XIX. 

32 Sextus Empirieus (secolul al Il-lea e.n.), filozof grec sceptic. 
Aici M. îl foloseşte ea izvor de informaţii asupra antichităţii. 

33 X e n o p h o n, De proventibus, cap. III, § 3. 

34 în ediţia din 1748 se continua astfel: „Romanii din Imperiul 
de Răsărit (L. 7, Codul theodosian. De navicul.) au avut acest 
fel de jurisdicţie pentru transporturile maritime' 1 . 

33 De fapt, intr-un oraş comercial există şi instanţe comerciale 
pe lîngă instanţele civile obişnuite (chiar în Franţa epocii 
sale, regele instituise în unele oraşe comerciale — de exemplu, 
la Bordeaux — judecători consulari pentru afacerile consulare); 
faptul acesta contrazice afirmaţia lui M. din ultimul alineat, 
şi confirmă cele spuse în primul alineat al capitolului şi în 
fragmentul redat de noi la nota 34. 

36 Theophilos, împărat al Bizanţului (829—842); „mărfuri pen¬ 
tru soţia sa, Theodora", adică mărfuri pe care aceasta trebuia 
să le revîndă pentru a cîştiga la ele (să facă deci comerţ). 

37 Zonaras (istoric bizantin din secolul al Xll-lea), Epit. Hist. 
XV, 25. Manualul său de istorie universală (Anale) merge 
pînă la anul 1118. 

33 M. atacă indirect pe monarhii vremii sale, care aveau mono¬ 
polul anumitor mărfuri: probabil că se referă la ţarul Rusiei 
şi de bună seamă la regele Franţei. 

33 Vezi cartea XXI, cap. XXI. 

40 Centrul (capitala) fostelor colonii portugheze în India. 

41 Vezi asupra practicării comerţului: cartea V, cap. VIII (în 
aristocraţie) şi cartea V, cap. IX (în monarhie). 

42 Redăm mai limpede trimiterea din notă: Leg. (III), Nobiliores, 
Cod. (IV, LXIII), De Commerc., şi leg. uit., Cod. (IV, XLIV), 
De rescind. vendit. 

43 Aluzie la abatele de Saint Pierre, care, în Reves d’un 
homme de bien (Visurile unui om de bine), combătea interzi¬ 
cerea practicării comerţului de către nobili. 

44 M. este aristocrat: el nu admite ca nobilii să practice comer¬ 
ţul, ci cel mult ca negustorii să fie înnobilaţi, atunci cînd 
acest lucru este folositor pentru gloria monarhiei. 

« Vezi cartea IV, cap. II. 

46 M. vorbeşte în prima parte a acestei tirade despre l’etat de 
la robe (la noblesse de robe), şi e mîndru că a făcut parte 
din ea, iar în a doua parte despre la noblesse militaire. Am 
fi fost înclinaţi să adăugăm: cînd se face trecerea de la prima 
parte la a doua (profesiune onorabilă, dar care lasă neconte¬ 
nit una mai înaltă), cea a armelor:... 

M. se arată conservator, mai ales cînd vorbeşte despre 
„superioritatea legilor 11 regatului Franţei. 

47 în original: effets mobiliers (efecte mobiliare). 

45 Cînd balanţa comercială este deficitară, cum se arată în 
alineatul următor. 

43 Ideea pe care M. vrea s-o ilustreze prin exemplele Poloniei 
şi Japoniei, anume că unele ţări ar avea interes să nu facă 
comerţ exterior, vine în contradicţie cu ideile formulate de 
el asupra binefacerilor comerţului şi cu realităţile pieţii in¬ 
ternaţionale. 


CARTEA XXI 

1 Cartea XXI studiază transformările comerţului internaţio¬ 
nal de-a lungul vremurilor. Este o istorie (incompletă) a comer¬ 
ţului: epoca antică e tratată mai pe larg, evul mediu — foarte 

sumar, iar în privinţa epocii moderne autorul se ooupă în¬ 
deosebi de urmările descoperirii Americii şi de politica colo¬ 
nială. Pentru citirea acestei cărţi este necesar să se urmărească 
hărţile pe care M. le-a introdus în acest scop, începînd de la 
ediţia din 1749 (ele au fost îmbunătăţite apoi în următoarele 
ediţii, în ediţia postumă din 1757 aflîndu-se hărţile reproduse 
în ed. Societe „Les Belles Lettres" şi în ed. Pleiade, pe care le 
reproducem şi noi); aşa vor putea fi identificate ţările, oraşele, 
porturile, căile comerciale despre care vorbeşte el. Legătura 
dintre legi şi comerţ, anunţată în titlu, nu este tratată decît 
superficial, cartea fiind mai mult geografică decît juridică. 

Capitolele I—III se ocupă de factorii constanţi care influ¬ 
enţează comerţul unei ţări: de ordin fizic (clima şi natura tere¬ 
nului) şi de ordin moral (moravuri, religie). 

Capitolele IV—XI se ocupă de comerţul antic. 

Capitolul XII, despre comerţul insulei Delos, face tranziţia 
la partea următoare. 

Capitolele XIII—XVI, despre comerţul romanilor. 

Capitolele XVII—XIX, despre distrugerea comerţului în 
Imperiul de Apus de către invaziile barbare şi ceva în legă¬ 
tură cu cucerirea islamică. 

Capitolul XX, ceva despre comerţul în evul mediu (îndeo¬ 
sebi despre urmările interzicerii de către biserică a împrumutu¬ 
lui cu dobîndă). 

Capitolele XXI—XXIII, despre descoperirea Americii, despre 
drumul spre Indii pe la Capul Bunei Speranţe, despre politica 
colonială în general şi despre greşelile Spaniei în comerţul cu 
coloniile sale. 

2 C. Plinius Secundus (cel Bătrîn) (28—79 e.n.); natura¬ 
list roman, a scris Istoria naturală, în 36 de cărţi, un fel de' 
enciclopedie, preţioasă pentru ştiinţa antichităţii. 

3 Metale preţioase (argint îndeosebi); sursa lui M. este Fran- 
cois Bernier, Voyages. 

4 Din această cauză, sacrificarea animalelor e interzisă, chiar 
cînd acestea sînt bătrîne sau bolnave. 

£ Faptele nu confirmă teza lui M.: pe de o parte, foametea din 
India arată că acolo belşugul nu este o realitate, iar pe de 
alta, comerţul, chiar din antichitate, nu s-a efectuat în limitele 
indicate de M. 

G Factorul fizic, natura terenului, socotit de M. constant, s-a 
dovedit a nu fi astfel; numai politica colonială a menţinut 
multă vreme comerţul Africii într-un anumit cadru, depăşit 
însă astăzi din ce în ce mai mult. 

7 Vezi cartea XIV, cap. V. 

8 Vezi cartea XIV, cap. II şi V. 

9 Din deosebirea de climă dintre nord şi sud, M. deduce o 
deosebire de structură psihică (ca şi în cartea XVII) şi de 
aici o urmare de natură politică (libertate sau robie); despre 
comerţ nu vorbeşte, pare că sugerează numai prin formulările 
sale posibilitatea completării prin comerţ a economiilor res¬ 
pective (produse naturale din sud duse în nord şi produse 
industriale din nord duse în sud). 

10 Colchida: Mingrelia de azi (în U.R.S.S.—Gruzia); pe acolo 
trecea o cale comercială importantă care lega Orientul cu 
regiunile Pontului Euxin. Potrivit mitologiei greceşti, în Col¬ 
chida s-au dus argonauţii să caute lina de aur. 

11 Vezi cartea XXIII, privitoare la legătura dintre legi şi nu¬ 
mărul locuitorilor. 

12 Semiramida: regină legendară a Asiriei, soţia şi succesoarea 
lui Ninus, care a împodobit Babilonul (sînt vestite grădinile 
suspendate, considerate ca una dintre cele şapte minuni ale 
lumii). Diodor descrie în Bibliotheca Historica, II, 9, co¬ 
morile Semiramidei. 

13 Meşteşugurile au luat în secolul al VUI-lea î.e.n. o mare dez¬ 
voltare în Asiria: astfel, fabricarea sticlei opace şi a celei 
transparente (şi suflarea ei), fabricarea faianţei, a plăcilor de 
argilă smălţuită în culori (pentru împodobirea palatelor şi 
templelor), prelucrarea metalelor din care făceau diferite 
unelte (din fier şi aramă). 

Ca urmare a înfloririi meşteşugurilor (fără să fie vorba 
însă numai de obiecte de lux), s-a dezvoltat comerţul exterior, 
existînd şi drumuri comerciale importante, spre Armenia, 
Asia Mică şi Mesopotamia, care se încrucişau în valea Tigrului 
(cf. şi N. Lascu, Curs de istoria lumii antice, Cluj 1957, 
p. 64). 

14 Din această formulare, făcută în treacăt, se vede că autorul 
consideră istoria comerţului, aşa cum o prezintă el, numai 
ca o schiţă. 

15 In original: dans Ies empires d’Asie (imperiile din Asia) şi 
cet empire (acest imperiu); empire are aici înţelesul de 
„stat", „ţară", căci suveranii mezilor şi ai perşilor aveau 
titlul de regi. 

16 Eratostene din Cyrene (284—192), geograf, matematician şi 
astronom grec, care a făcut parte din şcoala din Alexandria. 
El a calculat pentru prima dată circumferinţa globului pă- 
mîntesc. 

17 Aristabul, unul dintre generalii lui Alexandru cel Mare care 
l-a însoţit în campania din India şi care a scris o lucrare cu 
privire la această expediţie, fiind deseori citat şi de Strabon 
(cartea XV). 

18 Patrocle, amiral al flotelor lui Seleucos şi Antiochus (potri¬ 
vit lui Plinius VI, 21). 

19 Oxus: numele vechi al fluviului Amu-Daria, care se varsă 
acum în lacul Arai, dar care după vechii geografi se vărsa în 
Marea Caspică. 

20 Marea Pontului: Pontul Euxin (Marea Neagră). 

a Marcus Terentius Varro (116—27 î.e.n.), mare enci¬ 
clopedist roman. Din numeroasele sale lucrări ni s-au păstrat 
puţine: De re rustica (Despre agricultură). De lingua latina, 
unele fragmente din grandioasa lui lucrare Antiquitates rerum 
humanarum et divinarum, ş.a. 

22 learus: afluent al fluviului Oxus (după Plinius, Hist. Nat., 
VI, XVII). 

23 Cyrus (Cyros), astăzi Kura: izvorăşte din Caucaz şi se varsă 
în Marea Caspică. 

24 Phasis: rîu din vechea Colchida, astăzi Rion, care izvorăşte 
din Caucaz şi se varsă în Marea Neagră. H e r o d o t ( Istorii, 
IV, 45) îl considera ca hotar între Europa şi Asia. 

25 Cale fluvială şi terestră urmată pînă la descoperirea drumului 
spre Indii pe la Capul Bunei Speranţe. 

26 Acum se crede că Oxusul (Amu-Daria de azi) s-a vărsat în¬ 
totdeauna în lacul Arai, dar că exista o legătură între Marea 
Caspică şi lacul Arai, încît vechii geografi au crezut că 
Oxusul se vărsa în Marea Caspică. M. a crezut, după Jen- 
k i n s o n ( Anthony ), călător englez din secolul al XVI-lea, că 
cursul Oxusului a fost schimbat. 

27 laxartesul: Sîr-Daria de azi, care se varsă în nordul lacului 

Arai, în vreme ce în antichitate se credea că el se varsă în 
Marea Caspică. 

28 Seleucos Nicator: unul dintre generalii lui Alexandru cel 
Mare, fondator în anul 312 î.e.n. al dinastiei Seleucizilor în 
Siria; mort în anul 280 î.e.n. 

29 Tanaisul: Donul de azi. 

30 Tyrienii: fenicienii. 

31 Bochard, Samuel (1599—1667), savant orientalist francez, 
autor al unei Geographia sacra, Caen, 1646—1651, în 2 voi.; 
partea a doua a lucrării este intitulată: Chanaan sea de colo- 
niis et sermone Phoenicum. 

32 Coloanele lui Hercule: strîmtoarea Gibraltar. 

33 Este vorba despre lliada şi Odiseea. 

34 Josephus (Flavius) (37—100 e.n.), istoric evreu, autor al 
lucrării Antichităţi iudaice şi al Istoriei războiului evreilor, 
etc. 

— Appion, gramatic şi erudit grec, născut în Egipt, a trăit 
în timpul lui Tiberius; a predat la Alexandria; duşman al lui 
Philon. 

33 Eilat şi Asiongaber: oraşe din Arabia Petrea, pe Golful Akaba, 
cucerite de David de la idumei. 

39 Vezi cartea XXII, cap. IX, în ceea ce priveşte raportul din¬ 
tre aur şi argint. 

37 Două dintre provinciile Olandei (Ţările de Jos) au numele de 
Olanda (septentrională şi meridională) şi una are numele de 
Zeelanda. 

38 „O diferenţă mai mare între suprafaţa navei şi greutatea"; 
de fapt este vorba de „diferenţa dintre ordinea de mărime a 
'suprafeţei navei şi acea a greutăţii". 

39 Guvernămînt politic: organizare politică. 

49 Promontoriul (capul) Maleas: unul dintre promontoriile Pelo- 
ponezului. 

41 Ateneu (gr. Athenaios), Deipnosophistai (Banchetul sofişti¬ 
lor), XIII, 1—8. 

42 Orhomenos (Orchomenos): veohi oraş în Beoţia, distrus în 
epoca lui Strabon. 

43 Vezi lliada, cîntul IX, w. 376—377, trad. G. Murnu: 

„Şi avuţiile din Orhomenos oa şi cele din Teba 

Cea din Egipet, ce-ascunde prin case comorile lumii". 

44 Helespont (Helespontus = Marea Helei): strîmtoarea Dar- 
danelelor. 

45 Propontida (Proponti's) — Marea de Marmara. 

46 In original: Miniares; locuitorii Orhomenosului erau numiţi 
minieni (Minyae- arum) pentru că oraşul lor ar fi fost înte¬ 
meiat de către Orhomenos, fiul lui Minyas; minienii sau argo¬ 
nauţii. 

47 Expediţia lui Alexandru în Indii a avut loc în anii 327—326 
î.e.n. Despre aceasta, autorul a mai vorbit în cartea X, cap. 
XIV. 

48 In cap. VI, M. a studiat comerţul dintre Europa şi Indii pe 
căile terestre şi fluviale de la nord; acum studiază comerţul 
efectuat pe calea maritimă de la sud. 

49 Ariana (Aria), regiune din răsăritul Parţiei (Parthyae), cores¬ 
punde azi aproximativ cu porţiunea ocupată de Iran (Persia), 
Afganistan şi Belucistan (ţinut din Pakistan). 

50 Munţii Paropamisus (Paropanisos): masiv muntos la R. de 
Marea Caspică, azi Hindukuş ( Paropamisadaearum: popor 
vecin cu munţii Paropamisus). 

51 Ihtiojagi (literal: mîncători de peşte): nume dat în antichi¬ 
tate popoarelor de pe ţărmurile Golfului Persic şi Mării Oman 
(Marea Indiilor). 

52 Oriţi: popor de pe coasta de apus a Indiei, care locuiau la 
graniţele Gedrosiei (provincie din sudul Asiei, la Marea Eri- 
treei [nume dat de antici Mării Roşii şi Oceanului Indian]). 

53 Hydaspes: afluent al fluviului Indus (Djilam de azi, în Pakis¬ 
tan). 

54 Pattala: capitala Patalenei, în delta Indusului (insula Patalena 
este probabil totuna cu delta Indusului, căci Arrian us, 
De exp. Alex. afirmă că se numea şi Delta, datorită formei 
sale triunghiulare). 

55 Caramania: în antichitate regiune între Persida şi Gedrosia 
(lîngă Golful Persic). 

50 Nearchos: general al lui Alexandru cel Mare; el a coborît, 
în fruntea flotei create pe Indus, pînă la mare şi a explorat 
ţărmul de la gurile Indusului pînă la Golful Persic. Periplul 
lui Nearchos este cunoscut datorită istoricului grec Arrianus, 
care a folosit această descriere de călătorie în cartea sa pri¬ 
vitoare la India, intitulată Rerurn Indicarum. 

— Onesicritos: istoric grec, care l-a însoţit pe Alexandru 
cel Mare în Asia şi a scris o istorie a expediţiei (istorie 

cunoscută numai din fragmentele redate de Strabon şi Pli- 
nius). 

57 Mările Arăbiei: Marea Roşie. 

58 Lucrarea lui A r r i a n u s, De expeditione Alexandri, este o 

lucrare distinctă de aceea asupra Indiei. 

6,) Eulaeus (Eulaios): fluviu care trecea prin apropiere de Susa 
şi se vărsa în Golful Persic, legat de Tigru printr-un canal, 
cum spune Arrianus (op. cit., VII, 7.1, 2, 6); este vorba pro¬ 
babil de Karun de azi. 

80 In original: le sein persique (lat.: Sinus Persicus = Golful 

Persic). 

61 Aristobul; vezi nota 17, cartea XXI. 

9J Adică Golful Aden. 

03 Ptolemeu I (360—283), rege al Egiptului, fost general al lui 

Alexandru cel Mare. El a întemeiat dinastia Lagizilor. 

64 Egiptul a fost cucerit de Cambyses în anul 525 î.e.n; cu acest 
prilej, el a străbătut Peninsula Arabică pe la nord. 

6Î Tyrul a fost cucerit de Nabucodonosor, rege al Babiloniei 
(604—561), după o rezistenţă de 13 ani. El a fost distrus din 
nou de Alexandru cel Mare în anul 322 î.e.n., după un asediu 
îndelungat. 

6IÎ De fapt, şi Herodot ( Istorii , I, 203), şi Aristotel (Meteo- 
rol., II, 1) socoteau că Marea Caspică era o mare izolată. 

67 Albania: regiune la apus de Marea Caspică, azi Daghestan. 

68 Este vorba de fapt despre rîul Hyphasis, de unde armata lui 
Alexandru cel Mare s-a întors (D i o d o r, Bibi. Hist. XVII, 
93) (P1 i n i u s, Nat. Hist. VI, 17, îl numeşte Hypasis). Este 
rîul Byas de azi. — Hypanis este numele vechi al Bugului. 

m Apollodor, probabil Apollodor din Atena, discipol al lui Aris- 
tarc, a trăit în secolul al II-lea î.e.n.; a scris o lucrare intitu¬ 
lată Bibliotheca. 

70 Siger: regat aflat pe litoral, vecin cu Patalena (potrivit lui 
Strabon, cartea XI, cap. II). 

* Coasta Malabar, în vestul Peninsulei India. 

n Siagra: capul Ras-al-Hadd, în sud-estul Arabiei, la golful 
Oman. 



252 


NOTB 


73 Cane: poTt antic pe coasta Arabiei Felix, aparţinînd, după 
Ptolemeu ( Geogr VI, 7), adramiţilor. — Ocelis: vechi port 
la Marea Roşie, de asemenea în Arabia Felix (aproape de 
Ade.n). 

74 Muziris: port pe coasta Malabar (în vestul Indiei). 

75 Peninsula Africii: Airica era legată de Asia, nu era încă tăiat 
Canalul de Suez; India cis-Gangem (India de azi) spre deose¬ 
bire de India trans-Gangem (Bengal, Indochina şi Malacca). 

76 S t r a b o n, Geographia, XV, 1. 

77 Hypanis: vezi nota 68 la această carte. 

73 Capul Comorin: punctul extrem al Peninsulei Decan (sudul 
Peninsulei India). 

79 Coasta Coromandel: coasta orientală a Indiei (pe Golful Ben¬ 
gal). 

80 Adică: comerţ numai cu regiunile de pe coastele Guzarat şi 
Malabar. 

— Regiunea Guzarat (Gujurat): la nord de coasta Malabar, 
în vestul Indiei; a fost o vreme un regat islamic, cucerit în 
1565 de Mogulul Akbar. 

81 M. vorbeşte despre legătura cu Indiile prin Egipt într-o vreme 
cînd nu se vorbea de Canalul de Suez şi se uitaseră încer¬ 
cările de legătură între Nil şi Marea Roşie (făcute chiar de 
pe timpul faraonilor). 

82 Taprobana: numele din antichitate al insulei Ceylon. 

83 Nechao; Nechao al II-lea, rege al Egiptului (610—595 î.e.n.) 
din dinastia a XXVI-a; el a pus navigatori fenicieni să facă 
înconjurul Africii de la est la vest. 

84 Eudoxiu: Eudoxiu din Cizic, navigator grec din secolul al 
II-lea î.e.n.; a fost în serviciul suveranilor din Alexandria; 
el a întreprins înconjurul Africii în acelaşi sens. Nici despre 
încercarea lui Nechao, nici despre aceasta din urmă nu s-a 
stabilit că ar fi izbutit. 

15 Pomponius Mei a: geograf din prima jumătate a secolului 
I e.n.; a scris lucrarea De chorographia , cea mai veche de¬ 
scriere a lumii antice care ni s-a păstrat. 

86 Sataspe: persan căruia, potrivit lui Herodot, Xerxes i-a po¬ 
runcit, pe la anul 470 î.e.n., drept pedeapsă pentru săvîrşirea 
unei crime să facă înconjurul Africii, plecînd de la Coloa- 

nele lui Hercule (strîmtoarea Gibraltar) şi să se întoarcă prin 
Golful Arabiei; după o călătorie de mai multe luni, s-*a în¬ 
tors din drum. 

87 Hannon, navigator cartaginez din secolul al Vl-lea î.e.n.; peri¬ 
plul lui s-a oprit la Golful Guineei. 

88 Herum: probabil în fundul Golfului Suez. 

89 Dira: vechi oraş în Etiopia, la strîmtoarea Bab-el-Mandeb. 

90 Promontoriul Aromatelor: Capul Guardafui. 

91 Artemidor: celebru geograf grec (din Efes), din secolul I î.e.n. 

92 Aceste două puncte se aflau pe ţărmul Mozambicului (Africa 
de sud-est). 

Sî Ptolemeu, Claudius (aproximativ 90—168 e.n.): geograf 
şi astronom grec din Egipt; a lăsat o Geografie şi Almagesta, 
lucrare în care a adunat ideile astronomice ale antichităţii 
şi a expus concepţia sa geocentristă, care a fost denumită: 
„concepţia ptolemeică asupra universului 11 şi alte cărţi. 

v ‘ Se crede că autorul Periplului Mării Eritree (Periplus maris 
Erythraei) a fost un negustor grec din Alexandria (la sfîr- 
şitul secolului I e.n.). — Prin Marea Eritree se înţelegea în 
antichitate nu numai Marea Roşie de azi, ci şi Golful Persic 
şi Marea Oman. 

95 Atribuirea Periplului Mării Eritree lui Arrianus nu este 
sigură. 

90 Aşa reiese din H e r o d o t, op. cit., IV, 42. 

97 Căci, aşa cum credea Ptolemeu, călătorii nu puteau să facă 
acest ocol al Africii, Marea Roşie (Sinus Arabicus) şi Marea 
Indiilor (Oceanus Indicus) fiind închise la sud de pămînt 
Terra incognita (pămînt necunoscut); toate acestea pe harta 
pămîntului lăsată de Ptolemeu (întocmită aproximativ la anul 
140 e.n.). 

98 Hannon: magistrat suprem al Cartaginei (prima jumătate a 
secolului al Vl-lea î.e.n.). Povestirea călătoriei sale este cunos¬ 
cută printr-o traducere grecească adeseori citată de autorii 
antici (Plinius, Arrianus). El a trecut de Coloanele lui Hercule, 
a mers pe Oceanul Atlantic, de^a lungul coastei marocane, a 
întemeiat cinci colonii la Capul Soloeis (Capul Cantin), a cobo- 
rît pînă la un mare fluviu, pe care el îl numeşte Lixos, şi 
a întemeiat o ultimă colonie la Cerne. 

99 Cerne: unii autori aşază această insulă între Capul Yubi şi 
Capul Bojador, iar alţii mai la sud, în rada lui Rio de Oro, 
unde cartaginezii ar fi fost atraşi de aur. 

100 Hannon a mers de-a lungul coastei de vest a Africii şi a 
ajuns, se crede, pînă la Golful Guineei (Munţii Camerun) (pe 
la anul 530 î.e .n.). 

101 Scylax (Skylax): navigator şi geograf grec de pe timpul lui 
Darius I (528—486 î.e.n.). Călătoria sa a fost efectuată deci 
ceva mai tîrziu decît aceea a lui Hannon. Datele furnizate de 
Periplul său confirmă în general spusele lui Hannon. 

102 Dificultăţile sînt relative, adică au caracter relativ, sînt pro¬ 
porţionale cu mijloacele folosite pentru a le învinge. 

103 Noctibus micare crebis... = „Noaptea străluceşte de numeroase 
focuri şi răsună de cîntecul fluierelor şi de zgomotul tobelor, 
(pe cînd) în timpul zilei nu se vede nimeni". (P1 i n i u s, 
Hist. nat., cartea V, cap. I). 

Textul redat de M. este prescurtat şi modificat. 

104 S-a discutat dacă aceste femei acoperite cu- păr erau gorile 
sau fiinţe umane din rasa pigmeilor. 

105 în original: „la foi punique ou la foi romaine lat.: punica 
fides = rea-credinţă; autorul vrea să spună că romanii, în¬ 
vingători, l-au considerat pe Hannon ca fiind de rea-credinţă. 

11,6 Dodwell, Henri (1641—1711), filolog englez, a editat pe 
Strabon şi pe micii geografi greci. Astăzi nu mai există în¬ 
doială asupra Periplului lui Hannon. 

107 Aluzie la distrugerea Cartaginei. 

103 Astăzi se crede însă că Hannon a trecut de Coasta de Aur şi 
a ajuns la Golful Guineei. 

i" Tartessus (sau Tortessos): după Strabon (Geographia, III, 
2), localitate la gura fluviului Betis la nord de Gades (azi 
Cadix); după Pomponius Mela (De situ orbis, II, 6), 
corespunde cu localitatea Carteia din antichitate, mai la sud 
de Gades (la strîmtoarea Gibraltar de azi). 

' 10 D io d o r ( Bibliotheca Historica, cartea V, cap. 35 — cartea 
VI nu s-a păstrat) vorbeşte despre fenicieni, nu despre car¬ 
taginezi. 

111 Betis: numele antic al fluviului Guadalquivir de azi. 

112 Marca (fr. le marc): veche măsură de greutate de opt uncii, 
o jumătate de livră de Paris (cca 250 g), servind la cîntărirea 

aurului şi argintului; drahma e o măsură de greutate la greci, 
egală cu 3,24 g iar livra de Paris este egală cu aproximativ 
500 g. 

113 Potosi: localitate în Bolivia; minele de argint de la Potosi 
erau vestite în lumea întreagă în secolele XVII—XVIII. 

114 Marchizul de Rhodos: Lopez Rodriguez d’Evora y Vega a fost 
numit marchiz de Rhodos în 1682. 

113 Himilcon: şef militar cartaginez, navigator contemporan cu 
Hannon; el ar fi navigat pe Oceanul Atlantic, ar fi fost în 
Bretania şi poate pînă în Irlanda. 

116 Festus Avienus (secolul al II-lea î.e.n.), Ora maritima, 
II, vv. 94—129. 

O’. Insulele Cassiteride (azi Scilly), de la grec. Kassiteros: cosi¬ 
tor, care era acolo din abundenţă. 

118 Insulele Silley (Scilly sau Sorlingues), în Marea Mînecii 
lîngă coasta Cornwall. 

ll!l Betica: vechiul nume al Andaluziei (în Spania). 

120 In original: une etoile polaire; autorul vorbeşte ca şi cum ar 
fi mai multe stele polare; acest lucru i s-a reproşat. 

121 De fapt, fraza lui Hannon, redată de Freinshemius, a fost 
pronunţată înainte de izbucnirea primului război punic. 

122 Frumosul promontoriu este Capul Calon (Promontorium 
Pulchrum) (Capul Bon) (P o 1 y b i o s, Istorii, III, 23). 

123 Este adevărat că Cartagina şi-a rezervat comerţul pe coasta 
Africii şi în Sardinia, dar a contopit într-un singur tratat 
cele două tratate despre care vorbeşte Polybios. 

* 24 Romanii dăduseră Atenei insula Delos cu condiţia de a crea 
acolo un porto-franco. Delos a fost un mare centru de tranzit 
între Italia şi Orient, pînă l.a doborîrea lui Mithridate. 

123 Propontida; vezi nota 45, cartea XXI. 

128 L u c i u s Licinius Lucullus (aproximativ 106—57 î.e.n.), 
general roman care a dus război împotriva lui Mithridate; 
celebru şi prin victoriile sale împotriva acestuia şi prin 
bogăţiile sale. 

127 Amisos şi Sinope: porturi în sudul Pontului Euxin. 

128 A p p i a n, De hello Mithridatico, cap. 83. 

,2U Regatul Pontului: vechi -regat situat în nord-estul Asiei Mici, 
pe Pontul Euxin. Fundat în secolul al IV-lea î.e.n., el a 
devenit foarte puternic în vremea lui Mithridate (123—63 î.e.n.), 

celebru prin luptele sale' împotriva romanilor. Regatul Pontu¬ 
lui a fost transformat în provincie romană în anul 63 e.n., 
fiind împărţit în: Pontul Galactic, Pontul Polemoniac şi 
Pontul Capadocian. 

130 Fanagoreeni, locuitori din Fanagoria, port în nordul Pontului 
Euxin, la strîmtoarea Bosphorus Cimerius (azi Kerci). 

131 In original: l’art (meşteşug, iscusinţă); este vorba despre ni¬ 
velul tehnic şi iscusinţa corespunzătoare, după cum se vede 
din ceea ce spune M. în Considerations. .. cap. IV: „Invenţia pra¬ 
fului de puşcă a făcut un lucru ce nu s-ar fi putut bănui, 
anume că forţa armatelor navale a constat mai mult ca nici¬ 
odată în meşteşug; căci, pentru a rezista puterii tunului şi a 
nu fi supus unui foc superior, a fost nevoie de nave mari. Dar 
a trebuit ca la mărimea maşinii să se proporţioneze puterea 
meşteşugului... Pe atunci soldaţii însemnau mult, iar spe¬ 
cialiştii (Ies gens de l’art) puţin; acum soldaţii sînt nimic sau 
puţin, iar specialiştii mult“. 

132 în original; la sufjisan.ee (capacitatea intelectuală). 

133 Pomponius, Sextus, jurisconsult roman din secolul al 
II-lea e.n., adeseori citat în Digeste; trimiterea din notă, 
clarificată, se prezintă astfel: Leg. V, § 2, Dig. [XLIX, 15], 
De captivis. 

im p e ij n gă tratatele de alianţă ( foedera aequa şi iniqua), despre 
care s-a vorbit în altă notă, mai erau la romani: 

1) tratate de amiciţie (avînd ca obiect protecţia comercianţilor 
romani pe teritoriul altui stat şi invers; aceste tratate aveau de 
obicei două clauze: printr-una se garanta persoana care mergea 
dintr-un stat într-altul, şi bunurile ei; prin cealaltă se stabilea 
rezolvarea litigiilor dintre cetăţenii celor două state de către 
tribunale speciale); tratatul încheiat între Roma şi Cartagina 
(probabil în anul 348 î.e.n.) este un tratat de acest fel; 

2) tratate de ospitalitate (hospitum publicum), încheiate: 
a) între Roma şi un alt stat, sau b) între un cetăţean roman 
şi un stat străin. In primul caz, hospitum publicum cuprinde, în 
afară de clauzele tratatului de amiciţie, o clauză privitoare la 
relaţiile private dintre cetăţenii - statelor respective, acordarea 
lui commercium şi connubium; de asemenea, o clauză privitoare 
la schimbul de ambasadori. In al doilea caz, statul străin îşi 

asigură din partea unui magistrat roman, prin mari daruri, 
protecţia faţă de statul roman (cf. C. Şt. Tomulescu, 
Manual de drept privat roman. Bucureşti, 1956, pp. 898—899). 

135 Quae mercimoniis publice praefuit (Care a exercitat în mod 
public un comerţ). 

136 Din manuscris se vede care este autorul criticat aici: Huet 

(Pierre Daniel) (1630—1721), erudit francez, episcop 

d’A vranches Histoire du Commerce et de la navigation des 
Anciens (Istoria comerţului şi a navigaţiei în antichitate). 

137 Am pus aici această notă (plasată în ediţia „Societe Ies belles 
lettres" în alineatul următor, după cuvîntul viile) potrivit ex¬ 
plicaţiilor date de adnotator (că în ediţia din 1748 este în 
locul în care am pus-o şi noi, iar în ediţiile următoare a fost 
mutată din eroare mai jos). 

1 38 Această băutură: vinul. 

133 împăratul Domitianus (81—96) a dispus printr-un edict să se 
distrugă în provincii jumătate din plantaţiile de viţă-de-vie şi 
a interzis orice nouă plantaţie; motivele, arătate de Suetonius, 
sînt de ordin economic, iar interdicţia mu a fost respectată cu 
stricteţe. 

— Probus, M. Aurelius Valerius, împărat roman (276—282). 

— Iulian (Apostatul), împărat roman (361—363). 

I'* 0 In original: c’est-ă-dire etablir le billon; le billon este aliajul 
de metal preţios cu un metal ordinar (arama) căruia i s-a 
redus titlul (procentul de metal preţios), menţimîndu-se valoarea 
nominală a monedei, 

,/J Vezi Spiritul legilor, cartea VII, cap. II şi IV. 

142 Marin din Tyr (Tyrianul), geograf roman la sfîrşitul 
secolului I, unul dintre creatorii geografiei matematice. 

443 Turnul de piatră (Turris lapidea, în Ptolemeu): harta anexată 
la Spiritul legilor (ediţia din 1757) situează acest punct la 100° 
longitudine estică şi 40° latitudine nordică. 

— Sera: în China (pe harta lui Ptolemeu figurează aproape 
de 40° latitudine nordică şi 180° longitudine estică; pe harta 
anexată la Spiritul legilor figurează pe la 40° latitudine nor¬ 
dică şi 135° longitudine estică). 

S. Cotta precizează: capitala Chinei nordice (Serica), azi 
Singan-fu; romanii numeau Serica (de la lat.: sericum = mă¬ 
tase) locul de unde luau mătasea. 

144 Vezi în cartea IX, cap. IV; afirmaţia că marile imperii se 
apără separîndu-se prin pustiuri. 

145 In original: Ies droits d’aubaine et de naufrage; în virtutea 
lui droit d'aubaine, bunurile străinului nenaturalizat (aubain) 
erau supuse la moartea lui confiscării de către suveranul local, 
iar în virtutea lui droit de naufrage (droit de bois) navele 
naufragiate pe ţărmul unui alt stat deveneau proprietatea 
suveranului local. 

146 Evanghelia lui Luca, VI, 35 („daţi fără să aşteptaţi ceva“) nu 
vorbeşte însă despre dobîndă, ci despre milostenia creştină 
în general. 

147 Este vorba despre evrei, care au avut de suferit persecuţii 
barbare. Negoţul a fost însă practicat şi de creştini, nu numai 
de evrei (amintim de Liga hanseatică). 

148 Monopol: aici, asociaţie ilicită de comercianţi, pentru sporirea 
preţului de vînzare a unui produs. 

i'D Vezi despre Marca Hispanica voi. I al Spiritului legilor, p. 438. 

l:, ° Stow, John (1525—1605), Survey of London, Londra, 1598. 

131 Edictul indicat în notă a fost dat de regele Carol al Vl-lea 
la Abbeville. 

152 în original: serfs mainmortables = şerbi de mină moartă, 
adică şerbi care nu puteau transmite avutul: dacă nu lăsau 
copii în urma lor îi moştenea seniorii lor; bunurile de mînă 
moartă erau sustrase taxelor de mutaţie, fiind inalienabile şi 
erau supuse în schimb unei taxe (speciale) de mînă moartă. 

153 Tratatul în chestiune a fost încheiat în septembrie ilil98 între 
regele Filip August şi Thibaut, atunci cînd acesta a primit 
investitura comitatului de Champagne. 

154 In original: leurs effets (valori sau bogăţii mobiliare). 

155 Actele notarilor genovezi şi marsiliezi (unde nu este vorba de 
evrei) sînt mai vechi, spune J.B. de la Gressaye, citind pe 
A. E. S a y o u s, Vorigine de la lettre de change, în „Revue 
historique de Droit franpais et etranger 11 , 1933. 

156 In original: des lettres secrettes. 

157 Scolasticii au admis uneori dobînda în virtutea unui titlu 
extrinsec contractului de împrumut pentru compensarea unei 
pierderi suferite, a unui cîştig neobţinut, a unui risc al împru- 
mutătorului. 

158 Acest alineat (împreună cu cel dinainte) a atras critica teolo¬ 
gilor (Facultatea de teologie din Paris). M. n-a modificat nimic, 
dar a adăugat nota b, care apare în ediţia postumă din 1757. 

159 Vasile I, împărat al Bizanţului (866—886), interzisese cu 
totul să se ia dobîndă. 

— Leon al Vl-lea (fiul lui Vasile), împărat al Bizanţului 
(886—912), deşi a declarat că această lege este minunată, a 
-trebuit s-o revoce -pentru -că nu se mai făceau de fel împru¬ 
muturi şi să admită împrumutul cu dobîndă, limitînd nivelul 
acesteia. 

M. vrea să arate că interzicerea absolută a dobînzii duce la 
nimicirea comerţului. 

— Hermenopulos, jurisconsult bizantin din secolul al 
XlV-lea, autor al lucrării Hexabiblos, rezumat al dreptului din 
Basilice (lucrare de sinteză, întocmită pe baza Digestelor, 
Codului şi Novellelor, care a fost în vigoare la Bizanţ pînă 
în secolul al IX-leaj. 

> 60 Vezi cartea XXII, cap. XIII—XIV. 

161 Machiavelism: doctrina lui Machiavelli (dreptul suveranului de 
a face orice în interesul statului); aici: politică fără scrupule. 

162 Lovituri de stat (coups d’Btat): în sensul de măsuri excepţionale 
la care recurge un guvern, invocînd salvarea statului. 

163 Este vorba despre descoperirea Capului Bunei Speranţe de 
către Bartolomeu Diaz, în anul 1486. 

164 Melinda: port pe coasta de est a Africii (în Kenia, la nord-est 
de Mombasa). 

105 Calicut (Kozhikode): oraş pe -coasta Malabar (în India de vest), 

1 65 Poemul Lusiadas (Luziadele), al lui Camoens (1572), avînd ca 
subiect descoperirile portughezilor în Indiile orientale. Eroul 
principal al poemului este Vasco da Gama. 

167 Legile stinjenitoare: potrivit lui Fr. Pyrard, portughezii au 
pretins de la regii din Indii monopolul comerţului; după ei, 
Compania olandeză a Indiilor orientale a beneficiat de acelaşi 
■privilegiu. 

Vezi şi cartea XX, cap. XX, în privinţa politicii comerciale 
a portughezilor. 

109 In- original: il parvijit o l'empire (el ajunse la imperiu [dobîndi 
imperiul, deveni împărat]); imperiul = Sfintui Imperiu Ro- 

mano-German. Carol Quintul a devenit împărat în 1519, după 
ce în 1516 devenise rege al Spaniei. 

169 Este vorba de Imperiul aztecilor (Mexic) supus de Cortez, şi 
Imperiul incaşilor (Peru) supus de Pizzaro, apoi Chili, 
Paraguay, insulele Antile etc. 

170 O bulă a papei din 4 mai 1493. Alexandru al Vl-lea împărţea 
noua lume între spanioli şi portughezi (emisfera occidentală 
a fost atribuită Spaniei, iar cea orientală — Portugaliei); por¬ 
tughezii au obţinut de la spanioli (linia de demarcaţie fiind 
favorabilă acestora) prin tratatul de la Tordesillas, din 7 iunie 
1494, sancţionat de papa Iuliu al II-lea în 1509, ca linia să 
fie mutată la 370 leghe vest de insulele Capului Verde, ceea ce 
■le-a îngăduit să se instaleze în Brazilia. 

Olandezii au înlăturat (în 1658) pe portughezi din Ceylon. şi 
din Coromandei. 

> 72 Anglia, Franţa. 

173 Companii comerciale privilegiate (ă c harţe), pentru care M. 
se arată favorabil aici, erau, de pildă, companiile Indiilor: 
franceze, engleze, olandeze. 

Vezi şi cartea XX, cap. X; M. se arătase însă potrivnic mo¬ 
nopolului companiilor, ca partizan al libertăţii comerţului. 

174 Probabil că M. se referă la coloniile greceşti care formau, 
" în general, cetăţi autonome şi păstrau totuşi o legătură cu 

metropola. Coloniile romane, însă, rămîneau în cea mai mare 
parte sub stăpînirea Romei. 

— Colonii care „depind chiar de stat": acestea intrau în 
domeniul coroanei, fiind administrate direct în numele regelui. 

i 73 Adică: Comerţul cu coloniile nu se face şi nu trebuie făcut 
pe plan de egalitate; avantajele reciproce în relaţiile comerciale 
erau rezervate statelor independente; liberalismul lui M. face 
loc aici unei poziţii de susţinere a politicii colonialiste. 

I7ti Vezi nota 148; aici s-ar putea traduce astfel: „orice comerţ... 
e considerat ca o activitate ilicită supusă pedepsei după legile 
ţării". 

177 Acesta este aşa-numitul sistem al Pactului colonial (sau regimul 
de exclusivitate) (sistemul era aplicat de Franţa, Anglia 
Spania, Portugalia): coloniile nu puteau face comerţ decît 
cu metropola, iar transporturile maritime între colonii şi me¬ 
tropolă erau rezervate navelor metropolei. 

178 Totuşi nu depărtarea, ci puterea flotei s-a ^dovedit hotărâtoare 
(Anglia a impus Franţei astfel cedarea Canadei în 1763). 

179 Deci reducerea coloniilor la rolul de anexe agrare şi de 
izvoare de materii prime ale metropolelor, acestea din urmă 
rezervîndu-şi industria şi vînzînd în colonii produse industriale; 
sistemul a continuat să se aplice pînă în zilele noastre. 

îso Vezi cartea XXII, cap. IV. 

im Vezi cartea XXII, cap. II. 

i «2 Vezi car tea XXII, cap. XXII. 

183 Aluzie la comerţul cu sclavi negri; vezi şi cartea XV, cap. V. 

1 84 Vezi cartea XIII, cap. XVII. 

185 Europa face comerţul pentru celelalte trei părţi ale lumii 
(continentele, aici fără Australia). Distincţia (din cartea XX), 
artificială, dintre monarhii, care ar face numai comerţul de 
lux, iar republicile pe cel de economie, dispare aici. 

180 Este vorba de Considerations sur Ies richesses de l’Espagne 
(Consideraţii asupra bogăţiilor Spaniei), lucraTe al cărei titlu 
iniţial fusese: De la principale cause de la decadence de 
l’Espagne (Despre principala cauză de decădere a Spaniei). 

187 în 1577, Filip al II-lea pentru a face faţă nevoilor tezaurului, 
a suspendat plăţile şi a convertit în titluri de rentă perpetuă 
sau cu scadenţe la termene foarte lungi, cu 5%, titlurile pe 
termen scurt emise, a căror dobîndă era de 10—14°/o- 

188 în original: une richesse de fiction ou de signe. Vezi şi cartea 
XXII, cap. II. 

189 B o d i n arătase, într-o lucrare din 1568, legătura dintre ridi¬ 
carea preţurilor în Europa şi aducerea din America a unor mari 
cantităţi de metale preţioase (La reponse de Jean Bodin aux 
paradoxes de M. de Malestroit sur l’encherissement de toutes 
choses et le moyen d’y remedier). 

190 Minele din Indii: minele din America. 

191 Izvoarele de documentare asupra minelor din America sînt 
pentru M. lucrările lui Garcilasso de la Vega, Solis şi 
Frezier. Acesta din urmă a fost inginer de mine, trimis în 
misiune de către guvernul francez în 1711, a cărui lucrare este 
citată în notă, titlul ei exact fiinid: Relation du voyage de la 
mer du Sud aux cotes du Chili et du PSrou (Descrierea de că¬ 
lătorie pe ţărmurile Mării Sudului din Chili şi Peru), 1716. 

192 In original: lui proposait Ies îndes (îi propunea Indiile); în tra¬ 
ducerea italiană se spune: „îi propunea căutarea unei noi căi 
spre Indii' 1 , ţinînd seama că aceasta a urmărit de fapt Cristo- 
for Columb (să ajungă la răsărit prin Occident, dată fiind ro¬ 
tunjimea pămîntului). 

Despre faptul relatat aici de M. s-a arătat că e vorba de un 
anacronism: Francisc I nici nu se născuse atunci cînd Cristofor 
Columb a făcut propunerile sale regelui Spaniei (el era gata să 
se ducă în Franţa, dar a renunţat, găsind, în sfîrşit, sprijin în 
Spania); Francisc I n-a devenit rege al Franţei decît în 1515, 
după moartea lui Cristofor Columb (1506). 

19:1 Anglia şi Olanda. 

194 Ca ultim cuvînt, M. recomandă deci ţărilor coloniale libera 
concurenţă în comerţul internaţional. 

CARTEA XXII 

1 Cartea XXII studiază moneda; conţinutul nu corespunde decît 
într-o mică măsură titlului, fiinid un studiu aproape numai 
economic, iar aspectele juridice fiind tratate într-o mică mă¬ 
sură. 

în această carte se pot desena trei părţi principale: a) mo¬ 
neda şi schimbul (cap. I—XV); b) datoria publică (cap. XVI—- 
XVIII); c) .împrumutul cu dobîndă între particulari (cap. 
XIX— XXII). 

2 Sursa este: Thomas Shaw, Voyages au Levant et en Barba¬ 
rie (Călătorii în Levant şi în Barbaria), 1743 (trad. din limba 
engleză). M. redă însă informaţiile din memorie, şi de aceea 
greşeşte: maurii nu le ofereau negrilor sare, ci cuţite şi foarfeci. 

3 M. nu studiază, în această carte, decît rolul monedei în schim¬ 
burile internaţionale. 

4 Lidienii: locuitorii Lidiei, veche ţară din Asia Mică. Pembro- 
cke: comitat în Anglia. 

5 „Cînd ea este solidă" (în original): lorsqu’il [le papier] est bon): 
cînd are acoperire (cînd este garantată îndeajuns printr-un stoc 
de monedă metalică), fiind liber convertibilă în metal. 

6 Aici este expusă (completându-se cu cele spuse în această carte, 
■cap. VII) teoria cantitativă a monedei, printre creatorii căreia 
figurează Montesquieu şi pe care K. Marx o critică în Capitalul, 

voi. I, p. 156, (unde e citat alineatul 2 din cap. VII). „Deşi 
această teorie este greşită, totuşi ea a constituit un anumit pas 
înainte în comparaţie 'OU concepţiile tradiţionale ale mercanti- 
liştilor, care considerau aurul drept unica întruchipare a bogă¬ 
ţiilor" (M. P. B a s k i n, Charles Louis Montesquieu, „Znanie", 
Moscova). 

7 Laugier de Tassy: funcţionar la Consulatul Franţei din 
Alger; lucrarea Histoire du Royaume d’Alger a apărut în 1725. 

s Prevederea aceasta nu era cuprinsă în Magna Charta din 1215; 
ea a fost introdusă în Magna Charta completată, acceptată de 
Henric al III-lea în 1225, care constituie textul definitiv al ei. 

3 T a c i t u s, De origine et situ Germanorum, cap. XII şi XXII. 

,0 Solidul («itreus solidus): monedă de aur romană (introdusă pe 
la anul 300 de către Constantin cel Mare); a fost răspîndită 
pînă în (secolul al XlII-lea. 

11 Tremisa (tremissis, de la tres assis): monedă de aur care valora 
(în mod pbişnuit) o treime dintr-un aureus. 

12 Aici este vorba despre vechea monedă franceză îe sou, cuvînt 
care vine de la lat. solidum (solidus). 

13 Aceasta este ceea ce se numea monnaie de compte (monedă de 
cont); înainte de marea revoluţie franceză, monedele de cont 
erau: la livre, le sou (le sol) şi le denier (ele fuseseră iniţial 
monede reale); în contracte, preţurile erau fixate în monedă 
de cont, dar plăţile se făceau în monedă reală. 

P M. se ridică împotriva reducerilor titlului monedei, la 
care suveranul, care avea monopolul baterii de monedă, re¬ 
curgea adeseori; abuzurile în acest sens duceau la necontenita 
schimbare a raportului dintre moneda ideală (de cont) şi cea 
reală (K. M a r x studiază acest fenomen în Capitalul, voi. I, sec¬ 
ţiunea I, cap. III, § c, p. 157, arătînd că „istoria acestor confu¬ 
zii formează istoria monedei în evul mediu şi în epoca moder¬ 
nă pînă în secolul al XVIII-lea“). 

‘5 Vezi cartea XXI, cap. XXII. 

l(i Indiile: America. 

17 Garcill asso de la Vega, (numit El Inca = Incaşul, pen¬ 
tru că era fiul unui spaniol şi al unei principese incaşe) 
(1535—1616), istoric spaniol. 

18 „Sistemul" lui John Law, economist şi bancher, care a devenit 
ministru al finanţelor în timpul Regenţei (1716); „sistemul" 

său consta, în esenţă, în emiterea unor bancnote fără acoperire 
în aur. Atunci, vrea să spună M., erau preferate, faţă 
de moneda însăşi, acţiunile emise de banca înfiinţată de Law. 

19 în original: Ies fonds publics de quelques Etats.. titlurile de 
rentă ale unor state: titlurile de împrumut emise de unele istate. 
sumele împrumutate fiind cîştigate din comerţ. 

20 Vezi nota 6. Karl Marx citează aproape în întregime acest 
al doilea alineat, critieînd teoria cantitativă a monedei, potrivit 
căreia preţurile rezultă în mod matematic din împărţirea can¬ 
tităţii de monedă prin totalitatea bunurilor. El spune: „Iluzia 
că, dimpotrivă, preţurile mărfurilor sînt determinate de masa 
mijloacelor de circulaţie, iar acestea, la rîndul lor, de masa 
materialului bănesc aflată într-o ţară, se întemeiază, la primii 
ei reprezentanţi, pe ipoteza absurdă că mărfurile intră în pro¬ 
cesul de circulaţie fără preţ şi banii fără valoare, iar aci o 
parte alicotă a grămezii de mărfuri se schimbă cu o parte ali- 
cotă a muntelui de metal' 1 . Marx face trimitere la cei ce au 
dezvoltat aceaistă teorie (Ricardo, James Mill, lordul Overstone). 
Capitalul, voi. I, pp. 155—156. 

21 „Valoarea mărfurilor", adică preţul lor, este determinată de 
legi naturale (M. este aici precursorul economiştilor 
liberali din secolul al XlX-lea). 

22 Socrate, istoric, născut la Constantinopol spre sfîrşitul seco¬ 
lului al IV-lea; el a continuat Istoria ecleziastică, a lui Euse- 
b i u pentru perioada 306—439. 

Iulian: Iulian Apostatul, vezi nota 139, cartea XXI. 

23 Macutul: unitate ideală de valoare, inventată, se pare de M. 

34 Preţul apare aici ca rezultînd dintr-un raport al valorii lucru¬ 
rilor şi cantitatea monedei. 

25 Potrivit principiului stabilit în capitolul precedent. 

2e M. se referă aici la legea lui Gresham: moneda rea 
alungă pe cea bună. 

27 Vezi cap. III. 

28 Cursul schimbului este în funcţie de balanţa de plăţi. 

29 Cursul schimbului, se spune, este în primul caz la paritate, în 
al doilea — peste paritate, în al treilea — sub paritate. 

30 De fapt, este cap. XXIII din cartea XX. 

31 Aici este vorba despre fixarea cursului schimbului după o deva¬ 
lorizare şi despre speculaţiile în legătură cu aceasta; monedă 
bună (monnaie forte) = monedă nedevalorizată; monedă slabă 
(mormăie faible) = monedă care nu are titlul legal (i s-a redus 
cantitatea de metal preţios, monedă devalorizată). M. 
a stat în Olanda în 1728, şi atunci s-a documentat bine în 
această privinţă. 

32 Scudul este o veche monedă de argint egală cu trei livre (în 
mod obişnuit, căci exista si scud de şase livre). 

33 In original: â peu de chose preş; autorul vrea să arate că deo¬ 
sebirea este extrem de mică. 

34 Samuel Bemard (1651,—1739), cel mai bogat bancher din Franţa 
Ini Ludovic al XTV-lea şi Ludovic al XV-lea, înnobilat de 
Ludovic al XlV-lea; el a împrumutat adeseori tezaurul. 

Aici este vorba despre un fapt istoric care a avut loc în 
Franţa în timpul regenţei (Philippe d’Orleans, în timpul mino¬ 
rităţii lui Ludovic al XV-lea, 1715—1723). 

35 Compania lndiilor occidentale, înfiinţată de către financiarul 
Law pentru a exploata colonia Louisiana (în America de Nord). 

3ii In original: Coups d'autorite (lovituri de autoritate). 

37 In două ministere (guvernări) consecutive la sfîrşitul domniei 
lui Ludovic al XlV-lea şi sub regenţă s-au făcut operaţii (de 
devalorizare). 

38 Bude, Guillaume (1467—1540),De Asse et partibus eius 
(Despre as şi subdiviziunile lui), Paris, 1514. 

3U Aici este vorba despre epoca republicii la Roma: faţă de aceas¬ 
tă epocă are admiraţie M.; faţă de epoca împăraţilor 
are o altă atitudine (vezi cap. XIII). 

40 Alterarea monedei nu se făcea pe faţă. 

41 Didius lulianus, împărat roman; după Pertinax, el a obţinut cu 
bani demnitatea de împărat, dar a fost omorît (în anul 193) de 
praetorieni, care îl urcaseră pe tron. 

42 S a v o t, L o u i s, Discours sur Ies medailles antiques (Studiu 
asupra medaliilor antice), Paris, 1627. 

43 De fapt, e vorba de cartea XXI, cap. XX, spre sfîrşit. 

44 M. se referă mereu numai la comerţul exterior. 

43 Ţarina Elisabeta Petrovna (1709—1762), fiica lui Petru cel Mare. 

ir> Şi aceştia, ca şi cei dintîi, sînt sclavi, fiind vorba de un regim 
despotic. 

47 Asemenea legi existau, de pildă, în Piemont. 

42 M. nu este de părerea, răspîndită în vremea sa, că 
împrumuturile publice îmbogăţesc ţara, sporind circulaţia mo¬ 
netară. 

49 Adică hîrtia-monedă (biletul de bancă, bancnota). 

511 Adică acţiunile emise de o societate comercială. 

51 Adică titlurile de împrumut (ale statului). 

52 Statul bogat, la care se referă aici Montssquieu, este Anglia 
în 1727. 

53 Aceasta este ceea ce se numeşte conversiunea obligatorie a 
datoriei publice. 

54 Capitaluri: sumele împrumutate (capete, spre deosebire de do- 
bînzi). 

M. se referă la sistemul de amortizare a datoriei 
publice practicat atunci în Anglia: un fond, alimentat printr-un 
impozit special, din care se amortiza fiecare împrumut; după 
plata dobînzilor, fiecare fond trebuia să verse excedentele pro¬ 
venind din dobînzi compuse într-un cont special, destinat răs¬ 
cumpărării de pe piaţă a titlurilor de împrumut. 

55 Profitul creşte mereu datorită acumulării dobînzilor la dobîn- 
zile economisite. 

50 în original: Ies rentiers de l’Etat ou des particuliers (rentierii 
statului sau particularilor); „rentierii sînt o categorie cu totul 
pasivă 11 , spune mai jos iM., dar le ia apărarea, înţe- 
legînd rolul creditului în mecanismul orînduirii capitaliste. 

57 Vezi cartea XXI, cap. XX. 

63 Primele două alineate au fost cenzurate de Sorbona. în ale sale 
Răspunsuri şi explicaţii date Facultăţii de Teologie, M. spune că 
le suprimă, dar ele au rămas. 

59 Sursa este Chardin, Voyages. .., voi, IV. 

60 Sursa este tot Chardin, Voyages..., voi. VI. 

A dam Smith se va inspira din Montesquieu în această 
privinţă în Wealth of Nations, I, 9, citîndu-1. 

m Publicaţia „Nouvelles ecclesiastiques", l-a acuzat pe M. 
că socoteşte justă camăta în comerţul maritim. Vezi Apărarea 
,,Spiritului legilor", partea a Il-a, art. Camătă, unde M. răs¬ 
punde acestei acuzaţii. 

92 în original: II retrancha Ies capitaux (el a redus capitalurile), 
a micşorat capitalurile de restituit, legalizînd bancruta parţială. 

63 Formă de exprimare indirectă, avînd înţelesul: creditorii nu 
erau ispitiţi să împrumute decît în speranţa unor mari profituri. 

64 Usurae semisses, tnentes, quadrantes = dobînzi de 6°/o, de 
4°/ 0 , de 3%. 

65 Tacitus spune că Legea celor Douăsprezece Table a fixat o 
limită dobînzii (unciarium foenus), adică: dobînda unei uncii, 
dobînda undară. Dobînda a fost limitată la a 12-a parte a unui 
capital, adică 8,33%. Tacitus, Anale, VI, 16; cf. C. Ş t. T o- 
mulescu, op. cit., pp. 635—636. 

66 Legea Licinia: legea propusă de tribunii plebei C. Licinius şi 
L. Sextus în secolul al IV-lea ab U. c. a prevăzut să se scadă 
din capital dobînzile deja primite şi restul să fie plătit în trei 
ani în rate egale. Cf. C. Şt. T o m u 1 e s c u, op. cit., p. 636. 

67 Unciaria uşura sau unciarium foenus (dobînda unciară). 

67a Semiunciaria uşura (jumătatea dobînzii unciare). 

63 Veteri iam more. .. = După un vechi uz, dobînda era admisă. 

69 Permisit eos legibus agere = Le-a permis să acţioneze conform 
legilor. 

79 Legea Genutia, care interzicea cu totul dobînda, nu a fost 
aplicată. In vremea lui Cicero, dobînda legală era de 12% pe 
an; în timpul imperiului, dobînzile contractuale e?au de 
4—8%; lustinian a fixat dobînda maximă de 6%. 

71 Quintus Gabinius, tribun al poporului. 

72 Ariobaraan era rege al Capadociei. 

73 Ut neque Salaminis... = Ca să nu se considere că au comis 
o fraudă, nici salaminienii, nici acela care le-a dat (bani cu 
dobîndă). 

74 Noi table, adică noi legi despre datorii (care ar fi putut să le 
anuleze). 


CARTEA XXIII 

1 Cartea XXIII tratează despre influenţa factorului demogra¬ 
fic asupra legilor. 

Ea se poate împărţi în două: o parte (cap. I—XV) care se 
ocupă de condiţiile generale favorabile sporirii populaţiei şi 
alta (cap. XVI—XXIX) care se ocupă de măsurile legiuitorului 
menite să corecteze influenţa factorilor naturali, şi îndeosebi 
depopularea. 

2 Este vorba de poemul lui L u c r e t i u s, De rerutn natura 
(Despre natura lucrurilor). 

S-a transcris, legat, întregul fragment din traducerea ro¬ 
mânească a lui D. Murăraşu (Lucretius, Poemul naturii, 
Tip. „Bucovina", 1947), nu numai ce a redat M. 

— J e a n d’H e s n a iu 11, poet francez, mort în 1682. 

3 Garamanţii (lat. Garamantes), popor din vechea Africă de nord, 
care, pe vremea lui Herodot (secolul al V-lea î.e.n.), locuiau 
în sudul Numidiei (între deşertul Libiei şi Etiopia). 

4 Lucrarea De orbis situ, de Pomponius Mei a, geograf 
latin din secolul I. 

5 Pater est... = Tatăl este acela pe care îl arată căsătoria 
(adică soţul legitim al mamei) [Dig., II, 4, 5 (P a u 1 u s, cartea 
I, Sent.)]. 

6 Prezentarea, depăşită, a formelor familiei, impune consul¬ 
tarea clasicilor marxism-leninismului, în deosebi a lucrării 
lui F r. E n g e 1 s. Originea familiei, a proprietăţii private şi 
a statului. 

7 La arabi şi azi numele este individual, urmat de indicarea 
denumirii tatălui. 

8 Dreptul musulman permite soţului să aibă patru soţii legi¬ 
time şi concubine; copiii oricărei soţii sînt legitimi, iar ai con¬ 
cubinelor sînt asimilaţi ou cei legitimi în cazul recunoaşterii 
lor de către tată. 

9 Sursa este: Recueil des voyages qui ont servi ă l’etablisse- 
ment de la Compagnie des îndes, voi. V, partea a Il-a. 

,0 De la Codul civil chinez din 1930, 'soţul nu mai poate avea 
concubine. 

11 Vezi în cartea XVI, cap. XVI, despre repudierea la romani. 

12 Este vorba despre Creta şi Lacedemona (vezi cartea IV, 
cap. VI). 

|] Thomas Gage, A New Survey of West Indies, London, 
1648, tradusă în limba franceză în 1676. Autorul a fost misio¬ 
nar în Mexic; în lucrare, atacă administraţia spaniolă din 
America şi misiunile catolice. Faptul relatat de Gage s-a 
petrecut în Guatemala. 

14 în Franţa, Italia, Spania, instituţia familiei era reglementată 
de către dreptul canonic; acesta considera valabilă căsătoria 
încheiată fără consimţămîntul părinţilor. încă din secolul 

al XVI-lea, în Franţa, regalitatea a impus consimţămîntul 
părinţilor, sub pedeapsa dezmoştenirii (aceasta pentru a evita 
„mezalianţele 11 , ceea ce M. pare să aprobe). 

15 Vezi Scrisori persane, CXXII, unde M. spusese că blîndeţea 
cîrmuirii contribuie la propagarea speciei. 

16 Vezi cartea XIII, cap. II. 

17 Potrivit Iui Tfiomas Gage, acest lucru s-ar întîmpla în Jamaica. 

13 Comunele, adică poporul. 

19 B u r n e t, The Abridgment of the History of the Reformation 
in England, Londra, 1683; vezi nota 48, cartea XII. 

20 Vezi cartea VIII, cap. XXI. 

2| M. stabileşte necesitatea dezvoltării meşteşugurilor (industriei), 
a unei pături mari de meşteşugari. El vede latura negativă a 
maşinismului, în orînduirea capitalistă: şomajul; în cazul 
că produsele realizate prin vechile mijloace au preţul potri¬ 
vit pentru circulaţia lor, maşinismul e dăunător, căci reduce 
numărul cumpărătorilor de produse agricole, influenţînd în 
mod negativ dezvoltarea agriculturii, care n-ar mai fi stimu¬ 
lată, vrea să spună M. 

22 Este vorba despre Anciennes relations des îndes et de la 
Chine de deux voyageurs mahometans qui y allerent dans le 
neuvieme siecle, traducere a unui manuscris arab, publicată 
de Renaudot în 1718. In această lucrare se arată însă că ne¬ 
putinţa de a-şi întreţine copiii îi făcea pe chinezi să-i pără¬ 
sească pentru ca să piară, întăriţi în aceasta de credinţa lor 
în metempsihoză. 

23 Vezi cartea X, cap. VI. 

21 Vezi cartea XIII, cap. XVII. 

25 Platon vorbeşte, în Republica, despre reglementarea căsă¬ 
toriei numai pentru păzitorii cetăţii. 

23 Politica, cartea II, cap. VII. („El [legiuitorul Cretei] a sta¬ 
tornicit legătura oamenilor între ei“). 

27 Petty, William (1628—1687), economist englez („părintele 
economiei politice şi într-o oarecare măsură inventatorul sta¬ 
tisticii “, spune M a r x în Capitalul, voi. I, cap. VII, § 8). El 
considera orînduirea burgheză ca orînduirea naturală a socie¬ 
tăţii, cerînd ca politica să sprijine dezvoltarea capitalistă. 
Munca, izvor al valorii, este o teorie ale cărei baze le-a pus el. 

Privitor la evaluarea unui om, despre care vorbeşte M., 
Petty ar fi vrut să spună că fiecare om aduce anual statului, 
prin cheltuielile sale, şaizeci de lire. 

28 Vezi Scrisori persane, CXIII. 

29 In locul din Titus Livius, indicat de M. se spune de fapt: „în 
acele locuri, pe care sclavii romani cu greu le salvează de 
pustietate, fiind acolo o slabă pepinieră de ostaşi". 

30 Paulus Aemilius Macedonicus, consul, învingător la Pydna 
în anul 168 î.e.n. al lui Perses, fiul lui Filip (P o 1 y b i o s, 
op. cit.). 

31 Vezi în cartea VI, cap. XV şi în cartea XI, cap. XIII aceeaşi 
admiraţie faţă de romani. 

32 Despre censură la romani se vorbeşte de fapt în cartea V, 
cap. VII (rolul censurii) şi în cartea VIII, cap. XIV (slăbirea 
censurii spre sfîrşitul republicii). 

33 Este vorba de legea Iulia de maritandis ordinibus, din 736 
ab U.c. (adică 18 î.e.n.). 

34 Vestalele care nu respectau legile castităţii erau îngropate 
de vii. 

35 Se ştie că Augustus a căutat la început să -păstreze aparen¬ 
ţele republicii. Vezi şi cartea XIX, cap. III. 

3,i Legea Papia Poppaea datează din anul 762 ab U.c. (anul 9 e.n.). 

37 Fragmentele lui U 1 p i a n u s: este vorba despre Regulae. 

— Legea Iulia şi legea Papia sînt cunoscute, împreună, sub 
numele de legile caducare. 

38 Jacques Godefroy (1587—1652), profesor de drept la 
Geneva; în lucrarea sa Fontes quatuor iuris civilis, Geneva, 
1653, se află un studiu asupra legilor Iulia şi Papia. 

33 Aceasta este o închipuire a lui Dionysios din Halicarnas. 

40 M. se referă la decemviri, care au alcătuit Legea celor Două¬ 
sprezece Table (se observă că aici nu mai este vorba de Lace- 
demona). Această lege „nu este — după cum s-a susţinut — 
o copie după legiuirile, greceşti. Geneza şi structura legii tre¬ 
buie căutate în condiţiile economice şi politice ale Romei 
după izgonirea regilor, adică în lupta de clasă a plebei" 
(C. Şt. Tomulescu, op. cit., p. 34). 

41 L/t numerus liberorum...: Ca, după cum ordonă legea, să aibă 
precădere aceia dintre candidaţi care aveau mai mulţi copii 
(T a c i t u s, Anale, catrea II, cap. LI). 

42 Adică ius liberorum le elibera pe femei de tutela agnaţilor, 
sub care erau puse cînd nu se mai aflau sub puterea lui 
pater jamilias (atunci cînd acesta murea, femeia devenind sui 
iuris). 

4:1 Celibatarii (bărbaţii de la 20 la 60 de ani, femeile de la 20 la 
50 ani) nu puteau primi moşteniri testamentare sau legate; 
soţii care nu aveau copii (bărbaţii peste 25 ani, femeile peste 
20 ani) nu puteau să primească decît jumătate din bunurile 
donate prin testament. 

“Sozomenos, Hermias, istoric grec din secolul al V-lea, 
care a trăit la Constantinopol, autor al unei Istorii biseri¬ 
ceşti, în greceşte, urmare a Istoriei bisericeşti a lui E u s e- 
b i u, pentru perioada 324—439. 

— Titlul latin întregit de la nota din josul paginii de text 
este De infirmandis poenis coelibatus et orbitatis. 

i: ‘ De aici denumirea de lex decimaria, dată legii Papia Poppaea. 

46 Aici M. se referă la societatea vremii sale şi are poziţia unui 
aristocrat: el nu e de acord cu căsătoria dintre membrii pă¬ 
turilor sociale înalte şi cei ai păturilor de jos. 

47 Titlul latin, întregit, are forma: De natalibus liberorum. 

48 Titlul latin, întregit, are forma: De operibus libertorum. 

40 După M., căsătoria între persoane de condiţii diferite nu era 
nulă în virtutea legii Papia Poppaea, ci abia după un senatus- 
eonsult dat pe timpul lui Marcus Aurelius (vezi cartea XXVI, 
cap. XIII). 

50 Titlul latin, întregit, are forma: De caducis tollendis. 

51 Relatum de moderanda Papia Poppaea = S-a pus în discuţie 
moderarea dispoziţiilor legii Papia Poppaea. 

52 P1 i n i u s c e 1 T î n ă r, Panegiricul lui Traian. 

63 Q. Septimius Florens Tertullianus (160—240), scrii¬ 
tor bisericesc; titlul latinesc al lucrării este Apologeticum. 

54 In original: le droit d’enfants (ius liberorum). 

55 Este vorba despre secta stoică. 

nG N a z a r i e, retor galo-roman din secolul al IV-lea. 

: ' 7 Acelaşi Cod: Codul theodosian; titlul latinesc, întregit, este: 
De bonis qui filiis jamilias acquiruntur. 

5S Cu alte cuvinte: copiii sînt înclinaţi să îmbrăţişeze noul. — 
Prin anumite constituţii imperiale s-a dat episcopilor puterea 

de a arbitra litigiile civile atunci cînd părţile erau de acord să 
se supună acestei jurisdicţii. 

In ceea ce priveşte „legile care au slăbit autoritatea părin- 
tească", Augustus a acordat militarilor libera dispoziţie asupra 
bunurilor lor, iar Constantin a extins-o pentru peculul funcţio¬ 
narilor imperiului şi clerului creştin. 

59 In Geneza XVI, 1—5, sterilitatea este socotită ca o pedeapsă 
divină. 

— Ghebri; numiţi şi parşi, sectatori ai lui Zoroastru, adora¬ 
tori ai focului (răspîndiţi în Persia). 

— Vezi, în privinţa ultimei afirmaţii, şi Scrisori persane, 
CXIV—CXVII. 

00 Alineatul acesta şi cel dinainte au fost criticate de către Facul¬ 
tatea de Teologie din Paris în 1752. In Răspunsurile sale M. a 
arătat că va schimba ceva, dar nu a mai făcut nici o modificare. 

6| Vezi nota 45. 

63 Titlul latinesc, întregit, este: De iure liberorum. 

63 Titlul latinesc, întregit, are forma: De conditionibus et demon- 
strationibus. 

64 Condiţia păstrării văduviei — clauză introdusă în vechiul drept 
francez, în actele de donaţie — obligă persoana căreia i se 
face donaţia să nu se căsătorească, sub sancţiunea de a nu 
beneficia de donaţie. Această clauză avea la bază voinţa 
donatorului ca bunurile donate să rămînă în familie, nu perfec¬ 
ţiunea creştinească a văduvelor. 

65 Vezi, în privinţa celibatului preoţesc, cartea XXV, cap. IV, 
precum şi Scrisori persane, CXVII. 

60 Vezi Apărarea „Spiritului legilor“ (partea I, despre Celibat). 

67 în original: De l’exposition des enfants. Este vorba de părăsirea 

copiilor în locuri publice (în drum, etc.), în aşa fel ca să 
piară (abandonul); sensul în care întrebuinţează M. acest 
termen este acela de ucidere (în pasajul citat în ultimul 
alineat din Tacitus, M. foloseşte termenul exposer pentru lati¬ 
nescul necare — a ucide); redăm pasajul în chestiune după 
traducerea apărută în Editura Ştiinţifică, 1958: „A mărgini 
numărul copiilor sau a ucide pe vreunul din cei născuţi în 
urmă se socoteşte a fi o mişelie, şi acolo mai multă putere 
au obiceiurile cele .bune decît aiurea legi'e cele bune“. Vezi 

şi cartea VIII, cap. XXI, spre sfîrşit, despre această chestiune 
în China. 

68 Popoarele gotice, adică germanice; popoarele getice: dacii şi 
geţii; popoarele sarazine: sarazini, nume dat în evul mediu 
arabilor care au invadat Europa şi Africa. 

09 M. critică centralizarea monarhiei absolute din Franţa seco¬ 
lelor XVII şi XVIII, pe seama căreia pune scăderea numărului 
de locuitori. 

în vremea lui M., Franţa era însă cea mai populată ţară din 
Europa. 

70 Vezi Scrisori persane, CXXII, unde exprimă aceeaşi idee: 
coloniile reduc populaţia Europei. 

71 Indii: Indiile orientale (olandeze), în sud-estul Asiei, Indonezia 
de azi, pe atunci colonie. 

72 Problema populaţiei a fost studiată la sfîrşitul secolului al 
XVII-lea de către Vauban (1633—1707), Projet de dime 
royale (Proiect asupra impozitului regal) şi de către Boisguil- 
lebert (1646—1714), Dissertation sur la nature des richesses, 
de l’argent et des tributs (Studiu asupra naturii bogăţiilor, 
banilor şi impozitelor); apoi, în vremea lui M. de către Melon, 
Essai politique sur le commerce (Eseu politic asupra comerţu¬ 
lui) (1734). Toţi aceştia erau îngrijoraţi de micşorarea populaţiei, 
la sfîrşitul domniei lui Ludovic al XlV-lea, şi preconizau 
măsuri economice şi fiscale, îndeosebi în favoarea ţăranilor. 

7:1 M. are şi aici o poziţie antidespotică şi anticlericală. 

v ‘ Ultimele două alineate ale capitolului arată că M. nu neglijează 
cauzele economice ale depopulării, şi pe această linie găseşte 
el remediul. Principalul izvor de bogăţie este pămîntul, consi¬ 
deră el, dar pămîintul se află în puţine mîini şi e necultivat, 
de unde lipsa de hrană; acest lucru aduce depopularea; dis¬ 
tribuirea pămîntului, pentru a fi muncit, ar remedia situaţia. 
Ideile lui M., în această privinţă, au influenţat pe marchizul 
de Mirabeau, care în Ami des hommes (Prietenul oame¬ 
nilor), 1755, a susţinut că dezvoltarea agriculturii este cel mai 
bun remediu împotriva depopulării; această idee va fi reluată 
de către fiziocraţi. 

M o h e a u, în Recherches et considerations sur la population 
de la France (Cercetări şi consideraţii asupra populaţiei Fran- 

ţei), (1778), primul tratat de demografie în limba franceză, s-a 
inspirat din M. 

75 Adică: un om nu este sărac atunci cînd nu are nimic, ci cînd 
nu munceşte (şi totodată nu posedă nimic, aşa cum rezultă 
din ce se spune în continuare). Munca, izvor al bogăţiei — idee 
pe care trebuie să o punem alături de cea analizată la nota 74 
(pămîntul este primul izvor al bogăţiei). „Munca nu este deci 
singurul izvor al valorilor de întrebuinţare pe care le produce, 
adică al avuţiei materiale. Munca este tatăl acesteia, cum spune 
William Petty, iar pămîntul este mama ei“ (K. Marx, Capi¬ 
talul, voi. I, cap I, § II). 

7<i „în ţările comerciale" (dans Ies pays de commerce): de fapt, 
aici este vorba despre ţările care produc (mărfuri); după cum, 
mai departe, în alineatul 5, „ramuri comerciale" (branches 
de commerce) înseamnă ramuri comerciale ale producţiei (de 
mărfuri). 

77 Pentru preconizarea acestor ajutoare, M. a fost tratat ca „socia¬ 
list" (vezi Maxime Leroy, Histoire des idees sociales en 
France, voi. I, pp. 127—130). 

7S Aureng-Zeb a fost unul din cei mai mari Mogoli (1659—1707). 
Vezi nota 20, cartea XVII. 

79 Acest pasaj a fost criticat de către Facultatea de Teologie 
din Paris, socotindu-se că M. era de părerea lui Wiclif, 
potrivit căruia călugării trebuiau să trăiască numai din munca 
lor. 

M. critică aspru aici trîndăvia unor categorii întregi de oameni 
care erau sustraşi activităţii productive. Vezi şi Scrisori persane, 
XCVII. 

80 M. se referă la Roma pontificală, unde erau prea multe aziluri, 
adică mănăstiri. 


CARTEA XXIV 

1 Partea a cincea cuprinde trei cărţi (XXIV, XXV şi XXVI); 
dintre ele, primele două, referitoare la raporturile dintre legi şi 
religie, sînt cele mai importante. 

M. revine aici la factorii morali (studiaţi în cartea XIX). 

2 Cartea XXIV tratează despre raporturile religiei cu societatea, 
analizînd: 

a) influenţa - religiei (morală, rituri, dogme) asupra societăţii 
(bunele moravuri, crima, munca, asprimea sau moderaţia guver- 
nămintelor); 

b) influenţa factorului fizic şi a celui politic (clima şi forma de 
guvernămînt) asupra religiei (în cap. V, XIV, XV, XVIţ). 

3 M. arată că el studiază religia din punct de vedere politic 
(de cîte ori este atacat de clerici, el menţionează acest lucru: 
vorbeşte nu ca teolog, ci ca scriitor politic). 

4 Bayle, Pierre (1647—1706), gînditor francez, precursor al 
iluminismului, care a deschis calea ateismului şi materialismului 
francez. El opunea religiei „lumina naturală a raţiunii". In 
al său celebru Dictionnaire historique et critique (Dicţionar 
istoric şi critic) (1696—1697), Bayle şi-a propus să catalogheze 
toate erorile şi să arate care este adevărul. Bayle a susţinut că 
morala nu este legată de religie, că cei mai religioşi oameni pot 
fi cei mai imorali, şi ateii pot fi oameni cu o înaltă morală. 
M. a apreciat mult activitatea lui Bayle (el îl numeşte „un 
mare om"), dar l-a criticat pentru atitudinea sa net ateistă. 

5 Pensees diverses sur la comete (1682), cu adăugiri în 1694; 
chestiunea despre care vorbeşte M., dacă e preferabil ateismul — 
idolatriei, a fost tratată de Bayle şi în voi. II din Continuation 
des pensees diverses (Continuare a diverselor cugetări), Rotter- 
dam, 1705. în pasajul în chestiune, Bayle compară pe idolatrii 
cu ateii, susţinînd că ateii nu sînt mai imorali decît idolatrii, 
şi chiar decît creştinii. 

c Adică: religia este utilă pentru cîrmuirea societăţii; deci M. 
respinge ateismul din acest punct de vedere, anume că înlă¬ 
tură frîna, care este religia. 

7 Vezi în acest sens (religia, frînă împotriva despotismului) 
cartea II, cap. IV şi cartea III, cap X. 

8 M. respinge categoric ateismul, dar nu la fel şi idolatria: orice 
religie, chiar greşită, este utilă din punct de vedere social 
prin influenţa morală pe care o exercită asupra oamenilor. 

9 Vezi cartea XIX, cap. XVIII. 

10 Creştinismul a fost introdus în Etiopia în secolul al IV-lea 
(din secolul al V-lea, biserica creştină din Etiopia a devenit 
„eretică", adoptînd monofizismul). 

i* Adiam Seghed, care a domnit în Etiopia de la 1680 pînă la 
1714, potrivit lui Poncet. 

12 Senaar: oraş şi regat musulman din Nubia (scăldat de cursul 
superior al Nilului). 

* 3 Poncet, medic francez din Cairo; s-a dus în 1699 la îm¬ 
păratul Etiopiei pentru a-i îngriji sănătatea, rămînînd acolo 
pînă la 1700. 

14 Timur (Timur Lenk), adică Tamerlan. 

15 Ideea dezvoltată în acest capitol, formulată clar în titlu, era 
o idee eretică pe vremea lui M.: fiecare religie este adaptată 
unei forme de guvernămînt (iar aceasta este legată de climă); 
vezi în cap. V dezvoltarea acestei idei, în sînul religiei creştine. 

16 Adică valoarea religiei poate fi judecată «lupă urmările ei 
sociale. 

1 7 Sabbacon, numele grecesc al lui Shabaka, rege din dinastia 
a XXV-a egipteană, etiopian; această dinastie a domnit între 
750 şi 700 î.e.n. Regele Shabaka a lăsat o faimă de înţelepciune, 
potrivit lui Diodor şi Herodot. 

18 Primii creştini au organizat biserica după jaloanele adminis¬ 
trative ale Imperiului Roman. 

19 Vezi cartea XVII, cap. II. 

20 Adică popoarele din nord, energice, cu spirit de independenţă, 
sînt înclinate spre protestantism, care nu are, spre deosebire 
de religia catolică, un şef vizibil (papa). 

21 Biserica luterană (apărută în principatele germane) are episcopi, 
spre deosebire de cea calvină, apărută în republica Genevei. 
Tot aşa, calvinismul s-a statornicit în republica Olandei, lutera- 
nismul în monarhiile scandinave, iar anglicanismul, în Anglia 
lui Henric al VlII-lea. Faptul că aceste două din urmă religii 
au dat regelui funcţia de şef al lor vine în contradicţie cu ideea 
formulată în titlul capitolului; s-ar deduce că nu numai religia 
catolică se potriveşte monarhiei, ci şi cea protestantă. 

22 M. îl combate pe Bayle pe acelaşi plan: al valorii sociale a 
creştinismului, şi în argumentarea sa reduce aproape la zero 
valoarea principiilor guvernămintelor stabilite în cartea III (de 
subliniat formularea: „această falsă onoare din monarhii"). 

23 Acest mare om: aici se vede preţuirea lui M. pentru Bayle. 
Pentru aceasta a fost criticat de către publicaţia „Nouvelles 
eclesiastiques" (Vezi şi Apărarea „Spiritului legilor", partea I 
şi a Il-a, obiecţia a doua). 

24 Vezi cartea XXV, cap. IV. 

23 Louis Ellies du Pin (1657—1719), scriitor erudit. Lu¬ 
crarea citată a apărut de la 1688 pînă la 1714, în 29 volume. 

26 Critica aceasta a celibatului preoţesc (propriu bisericii catolice) 
a atras critici unanime din partea clericilor. .M. a răspuns în 
Apărarea „Spiritului legilor “ (vezi partea a Il-a despre Celibat) 
şi în Răspunsuri şi explicaţii date Facultăţii de Teologie. Deşi 
arătase intenţia de a modifica ceva, n-a făcut nici o schimbare. 

27 Pegu: unul dintre statele vechii Birmanii. 

28 Esenienii erau o sectă evreiască, stabilită în timpul lui Hristos 
aproape de Marea Moartă; ei se deosebeau prin austeritatea lor, 
trăiau departe de oraşe, se abţineau de obicei de la căsătorie. 

29 Este vorba de traducerea franceză a lucrării: The Old and New 
Testament connected in the History of the Jews (Vechiul şi 
Noul Testament în legătură cu istoria evreilor), 6 voi., Londra, 
1715—1718 de Humphrey Prideaux (1648—1724), pro¬ 
fesor de ebraică la Christchurch College, decan de Norwich. 
El a mai scris şi Life of Mahomet (Viaţa lui Mahomed), Londra, 
1697, a cărei traducere franceză M. o citează în cartea XVI, 
cap. II. 

30 Elogiul adus lui Iulian Apostatul a fost dezaprobat de cercurile 
clericale. Printre alte obiecţii este interesant că „Journal de 
Trevoux" s-a arătat mirat de faptul că Iulian poate fi socotit 
un principe mai înţelept decît Saint Louis (Ludovic al IX-lea) 
şi chiar decît Ludovic al XlV-lea. 

Această admiraţie manifestată faţă de stoicism — întemeiat 
de Zenon din Citium (335—264 î.e.n.), de unde expresia 

„secta lui Zenon “, din alineatul întâi, — i-a atras lui M. 
critici aspre din partea aceloraşi cercuri bisericeşti, fiind acuzat 
că este partizan al religiei naturale şi al ideii că o fatalitate 
oarbă conduce lumea. Vezi Apărarea „Spiritului legilor “ (par¬ 
tea I şi a Il-a, prima obiecţie), unde M. răspunde acestei 
acuzaţii, arătînd că n-a lăudat decît morala stoicilor, atacînd 
fatalismul lor chiar în cartea I (cap. I). 

32 Foe: nume dat în China lui Buddha (potrivit lui Du Halde). 
Laockium: Lao-dzî. 

33 Ghebri (parşi): vezi nota 59, cartea XXIII; religia lor (înteme¬ 
iată de Zarathustra în secolele VII—VI î.e.n.) îi îndemna 
să cultive pămîntul cu mare grijă ceea ce le,-ar fi adus înflo- 

rirea (sursa lui M. a fost în această privinţă: Chardin, 
Voyages. .., voi. IV). Religia ghebrilor a fost religie de stat 
în Persia în vremea Sasanizilor; cînd persanii au trecut la 
mahomedanism, musulmanii au desemnat sub numele de ghebri 
(necredincioşi) pe cei care practicau religia lui Zarathustra. 

34 Zosima (istoric grec din secolul al V-lea). în Historia nova 
(Istoria nouă), acest istoric a susţinut că motivul pentru care 
Constantin cel Mare a trecut la creştinism a fost faptul că la 
aceasta toate păcatele pot fi ispăşite, şi Constantin voia să 
ispăşească crima de a fi condamnat la moarte pe fiul său, Crispus 
(în anul 326), acuzat de împărăteasa Fausta (soţia lui Constantin 
cel Mare şi mama vitregă a lui Crispus) că a atentat la 
pudoarea ei. 

35 Iulian (Apostatul), în Elogiul împăratului Consţantius 

(II, fiul lui Constantin) din Caesares; Iulian, care a 
urmat lui Constantius al II-lea, în anul 361, era creştin încă 
atunci cînd a făcut această lucrare. 

3(i Sacrum commissum,. . . = „Sacrilegiul care nici nu va putea 
fi ispăşit este o impietate, pentru acela care va putea fi 
ispăşit, preoţii publici să facă sacrificiile expiatorii 11 . 

37 Judecătorul este Dumnezeu, iar mediatorul este Isus Hristos, 
care era desemnat cu denumirea de Mediatorul (între Dum¬ 
nezeu şi oameni). 

38 Sursa este Kempfer, Histoire de l’Empire du Japoi}, voi. III. 

39 Vezi cap. XI al acestei cărţi. 

(1 Jean du Plan Car pin, misionar pe lîngă marele han al 
mongolilor, în Recueil des voyages au nord, Amsterdam, 1717. 

41 în capitolele XIV—XVIII din această carte, M. examinează 
raporturile dintre legile civile (laice) şi religie. Chiar de la 
începutul capitolului XIV el susţine că religia, ca şi legile 
civile, trebuie să tindă să-i facă pe oameni buni cetăţeni, unul 
din aspectele utilităţii sociale a religiei, despre care a vorbit 
în cap. II. Ca 'atare, în concepţia sa, legile civile şi cele reli¬ 
gioase trebuie să se completeze. (în cap. XIV este examinată 
această completare reciprocă în materie penală.) 

42 Serbările lupercale (Lupercalia): serbări în cinstea zeului Lu- 
percus (cel ce apără de lupi), zeu în Roma antică, protector al 
turmelor împotriva lupilor. Lupercal era o grotă în muntele 
Palatin. La aceste serbări, care aveau loc în fiecare an (în ziua 

de 15 februarie), preoţii cultului respectiv (lupercii) alergau goi 
pe străzile Romei lovind pe cei întîlniţi în cale cu fîşii din 
blana animalelor sacrificate. Aceste serbări au fost restabilite 
de către Augustus, după ce fuseseră părăsite la sfîrşitul repu¬ 
blicii. 

43 Apolo era o divinitate panelenică, şi de aceea eleenii, preoţi ai 
cultului lui Apolo, se bucurau de o pace perpetuă; iar prin fap¬ 
tul că fiecare cetate avea zeii săi, cînd cetăţile se luptau între 
ele, preoţii respectivi erau consideraţi la fel cu orice cetăţean 
de la adversari. 

44 în Recueil ., citat de M., nu se spune că Meaco (Kyoto) 

este un oraş sfînt; M. spune aceasta bazîndu-se probabil pe fap¬ 
tul că acolo era reşedinţa Dairoului. 

4 "> Este vorba de aşa-numitele treves de Dieu (răgazuri de pace 
impuse seniorilor feudali de biserică): postul Crăciunului, pos¬ 
tul Paştelui, Crăciunul, Pastele, precum şi de sîmbătă pînă luni. 
Aceste măsuri, adoptate mai întîi de conciliile provinciale din 
sudul Franţei, au fost extinse de Conciliul ecumenic de la Cler- 
mont (1095) şi de primul conciliu de la Latran (1123). 

Vezi şi cartea XVIII, cap. XXXI. 

40 Aceasta nu e o regulă religioasă; ea se găseşte în obiceiurile 
popoarelor primitive (de pildă, la vechii germani). 

47 CI aude de Forbin (1656—1733), trimis în ’Siam în 1685. 
Memoriile sale au fost publicate în 1729, la Amsterdam. 

— Makasar: oraş în insulele Celebes (în Indonezia). 

48 Cel ucis cerea, adică, îndepărtarea ucigaşului din acele locuri. 

49 Oedip la Colonna, tragedie de S o f o c 1 e. 

r, ° Conjucius (551—479 î.e.n.). Confucianismul a fost o concepţie în 
genere idealistă din China veche. El a împrumutat de la religia 
veche credinţa în 'spirite, în cer ca divinitate supremă,: cultul 
strămoşilor. Prin ideea asupra „voinţei cereşti" care cîrmuieşte 
lumea şi porunceşte celor de jos să se supună celor nobili, el 
sprijinea exploatarea. 

41 în citatul din nota lui M. nu se argumentează împotriva nemu¬ 
ririi sufletului, ci a metempsihozei. (în adevăr, Confucius ad¬ 
mite nemurirea sufletului în sensul unei uniri a lui, după moar¬ 
tea corpului, cu un spirit cosmic.). „Lucrarea unui filozof chinez" 
la care se referă Du Halde, este intitulată Rostul casei. 

52 în original: la religion des Tao et des Foe. Tao (Dao) este calea 

(legea) de dezvoltare şi schimbare a lucrurilor, potrivit învăţă¬ 
turii filozofului Lao-dzi (filozof materialist chinez din secolul 
al Vl-lea î.e.n.); daoismul (cartea respectivă se numea: Dao dă 
dzing). La religion des Tao înseamnă „religia credincioşilor în 
Dao“, după cum la religion des Foe înseamnă ,,religia celor ce 
cred în Foe“ (Foe este numele dat în China lui Buddha). 

M., cînd vorbeşte aici despre „daoism“, se referă la religia 
daoistă (apărută prin secolul al IV-lea î.e.n.), care a denaturat 
învăţătura lui Lao-dzî despre Dao , zeificînd pe vechiul filozof 
ateu. 

53 Thomas Bartho.lin, Antiquitatum Danicarum... libri, Haf- 
niae, 1689. 

54 De fapt, autorul vrea să spună în prima frază că ea (religia) 
trebuie să ne îndrumeze pe noi spre dogmă, după cum rezul¬ 
tă din cele ce urmează. 

Idei spirituale: opuse a ceea ce e pămîntesc. 

55 Thomas Hyde, Historia religionis veterum Persarum (Istoria 
religiei vechilor persani), Oxford, 1700. 

53 Sistemul sciţilor: potrivit lui Herodot, sciţii făceau o hecatombă 
din servitori şi cai pe mormîntul regelui. 

57 Este vorba de un obicei, dispărut azi (dar practicat încă în 
secolul al XlX-lea), numit Suttie sau Sati, care o făcea pe vă¬ 
duvă să se urce pe rugul pe care era incinerat corpul soţului 
său. 

58 M. spune în Cugetări că datorită numărului mai mare de săr¬ 
bători la catolici, aceştia muncesc cu o şeptime mai puţin decît 
protestanţii; drept urmare, „manufacturierii catolici produc cu 
o şeptime mai puţine mărfuri decît manufacturierii protestanţi 
şi astfel, cu acelaşi număr de lucrători, Anglia produce eu o 
şeptime mai multe mărfuri decît Franţa 11 . De aici se vede ce 
înţeles dă M. termenului „comerţ" (confirmînd nota noastră nr. 
76, cartea XXIII) şi că el vede dezavantajul economic pentru 
Franţa, care rezultă din faptul arătat. 

59 Indienii din ţinuturile reci: cei din Canada. 

w Acest final exprimă din nou ideea, îndrăzneaţă pe vremea 
aceea, formulată din primul alineat al capitolului: trebuinţele 
oamenilor, munca necesară pentru producerea bunurilor, trebuie 
să fie considerentul de bază în stabilirea sărbătorilor; şi e de 
remarcat ceea ce spune în alineatul al treilea, vorbind despre 

Constantin cel Mare: chiar şi duminica, zi de sărbătoare la creş¬ 
tini, nu trebuie să împiedice munca agricolă, care este nu numai 
utilă, dar chiar de neapărată trebuinţă. 

61 Montezuma al II-lea (1480—1520), împărat al Mexicului cînd 
Cortez a cucerit această ţară în 1519. 

62 Vezi, în acelaşi sens, cartea XIV, cap. X, la sfîrşit. 

Paragraful acesta împreună cu următoarele două au fost as¬ 
pru criticate (căci, dacă religia depinde de climă, creştinismul 
nu se poate răspîndi la toate popoarele). M. a răspuns în Apă¬ 
rarea „Spiritului legilor “ (partea a Il-a, Clima) şi în Răspunsu¬ 
rile date Facultăţii de Teologie. 

6:1 Hinduşii consideră vaca un animal sfînt. 

c, ‘ Această notă a fost adăugată în ultima ediţie la cererea unui 
critic bisericesc, făcîndu-se astfel excepţie, pentru religia creş¬ 
tină, de la principiul sta.bilit înainte, potrivit căruia religia este 
legată de climă. Menţionarea acestei excepţii în notă şi faptul 
că în cartea XVI, cap. II, autorul, vorbind despre China, susţi¬ 
nuse că răspîndirea creştinismului în China nu este posibilă, 
dată fiind deosebirea de climă, arată că această notă nu expri¬ 
mă convingerea lui M. 

65 Henri de Boulainvilliers (1658—1722), Vie de Mahomet, 
1730. Despre părerile acestui autor în privinţa originii monar¬ 
hiei şi nobilimii franceze, M. se va ooupa pe larg în cartea 
XXXI. 

66 Sanctorius, Santorio (1561—1636), pofesor de medi¬ 
cină la Universitatea din Padova, autor al lucrării De statica 
medicina (Veneţia, 1614), tradusă în mai multe limbi europene, 
în care a propus cercetarea experimentală în «lomeniul medi¬ 
cinii; în aceeaşi lucrare el vede în transpiraţie un regulator al 
sănătăţii. 

67 Vezi şi cartea XIV, cap. XI, despre legile care au legătură cu 
bolile specifice climei. 

08 Fluviul Kura: anticul Cyros, care se varsă în Marea Caspică; 
vezi nota 23, cartea XXI. 

09 Ultimele trei capitole din cartea XXIV (cap. XXIV, XXV, 
XXVI) au reluat ideea legăturii între religie şi climă, la care 
M. ţine atît de mult, şi el menţionează din nou poziţia (arătată 
în cap. I) de pe care vorbeşte (din punct de vedere omenesc, 
adică laic). 

70 In original: de droit de police (de drept politic) în sensul că 
interesează societatea şi e de resortul ei, adică de drept social 
(uman). 


CARTEA XXV 

1 Cartea XXV se ocupă, ca şi cartea XXIV, de legătura dintre 
legi şi religie. Cea de faţă se ocupă de statornicirea religiei 
într-un stat (introducerea unei religii noi) şi de manifestările 
ei externe (sa police exterieure) (temple, preoţi). Cartea XXIV 
s-a ocupat de raporturile religiei cu societatea civilă în general 
(moravuri, legi, sărbători, activitate economică), iar aceasta 
se ooupă mai mult de locul religiei în sinul statului şi de ra¬ 
porturile dintre puterea civilă şi cea religioasă. 

în cartea XXV se pot distinge o introducere şi două părţi: 
prima dintre acestea — cap. III-VIII — se ocupă cu organi¬ 
zarea societăţii religioase în sinul celei civile (temple, slujitorii 
cultului, bogăţiile clerului, cultul exterior şi demnitatea de 
preot suprem); cea de-a doua — cap. IX-XV — se ocupă de 
politica statului faţă de religie (despre toleranţă, inchiziţie, 
răspîndirea religiei). 

2 Este vorba de Sinodul ecumenic de la Efes (din anul 431), 
prezidat de Chirii, episcop al Alexandriei; în acest sinod a 
fost condamnată doctrina nestoriană (Nestorius, episcop al 
Constantinopolului) şi i s-a recunoscut Fecioarei Maria numele 
de Theotokos (Maica Domnului). 

3 Este vorba despre Nouveaux memoires des missions de la Com- 
pagnie de Jesus, Paris, 1715. 

4 Batavia, în insula Djava, azi Djakarta, capitala Indoneziei. 
Mauri, adică mahomedani. 

5 Labat, în Nouvelle relation de l’Afrique occidentale, Paris, 
1728, spune că toţi maurii din Senegal şi Niger sînt mahome¬ 
dani şi îi atrag pe negri la mahomedanism. 

6 Religiile din Indii: budismul s-a statornicit în Japonia. 

— Şintoismul: vechea religie din Japonia; zeităţile şintoiste 
au în frunte pe zeiţa soarelui (Amaterasu). 

— Creştinismul nu a pătruns cu uşurinţă în Japonia (vezi 
mai departe cap. XIV). 

7 In legătură cu aceasta, >M. spune în Cugetări: „Se poartă dispute 
asupra dogmei şi nu se practică morala, pentru că e greu să 
se practice morala şi foarte uşor, să se poarte dispute asupra 
dogmei". 

8 Vezi cartea XIV, cap. VII. 

9 Această afirmaţie nu este întemeiată: M. se baza (după oum re¬ 
zultă din Cugetări) pe asemănarea formei de guvernămînt, a 
obiceiurilor, a spiritului de toleranţă etc. 

1° Tacitus (în loc. cit.) spune: „Printre cetăţile greceşti se în¬ 
tindea abuzul nepedepsit de a se înfiinţa locuri de azil; tem¬ 
plele erau înţesate de cei mai ticăloşi sclavi; ele erau în acelaşi 
timp adăpost pentru «latomici împotriva creditorilor, precum şi 
pentru cei bănuiţi de crime capitale". 

Dreptul de azil, practicat mult în Grecia, nu era admis de 
romani; ei l-au tolerat la început, dar sub Tiberius au limitat 
numărul locurilor de azil pe care le puteau avea cetăţile 
greceşti. 

11 Oraşele de azil (şase la număr) ofereau azil făptuitorilor de 
omoruri involuntare (ucigaşii voluntari erau lăsaţi pe seama 
răzbunării familiei victimei); cei adăpostiţi rămîneau în ora- 

1 şele de azil pînă la moartea marelui preot, în funcţiune în 
momentul săvîrşirii omorului. 

Exemplele practicării azilului în Grecia şi la evrei nu vor 
decît să ilustreze ideea formulată în alineatul antepenultim 
al capitolului: dreptul de azil trebuie limitat pentru a ocroti 
societatea împotriva asasinilor. 

1 2 Porphyrius, De abstinentia animalium, cartea II, § 5. 

13 Pedalienii: populaţie din Indii, potrivit unui pasaj din Cugetă¬ 
rile lui M., în care se referă la autorul menţionat în notă: 
Lilius Giraldus, numele latinizat al italianului Lilio 
Gregorio Giraldi (1479—1552), autor al lucrării Historia 
de diis gentium. 

— Volguskii: Vogulii (Mansii), popor finougric în vestul Sibe¬ 
riei, între Ural şi Obi. 

14 H y d e, op. cit. 

15 Marele număr de ceremonii religioase şi îngrijirea necesară 
templelor au impus, spune M., crearea unei categorii aparte de' 
persoane, menite să se ocupe numai de aceasta: celibatul preo¬ 
ţesc, adoptat de catolici, le ia şi grija unei familii. 

1(i Aici este vorba despre o proporţie între clerici şi laici (ca şi 
în cartea XXIII, cap. XXI, el socoteşte că celibatul e o cauză 
a depopulării); în timp ce în cartea XXIV, cap. VII, M. criti¬ 
case celibatul în sine, acum el critică numai „răspîndirea prea 
mare a celibatului", cum se exprimă în alineatul următor, la 
sfîrşit. 

17 Vezi aceeaşi critică a bogăţiilor clerului în Pensees. 

18 Adică: se invocă de către cler Biblia pentru a-şi justifica bo¬ 
găţiile, dar nu se ţine seama de faptul că la israeliţi preoţii 
şi leviţii trăiau modest. In Cugetări se găseşte această frază: 
„Este tare surprinzător că bogăţiile oamenilor bisericii au înce¬ 
put prin principiul sărăciei". 

19 în original: Ies gens de main-morte (instituţiile de mînă moar¬ 
tă) = corpurile şi comunităţile considerate ca permanente şi 
care formează totdeauna aceeaşi instituţie (aici este vorba de 
biserici, mănăstiri); bunurile de mînă moartă erau inalienabile. 

Seniorii aveau un drept de mînă moartă teritorială (de a 
moşteni bunurile străinilor morţi pe teritoriul feudei respective 
şi care se aflau acolo de peste un an şi o zi), un drept de mînă 
moartă personală (de a moşteni uneori pe un vasal) şi drep¬ 
tul de a moşteni pe şerbii de mînă moartă (adică pe şerbii 
care nu aveau copii). Taxa de indemnizare avea să compen¬ 
seze aceste drepturi. 

20 In original: le droit d’ amor tis sement (taxa de mînă moartă), 
taxa pentru bunurile care trec în proprietatea instituţiilor de 
mînă moartă, devenind bunuri de mînă moartă, menită să 
compenseze taxele de mutaţiune. „Taxa de mînă moartă pentru 
ceea ce stăpîneşte direct regele se evaluează la valoarea trei¬ 
mii lucrului" (Loysel, 78, Cf. Dict. LUtre). 

- 1 „Stăviliţi mîna moartă", adică: stăviliţi sporirea bunurilor bise¬ 
ricilor şi măinăstirilor (care erau inalienabile şi pentru care nu 
se încasau taxe de mutaţie). 

Edictul din august 1749 a interzis „instituţiilor de mînă 
moartă" să dobîndească imobile cu titlu gratuit şi a supus do- 
bîndirea lor cu titlu oneros unei autorizaţii regale. 

22 Aceste instituţii (mănăstirile) — persoane juridice — care nu 
mor deci .niciodată, nu ar trebui să facă asemenea operaţii 
viagere, care le-ar îmbogăţi peste măsură, vrea să spună M. 
Vezi şi Scrisori persane, CXVIII. 

23 Platon spune, însă, că criminalii nu se pot răscumpăra prin 
jertfe. 

24 Vezi P1 u t a r h, Solon (în Vieţi paralele, voi. I). 

25 Platon, Legile, XII. 

2B Cicero, De legibus, II, 22—27. 

27 Citatele care urmează sînt luate din Cicero, De legibus 
(cartea II). Spartanul despre care se vorbeşte în citatul al doi¬ 
lea este Lycurg, potrivit lui Plutarh. 

28 Rogum vino ne respergito = Să nu stropească rugul cu vin. 

29 Legile, cartea IV. 

30 Separarea puterii religioase (biserica) de cea civilă (politică — 
statul) este susţinută de M. prin două argumente: a) separarea 
dintre păturile sociale (stări, caste; fr.: Ies ordres de l’Etat), 
caracteristică monarhiei (în Franţa vechiului regim erau cele 
trei stări: clerul şi nobilimea, stări privilegiate, şi starea a 
treia); b) principiul separaţiei puterilor. 

31 împăratul Tsin-chi-hoang, după cum spune Du Halde, din 
care s-a informat M. 

32 Cap. IX, despre toleranţa religioasă, constituie o pregătire a 
celorlalte capitole, în special a cap. XIII, în care va ataca di¬ 
rect pe cei care practică intoleranţa. M. cere statului să im¬ 
pună toleranţa reciprocă între religiile existente în sînul său 
(nicidecum să susţină o religie împotriva celorlalte). 

33 Această afirmaţie a fost criticată de cercurile clericale. M. a 
răspuns în Apărarea „Spiritului legilor“ (V — Toleranţa) şi în 
Răspunsurile către Facultatea de Teologie. 

34 Vezi cartea XXIX, cap. V. 

35 Acest măreţ obiect: divinitatea. 

36 Clipa. .. = clipa morţii, aici autorul se referă la pedeapsa cu 
moartea (el atacă inchiziţia). 

37 Acest capitol în loc să critice represiunea ca inumană arată că 
ea are o slabă eficacitate şi că este avantajos să fie înlocuită 
printr-un tratament mai blînd. 

Exemplul în legătură cu Japonia se referă la persecuţiile 
la care au fost supuşi creştinii acolo. Creştinismul a pătruns în 
Japonia în secolul al XVI-lea, fiind de îndată persecutat de 
împăraţi, iar misionarii, expulzaţi; în secolul al XlX-lea, mi¬ 
sionarii creştini şi-au reînceput activitatea în Japonia. Vezi mai 
departe cap. XIV. 

33 Aici M. atacă abuzurile inchiziţiei în Spania şi Portugalia, nu 
instituţia în sine. De aceea, cercurile clericale n-au criticat 
acest capitol, cum s-a întîmplat cu cap. XI din cartea XXVI, 
în care el atacă direct tribunalul inchiziţiei. 

Vezi şi Scrisori persane, XXIX. 

39 Cazul s-a petrecut în 1745. In acest capitol (XIII) de o mare 
forţă polemică, autorul atacă inchiziţia în sine. El pledează 
pentru libertatea conştiinţei. 

40 Calicut; vezi nota 165, cartea XXI. 

41 Aluzie la o dispută dintre misionarii iezuiţi şi cei capucini în 
Tibet în anii 1712—1716. înainte de această interpretare, pe 
care J. B. de la Gressaye şi-o însuşeşte pe baza cercetărilor 
mai recente asupra lui M., se socotea că este vorba de o alu¬ 
zie la disputa dintre misionari iezuiţi şi dominicani, în China, 
cu privire la cultul strămoşilor, ceea ce a atras măsuri aspre 
din partea împăratului, atît împotriva misionarilor, eît şi a con¬ 
vertiţilor (mai puţin, însă, împotriva celor dintîi). 

CARTEA XXVI 

1 Cartea XXVI are ca subiect ansamblul regulilor dreptului. Ea 
face oarecum corp comun cu cartea XXIX, ambele cărţi conţi- 
nînd consideraţii asupra alcătuirii şi obiectului legilor (aceste 
două cărţi constituie un adaos tehnic al Spiritului legilor). Defi¬ 
niţia legilor, dată de M. în cartea I („raporturi necesare care 
derivă din natura lucrurilor") este aplicată aici de M. la exa¬ 
minarea diviziunilor dreptului; există diferite feluri de legi în 
raport cu ordinea lucrurilor asupra cărora statuează ele, adică 
după obiectul (natura materiei respective). 

2 In cap. I, M. enumeră, dînd scurte definiţii, diferitele cate¬ 
gorii de legi pentru ca, în capitolele următoare, să compare 
între ele diversele feluri de legi şi urmările statuării de către 
legiuitor asupra unei ordini de lucruri (materii) care nu e de 
competinţa lui sau ale denaturării spiritului unei legi de către 
judecătorul care o aplică. 

3 în original: qui est celui de la police de la religion (care este 
cel al administraţiei bisericeşti), am tradus: „cel al rînduielilor 
bisericeşti”, pentru că dreptul canonic sau bisericesc este for¬ 
mulat de biserică şi se referă în principal la organizarea- bise- 

ricii, dar cuprinde şi prevederi referitoare la laici (căsătoria 
etc.) (în acest ultim caz este vorba de aceeaşi materie, privită 
dintr-un alt punct de vedere). 

4 Dreptul domestic, adică dreptul stabilit de autoritatea fiecărui 
şef de familie. 

5 In cap. II, M. face distincţie netă între legile divine şi legile 
umane (cînd spune mai departe, tot în cap. II, „legi ale reli¬ 
giei", vrea să spună tot „legi divine", adică „dreptul divin", 
cum se exprimă în cap. I, spre deosebire de „dreptul bisericesc, 
numit şi canonic"; acesta este variabil, pe cînd dreptul divin 
este invariabil, după autor (legile umane sînt variabile şi ele). 

6 Vezi cartea XXIV, cap. VII. 

7 Religia, frînă împotriva despotismului; vezi, în acelaşi sens, 
cartea II, cap. IV, cartea III, cap. X şi cartea XXIV, cap. II. 

6 Legile civile, în sensul de legi pozitive, spre deosebire de cele 
naturale; primele sînt cele create de către legiuitor, iar legile 
naturale există înaintea celor pozitive, adică înainte de inter¬ 
venţia legiuitorului. M. se ocupă de aceste două categorii de 
legi în cap. III—VI. Dreptul natural, în concepţia susţinătoru¬ 
lui lui, decurge din natura umană şi se impune prin el însuşi; 
chiar dacă nu este totdeauna consacrat de dreptul pozitiv. 
Această concepţie, lipsită de temei ştiinţific, a avut totuşi rolul 
ei progresist în epoca de ascensiune a burgheziei, pentru lupta 
împotriva feudalismului; susţinerea acestui drept natural, acce¬ 
sibil raţiunii omului şi menit să servească drept ghid dreptului 
pozitiv, i-a servit şi lui M. în atacul său împotriva societăţii 
feudale. 

8 Iu cartea XV, cap. XVII, M. a vorbit de asemenea despre 
această lege a lui Platon, apărarea naturală, adică dreptul na¬ 
tural de apărare (legitima apărare); legea pedepseşte, în acest 
caz, exercitarea dreptului natural de apărare. 

10 Adică să poată spune aceasta, dacă e cazul. 

Vezi cartea XXIX, cap. XI, cu privire la martorii în proce¬ 
sele penale în Anglia. 

11 In original: violait la dejense de la pudeur naturelle. 

Vezi, în privinţa cîrmuirii tiranice a lui Henric al VUI-lea, 
cartea XII, cap. X. 

M. a fost acuzat de Sorbona pentru această afirmaţie, care ar 
fi fost injurioasă pentru rege şi favorabilă omuciderii. M. a 

replicat în Răspunsurile sale, printre altele, că nu poate fi vor¬ 
ba de o injurie la adresa regelui dacă arăţi că o lege e prea 
severă ori că s-au schimbat condiţiile care au dus la statorni¬ 
cirea ei (pe vremea lui Henric al II-lea). „Acestea sînt lucruri 
care se pot discuta şi suveranul hotărăşte", spune el. 

13 Pierre Bayle, Critique generale de l’histoire du calvinisme 
de Mr. Maimbourg (Critica generală a istoriei calvinismului 
de Maimbourg), Villefranche, 1682. 

14 Vezi cartea XVI, cap. XV. 

15 Gondebaud, rege al Burgundiei (mort în 516). 

16 Receswind, rege al vizigoţilor, mort în 672; el a pus să se 
strîngă într-un cod legile barbare ale vizigoţilor, cod care e 
împărţit în douăsprezece cărţi. 

17 Aluzie la Ipolit din Fedra de R a c i n e. 

Fedra, a doua soţie a lui Teseu, se îndrăgosteşte de fiul 
acestuia din prima căsătorie, Ipolit, care o respinge; ca să se 
răzbune, ea îi spune lui Teseu că Ipolit a atentat la pudoarea 
ei; Teseu îl dă pe mina lui Neptun, pentru a-1 pedepsi. In 
scena II, din actul IV, Ipolit vorbeşte despre sîngele ticălos din 
■care se trage Fedra („Dar Fedra, născută-i dintr-o mamă al 
cărei sînge putred de mult tîrî din greu ruşini, păcate, 
crime. . . cum nu sînt într-al meu“ — trad. D. Nanu), iar în 
actul V, scena I, Ipolit se desparte de Aricia, pe care o iubeşte, 
pentru a se preda răzbunării lui Neptun. 

18 Galenus Claudius, medic grec, din Pergam (131—201 e.n.); 
a fost o mare autoritate în medicină. Numeroasele sale scrieri 
se ocupă, pe lingă medicină (în domeniul căreia a creat un 
sistem) şi de matematică, filozofie şi drept. Lucrarea citată a 
fost scrisă în greceşte; M. avea operele lui Galenus în tradu¬ 
cere latină. 

19 In original: en Ies privant de leur caractere (lipsindu-i de ca¬ 
racterul lor). Am tradus (potrivit notei lui J. B. de la Gressaye) 
„lipsindu-i de onoare 11 , adică de stima publică. 

20 In cartea XXVII este examinată pe larg legea Voconia. 

21 S f î n t u 1 Augustin (Augustinus Aurelius) (354—430), epis¬ 
cop din Hippona (Africa de nord), filozof al creştinătăţii, cel 
mai celebru dintre aşa-numiţii părinţi ai bisericii latine. în 
Despre cetatea lui Dumnezeu , el vorbeşte incidental (în cartea 
III, cap. XXI) despre măsurile luate de romani în vederea 

combaterii luxului la femei, semn de decădere morală, şi spune 
despre legea Voconia că inu ştie ce s-ar putea spune sau ima¬ 
gina mai nedrept ca această lege. 

22 M a r c u 1 f, călugăr franc, din epoca merovingiană (secolul al 
VlI-lea), autor al Formulelor (modele de acte juridice), pe la 
anul 650. 

23 Vezi cartea XVIII, cap. XXII. 

24 Copii: copii ai regelui (este vorba despre copiii de sex mascu¬ 
lin, ca şi în celelalte alineate ale capitolului). 

25 Voyages dans le Levant et en Barbarie (Călătorii în Levant şi 
în Barbaria), Paris, 1743. 

20 Lovengo: Lowango, în Angola. 

27 Nouveaux voyages en Guinee (Noi călătorii în Guineea), Pa¬ 
ris, 1751. 

2S In cap. V şi VI, M. arată că nu totdeauna există corelaţie între 
legile naturale şi cele .pozitive, că primele nu sînt (şi nu pot 
fi) în toate cazurile oglindite în cele din urmă. 

In cap. VI, îndeosebi, aceasta apare ca o justificare a regi¬ 
mului succesiunilor din Franţa vremii sale (atît în dreptul civil 
cît şi în cel politic), în care există principiul primogenităţii 
(derivat, în ceea ce priveşte coroana, din principiul patrimo- 
nialităţii ei) (vezi cartea XXXI, cap. XXXIII). 

29 Peluza (Pelusion) (azi Tineh): vechi oraş în Egipt în apropiere 
de Port-Said. Cambyses al Il-lea, rege al Persiei (529—521 î.e.n.) 
a cucerit Egiptul (525 î.e.n.). 

3 ? Titlul complet este: Ad legem luliam peculatus et de residuis. 

31 C u j a s, Observationum atque emendationum libri, XXVII, Colo¬ 
nia, 1574. 

32 In dreptul canonic, sacrilegiul a fost considerat mai întîi furtul 
unui lucru sacru, iar apoi pîngărirea oricărui lucru sacru. 

33 Separaţia de corp (admisă în biserica catolică, unde nu e admis 
divorţul) era în evul mediu de competinţa tribunalelor biseri¬ 
ceşti. în Franţa, în timpul monarhiei absolute, ea a trecut în 
competinţa instanţelor civile. 

34 In cartea XVI, cap. XV, M. a condamnat legea care nu acordă 
femeilor dreptul de repudiere. 

35 Aceste argumente vechi, tradiţionale, care nu erau în spiritul 
egalităţii dintre sexe, au mai avut putere încă mult timp după 

aceea, în societatea burgheză, această inegalitate fiind recunos¬ 
cută chiar de lege (în Franţa, pînă în 1884); ele au însă circu¬ 
laţie neoficială şi îşi păstrează încă tăria în aceeaşi societate. 
Vezi în această privinţă Fr. E n g e 1 s, Originea familiei, a pro¬ 
prietăţii private şi a statului, ed. a IV-a, 1957, pp. 71—75. 

3li Binele general al societăţii, scop al legilor civile (al dreptului 
laic), este opus de M. perfecţionării individuale (desăvîrşirii 
morale a omului, luat ca individ); (suprapunerea moralei cu 
religia este pe linia atacului său împotriva lui Bayle; vezi car¬ 
tea XXIV, cap. VI); este şi acesta un mijloc de a lupta pentru 
a scoate dreptul de sub influenţa religiei; autorul vorbeşte cînd 
de desăvîrşirea morală a oamenilor în general, cînd de binele 
general al societăţii, confundînd planul moral cu cel (utilitar) 
social, pentru că exemplele care urmează sînt din domeniul 
moravurilor. 

37 Vezi cartea VII, cap. X—XIII. 

33 M. vrea să spună în acest capitol că, vorbind din punct de ve¬ 
dere social, nu ar trebui să se admită trecerea la creştinism a 
bărbaţilor, deoarece soţiile lor ar fi părăsite. 

3U Capitolele XI şi XII se ocupă de procedura tribunalului inchi¬ 
ziţiei, contrară principiilor dreptului penal. 

Reprezentantul Congregaţiei Indexului (Bottari) a cerut su¬ 
primarea totală a acestui capitol (din toate observaţiile sale, 
aceasta este singura asupra căreia s-a arătat absolut intransi¬ 
gent). Deoarece M. n-a fost de acord, Spiritul legilor a fost 
pus la Index. 

40 Adică, în faţa tribunalului inchiziţiei, acuzatul trebuie să-şi re¬ 
cunoască în mod spontan greşala şi să arate că se căieşte, la 
fel ca păcătosul în faţa tribunalului penitenţei (confesionalul: 
locul unde spovedeşte preotul, care iartă păcatele mărturisite) 
(în biserica catolică). 

41 Justiţia umană nu are cu oamenii decît un singur pact, nu le 
impune decît o singură regulă (condiţie pentru achitare) — cea 
a nevinovăţiei —, iar justiţia divină le impune două — cea a 
nevinovăţiei şi cea a pocăinţei. Adică: tribunalul inchiziţiei, 
fiind un tribunal omenesc, trebuie să ia în considerare numai 
dovezile de nevinovăţie; el nu poate să citească gîndurile acu¬ 
zatului şi, ca atare, nu poate fi sigur că mărturisirile şi regre- 

tele exprimate de acesta sînt cum ar dori, pe de o parte, o do¬ 
vadă a vinovăţiei sau nevinovăţiei sale, iar pe de alta, o dova¬ 
dă de pocăinţă. Aşadar, tribunalul inchiziţiei nu trebuie să pro¬ 
mită. acuzatului ce recunoaşte fapta de care este acuzat că va 
fi scutit de pedeapsa cu moartea (aceasta îl poate face pe un 
acuzat nevinovat să recunoască o faptă pe care n-a săvîrşit-o). 

42 Separaţia pe care o face aici M. între domeniul dreptului ca¬ 
nonic şi acela al dreptului civil, în ceea ce priveşte căsătoria, 
este aceea'pe care o face biserica catolică (cînd vorbeşte despre 
caracterul căsătoriei, el se referă la indisolubilitatea ei). 

<3 Vezi cartea XXIII, cap. II. 

v ‘ Sub vechiul regim, în Franţa exista o neconcordanţă în această 
privinţă între dreptul civil şi dreptul canonic: acesta din urmă 
nu cerea consimţămîntul părinţilor pentru validitatea căsăto¬ 
riei minorilor, în scopul de a evita concubinajul în caz de 
refuz ne justificat, iar ordonanţele regale cereau acest consim- 
ţămînt pentru a preveni mezalianţele, prevăzînd sancţiunea dez- 
moştenirii copiilor care nu s-ar fi supus părinţilor lor. M. spu¬ 
ne că legile civile cereau ceva mai mult decît legea religioasă, 
dar nimic care să o contrazică. De fapt, dezmoştenirea ducea de 
multe ori la concubinaj, ceea ce tocmai voia să evite biserica. 

43 Adică: condiţiile nu sînt absolut necesare pentru validitatea 
căsătoriei. 

vi Ordonanţele regale, care cereau consimţămîntul părinţilor, nu 
loveau de nulitate căsătoria încheiată fără acest ■consimţămînt. 

47 în original: declarerent injustes (au declarat nelegale); expre¬ 
sia iniustae nuptiae (concubinajul) a fost transpusă ca atare în 
limba franceză, ceea ce face M. de multe ori cu termenii lati¬ 
neşti. 

48 P riscus, (Priskos), istoric (mort pe la anul 471); a fost amba¬ 
sador al lui Theodosius al II-lea pe lîngă Attila; lucrarea sa 
este intitulată Excerpta de legationibus scriptoribus. 

v> în cap. I al cărţii I. 

30 Vezi Herodot, Istorii, III, 31. 

Adică: realitatea (rudenia de sînge dintre părinţi şi copii) im¬ 
pune interdicţia căsătoriei, iar copia realităţii (rudenia prin 
alianţă, care îi asimilează pe gineri, nurori şi copiii vitregi cu 
copiii buni) trebuie să urmeze aceeaşi regulă. 

52 Vezi Deuteronomul, XXV, 5. 

53 In cap. XV—XVIII este pusă faţă în faţă reglementarea unor 
chestiuni pe baza dreptului politic (public) şi aceea bazată pe 
dreptul civil (privat). 

Aici apare distincţia dintre dreptul public şi dreptul privat, 
distincţie clasică a dreptului exploatator (din orînduirile bazate 
pe proprietatea privată). Pentru critica ei, vezi I. Derafiter şi 
I. Ceterchi, Introducere în studiul dreptului, Ed. Ştiinţifică, 
1962, pp. 200—203. 

5/| M. se referă la teoria contractului social. 

55 Concepţia individualistă a dreptului de proprietate este spriji¬ 
nită de M. pe argumentul binelui public: este vorba de bunuri 
nu de libertatea cetăţeanului, şi atunci interesele proprietarilor 
particulari (ale „societăţii civile") corespund cu acelea ale sta¬ 
tului (care, spunem noi, s-a separat aparent de „societatea ci¬ 
vilă", şi tocmai pentru a apăra interesele comune ale acestor 
proprietari), aşa că argumentarea lui M. confirmă justeţea cri¬ 
ticii societăţii burgheze din acest punct de vedere. Vezi 
I. D e m e t e r şi I. Ceterchi, op. cit, p. 202. 

56 In vechiul drept francez se tăiau drumuri peste pămînturile 
proprietarilor particulari fără a li se acorda vreo despăgubire. 
M. este aici un precursor al principiului recunoscut de revolu¬ 
ţia franceză din 1789 (în Declaraţia drepturilor omului figurează 
principiul că nrfheni nu poate fi expropriat decît pentru un 
motiv de utilitate publică şi în schimbul unei despăgubiri juste 
şi prealabile). 

11 Beaumanoir (Philippe de Remy, sire de Beaumanoir) 
(1226—1296), celebru jurisconsult al ţinuturilor cutumiare; el a 
trăit şi a scris deci în secolul al XlII-lea (nu în secolul al XII- 
lea, cum scrie M.). Autor al colecţiei de cutume intitulată 
Coutumes de Beauvoisis. M. se va referi deseori la Beaumanoir, 
mai ales în cartea XXVIII. 

r ' ti In original: des prud’hommes (oameni înţelepţi şi cinstiţi), ceea 
ce se numea ho ni homines. , 

59 Aluzie la cucerirea Ţărilor de Jos (care aparţineau coroanei 
spaniole), efectuată de Ludovic al XlV-lea în 1667—1668 (războ¬ 
iul împotriva Spaniei, încheiat prin tratatul de la Aix-la-Cha- 
pelle, 1668), invocînd cutuma din Brabant, potrivit căreia Ma- 
ria-Tcreza, soţia sa, fiică unică din prima căsătorie a lui Filip 
al IV-lea, regele Spaniei, avea singură dreptul de a moşteni 

Ţările de Jos (Filip al IV-lea a murit în 1665) (aşa-numitul 
drept de devoluţiune, de unde numele războiul de devoluţiune). 

00 Primii sînt particularii, supuşi legilor, ceilalţi sînt guver¬ 
nanţii, care le fac. 

U1 Se indică în notă în mod eronat Republica, în loc de Politica 
(cartea III, cap. VIII). Aristotel spune însă despre ostracism 
mai întîi (§ 4): „El este întrebuinţat cu un succes egal, şi în 
oligarhii, şi în democraţii 11 ; iar în § 6: „Nu s-a ţinut seama 
cîtuşi de puţin de interesul adevărat al republicii (statului), ci 
s-a făcut din el un instrument de partid" (trad. El. Bezdechi, 

p. 128). 

62 Hyperbolus, orator atenian, secolul al V-lea î.e.n. 

13 Vezi despre ostracism şi cartea XXIX, cap. VII (unde M. citează 
iarăşi Politica lui Aristotel). 

m M. vrea să spună: legile asupra căsătoriei pot fi civile (care 
reglementează situaţia juridică a soţilor) sau politice (care au 
ca obiect efectele demografice ale căsătoriei). 

B5 O lege domestică particulară: un obicei a cărui aplicare ar fi 
lăsat la aprecierea capului familiei. 

60 In cap. XX—XXIV se opune dreptul internaţional celui in- 
, tern. 

In cap. XX se opune dreptul internaţional public celui 
civil. 

67 Vezi cartea XI, cap. III. 

68 Dreptul ginţilor recunoaşte totuşi valabilitatea juridică a tra¬ 
tatelor de pace, pe temeiul consimţămîntului statelor semnatare. 

0<J Adică nu se poate cere anularea unui tratat de pace pentru 
viciu de consimţămînt, cum se poate face cu un contract civil, 
pentru că în dreptul ginţilor domneşte forţa. 

7U Adică: dreptul ginţilor exclude aplicarea pentru reprezentanţii 
diplomatici a dreptului intern al statului în care sînt trimişi, 
deci ei nu pot fi judecaţi de instanţele acestui stat (principiul 
imunităţii diplomatice.) 

71 Atahualpa, ultimul incaş suprem (împăratul [domnitorul] în 
statul incaşilor), a fost cxmorît în 1533 de către cuceritorii spa¬ 
nioli în Peru, conduşi de Pizarro, care au distrus atunci şi 
capitala statului, Cuzco, ocupînd întregul stat al incaşilor. 

72 Spaniolii l-au ucis pe Atahualpa ca fiind vinovat de idolatrie 
şi de poligamie, încâlcind legile spaniole. 

NOTE 


73 Maxima de drept public roman Salus populi suprema lex esto 
(populus în sensul de res publica = patrie, stat). 

74 Cînd fac cuceriri, monarhiile tind să se transforme în state 
despotice, vaste şi deci slabe, fiind greu de cîrmuit şi de apărat. 

75 Cînd, potrivit legii politice a unui stat, urmează la tron un 
suveran străin, dăunînd astfel statului (căci acest suveran 
poate fi ispitit să-i schimbe legile şi obiceiurile), este nimerit 
să se aplice o lege politică menită să-i asigure conservarea, 
inspirată din dreptul ginţilor (principiul suveranităţii, al inde¬ 
pendenţei fiecărui stat, este esenţial pentru acest drept: „suve¬ 
ranitatea este un aspect inseparabil al statului ca subiect de 
drept internaţional public' 1 ). 

In alineatul ultim, M. se referă, manifestîndu-şi uşor dez¬ 
aprobarea, la pretenţiile ridicate de Ludovic al XlV-lea asupra 
Flandrei şi ţinutului Franche-Comte, la moartea soţiei sale 
Maria Tereza (deşi aceasta renunţase la drepturile sale cînd 
s-a căsătorit cu el). 

74 Adică: autorităţile au oarecum o putere discreţionară în pedep¬ 
sirea contravenienţilor. 

77 Domeniul penal propriu-zis este pus alături de cel al contra¬ 
venţiilor. 

